Izvorul tămăduirii al Preasfintei Născătoarei de Dumnezeu şi 
pururea Fecioarei Maria 


Vineri, în Săptămâna luminată, Ortodoxia sărbătoreşte Izvorul Tămăduirii, un ma- 
re praznic ce datează din a doua jumătate a primului mileniu creştin. Se face 
referire la o vindecare minunată a unui orb ce şi-a recăpătat vederea după ce şi-a 
udat faţa cu apa unui izvor situat într-o pădure din apropierea Constantinopolului. 
Biserica zidită din ordin împărătesc pe locul unde era situat acel izvor a primit 
hramul "Izvorul Tămăduirii". La sărbătoarea de astăzi mergem cu gândul şi cu 
inima mai ales spre Maica Domului, cea care s-a dovedit izvor al dumnezeirii, 
prin naşterea Mântuitorului. În toate bisericile şi mănăstirile, după Sfânta Litur- 
ghie, se săvârşeşte slujba de sfințire a apei (aghiasma mică), după o rânduială adec- 


vată Săptămânii luminate. Hristos cel înviat, izvor nesecat de daruri pentru noi, 
să fie pururi în mijlocul nostru. Amin. 


Evanghelia şi Apostolul zilei 

Acatistul Izvorul Tămăduirii Preasfintei Născătoarei de Dumnezeu şi pururea 
Fecioarei Maria 

Canon de rugăciune către Preasfânta Născătoare de Dumnezeu la praznicul 
Izvorului Tămăduirii 

Vineri în Săptămâna luminată (Penticostar) 

Rugăciuni către Maica Domnului, Izvorul Tămăduirii la vreme de necaz obştesc şi 
de prigoană a Bisericii 

Minunile făcute de Maica Domnului la Izvorul Tămăduirii 

Părintele Sofian Boghiu - Cuvânt praznical la Izvorul Tămăduirii - Maica 
Domnului — Maica noastră şi vindecarea celor neputincioşi 

Arhimandrit Chiril (Pavlov) - Cuvânt la Acatistul Buneivestiri a Maicii Domnului 


Părintele Filotei Zervakos - Cuvânt panegiric la Izvorul Tămăduirii cel primitor de 
viaţă şi povestire a minunilor Preaslăvitei Stăpânei noastre, Născătoarea de 
Dumnezeu, săvârşite la Izvorul ei 

“Bucură-te, tămăduirea trupului meu!” - Predica mitropolitului Neofit de 
Morfou despre Maica Domnului la Denia Acatistului Buneivestiri: “lată cum 
Maica Domnului are grijă de oamenii ei” 

PS Visarion Răşinăreanu, episcop Tulcea — Cuvânt la Izvorul Tămăduirii 

Preot prof. Gheorghe-Radu Sălăgian - Predică la Sărbătoarea “Izvorul 
Tămăduirii” 

Pr. Constantin Necula - Predică la Izvorul Tămăduirii 

Pr. Dorin Octavian Picioruş - Predică la Izvorul tămăduirii 

Măicuţa Domnului — Izvorul Tămăduirilor şi Casa inimilor noastre 

IPS Irineu Pop-Bistriţeanul - Predică la Izvorul Tămăduirii - Maica Domnului este 
Izvorul Apei vieţii 

IPS Timotei prahoveanul, episcop-vicar al Arhiepiscopiei Bucureştilor - Maica 
Domnului, izvor al vindecărilor şi nestricăciunii 

Pr. Eugeniu Rogoti - Maica Domnului, izvor de apă vie 


Rugăciune către Maica Domnului a celui copleşit de întristare şi bântuit de 
ispite: “Sufletul meu se simte sfârşit; totul îmi este greu, chiar şi rugăciunea...” 


Rugăciune către PreaSfânta Născătoare de Dumnezeu la vreme de necaz şi 
întristare alcătuită de episcopul Nicolae Velimirovici 
Predica Părintelui Ciprian Negreanu (Biserica Studenţilor, Cluj) la Izvorul 


Să ne slujim unii pe alţii! “Maica Domnului ne învaţă să fim în toată vremea în 

slujire... Hristos ne împrumută mâinile Sale milostive şi slujitoare ca noi înșine să 

fim milostivi şi slujitori, asemenea Lui”. Predica PS Macarie la Mănăstirea 

Sihăstria Putnei, de Izvorul Tămăduirii 
Să nu secăm izvorul tămăduirilor Maicii Domnului! Cuvântul PS Macarie 
Drăgoi: “Nu putem pretinde mila şi ajutorul Maicii Domnului şi, totodată, să 
ne fie indiferent dacă trăim într-o ţară în care căsătoria e batjocorită şi viaţa e 
ucisă. Vă îndemn cu toată dragostea şi umilința să fim cât mai angajaţi în 
mărturisirea şi în protejarea vieţii şi familiei” 

Traian Dorz - Taină şi minune 

“Pleacă, Mamă, zările, Tinde-ţi îndurările, Du-te, strânge-Mi cioburile. Cioburile, 

cioturile...” - Maica Domnului, izvorul tămăduirii sufletelor 

Adrian Cocoşilă - Izvorul Tămăduirii 

Izvorul Tămăduirii - O sărbătoare cu vechime 

Alexandru Valentin Crăciun - Icoana praznicului „Izvorul Tămăduirii” 

Părintelui Arsenie Boca 

Pr. Teodor Cenușă - Izvorul Tămăduirii în iconografie 

Constantine Kavarnos - Izvorul Tămăduirii în iconografie 

Icoana: Maicii Domnului “Izvorul Tămăduirii” 
Icoana: Maicii Domnului “Izvorul Tămăduirii” (pe piatră) 

Sorin Preda - Izvorul tămăduitor de la Mănăstirea Ghighiu 

Comoara de la Ghighiu, Maica Domnului „Siriaca“ 

Mănăstirea Izvorul Tămăduirii din Munţii Măcinului 

Teodor Danalache - Biserica Izvorul Tămăduirii - Constantinopol 

Gheorghe-Cristian Popa - Izvorul Maicii Domnului din Constantinopol - Locul 

unde s-a descoperit Izvorul Tămăduirii 

Urme sfinte la Istanbul - Minunile Maicii Domnului 

(Foto) Locul în care s-a descoperit Izvorul Tămăduirii - Constantinopol, Turcia 241 

Evanghelia şi Apostolul zilei 

Ioan 2, 12-22 


12. După aceasta S-a coborât în Capernaum, EI şi mama Sa şi fraţii şi ucenicii 
Săi şi acolo n-a rămas decât puţine zile. 


13. Și erau aproape Paştile iudeilor şi lisus S-a urcat la Ierusalim. 

14. Şi a găsit şezând în templu pe cei ce vindeau boi şi oi şi porumbei şi pe 
schimbătorii de bani. 

15. Și făcându-și un bici din ştreanguri, i-a scos pe toţi afară din templu şi oile 
şi boii şi schimbătorilor le-a vărsat banii şi le-a răsturnat mesele. 

16. Şi celor ce vindeau porumbei le-a zis: Luaţi acestea de aici. Nu faceţi casa 
Tatălui Meu casă de negustorie. 

17. Și şi-au adus aminte ucenicii Lui că este scris: "Râwna casei Tale mă 
mistuie”. 

16. Au răspuns deci iudeii şi I-au zis: Ce semn ne arăţi că faci acestea? 

19. lisus a răspuns şi le-a zis: Dărâmaţi templul acesta şi în trei zile îl voi ridica. 
20. Şi au zis deci iudeii: În patruzeci şi şase de ani S-a zidit templul acesta! Și Tu 
îl vei ridica în trei zile? 

21. Iar El vorbea despre templul trupului Său. 

22. Deci, când S-a sculat din morţi, ucenicii Lui şi-au adus aminte că aceasta o 
spusese şi au crezut Scripturii şi cuvântului pe care Îl spusese Iisus. 


Apostol 


1.lar Petru şi loan se suiau la templu pentru rugăciunea din ceasul al nouălea. 
2.Și era un bărbat olog din pântecele mamei sale, pe care-l aduceau şi-l puneau 
în fiecare zi la poarta templului, zisă Poarta Frumoasă, ca să ceară milostenie de 
la cei ce intrau în templu, 

3. Care, văzând că Petru şi loan vor să intre în templu, le-a cerut milostenie. 

4. lar Petru, căutând spre el, împreună cu loan, a zis: Priveşte noi; 


5. lar el se uita la ei cu luare-aminte, aşteptând să primească ceva de la ei. 

6. lar Petru a zis: Argint şi aur nu am; dar ce am, aceea îţi dau. În numele lui 
Iisus Hristos Nazarineanul, scoală-te şi umblă! 

7. Și apucându-l de mâna dreaptă, l-a ridicat şi îndată gleznele şi tălpile 
picioarelor lui s-au întărit. 

8. Și sărind, a stat în picioare şi umbla şi a intrat cu ei în templu, umblând şi 
sărind şi lăudând pe Dumnezeu. 


Acatistul Izvorul Tămăduirii Preasfintei Născătoarei de Dumnezeu şi pururea 
Fecioarei Maria 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 


miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 


Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut, 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 
Pe fântâna cea pururea curgătoare şi de viaţă dătătoare, pe izvorul cel dumnezeiesc 
care izvorăşte apele darului, mai presus de cuvânt, cu un glas să-l lăudăm cei ce 


cerem lui dar, ca cel ce izvorăşte tămăduiri în toate zilele. Pentru aceasta după 
datorie apropiindu-ne cu dragoste, să scoatem apă cu credinţă şi să zicem rugămu- 
ne rourează-ne cu darul tău, ca să strigăm ţie: Bucură-te, Ceea ce eşti izvor de 
viață dătător! 


Icosul 1 

Născătoare de Dumnezeu Fecioară, ceea ce ai născut fără de sămânță pe Cuvântul 
Tatălui, Cel mai înainte de veci, deschide-mi gura mea spre lauda ta, ca să te slă- 
vesc strigând către izvorul tău unele ca acestea: 

Bucură-te, ocean înţelegător care asemenea norilor reverşi minuni peste toată 
lumea; 

Bucură-te, Siloame al doilea, care covârşeşti curgerile Nilului cu revărsarea da- 
rului; 

Bucură-te, apă care izvorăşti ca dintr-o piatră cu prea slăvire şi a Iordanului lucrare 
ai primit; 

Bucură-te, mană de mântuire care te faci arătată spre trebuinţa celor ce cer bogata 
ta apă cu adevărat îndestulătoare; 

Bucură-te, izvor din care curge toată bunătatea şi îndestularea de tămăduire; 
Bucură-te, că din tine izvorăsc din destul facerile de bine; 

Bucură-te, că tuturor le dai celor ce cer, întărire sufletelor şi sănătate trupurilor; 


Bucură-te, Ceea ce eşti izvor de viaţă dătător! 


Condacul 2 

Stăpânul cerului şi al pământului, lucruri minunate şi prea slăvite a săvârşit întru 
tine, ceea ce eşti cu totul fără prihană, pentru că de sus a picurat arătat, ca o ploaie 
în pântecele tău, dumnezeiască Mireasă, arătându-te pe tine izvor de tămăduiri, 
care vindeci pe toţi cei ce-ţi cântă: Aliluia! 


Icosul 2 

Dumnezeiesc izvor ai Raiului, Fecioară şi Maică cerească pe tine te numim după 
vrednicie, căci curgerea şi darul izvorului tău au străbătut în cele patru părți ale 
pământului, care se acoperă pururea cu străine minuni, din apa ce se dă spre 
băutură tuturor celor ce cer. Pentru aceasta bucurându-ne toţi creştinii, cu credință 
alergăm la izvorul tău, scoțând totdeauna apă, cu sfinţenie şi cu dulceaţă zicând: 
Bucură-te, izvorul curgător de tămăduiri; 

Bucură-te, că în dar reverşi din destul, bogate vindecări celor bolnavi; 

Bucură-te, că pe cei orbi, ce aleargă la tine, a vedea lămurit îi faci; 

Bucură-te, că pe mulţi şchiopi i-ai îndreptat; 

Bucură-te, că pe slăbănogi 1-ai întărit; 

Bucură-te, că prin turnarea apei de trei ori pe cel mort, l-ai vindecat; 


Bucură-te, minune străină, acoperită pururea de slava Celui Preaînalt. 

Bucură-te, că pe tine te numim rai cugetător; 

Bucură-te, căci ca o ploaie pe pământ uscat căzând adăpi sufletele cele însetate de 
viaţă; 

Bucură-te, Ceea ce eşti izvor de viaţă dătător! 


Condacul 3 

Puterile tale cele mari şi pline de minuni nedeşertate şi mai presus de fire pe care 
tuturor le reverşi, cine le va putea spune, o, izvorule dătător de daruri; că nu numai 
că goneşti bolile cele cumplite de la cei ce aleargă la tine cu dragoste, ci şi patimile 
cele sufleteşti le speli, curăţindu-le la toţi cei ce-ţi cântă ţie: Aliluia! 


Icosul 3 

Pe norul cel ceresc cu cântări minunate să-l lăudăm credincioşii, care pe picătura 
Hristos, dătătorul de viaţă, pe pământ L-a plouat, pe apa cea dumnezeiască şi vie, 
cea săltătoare şi izvorâtoare, fără de moarte, a dăruit-o nouă credincioşilor care 
cântăm: 

Bucură-te, vasul băuturii celei dumnezeieşti, ceea ce după băutură niciodată nu se 
deşartă; 

Bucură-te, ceea ce alungi setea care topeşte sufletele; 


Bucură-te, că din pântecele minţii cei ce beau înțelepţeşte, revarsă râuri dumne- 
zeieşti; 

Bucură-te, că tuturor le izvorăşti darul din destul; 

Bucură-te, izvor de viaţă primitor care pururea izvorăşte daruri; 

Bucură-te, fântâna tămăduirilor, care toată tăria bolilor o arată a fi slabă şi nepu- 
tincioasă; 

Bucură-te, vedere orbilor; 

Bucură-te, dumnezeiască curăţie a celor leproşi; 

Bucură-te, Ceea ce eşti izvor de viaţă dătător! 


Condacul 4 

Izvorăşte-mi mie Născătoare de Dumnezeu, Fecioară, darurile cuvântului, ca să 
laud izvorul tău, care izvorăşte viaţă şi dar credincioşilor, că tu pe Cuvântul cel 
într-un Ipostas L-ai izvorât nouă şi izvor de tămăduire, de obşte, te-ai arătat tuturor 
celor ce-l cântă: Aliluia! 


Icosul 4 

Biserica ta, prea curată Fecioară, se arată tuturor casă de doctorie mai presus de 
fire, că din moarte văzută, ridică arătat pe credincioşii cei ce aleargă la dânsa şi 
tuturor izvorăşte dulceaţă din destul. Pentru care şi noi nevrednicii cu cântări 


duhovniceşti, veselindu-ne, zicem: 

Bucură-te, apa izvorului celui dătător de viaţă; 

Bucură-te, norul care aduci ploaie de mântuire; 

Bucură-te, vindecare a celor bolnavi; 

Bucură-te, slobozirea celor din primejdii; 

Bucură-te, răcoreala celor înfierbântaţi de arşiţa păcatelor; 
Bucură-te, luminarea ochilor orbiţi de neștiinţă; 

Bucură-te, auzirea celor surzi; 

Bucură-te, că pe cei ce zăceau în pat bolnavi, numai cu atingerea i-ai scăpat; 
Bucură-te, loc de tămăduire sfinţit cu adevărat; 

Bucură-te, că ne izvorăşti din ceruri daruri fără împuţinare; 
Bucură-te, Ceea ce eşti izvor de viaţă dătător! 


Condacul 5 

Daruri din destul curg din tine, Născătoare de Dumnezeu Fecioară, că izvorăşti apă 
de tămăduiri din care se adapă sufletele credincioşilor celor însetaţi de viaţă şi 
goneşti arşiţa păcatelor celor ce cântă: Aliluia! 


Icosul 5 


Neamul omenesc te laudă pe tine prea cinstită, că tuturor le izvorăşti din ceruri 
daruri fără încetare, arătându-te pe tine izvor nemuritor, dumnezeiască Mireasă, 
celor ce-ţi aduc aceste cântări de laudă: 

Bucură-te, izvorâtoarea apei, Hristos, din care se adapă toată lumea; 

Bucură-te, că Făcătorul tuturor întru tine ca o picătură s-a pogorât arătat; 
Bucură-te, că pe cel orb l-ai făcut a vedea lumina; 

Bucură-te, izvorule care ai dezlegat prin apă firea pietrei cea înfricoşată; 

Bucură-te, curățirea leproşilor şi sugrumarea diavolilor; 

Bucură-te, că pe împărați i-ai făcut credincioşi desăvârşiţi,; 

Bucură-te, înţelepciunea celor simpli; 

Bucură-te, bogăţie de daruri a săracilor; 

Bucură-te, că prin revărsarea apei, tămăduiri de multe feluri le-ai dăruit; 
Bucură-te, Ceea ce eşti izvor de viaţă dătător! 


Condacul 6 

Lucru cu adevărat necuprins şi mai presus de fire este Cel ce s-a lucrat întru tine, 
Născătoare de Dumnezeu, că apa izvorului tău este tămăduirea bolilor celor de 
moarte aducătoare, ceea ce firea cu adevărat nu a văzut. Pentru care şi noi cu 
umilinţă ne rugăm: nu ne trece cu vederea, sârguieşte ajutătoarea noastră grabnică 
şi ne izbăveşte din cursele vrăjmaşilor ca să te lăudăm zicând aşa: Aliluia! 


Icosul 6 

Măririle minunilor izvorului tău, Fecioară prea curată, cine le va putea spune, ca 
ceea ce cu adevărat ai înspăimântat gândul omenesc prin picăturile izvorului tău, 
de care povestesc limpede lâna şi mana şi Siloamul şi piatra ceea ce a izvorât şi 
pridvorul lui Solomon. Darul tău este mai presus de cuvânt şi de gând; drept aceea 
şi noi într-o unire de gânduri şi glasuri cântăm laudele acestea: 

Bucură-te, Fecioară că din tine se revarsă apa care vindecă patimile cele de moarte 
aducătoare; 

Bucură-te, că din izvorul tău a curs apa care a vindecat sânul femeii cel cuprins de 
cangrenă; 

Bucură-te, grabnică vindecătoare a bolilor celor cumplite; 

Bucură-te, că prin stropirea apei, credincioşii se sfinţesc; 

Bucură-te, fântâna bucuriei celei neîncetate; 

Bucură-te, izvorule al frumuseţii celei negrăite; 

Bucură-te, dezlegarea tuturor bolilor; 

Bucură-te, înecarea tuturor patimilor; 

Bucură-te, râul cel prea limpede care faci sănătoşi pe cei credincioşi; 

Bucură-te, apă care dai tămăduiri celor bolnavi de felurite boli; 

Bucură-te, Ceea ce eşti izvor de viaţă dătător! 


Condacul 7 

Apa înţelepciunii şi a vieţii izvorând lumii, pe toţi chemi, Născătoare de Dum- 
nezeu, să scoată apele cele de mântuire şi cu ea să stingă cărbunii înşelăciunii şi ai 
necurăţiei; drept aceea şi noi credem cuvintele Fiului tău, Stăpână, care a zis: “că 
în veci nu vor înseta cei ce cu credinţă vor bea din ea” zicând: Aliluia! 


Icosul 7 

Pântece mai înainte sterp ai dezlegat arătat, cu curgerile izvorului tău, că şi naşteri 
dăruieşti, ca ceea ce ai născut pe Stăpânul tuturor, pentru care şi noi bucurându-ne 
zicem: 

Bucură-te, curgerea înţelepciunii care curăţeşte necunoştinţa; 

Bucură-te, amestecare care picură dumnezeiască dulceaţă inimii; 

Bucură-te, paharul manei cel de viaţă turnător; 

Bucură-te, baie de Dumnezeu izvorâtă; 

Bucură-te, ceea ce izvorăşti liniştea neputinţelor; 

Bucură-te, ceea ce stingi văpaia bolilor; 

Bucură-te, ceea ce ai liniştit frigurile şi ai stins aprinderea înfocării,; 

Bucură-te, Ceea ce eşti izvor de viaţă dătător! 


Condacul 8 


Minunile tale cele neauzite Stăpână, fac pe toţi credincioşii cei ce le aud a se 
minuna de apa izvorului tău; pe cei muţi şi surzi ca şi cum ar fi grăitori îi face, iar 
pe cei ce pătimesc cumplit îi vindecă şi tămăduieşte desăvârşit pe cei ce cântă cu 
credinţă: Aliluia! 


Icosul 8 

Pe toate apele le covârşeşte Fecioară curată, apa izvorului tău, care dăruieşte arătat 
izbăvirea de boli cumplite şi dă sufletelor toată sănătatea, ca ceea ce se revarsă mai 
presus de fire tuturor celor ce cântă: 

Bucură-te, că pe cei ce aleargă la tine îi scoţi din cuptorul necazurilor; 

Bucură-te, uşă prin care străbate razele luminii şi luminează ochii trupeşti şi sufle- 
teşti; 

Bucură-te, ceea ce singură eşti mângâierea pământenilor; 

Bucură-te, izvor prea cinstit; 

Bucură-te, că prin curgerea izvorului tău, diavolii s-au înfricoşat; 

Bucură-te, că pe Leon l-ai făcut călăuză orbului neştiutor spre al tău izvor; 
Bucură-te, că a fi împărat l-ai încredinţat; 

Bucură-te, că el spre mulţumire Biserică în numele tău a ridicat; 

Bucură-te, că tu dar făcător de minuni de la Dumnezeu ai primit; 

Bucură-te, că pătimaşii cei cu credinţă năzuiesc la izvorul tău se tămăduiesc; 


Bucură-te, vas de apă neîmpuţinată şi de boli vindecătoare; 
Bucură-te, că izvorul tău tuturor este îndeajuns îndestulător; 
Bucură-te, Ceea ce eşti izvor de viaţă dătător! 


Condacul 9 

Lumină şi tămăduire tuturor mădularelor omeneşti făcându-te, Născătoare de Dum- 
nezeu Fecioară, care ai născut pe Făcătorul şi Ziditorul tuturor, din amestecarea 
tinei şi a apei ai luminat negrăit ochii orbului, cel ce se născuse orb şi care nici cum 
nu vedea soarele cel dulce, care dobândind vederea şi văzând lumina şi marea mi- 
nune izvorâtă din milostivirea ta cea negrăită a zis: Aliluia! 


Icosul 9 

Siloamul vindeca bolile, însă mai presus s-a arătat, Preasfântă Stăpână, izvorul tău 
făcător de minuni, fiindcă acesta nu numai odată într-un an şi nu numai acei ce iau 
mai întâi, dobândesc sănătate, ci de-a pururea vindecă toată rana sufletească şi tru- 
pească a celor ce cu bună credinţă şi cu dragoste vin către tine strigând: 

Bucură-te, scăldătoarea în care se afundă toate durerile noastre cele sufleteşti şi 
trupeşti; 

Bucură-te, vas cu care primim bucuria şi mântuirea; 

Bucură-te, piatră care ai adăpat pe cei însetaţi de viaţă; 


Bucură-te, lemn care îndulceşti apele cele amare ale mării lumeşti. 
Bucură-te, izvor nesecat al apei cele dătătoare de viaţă; 

Bucură-te, ceea ce îndulceşti necazurile noastre cele amare; 
Bucură-te, apă care curăţeşti spurcăciunea păcatului; 

Bucură-te, încetarea întristărilor noastre; 

Bucură-te, vindecarea bolilor noastre; 

Bucură-te, Ceea ce eşti izvor de viaţă dătător! 


Condacul 10 

Vrând să vădeşti minunile cele de la izvorul tău, ai poruncit, Stăpână lui Leon să 
ducă orbul în partea cea mai dinlăuntru a pădurii şi să-i stingă setea cea trupească 
cu apă, iar cu tină să-i ungă ochii lui cei întunecaţi pentru ca să cunoască puterea ta 
ŞI să nu fie tăinuit izvorul vindecărilor care îl dai în dar tuturor celor ce au nevoie. 
Pentru aceasta şi noi nu tăinuim minunile şi facerile tale de bine către noi robii Tăi, 
ci cu mulțumire proslăvim pe Dumnezeu şi cântăm: Aliluia! 


Icosul 10 

Viaţa noastră pământească afundată fiind în tina păcatelor, sufletul de păcate îm- 
bolnăvit, trupul de dureri chinuit, pentru că mânia lui Dumnezeu pentru păcatele 
noastre ne pedepseşte, către tine dar alergăm, Maica lui Dumnezeu şi înaintea 


izvorului tău cădem, rugându-te: spală tina păcatelor, vindecă sufletele îmbolnăvite 
şi trupurile chinuite le îndreptează, ca noi cu bucurie să strigăm ţie: 

Bucură-te, vindecarea patimilor sufleteşti; 

Bucură-te, izbăvirea durerilor şi chinurilor trupeşti; 

Bucură-te, voinţa cea bună a lui Dumnezeu către noi cei păcătoşi; 

Bucură-te, adevărata îndreptare a celor ce se căiesc înaintea lui Dumnezeu, pentru 
păcatele lor; 

Bucură-te, baie care speli cugetele noastre murdare de fărădelegi; 

Bucură-te, ceea ce ai născut pe Izbăvitorul care în dar curăţă fărădelegile noastre; 
Bucură-te, că prin tine, după măsura credinţei se dau vindecări; 

Bucură-te, mijlocitoarea bucuriei celei veşnice; 

Bucură-te, Ceea ce eşti izvor de viaţă dătător! 


Condacul 11 

S-a înălțat apa izvorului tău, Curată, mai presus de ceruri, aceasta fiind hrana 
sufletului, miere din piatră şi dăruire de mană, slobozitoare de boli şi mântuitoare, 
pentru aceasta mulţimea credincioşilor veselindu-se saltă cântând: Aliluia! 


Icosul 11 

Fântână izvorâtoare de viaţă plină de daruri dumnezeieşti s-a arătat nouă prea 
cinstit izvorul tău, Stăpână, spre băutura, sfinţirea şi mângâierea noastră; iar noi cu 
dragoste cinstindu-l şi cu credinţă îngenunchind înaintea lui strigăm ţie: 

Bucură-te, chezăşuitoarea mântuirii păcătoşilor; 

Bucură-te, vindecarea a toate neputinţele; 

Bucură-te, ceea ce duci rugăciunile credincioşilor Fiului tău şi Dumnezeului nos- 
tru; 

Bucură-te, pământul făgăduinţei din care ne izvorăsc toate bunătăţile cereşti şi cele 
pământeşti; 

Bucură-te, ceea ce adăpi brazdele pe care cresc mulțmile îndurărilor; 

Bucură-te, ceea ce ne povătuieşti pe noi către patria cerească; 

Bucură-te, roua florilor celor neveştejite; 

Bucură-te, Ceea ce eşti izvor de viaţă dătător! 


Condacul 12 

Născătoare de Dumnezeu Fecioară, fă-ne vrednici de darurile tale şi te rugăm, treci 
cu vederea păcatele noastre, dând tămăduire celor ce cu credință se apropie de 
izvorul tău şi cer binecuvântare şi iertare de păcate cântând: Aliluia! 


Icosul 12 


Nu cerem mai multă îndurare de la tine, Stăpână, decât precum te-ai milostivit şi ai 
dat tuturor acelora care mai înainte de noi au ajuns la izvorul tău şi au dobândit 
cele de folos, aşa te milostiveşte deci şi spre noi cei ce suntem cuprinși de faptele 
cele rele ca să te slăvim pe tine, zicând unele ca acestea: 

Bucură-te, nădejdea noastră în viaţa aceasta şi după moarte; 

Bucură-te, cununa cea slăvită a celor ce au credinţă şi se luptă împotriva ispitelor; 
Bucură-te, ceea ce dai veşnică mântuire celor ce se ostenesc în viaţa călugărească; 
Bucură-te, ceea ce izbăveşti omenirea din foametea sufletească şi trupească; 
Bucură-te, tare ajutătoare în războaie; 

Bucură-te, ceea ce ne păzeşti pe noi de năvălirea altor neamuri; 

Bucură-te, păzitoarea celor ce călătoresc pe pământ, pe apă şi prin aer; 

Bucură-te, comoara legii noastre creştineşti; 

Bucură-te, că în orice vreme secetoasă cerând ajutorul tău, îl dobândim; 

Bucură-te, stâlp neclintit al creştinătăţii; 

Bucură-te, că prin minunile tale ai bucurat tot neamul creştinesc; 

Bucură-te, Ceea ce eşti izvor de viaţă dătător! 


Condacul 13 (de 3 on) 

O, întru tot cântată Stăpână, Născătoare de Dumnezeu Fecioară, izvorul cel nede- 
şertat al îndurărilor, noianul cel necurmat al iubirii de oameni, adâncul cel nemă- 
surat al bunătăţii, nădejdea şi mântuirea tuturor creştinilor, la tine ridicăm ochii 
sufletelor şi a trupurilor noastre, către tine tindem mâinile noastre cele slabe şi din 
adâncul inimi strigăm ție: Caută spre noi dintru înălțimea ta cea sfântă, vezi cre- 
dinţa şi umilinţa sufletului nostru, ascultă rugăciunea noastră care o facem către 
tine din inima noastră cea împietrită, depărtează de la noi toate nevoile, toată rău- 
tatea şi toată întristarea ce vine asupra noastră, întru această vremelnică viaţă. 
Vindecă toate bolile şi neputinţele noastre cele sufleteşti şi trupeşti, dăruieşte-ne 
sănătate şi ne izbăveşte de veşnica muncă prin rugăciunile tale ca să cântăm 
neîncetat: Aliluia! 


Apoi se zice iarăşi: 


Icosul 1 

Născătoare de Dumnezeu Fecioară, ceea ce ai născut fără de sămânță pe Cuvântul 
Tatălui, Cel mai înainte de veci, deschide-mi gura mea spre lauda ta, ca să te slă- 
vesc strigând către izvorul tău unele ca acestea: 

Bucură-te, ocean înţelegător care asemenea norilor reverşi minuni peste toată 
lumea; 

Bucură-te, Siloame al doilea, care covârşeşti curgerile Nilului cu revărsarea da- 
rului; 


Bucură-te, apă care izvorăşti ca dintr-o piatră cu prea slăvire şi a lordanului lu- 
crare ai primit; 

Bucură-te, mană de mântuire care te faci arătată spre trebuinţa celor ce cer bogata 
ta apă cu adevărat îndestulătoare; 

Bucură-te, izvor din care curge toată bunătatea şi îndestularea de tămăduire; 
Bucură-te, că din tine izvorăsc din destul facerile de bine; 

Bucură-te, că tuturor le dai celor ce cer, întărire sufletelor şi sănătate trupurilor; 
Bucură-te, Ceea ce eşti izvor de viaţă dătător! 


Condacul 1 

Pe fântâna cea pururea curgătoare şi de viaţă dătătoare, pe izvorul cel dumnezeiesc 
care izvorăşte apele darului, mai presus de cuvânt, cu un glas să-l lăudăm cei ce 
cerem lui dar, ca cel ce izvorăşte tămăduiri în toate zilele. Pentru aceasta după 
datorie apropiindu-ne cu dragoste, să scoatem apă cu credinţă şi să zicem rugămu- 
ne rourează-ne cu darul tău, ca să strigăm ţie: Bucură-te, Ceea ce eşti izvor de 
viață dătător! 


Rugăciune 


PreaSfântă Stăpână de Dumnezeu Născătoare, ocrotitoarea neamului omenesc, 
căreia Stăpânul şi Dumnezeul nostru lisus Hristos ne-a înfiat când era pe Crucea 
patimilor Sale, văzându-Te pe tine Maica Sa şi pe ucenicul pe care-l iubea, a zis: 


Femeie iată fiul tău şi ucenicului: Fiule iată Mama ta, deci prin aceasta toți câți 
credem în patima Lui cea făcătoare de viaţă, cei care am fost atinşi de veninul 
şarpelui şi de acul morţii şi care prin “Rana Lui ne-am vindecat”, ţie ne-a încre- 
dinţat Stăpânul ca să ne fii Maică, pentru că numai o maică adevărată poate să 
cunoască toate durerile şi suferinţele fiilor săi. 


Tu, PreaSfântă Stăpână, care din neamul omenesc fiind ştii câte suferinţe au căzut 
asupra acestui neam, din pricina păcatelor lui; dăruitu-ne-ai Izvorul tău cel dătător 
de multe vindecări pe care-l prăznuim astăzi. 


Tu ai făcut ca orbul să se rătăcească în căutarea izbăvirii, iar pe bunul şi blândul 
Leon să-l găsească şi să-i stingă setea cu apa izvorului tău şi prin spălare i-ai dăruit 
vederea. Dar nu numai orbul s-a îndulcit de mila ta, ci şi Leon pentru bunătatea 
inimii lui i-ai dăruit împărăţia Bizanțului. 


Lui lustinian împăratul i-ai dăruit vindecare de boala lui cea fără de leac şi tuturor 
celor ce au alergat cu credinţă le-ai dăruit izbăvire din multe feluri de boli, prin 
multele minuni date de Atotputernicul Dumnezeu prin mijlocirea ta de Maică, pe 
care cine le va putea spune după vrednicie şi ce grai le va putea grăi. De aceea şi 
noi acum cădem în genunchi în faţa milostivirii tale, ca uneia care cunoşti cât de 


mare este slăbiciunea noastră, cât de groaznică ne este căderea, cât de departe sun- 
tem de adevărata cale a dreptăţii dumnezeieşti; am căzut, ne-am depărtat toţi ne-am 
abătut, împreună netrebnici ne-am făcut. 


Cine ne va ajuta, cine ne va ridica pe noi, dacă nu tu care eşti Maica noastră cea 
bună şi milostivă, care totdeauna mijloceşti la Fiul tău şi Dumnezeul nostru pentru 
iertarea păcatelor noastre celor multe, de aceea şi acum în această zi în care prăz- 
nuim amintirea Izvorului tău celui făcător de minuni, cădem la tine şi cu umilință 
ne rugăm, să mijloceşti la Cel Atotputernic şi Atotmilostiv, ca să trimită acestei ape 
sfințite în această zi de praznic, darul Siloamului, puterea îngerului de la lacul 
Vitezda şi marea ta milostivire de la izvorul cel arătat lui Leon, ca să curăţească 
păcatele noastre şi să tămăduiască toată boala şi toată neputința noastră cea 
sufletească şi trupească, ca unde s-a înmulţit păcatul să prisosească harul şi unde 
lipseşte sănătatea să plinească această lipsă bogăţia darurilor Izvorului tău celui 
făcător de minuni. 


Ca totdeauna binecuvântând pe Stăpânul şi pe tine mărindu-Te să ne învrednicim 
de împărăţia Fiului tău şi Dumnezeului nostru, ca să strigăm Ție cu mulţumire 
miluieşte-ne pe noi Împărăteasă a Izvorului tămăduirii. Amin! 


Canon de rugăciune către Preasfânta Născătoare de Dumnezeu la praznicul 
Izvorului Tămăduirii 


Cântarea 1 

Irmos: Izvorăşte-mi acum, izvorule, Fecioară de Dumnezeu Născătoare, dându-mi 
darul cuvântului, ca să laud izvorul tău, care izvorăşte viaţă şi har credincioşilor, că 
tu ai izvorât pe Cuvântul Cel într-un ipostas. 

Stih: Hristos a înviat din morţi! 

Locaş de tămăduire mai presus de fire se arată tuturor biserica ta cea sfântă, 
Fecioară! Că din moarte vădită ridică lămurit pe credincioşii care aleargă la dânsa 


şi izvorăşte tuturor mângâierea cea din belşug. 


Stih: Hristos a înviat din morţi! 


Din ceruri reverşi nouă daruri fără împuţinare, ceea ce eşti cu adevărat una; căci pe 
cel orb îl faci să vadă lumina, prin tina cea nouă, strigând tu de sus către Leon, mai 
presus de gând. 


Stih: Hristos a înviat din morţi! 


Bucură-te, Marie, bucură-te, ceea ce eşti lauda de obşte şi cinstită a neamului 
omenesc! Că Ziditorul tuturor peste tine S-a pogorât vădit, ca o picătură, arătându- 
te izvor nemuritor, dumnezeiască Mireasă. 


Cântarea a 3-a 


Irmos: Luminat şi sfânt locaş al Stăpânului tuturor te ştiu pe tine, Fecioară şi izvor 
de nestricăciune, care ai izvorât pe Hristos, apa din care ne adăpăm. 


Stih: Hristos a înviat din morți! 


Cât de mare dar ai dat împăratului, Izvorule şi Stăpână, sfărâmând prin apă tăria 
cea înfricoşătoare a pietrei, care oprea cu dureri cumplite scurgerea udului. 


Stih: Hristos a înviat din morţi! 

Dar neîmpuţinat curge din tine, Născătoare de Dumnezeu Fecioară, izvorând din 
belşug, cu ajutorul tău cei şchiopi umblă, mulțimea celor leproşi se curăţeşte şi 
demonii se înăbuşă. 

Stih: Hristos a înviat din morţi! 

Tuturor credincioşilor le împarţi vindecare: împăraţilor şi popoarelor, sărmanilor şi 
ocârmuitorilor; săracilor şi bogaţilor, revărsându-le apa îndeobşte, Izvorule, ca pe 


un leac fără deosebire. 


Cântarea a 4-a 


Irmos: Cu adevărat mai mult decât nisipul şi decât picăturile ploilor au crescut 
mulțimile minunilor izvorului tău, Fecioară, care neîncetat curg din belşug peste tot 
pământul, tămăduind degrab pe tot cel ce zace de boală grea. 


Stih: Hristos a înviat din morţi! 
Apă din izvorul tău, Stăpână Fecioară, s-a turnat peste sânul cel ros de răni 
chinuitoare al femeii şi îndată au încetat, prin stropire, durerile cele de moarte şi a 


cunoscut că s-a tămăduit de boala ei. 


Stih: Hristos a înviat din morți! 


De neînțeles şi mai presus de fire este cu adevărat ceea ce s-a făcut prin tine, 
Născătoare de Dumnezeu. Că apa izvorului tău se face tămăduire alungătoare de 
bolile cele pricinuitoare de moarte, ceea ce firea cu adevărat niciodată nu a văzut. 


Stih: Hristos a înviat din morţi! 

Neîncetat mă omoară vrăjmaşul cu aţâţările desfătărilor, Stăpână de Dumnezeu 
Născătoare, izvorule; nu mă trece cu vederea, ci apucă înainte, ajutătoarea cea 
grabnică, şi din cursele lui mă izbăveşte, ca necurmat să te măresc pe tine, cea mult 
lăudată. 

Cântarea a 5-a 

Irmos: Grăite fiind cele cu adevărat minunate ale izvorului tău, curată Fecioară, 
umplu de uimire cugetul oamenilor; căci s-au făcut peste fire, sfinţind pe toţi 
credincioşii. 


Stih: Hristos a înviat din morţi! 


Grăit-au despre darul tău lâna, mana şi Siloamul şi stânca din care a ţâşnit apă, 
foişorul lui Solomon, apele Iordanului şi fântâna samarinencii. 


Stih: Hristos a înviat din morţi! 
Picăturile izvorului tău, curată Fecioară şi pe un mort au înviat, lucruri mai presus 
de cuvânt şi de pricepere! Că toate ale tale, prea curată, biruiesc judecata ome- 


nească. 


Stih: Hristos a înviat din morţi! 


Vindecă patimile mele, Fecioară, ceea ce ai uscat izvorul scurgerii de sânge, 
frigurile şi fierbinţeala aprinderii şi boala ofticei, oprirea udului şi curgerea 
pântecelui. 


Cântarea a 6-a 


Irmos: Cuvintele cântării te laudă pe tine, curată, ca pe ceea ce eşti cu adevărat 
izvor că ai născut mai presus de cuvânt pe Adâncul înţelepciunii, pe Cel ce a 
spânzurat norii în văzduh şi pământul pe ape. 


Stih: Hristos a înviat din morţi! 


Impiedicat-ai prăbuşirea scărilor, care ameninţa cu zdrobirea pe zugravii de acolo, 
0, izvorule prea sfânt, mântuind şi pe popor de cutremur, când s-a dărâmat locaşul. 


Stih: Hristos a înviat din morţi! 


Pântecele cel mai înainte sterp din pricina nerodirii l-ai dezlegat în chip vădit, prin 
apa izvorului tău; că tu ocroteşti şi naşterile de prunci, ca ceea ce ai născut pe 
Stăpânul a toate, rămânând fecioară. 


Stih: Hristos a înviat din morţi! 


Nici cuvântul, nici mintea, nici limba nu izbutesc să laude naşterea ta, curată! Ci 
neputincioase sunt şi se ruşinează faţă de tine şi înţelepciunea filozofilor şi 
măiestria ritorilor. 


Condac, glasul al 8-lea. Podobie: Apărătoare Doamnă, mulţumiri pentru biruinţă, 
izbăvindu-ne din nevoi aducem ţie, Născătoare de Dumnezeu, noi robii tăi. Ci ca 
ceea ce ai stăpânire nebiruită, slobozeşte-ne pe noi dintru toate nevoile, ca să 
strigăm ţie: Bucură-te, Mireasă, purururea Fecioară! 


Din izvorul tău cel nesecat, ceea ce eşti de Dumnezeu dăruită, îmi dăruieşti mic, 
izvorând pururea, curgerile harului tău mai presus de cuvânt. Căci ca ceea ce ai 
născut mai presus de cuget pe Cuvântul, te rog să mă rourezi cu darul tău, ca să 
grăiesc ţie: Bucură-te, apă izbăvitoare! 


Cântarea a 7-a 

Irmos: Scoateţi, bolnavilor, din izvor tămăduiri! Că Preacurata face să curgă, din 
izvorul cel dumnezeiesc, îndulcirea cea adevărată, izvorând cu adevărat torentul 
desfătării. Pentru aceasta să ne adăpăm cu toţii, cu credință, din şuvoaiele cele 


îmbelşugate. 


Stih: Hristos a înviat din morți! 


Minunile tale ne mai auzite, stăpână, pe toţi credincioşii care le aud îi umplu de 
mirare. Căci pe cei muţi şi surzi apa ta îi arată ca pe nişte bine grăitori; iar pe cei 
ce pătimesc cumplit îi tămăduieşte şi vindecare le dăruieşte. 


Stih: Hristos a înviat din morţi! 

Din văpaia durerilor scoţi pe cei ce aleargă la tine, curată, rourându-i cu ape din 
izvorul cel minunat că de ulcer se izbăveşte omul şi de pelagră, iar pe lepros îl 
vindeci şi cărbunele l-ai stins. 

Stih: Hristos a înviat din morţi! 

Tineri şi fecioare şi toţi oamenii, pe Stăpâna cu credinţă din suflet să o lăudăm în 
chip luminat, căci a vindecat străpungeri de cuie şi boli de ochi şi bubele cele rele 
şi umflături şi pe paralitic. 

Cântarea a 8-a 

Irmos: Dumnezeiască şi sfântă apă izvorăşte izvorul tău, Fecioară căci curgerea 
idropicilor o opreşte degrab cu dumnezeiasca chemare a harului, pentru aceasta te 
cinstim, izvorule, în veci. 

Stih: Hristos a înviat din morți! 

Să lăudăm toți, cu înţelepciune, apa cea sfântă şi de viaţă izvorâtoare că pornirea 
nădufului pe loc o opreşte şi liberă o face spre răsuflare. O! minunile tale, curată 


Născătoare de Dumnezeu! 


Stih: Hristos a înviat din morţi! 


Ce gură va lăuda minunea naşterii tale, Prealăudată? Dar şi ce minte ar putea să 
privească izvorul minunilor tale şi în cuvinte să-l prea slăvească? Nu este cu 
putinţă firii să laude cele ale tale. 


Stih: Hristos a înviat din morţi! 
Toată puterea morţii asupra ta s-a nimicit în întregime, împărăteasă şi Doamnă că 
tu ai izvorât pe împăratul, pe Viaţa cea fără de moarte, pe Hristos, Apa şi Mana, în 


veci. 


Cântarea a 9-a 


Irmos: Apa izvorului tău covârşeşte toate apele, Fecioară curată, dăruind, la 
vedere, izbăvire de boli cumplite şi sufletelor toată tăria, ca una ce se varsă mai 
presus de fire. 


Stih: Hristos a înviat din morţi! 


Ca pe o izbăvire de boli, vedem toţi acest nou Siloam al izvorului tău, Fecioară că 
orbul a luat vedere şi toţi dobândim, neîncetat, sănătate şi viaţă. 


Stih: Hristos a înviat din morţi! 

Cei ce căutaţi sănătate, alergaţi la izvor! Căci curata Fecioară sălăşluieşte în apă. 
Saltă şi te bucură, mulţime a credincioşilor, precum se cuvine, că vei avea în 
sfântul locaş împlinirea cererilor. 

Stih: Hristos a înviat din morţi! 

Inălţatu-s-a mai presus de ceruri apa izvorului tău şi cu curgerile ei a străbătut 
adâncurile pământului; aceasta este ambrozie a sufletului, nectar al credincioşilor, 
mierea cea din piatră şi împărtăşirea de mană. 

Stih: Hristos a înviat din morţi! 

Veseleşti, Fecioară, pe credincioşi mai presus de fire, izvorând har din izvorul cel 


veşnic, dându-le lor putere asupra vrăjmaşilor, biruință pururea, sănătate şi pace şi 
plinirea cererilor. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind, lumii ai născut pe Cel ce ţine toate, Maica lui Dumnezeu şi în braţe ai 
avut pe Cel ce cuprinde toate, pe Dătătorul de hrană al tuturor şi Făcătorul făpturi 
şi Domnul. Pentru aceasta, te rog, prea curată Fecioară şi cu credinţă strig către 
tine ca să mă izbăveşti de greşeli când va fi să stau înaintea feţei Ziditorului meu. 
Stăpână Fecioară curată, ajutorul tău atunci să-mi dăruieşti, că toate le poţi, câte le 
voieşti. 


Pe Fântâna cea pururea nesecată şi înviorătoare, pe dumnezeiescul izvor din care 
țâşnesc şuvoaie de apă, cu un glas să-l lăudăm cei ce îi cerem darul; că în fiecare zi 
curge şi arătând tămăduirile măcar ca pe curgerile râurilor. Pentru aceasta, după 
datorie apropiindu-ne cu dragoste, să scoatem cu credinţă din Izvor putere neîm- 


puţinată şi cu adevărat fără de moarte, care rourează arătat inimile celor bine 
credincioşi şi cu buzele să grăim: Tu eşti mângâierea credincioşilor. 


Vineri în Săptămâna luminată (Penticostar) 


Joi în Săptămâna luminată seara 


La Doamne strigat-am... punem Stihirile pe 10 şi cântăm Stihirile învierii din 
Octoih 6 şi ale Izvorului 4. 


Stihirile învierii, glasul al 6-lea: 


Biruinţă având Hristoase asupra iadului, pe Cruce Te-ai suit, ca pe cei ce şedeau 
întru întunericul morții să-i înviezi împreună cu Tine, Carele eşti între morți slo- 
bod, Cela ce izvorăşti viaţă din lumina Ta, atotputernice Mântuitorule, miluieşte-ne 
pe noi. 


Astăzi Hristos moartea călcând, precum a zis, a înviat şi bucurie lumii a dăruit, ca 
toți strigând această cântare, să zicem aşa: Izvorule al vieţii, lumina cea nea- 
propiată, atotputernice Mântuitorule, miluieşte-ne pe noi. 


De Tine, Doamne, Cela ce eşti în toată zidirea, păcătoşii unde vom fugi ? În cer ? 
Insuţi locuieşti. In iad? Ai călcat moartea. Intru adâncurile mării? Acolo este mâna 


Ta, Stăpâne. La Tine scăpăm, Ţie căzând ne rugăm: Cela ce ai înviat din morți, 
miluieşte-ne pe noi. 


Alte Stihiri ale lui Anatolie: 


Cu Crucea Ta, Hristoase, ne lăudăm şi învierea Ta o cântăm şi o slăvim, că Tu eşti 
Dumnezeul nostru, afară de Tine pe altul nu ştim. 


Slavă puterii Tale, Doamne, că ai surpat pe cela ce avea stăpânirea morţii, înnoitu- 
ne-ai pe noi prin Crucea Ta, dăruindu-ne nouă viaţă şi nestricăciune. 


Totdeauna binecuvântând pe Domnul, lăudăm învierea Lui, că Crucea răbdând, cu 
moartea pe moarte a pierdut. 


Şi Stihirile Izvorului celui de viaţă primitor, glasul al 6-lea: 
Podobia: Toată nădejdea... 


Lucruri minunate şi prea slăvite Stăpânul cerurilor a săvârşit din început întru tine, 
ceea ce eşti cu totul fără prihană; pentru că de sus a picat arătat, ca o ploaie, în 


pântecele tău, dumnezeiască mireasă, izvor pe tine arătându-te; din care curge toată 
bunătatea şi îndestularea de tămăduiri. Izvorăsc şi faceri de bine, din destul, tuturor 
celor ce au nevoie de întărirea sufletelor şi de sănătatea trupului, prin apa Darului. 
(de două ori) 


Mană cerească şi dumnezeiesc izvor al Raiului, pe tine, prea bine te numesc, 
Fecioară. Că curgerea şi darul izvorului tău au străbătut în cele patru părți ale pă- 
mântului, acoperindu-l cu minunile cele mai presus de fire; făcându-se această apă 
totdeauna şi tuturor după cerere. Pentru aceasta bucurându-ne noi, creştinii, aler- 
găm cu credinţă şi scoatem din ea totdeauna sfinţenie dulce curgătoare. 


Curgere de tămăduiri izvorăşti totdeauna, Fecioară, celor ce aleargă cu credinţă la 
izvorul tău, dumnezeiască Mireasă, că în dar verşi bogate vindecări celor bolnavi: 
pe cei orbi, care aleargă la tine, îi faci să vadă luminat; pe mulți şchiopi ai îndreptat 
şi pe slăbănogi ai întărit; şi pe cel mort l-ai înviat prin turnarea întreită a apei; şi ai 
vindecat patimile celor bolnavi de idropică şi de năduf. 


Slavă... glasul al 6-lea. 


Cine va spune, o izvorule, puterile tale! Că fiind plin de minuni neîmpuţinate, faci 
multe şi mai presus de fire vindecări. O, darurile cele mari care le verşi tuturor! Că 
nu numai bolile cele cumplite, de la cei ce aleargă la tine cu dragoste, le goneşti, ci 
şi patimile sufleteşti le speli, curăţindu-le, ceea ce eşti cu totul fără prihană; dând 
peste toate şi mare mila ta. 


Și acum... 


Cine nu te va ferici pe tine, Preasfântă Fecioară? Sau cine nu va lăuda prea curată 
naşterea ta? Că Cel ce a strălucit fără de ani din Tatăl, Fiul unul născut, Acelaşi din 
tine, cea curată, a ieşit, negrăit întrupându-se; din fire Dumnezeu fiind şi cu firea 
om făcându-se pentru noi, nu în două feţe fiind despărţit, ci în două firi fără de 
amestecare fiind cunoscut. Pe Acela roagă-L, curată cu totul fericită, să se mi- 
luiască sufletele noastre. 


Vohod: Lumină lină a sfintei slave a Tatălui ceresc, Celui fără de moarte, a Sfân- 
tului, Fericitului, lisuse Hristoase, venind la apusul soarelui, văzând lumina cea de 
seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti în toată 
vremea a fi lăudat de glasuri cuvioase, Fiul lui Dumnezeu, Cel ce dai viaţă, pentru 
aceasta lumea Te slăveşte. 


Prochimen, glasul al 7-lea: Iubi-Te-voi, Doamne, vârtutea mea, Domnul este întă- 
rirea mea şi scăparea mea şi izbăvitorul meu. 


Stih 1: Dumnezeul meu, ajutorul meu şi voi nădăjdui spre Dânsul. 
Stih 2: Lăudând, voi chema pe Domnul şi de vrăjmaşii mei mă voi mântui. 
Stih 3: Auzit-a din Biserica Sa cea sfântă glasul meu. 


Apoi Ectenia: Să zicem toţi... 


Apoi citim: Învredniceşte-ne, Doamne, în seara aceasta, fără de păcat să ne păzim 
noi. Bine eşti cuvântat, Doamne, Dumnezeul părinților noştri şi lăudat şi prea slăvit 
este numele Tău în veci. Amin. Fie Doamne mila Ta spre noi, precum am nădăjduit 
întru Tine. Bine eşti cuvântat Doamne, învaţă-ne pe noi îndreptările Tale. Bine eşti 
cuvântat Stăpâne, întelepteşte-mă cu îndreptările Tale. Bine eşti cuvântat Sfinte, 
luminează-mă cu îndreptările Tale. Doamne, mila Ta este în veac; lucrurile 
mâinilor Tale nu le trece cu vederea. Ție se cuvine laudă, Ţie se cuvine cântare, Ţie 
slavă se cuvine: Tatălui şi Fiului şi Sfântului Duh, acum şi pururea şi în vecii 
vecilor. Amin. 


Apoi: Să plinim ru-găciunile noastre... 
La Stihoavnă 


Stihira învierii, glasul al 6-lea: Invierea Ta, Hristoase Mântuitorule, îngerii o 
laudă în ceruri şi pe noi pe pământ ne învredniceşte, cu inimă curată să Te 
Slăvim. 


Apoi aceste Stihiri ale Născătoarei de Dumnezeu, glasul al 5-lea: 
Podobie: Bucură-te, cămara... 


Bucură-te, izvorule, cel de viaţă purtător; oceanule, cel înţelegător, care ca şi mări- 
le verşi minuni peste toată lumea, al doilea Siloame, care întreci curgerile Nilului 
cu vărsarea darului. Apă, care izvorăşti minunat ca dintr-o piatră şi care ai puterea 
Iordanului. Mană de mântuire, care te faci arătat bogată şi îndestulată spre tre- 
buinţa celui ce cere; Maica lui Hristos, Fecioară, care verşi lumii mare milă. 


Stih: Sfinţit-a lăcaşul Său Cel Prea Înalt. 


Cu cântări minunate să lăudăm credincioşii pe norul cel ceresc, care a plouat pe 
pământ picătura cea cerească, pe Hristos, dătătorul de viaţă, fără stricăciune. Pe apa 
cea dumnezeiască, cea vie, cea săltătoare şi izvorâtoare fără de moarte; pe mursa 
băuturii celei dumnezeieşti, care bându-se, niciodată nu se deşartă şi stinge setea 
care topeşte sufletele. Din care cei ce beau înţelepţeşte, varsă râuri dumnezeieşti 
dinlăuntrul minţii, izvorând tuturor darul cel din destul. 


Stih: Pornirile râului veselesc cetatea lui Dumnezeu. 


Bucură-te, izvorul cel de viață primitor, care pururea izvorăşti daruri, fântâna tămă- 
duirilor, care toată tăria bolilor o arăţi a fi slabă şi neputincioasă. Vederea orbilor şi 
dumnezeiasca curăţire a celor leproşi, care izvorăşti toată tămăduirea de neputinţă 
tuturor celor ce aleargă cu credinţă la Biserica ta. Locul de tămăduire cel mare de 
obşte, fără de plată cu adevărat şi gata. Maica lui Hristos Cuvântul, Cel ce iz- 
vorăşte lumii mare milă. 


Slavă... glasul al 5-lea. 


Să trâmbițăm prin cântări, o iubitorilor de praznic, să săltăm şi să dănțuim vese- 
lindu-ne în apele care de-a pururea izbucnesc, ale izvorului celui de viață aducător. 


Împărații şi domnii să se adune şi să scoată din destul darul izvorului, că pe 
împărați a mântuit şi pe cei ce zăceau în pat, cu atingerea i-a sculat. Păstorii şi alții 
toți adunându-ne să scoatem apa cea de mântuire din norul cel aducător de ploaie. 
Cei bolnavi vindecarea, cei din primejdii scăparea, cei însetaţi răcoreala; cei orbi 
ochii, cei surzi buna auzire, cei ce rău pătimesc şi cei ce sunt în primejdii de 
moarte, aducătoarea de viaţă. Toţi pe ceea ce izvorăşte pretutindenea credincioşilor 
ape de mântuire, lăudându-o, aşa să strigăm: Ceea ce izvorăşti ape pururea vii din 
izvorul tău, curată Fecioară, nu înceta rugându-te totdeauna pentru robii tăi. 


Și acum... glasul acelaşi: 

Ziua Invierii! Şi să ne luminăm cu prăznuirea, şi unul pe altul să ne îmbrățisăm. Să 
zicem: “Fraţilor!” şi celor ce ne urăsc pe noi, să iertăm toate pentru Inviere. Şi așa, 
aşa să strigăm: “Hristos a înviat din morţi, cu moartea pe moarte călcând, şi celor 


din mormânturi viaţă dăruindu-le”. 


Hristos a înviat din morţi, cu moartea pe moarte călcând, și celor din mormânturi 
viaţă dăruindu-le (de trei ori) 


Și Otpustul. 
La Utrenie 


După început, slujba se pune pe cum s-a arătat Luni la Utrenie. După Ectenii cân- 
tăm Canonul Invierii cu Irmosul pe 8, şi al Născătoarei de Dumnezeu pe 6. 


Cântăm această slujbă, alcătuită de Nichifor Calist Xantopol, întru pomenirea Prea- 
sfintei Doamnei Stăpânei de Dumnezeu Născătoare, izvorului celui de viață pri- 
mitor. Deşi n-am aflat această slujbă în tipicuri, s-a pus aici pentru dragostea Năs- 
cătoarei de Dumnezeu. 

Canonul Născătoarei de Dumnezeu 


Al lui Nichifor Calist Xantopol. 


Cântarea 1-a 


Irmos: Ziua Învierii, să ne luminăm, popoare! Paştile Domnului, Paştile! Că din 
moarte la viaţă şi de pe pământ la cer, Hristos Dumnezeu ne-a trecut pe noi cei ce 
cântăm cântare de biruinţă! 


Cum izvorăşte mie, izvorule, Fecioară de Dumnezeu Născătoare, dându-mi darul 
cuvântului, ca să laud izvorul tău care izvorăşte viaţă şi dar credincioşilor; că tu pe 
Cuvântul cel ipostatic l-ai izvorât nouă. 


Casă de doctorie mai presus de fire se arată Biserica ta tuturor, curată Fecioară, că 
din moarte văzută, ridică arătat pe credincioşii cei ce aleargă la dânsa şi tuturor 
izvorăşte dulceaţă din destul. 


Izvorăşti tu una din cer nouă daruri fără împuţinare cu adevărat, că pe cel orb l-ai 
făcut să vadă lumina prin tină nouă, strigând de sus mai presus de gând către Leon. 


Ceea ce eşti lauda cea de obşte a tot neamului omenesc, prea cinstită, bucură-te 
Marie, bucură-te, că Făcătorul tuturor întru tine ca o picătură s-a pogorât arătat, 
arătându-te pe tine izvor nemuritor, dumnezeiască Mireasă. 

Catavasia: Ziua învierii... 

Cântarea a 3-a 

Irmos: Veniţi să bem băutură nouă, nu din piatră stearpă făcută cu minuni, ci din 


Izvorul nestricăciunii, din Hristos, Cel ce a izvorât din mormânt, întru carele ne 
întărim. 


Luminat şi sfânt lăcaş al Stăpânului tuturor te ştiu pe tine, Fecioară, şi izvor de ne- 
stricăciune, care izvorăşti apa, Hristos, din care ne adăpăm. 


Cât de mare dar dai împăratului, Stăpână, izvorule, care a dezlegat prin apă firea 
pietrei cea înfricoşată, ce oprea cumplit curgerea udului. 


Curge dar de prisosit din tine, de Dumnezeu Născătoare Fecioară, izvorând din 
destul. Şi şchiopii sar prin tine, mulţimea celor leproşi se curățeşte şi dracii se su- 
grumă. 


Tuturor credincioşilor le dai vindecare: împăraţilor, domnilor, bogaților, săracilor 
şi celor supuşi; deobşte vărsându-le apa, Izvorule, tămăduire neamestecată din 


multe feluri le dăruieşti. 


Condacul şi icosul Paştilor. Apoi Sedealna, glasul al 8-lea. 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Pe fântâna cea pururea curgătoare şi vieţuitoare, pe izvorul cel dumnezeiesc care 
izvorăşte curgeri, cu un glas să-l lăudăm, cei ce cerem dar; că în toate zilele izvo- 
răşte tămăduiri ca şi cum curgerile râurilor, nenumărate vindecări. Pentru aceasta 
după datorie apropiindu-ne cu dragoste, să scoatem cu credinţă din izvorul ei, 
sănătate neîmpuţinată cu adevărat şi fără de moarte; care rourează prin credinţă ini- 
mile celor binecredincioşi, şi cu buzele să strigăm: Tu eşti mângâierea cre- 
dincioşilor. 


Cântarea a 4-a 


Irmos: La dumnezeiasca strajă, de Dumnezeu grăitorul Avacum, să stea împreună 
cu noi şi să arate pe îngerul cel purtător de lumină, care a grăit luminat: astăzi este 
mântuirea lumii, că a Inviat Hristos, ca cel Atotputernic. 


Mai mult decât nisipul cu adevărat şi decât picăturile ploilor sunt mulțimile mi- 
nunilor izvorului tău, Fecioară, care neîncetat rourează din destul peste tot 
pământul şi pe tot cel ce este bolnav cumplit, degrab îl vindecă. 


Peste sânul femeii cel cuprins de carchin, apă din izvorul tău s-a vărsat, Fecioară 
Stăpână, şi îndată prin vărsare au încetat durerile cele de moarte aducătoare şi 
carchinul drept a umbla s-a deprins. 


Necuprins lucru este cu adevărat şi mai presus de fire cel ce s-a lucrat întru tine, 
Născătoare de Dumnezeu, că apa izvorului tău se face tămăduire bolilor celor cum- 
plite şi de moarte aducătoare; care firea cu adevărat niciodată n-a văzut. 


Totdeauna mă omoară pe mine vrăjmaşul cu asuprelile desfătărilor, Stăpână de 
Dumnezeu Născătoare, izvorule, nu mă trece cu vederea, grăbeşte ajutătoarea cea 
grabnică şi mă izbăveşte din cursul lui, ca să te laud de-a pururea pe tine cea mult 
lăudată. 


Cântarea a 5-a 


Irmos: Să mânecăm cu mânecare adâncă, şi, în loc de mir, cântare să aducem Stă- 
pânului, şi să vedem pe Hristos, Soarele dreptăţii, tuturor viaţă răsărind. 


Vestindu-se, Fecioară, minunile izvorului tău, cu adevărat spăimântează gândul 
omenesc, că mai presus de fire sunt şi pe toţi credincioşii sfințind. 


Povesteşte lâna şi mana şi Siloamul şi piatra ceea ce a izvorât şi pridvorul lui 
Solomon, darul tău şi apele Iordanului şi puţul samarinencei. 


Picăturile izvorului tău, prea curată Fecioară, şi pe mort a înviat, lucru mai presus 
de cuvânt şi de gând, că toate ale tale, prea curată, biruiesc cuvântul omenesc. 


Vindecă patimile mele, Fecioară, ceea ce ai uscat izvorul curgerii sângelui şi frigul 
şi aprinderea înfocării şi boala ofticii, oprirea udului şi urdinarea pântecelui. 


Cântarea a 6-a 


Irmos: Pogorâtu-Te-ai întru cele mai de jos ale pământului, şi ai sfărâmat încuie- 
torile cele veşnice, care ţineau pe cei legaţi, Hristoase, şi a treia zi, precum Ilona din 
chit, ai înviat din mormânt. 


Cuvintele Cuvântului te laudă pe tine, ca pe un izvor adevărat, Curată, că pe 
adâncul înţelepciunii mai presus de cuvânt l-ai născut, pe Cel ce a spânzurat în 
văzduh cele umede şi pământul pe ape. 


Sprijinit-ai căderea scărilor, care îngrozeau cu zdrobire pe zugravii cei de acolo, o 
prea sfântă fântână, care ai mântuit pe norod de căderea casei de cutremur. 


Pântece mai de mult neroditoare pentru sterpiciune ai dezlegat arătat cu curgerile 
izvorului tău, că şi naşteri le dai, ca ceea ce ai născut pe Stăpânul tuturor. 


Nici cuvântul, nici mintea, nici limba, nu pot să laude naşterea ta, Curată, ci slă- 
beşte întru tine şi se defaimă judecata filozofică şi podoaba ritorilor. 


Condac, glasul al 8-lea: 


Podobie: Apărătoarei Doamne, pentru biruinţă, mulţumiri, izbăvindu-ne din nevoi 
aducem ţie, Născătoare de Dumnezeu, noi robii tăi. Ci ca ceea ce ai stăpânire ne- 
biruită, slobozeşte-ne din toate nevoile, ca să strigăm ţie: Bucură-te, mireasă pu- 
rurea Fecioară! 


Din cel nedeşertat, izvorând tu apele darului tău mai presus de cuvânt, dăruieşte-le 
mie, izvorule cel pururea curgător, dăruit de Dumnezeu cu daruri; căci ca ceea ce ai 
născut mai presus de gând pe Cuvântul, rogu-mă, rourează-mă cu darul tău, ca să 
strig ție: Bucură-te, ceea ce eşti apă de mântuire. 


Icos: Preacurată de Dumnezeu Născătoare, ceea ce ai născut fără stricăciune pe 
Cuvântul Tatălui cel mai-nainte de veci, lărgeşte gura mea, prea cinstită, îndem- 
nându-mă spre lauda ta, ca să te slăvesc, strigând către izvorul tău acestea: Bucură- 
te, fântâna bucuriei celei neîncetate; 

Bucură-te, izvorule al frumuseţii celei negrăite; 

Bucură-te, dezlegarea tuturor bolilor; 

Bucură-te, înecarea tuturor patimilor. 

Bucură-te, râule cel prea limpede, care faci sănătoşi pe cei credincioşi; 

Bucură-te apa care dai darul celor bolnavi în multe feluri. 

Bucură-te, curgerea înţelepciunii care curăţeşti necunoştinţele; 

Bucură-te, amestecare, care pică dumnezeiască dulceaţă a inimii. 

Bucură-te, năstrapa manei, cea de viaţă purtătoare; 

Bucură-te baie şi mursă de Dumnezeu izvorâtă; 

Bucură-te, ceea ce izvorăşti liniştea neputinţelor; 

Bucură-te ceea ce stingi văpaia bolilor. 

Bucură-te, ceea ce eşti apă de mântuire. 


Sinaxar în Vinerea cea luminată întru care se face pomenirea Izvorului celui 
de viaţă aducător al PreaSfintei Stăpânei noastre de Dumnezeu Născătoare 


Stih: Mană, Siloam şi pridvor al lui Solomon prea minunat; 
Fecioară, izvorul tău se arată, la tot cel ce se vindecă cu adevărat. 


In Vinerea săptămânii celei luminate, prăznuim înnoirea Bisericii Preasfintei Stă- 
pânei noastre şi Maicii lui Dumnezeu, care se numeşte izvor de viață dătător. 


Incă facem pomenirea şi minunilor celor mari şi mai presus de fire ce s-au făcut 
întru acea Biserică de Maica lui Dumnezeu. 


Această Biserică mai întâi o a ridicat marele împărat Leon, ce se numeşte şi 
Marchelie, în anul de la Naşterea lui Hristos patru sute cincizeci şi patru. Că acesta 
fiind om bun şi smerit şi pentru milostivirea ce avea mai-nainte până a nu se sui pe 
scaunul împărăției, umblând pe lângă acel loc, a aflat pe un om orb rătăcind. Şi 
luându-l pe el de mână, îl povăţuia. Şi ajungând el acolo aproape unde era izvorul 
acesta, s-a făcut sete orbului şi se ruga lui Leon, ca să-i stingă acea sete cu apă. 


Acesta mergând înlăuntrul pădurii aceleia, care era plină de copaci deşi şi de alte 
saduri de mai multe feluri, căuta apă şi neaflând, s-a întors înapoi trist. 
Și întorcându-se a auzit glas de sus zicându-i: 

Deci, întorcându-se iarăşi să caute şi ostenindu-se mult şi 
neaflând, iarăşi s-a făcut glas ca şi întâi şi 1-a zis lui: 


Deci Leon a făcut precum 1-a poruncit lui glasul acela şi îndată a văzut orbul. Şi 
după proorocia Maicii lui Dumnezeu, peste puţină vreme a stătut Leon împărat. Şi 
a zidit acolo la acel izvor, el întâi, Biserică cu cheltuiala sa, precum se vede astăzi. 


ŞI deoarece se făceau prea multe minuni în toate zilele întru acea Biserică, după 
mulți ani împăratul Iustinian cel mare, căzând în boala opririi udului, şi pătimind 
rău de acea boală, a dobândit acolo tămăduirea sa. Şi vrând să aducă mulțumire 
Maicii Cuvântului a zidit acea Biserică din nou şi a făcut-o mai mare şi mai 
frumoasă. 


Dar şi aceasta dărâmându-se de multe cutremure, mai pe urmă împăratul Vasilie 
Machedon şi fiul său Leon înțeleptul, o a zidit şi o a dres iarăşi. 


Pe vremea lor această fântână făcea şi mai multe minuni că bubele cele umflate şi 
opririle udului şi oftica şi alte boli nenumărate a vindecat; şi bubele cele roşii ce le 
zic carchin sau brâncă şi multe feluri de curgeri de sânge la împărătese şi la alte 
femei şi feluri de friguri de a treia zi şi de a patra zi şi alte bube cu puroi şi furnicei 
şi sterpiciuni a dezlegat. 


Prin darul izvorului acestuia şi împăratul Constantin Porfirogenitul s-a născut din 
împărăteasa Zoi. 


A înviat acest izvor şi pe un mort care era din Tesalia încă mergând acela la acel 
izvor, a murit pe cale şi când era să moară şi era să-i iasă sufletul, s-a rugat coră- 
bierilor să-l ducă acolo la Biserica izvorului şi să toarne trei ciuturi de apă dintru 
acel izvor peste dânsul, când vor vrea să-l îngroape; şi a făcut corăbierii aşa şi după 
ce au turnat apa, a înviat mortul. 


lar după mulți ani, când era să cadă acea Biserică mare, s-a arătat Născătoarea de 
Dumnezeu şi o a ţinut până ce s-a strecurat poporul de a ieşit afară. 


Feluri de draci apa aceea a gonit de acolo şi pe mulţi legaţi din temniţă i-a dezlegat 
şi pe împăratul Leon cel înţelept de piatră l-a vindecat şi femeii lui, Teofana, nişte 
friguri foarte cumplite le-a stins; şi pe fratele său Ştefan patriarhul l-a scăpat de 
oftică. 


Și lui loan, patriarhul Ierusalimului i-a vindecat auzul ce se stricase. Vindecat-a şi 
pe Tarasie Patriciul de nişte friguri foarte cumplite. Şi pe mama lui, Magistrisa, şi 
pe feciorul lui Stilian l-a vindecat de oprirea udului şi pe oarecare femeie anume 
Stizina o a izbăvit de boala de pântece. 


ŞI împăratul Roman, care era din Lacapa, s-a vindecat de încuierea stomacului, tot 
cu acea apă; asemenea şi împărăteasa lui. 


În Haldeea pe monahul Perperin şi pe ucenicul lui i-a vindecat Maica lui Dumne- 
zeu prin chemare; asemenea şi pe monahul Matei şi Meletie care erau pârâți la 
împăratul. Şi patricii şi protospătarii şi alții nenumărați, a căror nume cine-i va mai 
putea spune! 


Alătură-se încă şi vindecarea ce s-a făcut la un Ishiot şi la un Ştefan. Şi ce limbă va 
putea spune, câte minuni a făcut şi face acea apă până astăzi! Mai mult decât 
picăturile ploii şi decât stelele şi decât frunzele mulţime de minuni, care şi noi în 
vremile noastre am văzut; că, cangrene şi otrăvile cele aducătoare de moarte şi negi 
şi brânca şi leprele şi gubăviile, mai presus de fire le-a vindecat, şi alte umflături a 
vindecat şi durerile ochilor şi albeţele şi curgerile lacrimilor; încă şi boala de 
idropică a unui loan Varag, şi pe alt Varag l-a vindecat de nişte furnicei cumpliţi şi 
pe un Marcu Ieromonahul de o umflătură ce se ivise în obraz şi pe o jupâneasă ce 
zăcuse cincisprezece ani o a sculat. 


Intre acestea şi pe un monah Macarie l-a vindecat de piatră; altele multe, pe care a 
le spune cu cuvântul nu este cu putinţă, care a făcut şi face şi niciodată nu înce- 
tează. 


Pentru rugăciunile Maicii Tale, Hristoase Dumnezeule, miluieşte-ne pe noi, Amin. 
Apoi: 


Învierea lui Hristos văzând, să ne închinăm Sfântului Domnului lisus, Unuia celui 
fără de păcat. Crucii Tale ne închinăm, Hristoase, şi Sfântă Învierea Ta o lăudăm şi 
o slăvim, că Tu eşti Dumnezeul nostru, afară de Tine pe altul nu ştim, numele Tău 
numim. Veniţi toţi credincioşii să ne închinăm Sfintei Învierii lui Hristos, că iată a 


venit prin Cruce, bucurie la toată lumea. Totdeauna binecuvântând pe Domnul, 
lăudăm Invierea Lui, că răstignire răbdând pentru noi, cu moartea pe moarte a 
călcat. (de 3 ori) 


Inviind Iisus din mormânt, precum mai înainte a zis, ne-a dăruit nouă viaţă veşnică 
şi mare milă. (de 3 ori) 


Cântarea a 7-a 


Irmos: Cel ce a izbăvit pe tineri din cuptor, făcându-se om, pătimeşte ca un 
muritor, şi prin patimă pe cel muritor îl îmbracă în podoaba nestricăciunii, Cel ce 
Unul este binecuvântat Dumezeul părinților şi prea slăvit. 


Luaţi cei bolnavi vindecări, că cea Preacurată varsă din dumnezeiasca fântână 
dulceaţa cea adevărată, pârâu al desfătării cu adevărat izvorând. Pentru aceasta să 
ne adăpăm cu credinţă din aceste curgeri îndestulate. 


Minunile tale cele neauzite, Stăpână, fac să se minuneze toţi credincioşii cei ce le 
aud, că pe cei muţi şi surzi, ca şi cum ar fi bine grăitori îi face apa ta, şi pe cei ce 
pătimesc cumplit îi tămăduieşte şi vindecare le dăruieşte. 


Scoţi din cuptorul necazurilor rourând cu apele cele din izvorul tău cel minunat pe 
cei ce aleargă la tine, Preacurată, că de bubă rea se tămăduieşte omul şi de gubăvie; 
pe leproşi îi vindeci şi durerile cele arzătoare le-ai stins. 


Tinerele şi fecioarele şi toţi oamenii, cu credinţă, din suflet, să o lăudăm luminat pe 
Stăpâna, că găuri de urcioare din ochi, uscăciuni şi funicei răi şi umflături şi pe unii 


slăbănogi a vindecat. 


Cântarea a 8-a 


Irmos: Aceasta numită şi Sfânta Zi, una a sâmbetelor, Impărăteasă şi Doamnă, al 
praznicilor praznic şi sărbătoare este a sărbătorilor, întru care binecuvântăm pe 
Hristos întru toţi vecii. 


Dumnezeiască şi cinstită apă izvorăşte izvorul tău, Fecioară că curgeri de idropică 
opreşte degrab cu chemarea dumnezeiescului dar. Pentru aceasta pe tine, izvorule, 
te cinstim întru toți vecii. 


Toţi să lăudăm înţelepţeşte apa cea cinstită şi de viaţă izvorâtoare, că pornirea cea 
de năduf pe loc o opreşte şi slobodă face suflarea; o minunile tale, de Dumnezeu 
Născătoare curată! 


Ce gură va lăuda minunea naşterii tale, Prealăudată? Incă şi ce minte va putea să 
socotească şi cu cuvinte să slăvească izvorul semnelor tale? Nu este cu putinţă firii 
să laude pe cele ale tale. 


Toată puterea morţii a pierit degrab, prin tine, o Împărăteasă şi Doamnă, că ai 
izvorât pe Împăratul, viaţa cea fără de moarte, pe Hristos, apa şi mana cea veşnică. 


Cântarea a 9-a 


Irmos: Luminează-te, luminează-te noule lerusalime, că slava Domnului peste tine 
a răsărit. Saltă acum şi te bucură Sioane; iar tu curată Născătoare de Dumnezeu, 
veseleşte-te întru Invierea Celui născut al tău. 


Pe toate apele le covârşeşte, Fecioară curată, apa izvorului tău, care dăruieşte arătat 
vindecare de boli cumplite şi sufletelor toată sănătatea, ca ceea ce varsă mai presus 
de fire. 


Acest nou Siloam al izvorului tău îl vedem toţi, Fecioară, izbăvitor de tot felul de 
boli; că cel orb primeşte vederile şi toţi luăm pururea deplină sănătate pe lângă 
viaţă. 


Cei ce căutaţi sănătate, alergaţi la izvor, că Doamna Fecioara petrece lângă apă. 
Saltă şi te veseleşte cum se cuvine, mulțimea credincioşilor, că iată vine în 
Biserică, spre îndestularea cererilor. 


Inălţatu-s-a apa izvorului tău mai presus de ceruri şi adâncurile pământului le-a 
înconjurat cu curgerile; aceasta este hrana sufletului şi băutura credincioşilor, 
miere din piatră şi dare de mană. 


Veseleşte-te, Fecioară, pe Impăratul mai presus de fire, izvorând dar pururea 
curgător din izvor, dând acestuia putere asupra vrăjmaşilor, biruință pururea, 
sănătate şi pace şi plinirea cererilor. 


Luminânda praznicului: Cu trupul adormind ca un muritor, Impărate şi Doamne, a 
treia zi ai înviat, pe Adam din stricăciune ridicând şi moartea pierzându-o, Paştile 
nestricăciunii, lumii de mântuire. 


Și a izvorului: Izvor eşti cu adevărat al apei celei vii, Stăpână, că speli bolile cele 
cumplite ale sufletelor şi ale trupurilor, numai cu atingerea ta, ceea ce ai izvorât pe 
Hristos, apa cea de mântuire. 

La Laude 
Toată suflarea... 


Punem stihirile pe 8 şi cântăm 4 stihiri ale învierii din octoih, glasul al 6-lea. 


Crucea Ta, Doamne, viaţă şi înviere norodului Tău este şi spre dânsa nădăjduindu- 
ne, pe Tine Dumnezeul nostru Cel ce ai înviat Te lăudăm, miluieşte-ne pe noi. 


Ingroparea Ta, Stăpâne, Raiul a deschis neamului omenesc şi din stricăciune 
izbăvindu-ne, pe Tine, Dumnezeul nostru, Cel ce ai înviat, Te lăudăm, miluieşte-ne 
pe noi. 


Cu Tatăl şi cu Duhul pe Hristos să-l lăudăm, pe cel ce a înviat din morţi şi către 
Dânsul să strigăm: Tu eşti viaţa noastră şi învierea, miluieşte-ne pe noi. 


A treia zi ai înviat, Hristoase, din mormânt precum este scris şi împreună ai sculat 
pe strămoşul nostru. Pentru aceasta Te şi slăveşte neamul omenesc şi laudă 
învierea Ta. 


Alte stihiri ale Născătoarei de Dumnezeu, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa 
întru care Cel dumnezeiesc se naşte. 


Apa izvorului de mântuire este tuturor celor neputincioşi, deci, să ne apropiem cu 
credinţă şi să luăm dar. 


Fântâna cea de viață izvorâtoare a izvorului celui fără de moarte, dăruieşte tuturor 
celor ce vin cu dragoste mulțime de vindecări, rămânând neîmpuţinată. 


Intăreşte sufletele apa Fecioarei. Deci, cei ce suntem întru întinăciunile patimilor, 
să alergăm la ea şi să le spălăm în dumnezeiescul ei izvor. 


Năstrapa cea sfințită izvorăşte mana cea de prisosit, din prea curatul său pântece, 
adică pe Stăpânul. Deci, toţi să scoatem ce este nouă de trebuinţă. 


Apoi stihirile Paştilor, ecteniile şi otpustul. 
La Liturghie 


Antifoanele Paştilor, Apostolul şi Evanghelia zilei şi ale Născătoarei de Dumne- 
zeu, caută-le la 8 septembrie. Chinonicul praznicului. 


Prochimen, glasul al 4-lea: Cât s-au mărit lucrurile Tale, Doamne, toate întru 
înţelepciune le-ai făcut. 


Stih: Binecuvântează suflete al meu pe Domnul. Doamne, Dumnezeul meu, mă- 
ritu- Te-ai foarte. 


Din Faptele Sfinţilor Apostoli, citire: 


În zilele acelea, 

1. Iar Petru şi loan se suiau la templu pentru rugăciunea din ceasul al nouălea. 
2. Și era un bărbat olog din pântecele mamei sale, pe care-l aduceau şi-l puneau 
în fiecare zi la poarta templului, zisă Poarta frumoasă, ca să ceară milostenie de 
la cei ce intrau în templu, 

3. Care, văzând că Petru şi loan vor să intre în templu, le-a cerut milostenie. 

4. lar Petru, căutând spre el, împreună cu loan, a zis: Priveşte la noi; 

5. lar el se uita la ei cu luare-aminte, aşteptând să primească ceva de la ei. 

6. Iar Petru a zis: Argint şi aur nu am; dar ce am, aceea îţi dau. În numele lui 
Iisus Hristos Nazarineanul, scoală-te şi umblă! 

7. Și apucându-l de mâna dreaptă, l-a ridicat şi îndată gleznele şi tălpile picioa- 
relor lui S-au întărit. 

8. Şi sărind, a Stat în picioare şi umbla, şi a intrat cu ei în templu, umblând şi 
sărind şi lăudând pe Dumnezeu. 


Aliluia, glasul al 8-lea: Lăuda-vor cerurile minunile Tale, Doamne. 


Evanghelia de la loan 


12. După aceasta S-a coborât în Capernaum, El şi mama Sa şi fraţii şi ucenicii 
Săi, şi acolo n-a rămas decât puţine zile. 
13. Şi erau aproape Paştile iudeilor, şi lisus S-a urcat la Ierusalim. 


14. Și a găsit şezând în templu pe cei ce vindeau boi şi oi şi porumbei şi pe 
schimbătorii de bani. 

15. Şi, făcându-i un bici din ştreanguri, i-a scos pe toți afară din templu, şi oile 
şi boii, şi schimbătorilor le-a vărsat banii şi le-a răsturnat mesele. 

16. Şi celor ce vindeau porumbei le-a zis: Luaţi acestea de aici. Nu faceţi casa 
Tatălui Meu casă de negustorie. 

17. Şi şi-au adus aminte ucenicii Lui că este scris: "Râwna casei Tale mă 
mistuie”. 

18. Au răspuns deci iudeii şi I-au zis: Ce semn ne arăţi că faci acestea? 

19. lisus a răspuns şi le-a zis: Dărâmaţi templul acesta şi în trei zile îl voi ridica. 
20. Și au zis deci iudeii: În patruzeci şi şase de ani S-a zidit templul acesta! Și Tu 
îl vei ridica în trei zile? 

21. lar El vorbea despre templul trupului Său. 

22. Deci, când S-a sculat din morţi, ucenicii Lui şi-au adus aminte că aceasta o 
spusese şi au crezut Scripturii şi cuvântului pe care Îl spusese Iisus. 


La masă se face mângâiere fraților şi după masă cântăm această stihiră a Născă- 
toarei de Dumnezeu: Pe apa izvorului cea de viaţă izvorâtoare, pe mana ceea ce 
rourează-roua nemuritoare, pe dumnezeiasca hrană şi băutura cea minunată, pe 
mierea cea din piatră, cu credinţă să o cinstim. 


Rugăciuni către Maica Domnului, Izvorul Tămăduirii la vreme de necaz 
obştesc şi de prigoană a Bisericii 


Preacurată, prea nevinovată, prea milostivă, prea lăudată, pururea Fecioară Născă- 
toare de Dumnezeu Marie, izvor al dumnezeieştii tămăduiri, grabnic ascultătoare şi 
eliberatoare, apărătoare nebiruită a creştinilor, mijlocitoare statornică către 
făcătorul, nădejdea, acoperământul şi ajutorul celor ce aleargă la tine, îţi cer 
dumnezeiasca ta înţelegere. Nimeni din cei ce au venit la tine nu a ieşit afară lepă- 
dat, curată Fecioară Născătoare de Dumnezeu, ci, cerând harul, a primit darul 
cererilor celor de folos. 


Și noi, păcătoşii şi nevrednicii robii tăi, intrând cu nevrednicie în prea curata ta 
casă, în această Sfântă mănăstire, alergăm către tine, scăparea noastră, apărătoarea 
noastră, nădejdea, acoperământul, ajutorul nostru, iar tu, ca Maica noastră duhov- 
nicească, prea iubitoare şi prea milostivă asculţi cererile noastre. 


În aceste zile viclene, când, după cum profetul David zicea, cel cuvios pe pământ 
nu mai este şi tot omul este mincinos, iar cei ce fac binele au pierit, căci până la 
unul cu toţii s-au sfârşit; când a fugit dragostea celor mulţi, pentru că s-a înmulțit 
fărădelegea, credinţa s-a micşorat şi după cuvântul de Dumnezeu propovă- 
duitorului Pavel, gura lui Hristos, oamenii au devenit - unii mai mult, iar alții mai 
puţin - iubitori de sine, iubitori de argint, înşelători, trufaşi, hulitori, nemulțumitori, 
neştiutori, neînfrânaţi, neiubitori de bine, trădători, iubitori de plăcere, având doar 
chip de evlavie şi nu şi lucrare a acesteia; deci în această stare de plâns a oamenilor 
din această generaţie vicleană şi păcătoasă, a găsit prilej potrivit începătorul întu- 
nericului, adâncul urâciunii, şarpele cel din vechime, stricatul, vicleanul şi prea 


răul diavol ca să-şi arunce toate puterile lui, toate oştile lui, toţi slujitorii lui văzuţi 
şi nevăzuţi asupra Bisericii Ortodoxe, asupra prea curatei şi nenuntitei mirese a lui 
Hristos, ca fiarele cele sălbatice urlând şi ca lupii cei sălbatici apucând şi sfâşiind şi 
împrăştiind oile. 


Iar cei rânduiți de Domnul pentru a se îngriji şi a păzi oile, cu puţine excepţii, s-au 
făcut ajutători ai stăpânului întunericului, îngrijindu-se cum să predea turma lupi- 
lor celor eretici. Alţii, văzându-i pe lupi apucând şi sfâşiind oile, fiind năimiți, au 
fugit şi au lăsat oile, iar corabia bisericii, din cauza vânturilor celor puternice şi a 
valurilor celor furioase, a multelor războaie văzute şi nevăzute, dinăuntru sau 
dinafară, este în pericol să se scufunde. 


Maica noastră duhovnicească, izvorule al tămăduirilor, noi cei mici, cei păcătoşi, 
cei nevrednici robi ai tăi şi fii ai tăi duhovniceşti, mădularele cuvântătoare ale 
turmei lui Hristos, ale acestei alese a lui Biserici Ortodoxe, ca nişte bolnavi şi 
neputincioşi, cu frică de a nu fi sfâşiaţi de lupii cei turbaţi, ca nişte oameni cu 
puţină credinţă, neputând să ne împotrivim mâniei valurilor sălbatice ale ereticilor, 
scăpăm cu pocăință şi cu lacrimi la ajutorul tău cel nebiruit şi la acoperământul tău 
cel tare. 


Întinde, Stăpână, acoperământul tău cel tare şi ocroteşte-ne pe noi, fiii tăi, sub 
acoperământul aripilor milostivirii tale şi al dragostei tale de Maică şi păzeşte-ne 
de încornoraţii cei nevăzuţi, care caută să ne sfâşie pe noi. Păzeşte şi mănăstirea ta 
şi fiii tăi de toată erezia cea deşartă, de toată rătăcirea şi de orice alt rău. Mijloceşte 
către Fiul tău şi Dumnezeul nostru pentru iertarea păcatelor noastre, pentru 
luminarea sufletelor şi a cugetelor noastre, pentru călăuzirea pe calea adevărului, 
pentru întărirea noastră în adevărata credință ortodoxă şi pentru predaniile cele 
apostolice şi patristice. Ţine-ne pe noi în dragostea cea adevărată şi curată către 
aceasta şi către aproapele nostru, întăreşte-ne pe noi în tine, spre mărturisirea şi 
spre lupta virtuţii şi descoperă-ne nouă voia lui Dumnezeu cea prea bună, cea 
desăvârşită. 


Mijloceşte către Fiul tău să-i lumineze pe arhierei, să se pocăiască, să se spove- 
dească, să fie apărătorii viteji ai canoanelor şi predaniilor apostolice şi patristice, şi 
nu înşelători şi călcători ai acestora. Să-i lumineze pe mai marii ţării acesteia ca să 
lase necuviinţa, certurile dintre ei şi ambițiile politice, să se înţeleagă, să se împace 
cu mai marii bisericii, căci unde sunt trufiile, ambițiile şi luptele, acolo este toată 
stricăciunea. Să îi unească pe toţi întru una sfântă, sobornicească şi apostolească 
biserică, într-o singură credinţă, într-un botez, precum ne-au predanisit de Dumne- 
zeu purtătorii Părinţi la cele şapte sfinte sinoade ecumenice. Să ne ierte şi să ne 


mântuiască pe noi toți după marea şi bogata Sa milă şi să ne învrednicească de 
bună pocăință, de sfârşit bun şi de Impărăţia Cerurilor. Amin. 


Rugăciune către Preasfânta Născătoare de Dumnezeu pentru libertate, pentru 
încetarea mâniei Domnului şi pentru pacea întregii lumi 


Preasfântă Stăpână, Împărăteasa cerului şi a pământului, Maica lui Dumnezeu şi 
Maica duhovnicească a noastră, a păcătoşilor, apărătoare, acoperământ, ajutor, 
nădejde şi scăpare a celor ce aleargă la tine. Întru tine îndrăznim, întru tine ne 
lăudăm şi către tine este toată nădejdea noastră. La tine scăpăm şi pe tine te 
chemăm din tot sufletul şi din toată inima, mijloceşte prea binecuvântată şi prea 
lăudată, către iubitorul de oameni, Fiul tău şi Dumnezeul nostru, şi roagă-L să 
treacă cu vederea multele şi nenumăratele noastre păcate. 


Mărturisim că am păcătuit cu toţii, am călcat legea lui Dumnezeu, am nedreptăţit, 
nimic nu am făcut precum ni s-a poruncit nouă şi nimic bun în noi nu este. Am 
păcătuit, călcând dumnezeieştile porunci ale Domnului şi desconsiderând dumne- 
zeieştile aşezăminte. Am păcătuit şi pentru aceasta după dreptate suntem pedepsiţi. 
Este aprinsă în flăcări întreaga lume, nu doar ca în Sodoma şi Gomora, ci dintr-o 
latură în alta a pământului şi în aceste înfricoşătoare flăcări, pe care le-au aprins pe 
de o parte multele noastre păcate, pe de altă parte mânia lui Dumnezeu şi nevoia 
dreptăţii sale, în aceste flăcări ard oraşe şi sate, bărbaţi şi femei, bătrâni, tineri şi 


copii. Ard şi bogaţii, şi săracii, şi cei mici, şi cei mari... O, blestematule păcat, câte 
rele aduci în lume şi noi nefericiţii nu vrem să te lăsăm pentru că ne-am obişnuit cu 
tine. lar în această vrednică de plâns stare în care ne găsim, doar o singură nădejde 
ne-a rămas, o singură mângâiere şi un singur ajutor. Tu, Preasfântă Născătoare de 
Dumnezeu, tu şi numai tu, ca Maică a Ziditorului tuturor, poţi să ne ajuţi şi să ne 
izbăveşti din aceste multe primejdii şi ispite care ne-au împresurat. 


Are dreptate Fiul tău şi Dumnezeul nostru să ne strice pe toţi, căci cu toţii am păcă- 
tuit şi am călcat legea Sa. Dar, Maică a milostivirii, a milei şi iubirii de oameni, 
dacă există oameni care te hulesc - pe tine, pe Fiul tău şi pe Dumnezeul nostru - 
există însă şi oameni, puţini între cei aleşi, care îşi pleacă evlavios genunchii 
sufletului şi ai trupului şi te roagă şi te slăvesc, te cinstesc şi se închină ţie şi Fiului 
tău şi Dumnezeului nostru. 


lar noi, păcătoşii care am venit astăzi în această Sfântă biserică a ta, plecându-ne 
genunchii sufletului şi ai trupului, te rugăm din tot sufletul şi din toată inima 
noastră, pentru marea şi nemăsurata ta dragoste, pentru mijlocirile şi compătimirea, 
pentru milostivirea şi iubirea de oameni pe care le ai, Stăpână Preasfântă, către noi 
şi către întregul neam omenesc, pentru cei puţini aleşi, pentru pruncii cei fără de 
răutate, milostiveşte-te spre noi şi mijloceşte către Unul Născut Fiul Tău şi Dumne- 


zeul nostru, să înceteze mânia Sa, urgia Sa şi să ne elibereze pe noi dintre vrăjmaşii 
cei văzuţi şi cei nevăzuţi, să dea pace şi unire poporului nostru, pace întregii lumi, 
luminare întru toate oamenilor, ca toţi să fie o singură turmă şi un singur păstor. Şi 
dintr-o gură şi o inimă să slăvească prea cinstitul şi de mare cuviinţă nume al 
Tatălui şi al Fiului şi al Sfântului Duh şi să te laude şi să te mărească pe tine, prea 
binecuvântată şi prea slăvită Născătoare de Dumnezeu, Fecioară Maria, acope- 
rământul, ajutorul şi mântuirea neamului nostru. Amin. 


(în: Fericitul Filotei Zervakos, Sfaturi, minuni, rugăciuni, Edturile Sophia şi 
Cartea Ortodoxă, Bucureşti, 2005) 


Minunile făcute de Maica Domnului la Izvorul Tămăduirii 

Vineri, în Săptămâna luminată, se prăznuieşte sfinţirea bisericii Preasfintei Stăpâ- 
nei noastre şi Maicii lui Dumnezeu, a Izvorului celui de viaţă purtător. Și se mai 
face şi pomenirea minunilor celor mai presus de fire, care s-au săvârşit de către 
Maica lui Dumnezeu în acest sfânt locaş. 


Biserica aceasta şi-a luat începutul de la împăratul Leon cel Mare, care se mai 
numea şi Machelie. Fiind acela om bun şi prea blând, mai înainte de a se sui pe 
tronul împărăției, pe când se număra încă între oamenii obişnuiţi, umblând prin 
locurile acelea, a dat peste un orb rătăcit şi l-a luat de mână ca să-l călăuzească. 
Și ajungând aproape de locul unde s-a ridicat mai târziu biserica, orbul a fost 
cuprins de o sete arzătoare şi l-a rugat pe Leon să-i dea apă ca să-şi astâmpere 
setea. lar Leon, pătrunzând în desişul din apropiere, căuta apă; căci pe atunci 
locul acela era acoperit cu tot felul de arbori şi desişuri de verdeață creşteau pe 
el. Și negăsind pe acolo apă, s-a întors întristat. 


Dar pe când se întorcea, i-a sunat în urechi glas de sus, care i-a zis: «Nu e 


Dar întorcându-se din nou, Leon căuta. Și ostenindu-se iarăşi mult, din nou a 
auzit glasul acela, care i-a zis: 


A făcut deci Leon precum îi spusese glasul şi îndată orbul a început să vadă. Şi 
ajungând Leon împărat, potrivit proorociei Maicii Domnului, a zidit lângă acel 
izvor, cu multă cheltuială, biserica ce se vede şi astăzi. 


Minuni nenumărate s-au făcut în acea biserică. 


După oarecare trecere de vreme şi Justinian, marele împărat al romanilor; care 
suferea de o boală grea, a dobândit aici vindecare; mulțumind pentru aceasta 
Maicii Cuvântului, a ridicat o biserică şi mai mare, care însă, crăpându-se de 
diferite cutremure, a fost rezidită în cele din urmă de către împăratul Vasile, 
macedoneanul şi de fiul său, Leon, înțeleptul. 


Pe vremea lor, izvorul de aici a şi săvârşit numeroase minuni: a vindecat multe boli 
şi a tămăduit nenumărate feluri de răni, molime şi alte suferinţe. 


ze 5% 


A înviat izvorul acesta şi un mort; acesta era din Tesalia şi plecând el cu corabia 
spre izvor, s-a săvârşit pe cale. Când era să moară şi-şi dădea duhul, a rugat pe 
corăbieri să-l ducă de acolo la biserica Izvorului şi să-l îngroape, după ce vor 
turna peste dânsul trei ciuturi de apă. Ei au făcut aşa, iar mortul, fiind stropit cu 
apă, a înviat. 


ie ok 3 


După multă trecere de vreme, când sta să cadă acea mare biserică, arătându-se 
Născătoarea de Dumnezeu, a sprijinit-o până ce mulțimea strânsă din împrejurimi 
s-a scurs afară. 


Apa aceea, când a fost băută, a alungat mulți demoni şi a slobozit pe cei legaţi din 
temnițe. 
ie ie 2 


Pe împăratul Leon, înțeleptul I-a vindecat de piatră la rinichi şi a potolit frigurile 
foarte cumplite ale soției lui, Teofana şi pe fratele lui, Ştefan patriarhul, l-a izbăvit 
de oftică şi pe patriarhul loan al Ierusalimului l-a vindecat de surzenie. 


= 2 ie 
Pe marele dregător Tarasie l-a vindecat de nişte friguri prea cumplite, ca şi pe 
maica lui, Maghistrisa, iar pe fiul său, Stelian, l-a tămăduit de o boală de rinichi. 

= 2 ie 


Pe o femeie cu numele de Shizina a izbăvit-o de o boală de stomac. 

Iar împăratul Roman Lecapenul s-a tămăduit cu apă de la acest Izvor de o boală 
de stomac; la fel, şi soţia lui. 
= 2 ie 


În Haldeea, Maica Domnului a vindecat pe călugărul Peperin şi pe ucenicul lui, la 
rugăciunea lor; la fel şi pe călugărul Matei şi pe Meletie, care fuseseră pârâţi 
împăratului. 


A mai vindecat şi pe nişte înalți dregători şi pe mulţi alţii, pe care cine i-ar mai 
putea spune? 


Ce limbă ar putea istorisi câte minuni a făcut apa aceasta şi câte continuă să 
facă până astăzi? Mai multe decât picăturile de ploaie şi decât mulţimea stelelor 
şi a frunzelor sunt minunile care se săvârşesc acolo şi în zilele noastre. 


Căci a vindecat, mai presus de fire, ulcerul şi cangrena, perforaţiile şi abcesele 
aducătoare de moarte, cărbunele (buba neagră) şi lepra şi pelagra. A mai vindecat 


apoi şi alte boli de femei şi boli ale sufletului, lăcrimarea ochilor şi albeaţa şi 
scăderea vederii. 


Încă a mai vindecat de boala idropicei pe loan Varanga, iar pe un alt Varanga l-a 
tămăduit de buba cea rea. 


Și pe ieromonahul Marcu I-a scăpat de boala pojarului şi pe călugărul Macarie, 
de sufocarea (astmul) care-l chinuia de cincisprezece ani şi totodată de piatră la 
rinichi. 


Și alte foarte multe, pe care este cu neputinţă să le numărăm în cuvântul acesta, pe 
care le-a săvârşit şi le săvârşeşte fără încetare apa izvorului aceluia. 


Pentru rugăciunile Maicii Tale, Hristoase Dumnezeule, milueşte-ne pe noi. 


Amin. 


Părintele Sofian Boghiu - Cuvânt praznical la Izvorul Tămăduirii - Maica 
Domnului — Maica noastră şi vindecarea celor neputincioşi 


Frați creştini, ne aflăm încă în Săptămâna luminată şi în această săptamână ne 
întâlnim cu o sărbătoare deosebită, în cinstea Maicii Domnului - Maica Domnului 
care ne aduce un mare dar în viaţa noastră pământească, născând pe Mântuitorul 
Hristos, Dumnezeul întrupat. Maica Domnului, Mamă bună şi preasfântă, care 
L-a ajutat cu multă dragoste pe Mântuitorul in viaţa Lui pământească şi a 
suferit foarte mult, ca o mamă lânga Pruncul - Dumnezeu... 


lisus a suferit foarte mult şi ca prunc, de la naşterea Lui în Betleem, până la fuga în 
Egipt. lar ea s-a apropiat cu foarte multă dragoste de EI şi în copilărie, dar şi mai 
târziu, când lisus a ieşit să vestească Evanghelia Sa în mijlocul mulțimilor şi îi 
învăţa pe oameni ca nimeni altul. 


Și odată, fariseii şi cărturarii, foarte invidioşi şi geloşi pe EI, L-au scos din cetate 
şi L-au urcat pe sprânceana muntelui, cu gândul să-L arunce în prăpastie. Dar 
Iisus a trecut foarte liniştit prin mijlocul acelei mulțimi tulburate de ură şi a 
mers în pace, pe drumul Lui. Maica Domnului însă a leşinat de durere şi de 
spaimă. Ea era de faţă şi a înţeles că duşmanii voiau să-L distrugă pe Fiul ei 
iubit. 


Mai târziu, pe locul acela unde a leşinat Sfânta Fecioară s-a ridicat o mănăstire 
numita mănăstirea Groazei, în amintirea acestui moment de groază adâncă din 
viața Maicii Domnului. Această durere, această groază a urmărit-o toată viaţa, 
căci a suferit cu amar, alături de lisus, până la sfârşitul vieţii Lui pământeşti. 


În ziua Răstignirii toţi ucenicii L-au părăsit pe lisus. Au fugit de frică să nu fie 
arestaţi şi ei şi asta a fost o mare durere şi pentru Mântuitorul Hristos şi pentru 
Maica Domnului. Ea a rămas lângă EI şi L-a însoțit pe drumul Crucii, împreună 
cu alte femei credincioase Lui. Fa a fost martoră şi atunci când lisus a fost țintuit 
pe Cruce. Şi a rămas acolo lângă Cruce, ea şi Sfântul loan evanghelistul, ucenicul 
iubit al lui lisus. 


În biserica de pe Golgota, în Țara Sfântă, sunt două icoane mari, în mozaic. Una Îl 
arată pe lisus jos la pământ, pe Cruce şi un călău care loveşte cu ciocanul în 
cuiele din mâini. Cealaltă icoană o reprezintă pe Maica Domnului cu o sabie 
înfiptă în inimă. Această sabie este simbolul tuturor durerilor pe care ea le-a 
suferit pentru lisus, aşa cum îi spusese bătrânul Simeon în prorocie: „Prin sufletul 
tău va trece sabia“(Luca 2, 35.) Sabia durerii — pentru că Maica Domnului a 
suferit din adânc toate durerile şi toate insultele aduse Fiului ei. 


De sus de pe cruce, lisus privea la mama Sa şi la ucenicul iubit şi le-a spus acele 
cuvinte: „Femeie, iată Fiul tău”, iar ucenicului: „lată mama ta” (loan 19, 26- 


27.) Adică, fraţi creştini, Iisus o lasă pe Mama Sa ca Mamă lumii întregi. Întâi 
pentru apostoli, pe care ea i-a mângâiat şi i-a ajutat mult şi apoi pentru toți 
creştinii, cu care este întotdeauna bună şi miloasă, ca o mamă adevărată. 


Maica Domnului a dobândit foarte mult har de la Fiul ei şi a fost înzestrată cu o 
mare putere de a face minuni. Despre o asemenea minune este vorba şi în 
sărbătoarea de astăzi, numită Izvorul Tămăduirii. 


Era pe la anul 450, în Constantinopol. Un prinţ se plimba seara, în pădurea de 
lângă palatul său şi întâlneşte un orb însetat care voia să iasă din pădure, dar 
era cu totul slăbit din cauza setei. Nu era nici o fântână în apropiere şi orbul, ars 
de mare sete, îl roagă pe prinţ să-l ajute. Prinţul, pe nume Leon, caută apă, dar 
caută în zadar. Nu reuşeşte să găsească nici un izvor în pădure, şi ar fi vrut să-l 
ajute pe orb. 


Şi cum era el în această frământare, aude un glas dulce care-i spune aşa: „Caută, 


Uimit şi Surprins, prințul continuă să caute, dar fără nici un succes. 


Și iarăşi aude glasul acela dulce care-i spune: 


Prințul mai face câțiva paşi şi găseşte, într-adevăr, izvorul cu apă. la apă în 
pumni şi potoleşte setea orbului, apoi cu aceeaşi apă îi spală ochii şi orbul se 
vindecă îndată. 


Desigur că lumea a aflat foarte repede de această minune şi toţi cei care aveau 
trebuinţă de vindecare au alergat la acest izvor care s-a dovedit a fi foarte bogat în 
minuni. 


Mai târziu, prinţul Leon a ajuns într-adevăr împărat al Bizanțului, asa cum îi 
spusese acolo, în pădure, glasul dulce al Maicii Domnului: „împărate Leon” - 
aşa îi strigase ea, vestindu-i că va fi împărat al Bizanțului. 


Impăratul Leon a făcut în acel loc o biserică pentru creştini, pentru cei care veneau 
să se vindece la acest izvor făcător de minuni. 


Chiar împăratul Iustinian cel mare care a urcat pe tronul Bizanțului după mulţi 
ani, S-a vindecat de o boală foarte grea, spălându-se şi bând din acea apă 


minunată. Iustinian a refăcut biserica de lângă acest izvor care a devenit foarte 
popular, tămăduind bolile trupeşti şi sufleteşti. 


Fraţi creştini, noi totdeauna suntem bolnavi trupeşte, dar mai ales sufletește. 
Pentru bolile trupeşti ne sunt la îndemână medicii, care şi ei au darul lor de la 
Dumnezeu. Pentru bolile sufleteşti însă, noi umblăm ca şi când am fi deplin 
sănătoşi şi nu vrem să ne gândim cât de bolnavi suntem pe dinăuntru. 


Pentru bolile acestea sufleteşti, pentru vindecarea lor, în Sfânta Biserică avem trei 
sfinte taine, lăsate de Mântuitorul Hristos: 


=, mai ales pentru bolile sufleteşti; 
=> şi pentru Sfinţirea 


vieţii noastre. 


De aceea, când ne simţim bolnavi, este foarte bine să mergem la doctor, dar mai 
înainte de asta e foarte bine să venim aici, la biserică, frați creştini. Mai ales Maica 
Domnului are un rol foarte important în aceste vindecări - aşa cum auzim noi 
cântându-se la strană: „Maica Domnului, grabnic ajutătoare”. 


S-au alcătuit în cinstea ei şapte acatiste foarte frumoase şi trei paraclise. Este 
foarte bine să citim aceste rugăciuni, atât cât putem. Dar când citiţi, de pildă, 
Acatistul Maicii Domnului, aveţi grijă să fiți foarte atenţi la fiecare cuvânt de 
acolo, să nu vă fie mintea în altă parte. Rugăciunea aceasta să fie făcută cu luare- 
aminte, cu lacrimi şi cu toată încrederea, pentru că Maica Domnului este cu 
adevărat foarte aproape de noi şi foarte grabnică în a ne ajuta. Ea este Mama 
noastră cea bună, Mama bătrânilor şi a tuturor celor neputincioşi, „ajutorul 
celor fără de ajutor” - aşa cum se spune în acatistul ei. Să nu uitaţi că ea este 
Mama lui lisus - şi are foarte multă putere de a ne ajuta. 


Rugaţi-vă ei cu atenţie şi cu părere de rău pentru păcatele dumneavoastră şi veţi 
afla răspuns, fără îndoială, pentru că ea este cu adevărat Mama noastră a 
tuturor. 


(din: Părintele Sofian, Editura Bizantină, 2007, Bucureşti) 


Arhimandrit Chiril (Pavlov) - Cuvânt la Acatistul Buneivestiri a Maicii 
Domnului 


Anul 1963, Vinerea din săptămâna slăbănogului 


Iubiţi fraţi şi surori, oarecând o femeie, încântată de minunata învăţătură a Mân- 
tuitorului Hristos, ridicând glasul, a grăit: „Fericit este pântecele care Te-a purtat şi 
fericiţi sunt sânii pe care i-ai supt” (Luca 11, 27). În aceste puţine cuvinte sunt 
exprimate acea măreție şi acea slavă a Maicii Domnului pe care i le oferă toată 
lumea, văzută şi nevăzută, pentru dragostea şi mila ei față de omenirea cea chi- 
nuită. 


Prilej de bucurie este pentru inima creştină să-şi amintească totdeauna de această 
dragoste şi milă a PreaSfintei Născătoare de Dumnezeu, dar mai ales pentru noi, 
vieţuitorii şi vizitatorii acestei sfinte mănăstiri, care s-a învrednicit de minunata 
cercetare a Maicii Domnului, şi peste care ea a făgăduit că-şi va întinde fără 
încetare dumnezeiescul ei acoperământ. 


Biserica dreptslăvitoare a lui Hristos cinsteşte mai presus de toate făpturile cereşti 
şi pământeşti pe cea mai cinstită decât Heruvimii şi mai slăvită fără de asemănare 
decât Serafimii, pe PreaSfânta, Preacurata, Preabinecuvântata, Slăvita Stăpâna 
noastră, de Dumnezeu Născătoarea şi Pururea Fecioara Maria. 


După învăţătura Bisericii, ea este singura nădejde a credincioşilor, izbăvirea tuturor 
celor ce aleargă la ea, de necazuri şi nenorociri, izvor al milei şi zid nebiruit, 
mijlocire către Ziditorul, nădejdea neschimbată a credincioşilor, bucuria tuturor 
celor necăjiţi şi ocrotitoarea celor obijduiţi. Ea mijloceşte fără încetare pentru noi 
în rugăciuni înaintea lui Dumnezeu. În faţa ochilor ei - zi de zi, noapte de noapte, 
ceas de ceas şi clipă de clipă - stă mulţimea oamenilor, dintre care unii sunt 
împresuraţi de hoardele nenumărate ale nevăzuţilor vrăjmaşi ce caută pieirea lor, 
alții sunt îngreunaţi de necazuri şi nenorociri nemăsurate, iar alţii suferă de nepu- 
tinţe şi boli grele; şi pe toţi îi vede Preabinecuvântata Maică a lui Dumnezeu. 


În iubirea ei nemărginită pentru neamul omenesc, ea pune la inimă fiecare lacrimă, 
fiecare nenorocire şi fiecare suspin, şi Îl roagă fără încetare pe dumnezeiescul ei 
Fiu şi Domn să fie milostiv către nedreptățile omeneşti şi să-i izbăvească pe robii 
Săi de tot răul. 


Sfântul Dimitrie al Rostovului scrie: „Fiind mijlocitoare între Dumnezeu şi 


păcatele noastre, PreaSfânta Născătoare de Dumnezeu nu dă păcatelor noastre 
posibilitatea de a urca aproape înaintea lui Dumnezeu şi, prin glasul 
rugăciunilor ei săvârşite pentru noi, respinge glasurile păcatelor noastre, ce 
strigă împotriva noastră către Dumnezeu”. 


De aceea, nu există nici un creştin adevărat, care să nu fi înălțat cu deplină încre- 
dere şi dragoste rugăciunile sale către Maica Domnului, şi să nu fi simţit ajutorul ei 
binecuvântat. 


Iubiţi fraţi şi surori, Cuvântul lui Dumnezeu ne înştiințează că există o lume a 
duhurilor rele, care caută neîncetat pieirea sufletelor omeneşti. Sfântul apostol 
Petru le spune creştinilor: „Fiţi treji, privegheaţi! Potrivnicul vostru, diavolul, 
umblă, răcnind ca un leu, căutând pe cine să înghită” (1 Petru 5, 8). Unde, dar, să 


se ascundă omul sărman şi neputincios şi să-şi găsească izbăvirea de cursele ace- 
stor vrăjmaşi? Izbăvirea aceasta o poate găsi creştinul numai sub acoperământul 
Maicii Domnului. 


În acatistul închinat ei, auzim următoarele cuvinte: 

Bucură-te, ceea ce eşti rană de mult plâns a diavolilor (Acatistul Bunei vestiri a 
PreaSfintei Născătoare de Dumnezeu, Icosul al 2-lea); 

Bucură-te, ceea ce ai lepădat dintru dregătorie pe tiranul cel fără de omenie 
(Acatistul Bunei vestiri a PreaSfintei Născătoare de Dumnezeu, Icosul al 5-lea); 
Bucură-te, ceea ce eşti muncire pentru vrăjmaşii cei nevăzuţi (Acatistul Bunei 
vestiri a PreaSfintei Născătoare de Dumnezeu, Icosul al 4-lea); 

Bucură-te, căderea diavolilor (Acatistul Bunei vestiri a PreaSfintei Născătoare de 
Dumnezeu, Icosul al 6-lea). 


Cuvintele acestea ne încredinţează că Maica lui Dumnezeu izgoneşte diavolii de la 
noi, că numai numele ei pune duhurile rele pe fugă. Şi Sfânta Biserică a lui Hristos 
cunoaște o mulțime de cazuri, în care Preabinecuvântata Maică a lui Dumnezeu i-a 
izbăvit pe oameni de vrăjmaşii cei nevăzuţi. 


In Proloage se povesteşte despre un om cu numele Codrat, care era îndrăcit. 


Odată diavolii l-au hăituit prin pustiu timp de zece săptămâni şi, Simţind că piere 
de foame, îşi aştepta moartea. Dar, iată, într-un moment de luminare a minţii S-a 
rugat Maicii Domnului şi PreaSfânta Fecioară i s-a arătat ea însăşi în pustiu, i- 
a izgonit din el pe diavoli, l-a întărit, i-a arătat drumul înspre casa părinţilor, iar 
el s-a făcut întru totul sănătos; şi multe alte exemple din acestea sunt. 


Insă PreaSfânta Născătoare de Dumnezeu nu izbăveşte numai de vrăjmaşii nevă- 
zuţi; ea îi izbăveşte pe oamenii dreptcredincioşi şi de vrăjmaşii cei văzuţi. 


In Alexandria viețuia un bărbat cucernic, milostiv şi iubitor de Hristos, care 
avea 0 soţie smerită şi postitoare, şi o fiică de şase ani. 


Odată a trebuit să meargă pentru negoț din Alexandria la Constantinopol, însă, 
când a plecat, soția lui l-a întrebat: „Cui ne vei încredința pe noi, domnul nostru, 
în lipsa ta?” 

„Stăpânei noastre, Născătoarei de Dumnezeu!” - a răspuns bărbatul. 


Și, lăsând în casă un Singur Slujitor, a plecat; însă vrăjmaşul a tot binele, dia- 
volul, i-a insuflat acestui slujitor gândul cel rău de a ucide pe soţia şi fiica 


stăpânului său, de a-i prăda averea şi a fugi cu ea. Cu acest scop a luat un cuţit 
şi a pornit spre camera unde se aflau mama şi fiica, însă doar s-a apropiat de 
uşa camerei, unde ele se îndeletniceau cu lucrul mâinilor, că îndată a fost lovit 
de orbire şi, nevăzând nimic, nu se putea mişca nici înainte, nici înapoi. Chi- 
nuindu-se şi negăsind ieşirea, a început să strige şi s-o cheme pe Stăpâna Sa, să 


[i 


iasă la el şi să îl ajute. 

Nebănuind intenţia lui cea rea, stăpâna i-a răspuns: „Vino tu la noi”. Atunci el 
a început s-o cheme pe fiica ei, însă mama nu a lăsat-o nici pe fetiță să meargă 
la el. 


In cele din urmă, văzând că planurile lui nu S-au împlinit, într-o pornire de 
răutate s-a lovit cu cuțitul pe sine însuşi şi cu un urlet îngrozitor a căzut la 
pământ. 


Auzind zgomotul, vecinii au venit în fugă, a ieşit şi stăpâna, iar el, fiind încă viu, 
le-a povestit despre reaua sa intenţie şi nenorocirea ce i se întâmplase. 


Și toţi cei adunaţi au dat slavă lui Dumnezeu şi Preacuratei Maicii Lui, care au 
păzit viaţa binecredincioşilor Lor robi. 


lată, exemplul acesta ne învaţă şi pe noi, dragii mei, să alergăm totdeauna la 
ajutorul şi ocrotirea Maicii Domnului. 


Creştinii au avut şi au şi acum un obicei foarte bun de a-i încredința pe cei ai casei 
lor ocrotirii şi acoperământului PreaSfintei Născătoare de Dumnezeu, când îi trimit 
pe aceştia departe în călătorii sau dimpotrivă, când se despart ei înşişi de cei ai 
casei pentru anumite trebuinţe. 


lubiţi fraţi şi surori, viaţa noastră pământească este plină de necazuri şi dureri. Nu 
în zadar este numită, atât de des, valea plângerii şi a tânguirii. Plângând se naşte 
omul şi în lumea cealaltă pleacă cu multe suspine şi chinuri. Astfel că nimeni nu 
poate scăpa în viaţa aceasta de lacrimi şi necazuri; omul are parte aici de mai multe 
necazuri şi nenorociri, decât de bucurii. Fiecare ştie din experienţă cum uneori 
amărăciunea vieţii îi copleşeşte sufletul din toate părțile, inima îi este chinuită de 
tristeţe şi durere şi fără voie îi curg uneori lacrimi din ochi. Greu îi este omului să 
rabde nenorocirea şi cade uneori în deznădejde, şi sentimentul tristeţii îl stăpâneşte. 


Insă, dragii mei, cel mai important este să nu deznădăjduiţi, să vă îmbărbătaţi! 
Când vă împresoară norii necazurilor astfel încât parcă nici o ieşire nu mai aveţi 


din această situație, amintiţi-vă atunci că aveţi în ceruri o Maică, pe Împărăteasa 
Cerurilor, care vă vede, vă aude şi ştie toate mişcările sufletului vostru. Chemaţi-o 
cu credinţă şi ea va veni la voi îndată şi vă va izbăvi de rele şi nenorociri! 


Să ne rugăm, aşadar, ca ea să ne audă pe toţi şi în ceasul acesta, şi să ne izbăvească 
de tot necazul şi nenorocirea, să ne curăţească de tot păcatul şi patima, şi să ne 
învrednicească de bucurie în veşnica Împărăţie a Fiului ei, ca totdeauna cu dragoste 
să-i strigăm: Bucură-te, atotbună, grabnică ascultătoare, ceea ce toate cererile noa- 
stre bine le împlineşti! Amin. 


(Extras din cartea: Arhimandrit Chiril (Pavlov) - Laudă Maicii Domnului) 


Părintele Filotei Zervakos - Cuvânt panegiric la Izvorul Tămăduirii cel 
primitor de viaţă şi povestire a minunilor Preaslăvitei Stăpânei noastre, 
Născătoarea de Dumnezeu, săvârşite la Izvorul ei 


Binecuvântează părinte! 


Iarăşi sărbătoare şi iarăşi praznic. Şi ca să spun mai bine, în această sărbătoare s-a 
arătat nouă altă sărbătoare aducătoare de bucurie, ce umple inimile credincioşilor 
de veselie negrăită. Căci, în timp ce prăznuim încă purtătoarea de strălucire Înviere 
a lui Hristos, Dumnezeul şi Mântuitorul nostru, cea de mântuire lumii, iată, a 
strălucit nouă alt praznic al Maicii Sale celei Curate şi Doamna noastră şi Stăpâna, 
a Izvorului ei cel purtător de viaţă, care cu dreptate cheamă pe toţi credincioşii, să 
sărbătorim şi astăzi şi să ne bucurăm toţi cu veselie şi bucurie duhovnicească, 
slăvind în cântări şi doxologii pe Hristos Dumnezeul nostru, Cel Înviat din morţi şi 
pe Preasfânta Sa Maică şi Stăpâna a toată zidirea, pe Binefăcătoarea şi 
Mijlocitoarea noastră a creştinilor, ca să primim har şi răsplată duhovnicească de la 
ea. 


Și precum cei ce merg la scăldătoare, se întorc curățiți de întinăciunile trupeşti, 
astfel şi fiecare credincios ce aleargă la Biserica Izvorului Doamnei noastre şi bea 
cu evlavie şi credinţă şi se stropeşte cu cinstita aghiasmă a Maicii Domnului, se 
face strălucitor în chip minunat şi se curăţă cu prea slăvită şi străină curăţire, 
slobozindu-se de întinăciunile sufleteşti şi de orice boală trupească şi sufletească. 


Pentru aceasta, o fraților, să alergăm toţi cu credinţă şi evlavie astăzi la Biserica 
Maicii Fecioare; să ne bucurăm, să prăznuim toţi împreună, tineri şi bătrâni şi să ne 
veselim duhovniceşte în această nouă zi de vineri. Căci în vinerea trecută, adică 
Vinerea Mare, Domnul nostru pironit fiind pe Cruce şi rupând pe ea zapisul 
păcatelor noastre, ne-a dăruit nouă slobozire din robia diavolului, iar în această 
vineri ne-a învrednicit lubitorul de oameni să prăznuim nu doar biruinţa noastră, pe 
care a făcut-o Domnul pentru noi împrotiva iadului, înviind din morți, ci să 
prăznuim încă şi o altă minunată sărbătoare, adică sfințirea Bisericii Maicii Sale 
Preacurate, a Izvorului primitor de viaţă şi izvorâtor de har, care pe lângă multele 
binefaceri făcute neamului omenesc, a dăruit nouă şi alt chip de izbăvire din 
durerile trupului şi patimile sufleteşti prin apele acestui izvor, ce prin 
binecuvântare se sfinţesc şi primesc putere de a tămădui boli nevindecate şi patimi 
cumplite. 


Pentru această mare şi negrăită binefacere arătată nouă de către Doamna noastră şi 
Stăpâna Născătoare de Dumnezeu, prăznuind şi mulţumiri dând Binefăcătoarei 
noastre, săvârşim în fiecare an această sărbătoare.Drept aceea, în cele ce urmează 
vom arăta cum s-a arătat întâia oară această binefacere a Maicii Domnului către 
creştini şi de unde îşi are începutul acest praznic dătător de bucurie, povestind pe 
scurt şi unele dintre minunile făcute de Născătoarea de Dumnezeu prin apele 
Izvorului ei, cel purtător de viaţă şi tămăduitor. 


XR 


Împăratul Leon cel Mare, care se mai numea şi Machelis, deşi se trăgea din neam 
nobil, dar rămânând orfan de mic şi neavând cine să-i poarte de grijă, s-a năimit să 
lucreze ca măcelar, ca să-şi agonisească cele de nevoie pentru traiul de zi cu zi. Dar 
fiind un bun creştin, împodobit cu multe fapte bune, era foarte milostiv faţă de 
săraci, iar de la Sfintele Slujbe nu lipsea în nici o zi, căci îi plăcea să asculte 
tâlcuirile la Sfintele Scripturi. 


lubea tovărăşia oamenilor virtuoşi şi avea mare râvnă să asculte tâlcuirile Sfintei 
Scripturi şi ascultându-le, se străduia neîncetat să împlinească şi cu lucrul 
poruncile lui Hristos din Sfânta Scriptură. Deci se şi smerea mai mult decât toţi şi 
ceea ce câştiga, dădea cu îmbelşugare în mâinile săracilor. Cerceta pe cei închişi şi 
pe cei bolnavi, îmbrăca pe cei goi, hrănea pe cei flămânzi, pe cei orbi îi călăuzea şi 
orice virtute şi faptă bună săvârşea cu multă bucurie. 


Drept aceea, trecând într-o zi prin locul unde astăzi se află Izvorul primitor de viață 
din Constantinopol, a aflat un om orb, ce rătăcea de colo-colo, pe care apucându-l 


de mână, îl povăţuia arătându-i calea. Dar întrucât acel sărman, din pricina 
ostenelii făcute pentru a aflat drumul, era însetat şi începuse să leşine (căci locul 
era pe atunci pustiu şi cu pădure deasă şi fără de apă), Leon milostivindu-se, lăsă 
pe orb lângă cale şi intră în desişul acela, căutând cu dinadinsul, doar-doar va găsi 
apă, ca să potolească setea acelui nefericit. Înconjurând acea pădure şi apă neaflând 
niciunde, se întorcea mâhnit, gândindu-se cum ar putea potoli setea celui orb. Şi pe 
când se gândea el astfel cu multă durere în suflet, aude un glas că-i zice: 


Deci întorcându-se cu bucurie şi înconjurând acel loc de două şi de trei ori şi 
neaflând mult-dorita apă, iarăşi căzu în mâhnire mare, crezând că glasul ce-l auzise 
fusese de la cel viclean. De aceea se şi întoarse în grabă la orb, doar va putea în alt 
chip să aline suferinţa aceluia. 


Cum mergea el, auzi iarăşi un glas ca de femeie că-i zice: 


Auzind aceasta, minunatul Leon s-a spăimântat şi făcându-şi semnul crucii, s-a 
întors căutând să vadă vreun copac cu un porumbel în el şi totodată cine era ceea 
ce grăise către el. Şi nu văzu nici un om; văzu însă sus, într-un copac, un porumbel 
şezând. Deci, alergând într-acolo, găsi puţină apă ce curgea. Şi cu credinţă luând 
din ea, s-a întors la orb bucurându-se. Şi după ce îi dete să bea, aşa cum îi spusese 
acel glas, a stropit ochii lui şi îndată orbul şi-a recăpătat vederea. 


Văzând această minune prea slăvită şi crezând făgăduinţei Fecioarei şi Născătoarei 
de Dumnezeu, i-a mulţumit împreună cu orbul căruia 1 s-au deschis ochii, grăind: 


a 


Luând apoi pe cel ce fusese orb şi intrând în Constantinopol, povesti tuturor 
minunea Maicii Domnului, iar ei auzind, au slăvit şi lăudat pe Născătoarea de 
Dumnezeu cea fără de prihană. 


După un timp oarecare, ajungând împărat (fiind ales de tot poporul, căci era iubit 
de toţi pentru bunele lui obiceiuri) după făgăduinţa Maicii Domnului, n-a uitat să 
dea mulţumire ei, precum se cădea, împlinind cu fapta făgăduinţa ce-o făcuse către 
ea. Deci, îndată ce s-a suit la împărăție, primul lucru bun ce l-a făcut a fost să 
zidească Biserica Izvorului primitor de viaţă, în numele Născătoarei de Dumnezeu, 
curăţind locul unde găsise acea apă tămăduitoare, pe când conducea pe orb pe cale. 


Acea biserică a fost zidită deasupra izvorului şi fiind cuprins izvorul între zidurile 
bisericii, în mijlocul ei, a făcut acolo colimvitră sub cupolă. În cupolă era pictată 
Doamna Născătoarea de Dumnezeu, „Cea mai cuprinzătoare decât cerurile”. Şi se 
vedea un lucru minunat cu acea pictură, căci dacă cineva se uita în apa din 
colimvitră, se vedea ca şi cum acolo se afla Născătoarea de Dumnezeu pictată pe 
apă. 


Împăratul Leon zidind această biserică, a împodobit-o cu sfinte vase, cinstite 
icoane şi veşminte scumpe. Şi a dăruit bisericii multe averi, punând mulți preoţi şi 
clerici să slujească acolo şi să înveţe pe popor să vieţuiască după poruncile lui 
Hristos. Şi pentru credinţa împăratului şi buna vieţuire a slujitorilor bisericii, a 
umbrit harul Duhului Sfânt prin Născătoarea de Dumnezeu în acea biserică şi în 
acel izvor, unde începură să se facă minuni prea slăvite. Şi se putea vedea acolo 
lucru străin şi minunat: bolnavi vindecându-se, orbi văzând, ologi umblând, diavoli 
izgoniți din oameni şi orice boală nevindecată cu lesnire fiind tămăduită prin harul 
Născătoarei de Dumnezeu, ce sălăşluia în acea apă. 


În toate zilele alergau acolo oameni de neam împărătesc, boieri, arhierei, preoţi şi 
orice credincios şi nimeni nu se întorcea mâhnit, dacă mergea cu credinţă. Şi era 
acolo bucurie şi praznic în fiecare zi, din pricina mulţimii mari de oameni ce 
alergau acolo. Şi mulţi dintre cei necredincioşi văzând minunile cele mari ce se 
făceau la acel izvor, se întorceau la Hristos cu credință, botezându-se şi fiind 
numărați în ceata credincioşilor Bisericii lui Hristos. lar cei ce mergeau acolo, unii 
pentru vindecare, alții pentru mulţumire şi alţii pentru doxologie, mulțumeau 
Preacuratei Născătoare de Dumnezeu, nu cum fac astăzi cei mai mulţi, cu jocuri, 
dansuri, cântece şi beţii, ci cu privegheri de toată noaptea în cântări şi slavoslovii 


neîncetate, cu străpungere şi petrecere duhovnicească în rugăciuni şi ca să spun 
mai pe scurt cu tot ce mulţumeşte pe Dumnezeu. 


Aşadar, multe minuni s-au făcut acolo, nu numai în vremea împăratului Leon, 
ctitorul acelei biserici a Izvorului purtător de viaţă, ci şi după aceea se făceau încă 
şi mai multe, dintre care vrem să povestim câteva spre folosul celor binecredincioşi 
şi spre ruşinarea celor ce nu cred în puterea şi harul Maicii lui Dumnezeu. 


3 Xe 


Marele lustinian, binecinstitorul împărat al Bizanțului, odată a căzut într-o boală 
cumplită şi nevindecată a scurgerii udului şi pierzându-și orice nădejde de la 
doctori şi de la tot ajutorul omenesc, a alergat către Izvorul cel prea curat şi 
primitor de viaţă. Și căzând la cinstita icoană a Maicii Domnului, s-a rugat 
fierbinte pentru patima lui. Apoi îndreptându-se la izvor şi luând cu credinţă apă, a 
băut şi îndată — o, minunile tale, Stăpână! — s-a tămăduit desăvârşit şi atât de 
sănătos s-a făcut şi atâta putere a primit, încât părea că nu fusese niciodată bolnav. 
Drept aceea, vrând şi el să mulţumească Făcătoarei de bine, Doamnei noastre, 
Născătoarea de Dumnezeu, a mărit biserica ei, a Izvorului Tămăduirii. 


Făcând el aceasta, 1 s-a arătat Maica Domnului în vis şi i-a spus: 


Deci, prea credinciosul împărat, împlinind porunca Născătoarei de Dumnezeu, a 
zidit acea faimoasă şi prea frumoasă şi prea mare biserică a Sfintei Sofia, a cărei 
frumuseţe şi mărime se vestește în toată lumea, ca una ce întrece cu mult în măreție 
templul cel zidit în Ierusalim de către Solomon. De aceea şi împăratul Iustinian, 
văzând biserica terminată şi împodobită cu atâta frumuseţe, a exclamat plin de 
bucurie: „Le-am biruit, Solomoane!”. 


lar acea Biserică a Izvorului primitor de viaţă pe care a mărit-o Iustinian, după cum 
am spus, după trecerea a ceva vreme, făcându-se cutremur, s-a prăbuşit; pentru că 
oamenii încetând a prăznui în ea cu cântări şi laude duhovniceşti, începură (aşa 


cum şi astăzi fac) să sărbătorească cu dănţuiri şi jocuri, cântece şi beţii, în fapte de 
ruşine şi lucruri necuviincioase. Asemenea şi cei ce vieţuiau şi slujeau la acea 
biserică, încetând să înveţe pe popor poruncile lui Hristos, punându-le piedică în a 
se depărta de la deşertăciunile lumii, s-au dedat cu totul la a strânge bani, părtaşi 
făcându-se celor de alt neam; pentru aceasta şi Născătoarea de Dumnezeu 
scârbindu-se, nu numai că a ridicat harul ei de acolo, dar şi biserica ei a căzut cu 
desăvârşire, făcându-se una cu pământul. 


> 3% 


După trecerea a multă vreme, împărăţind pururea-pomenitul Vasile Macedon şi 
auzind de minunile ce se făceau la acel izvor şi aflând de pricina stricării bisericii, 
a pus în minte sfat bun şi lui Dumnezeu plăcut, ca să reaşeze acest loc de 
închinăciune a celor binecredincioşi la cea dintâi stare duhovnicească. Deci, a zidit 
biserica la mărimea şi frumuseţea cea dintâi, împodobindu-o cu multe daruri, ca şi 
primul ei ctitor. 


Și alegând bărbaţi înţelepţi şi cărturari, cu multă evlavie către cele dumnezeieşti şi 
lucrători ai virtuţii, adică preoţi, diaconi, citeți, cântăreţi, paraclisieri, i-a pus să 
vieţuiască lângă biserică şi să slujească acolo. lar ei fiind robi ai lui Dumnezeu, 
toată grija o aveau către lucrul Domnului, nu doar cu cuvântul învățând pe popor 
Sfânta Evanghelie, ci şi cu lucrul, făcându-se chip de faptă bună şi pildă bună către 
toţi. 


Pentru aceasta şi Născătoarea de Dumnezeu a căutat iarăşi la Biserica ei şi la 
sfințita aghiasmă a Izvorului şi au început să se facă minuni mari, iar oamenii să 
facă praznic şi sărbătoare în fiecare zi, cu cântări, laude şi rugăciuni şi privegheri 
de toată noaptea, întru bucuria duhului şi veselie sufletească, atraşi fiind de 
învăţătura prin faptă şi cuvânt a acelor bărbaţi sfințiţi, ce locuiau lângă acea cinstită 
Biserică. 


Împăratul Vasile văzând acele minuni mai presus de fire ale Maicii lui Dumnezeu, 
a cerut prin mijlocirea acelor bărbaţi sfinţi ca Mult milostiva Fecioară să-i 
dăruiască un copil de parte bărbătească, care 1 s-a dat pentru credinţa lui. Şi 
născându-se copilul, l-a numit Leon, în numele primului ctitor al Izvorului; adică a 
născut pe Leon cel Înţelept, cel care a alcătuit „Eotinalele”, adică stihirile celor 
unsprezece Evanghelii de dimineaţa ale Învierii, ce se cântă la sfârşitul Utreniei în 
fiecare Duminică. 


Leon, luând împărăţia după moartea tatălui său, a arătat multă evlavie către Izvorul 
cel primitor de viaţă; de aceea şi minunile s-au înmulțit în vremea împărăției lui. Şi 


prima soţie a lui Leon cel Inţelept, sfânta Teofana, căzând în boala frigurilor, cum 
bău cu credință din acea aghiasmă tămăduitoare a Izvorului, s-a slobozit de 
cumplita boală, făcându-se cu totul sănătoasă. 


Dar şi însuşi împăratul Leon se îmbolnăvi de piatră la rinichi, din pricina căreia era 
în mare primejdie, căci nici doctorii nu-i mai dădeau nici o nădejde şi se apropia de 
moarte. Şi asta se întâmpla în Săptămâna Luminată. Atunci, preabinecredincioasa 
împărătească Teofana, auzind hotărârea doctorilor şi văzând pe bunul ei soţ abia 
răsuflând, a crezut cu tot sufletul că ceea ce la oameni e cu neputinţă, sunt cu 
putință Maicii Preaputernicului Dumnezeu; deci căzând la preasfânta ei icoană, s-a 
rugat cu multe lacrimi şi suspine Împărătesei lumii, ca să dăruiască ani de viaţă 
împăratului celui pământesc, adică soţului ei. Astfel, rugându-se buna soţie şi 
împărăteasă, Maica cea iubitoare de milostivire a lubitorului de oameni Dumnezeu, 
a ascultat rugăciunea ei şi aşa cum se ruga Teofana, a auzit un glas zicându-i: 


Deci, umplându-se de bucurie şi crezând cele auzite, a alergat la bolnav şi a aflat 
acolo pe doctori, care se sfătuiau să îl taie, ca şi cum nu mai rămăsese alt chip de 
vindecare, decât numai acel primejdios lucru. 


Auzind sfatul lor, împărăteasa i-a împiedicat, spunându-le: „Aveţi puţină răbdare, 
că iată, Doamna mea Născătoarea de Dumnezeu, are să trimită altă doctorie 
minunată şi are să-l vindece.” 


ŞI după puţin, acolo unde aşteptau moartea împăratului, vine femeia ce îngrijea 
Biserica şi Izvorul, pe nume Agata, ţinând în mâini un vas plin cu aghiasmă de la 
izvor, care zise către împărăteasă: „Astăzi, în timp ce măturam Biserica Izvorului 
Născătoarei de Dumnezeu, am auzit o voce zicându-mi: 


Auzind acestea împărăteasa şi crezând, a luat apa cu bucurie şi dând împăratului să 
bea, îndată (o, minunile cele mai presus de fire ale Maicii Domnului!) s-a tămăduit 
şi s-a sculat din pat cu totul sănătos, neavând nici cea mai mică urmă din acea 
cumplită şi nevindecată boală. Şi atunci, împăratul Leon a aşezat să se facă praznic 
în Vinerea din Săptămâna Luminată, în care zi s-a făcut şi târnosire acelei biserici. 


De atunci, s-a început a se prăznui această sărbătoare în ziua de Vineri din 
Săptămâna Luminată, cântându-se, poate, doar slujba Învierii. Mai târziu, după 
cum se pare, s-a poruncit sinodiceşte, ca să se adauge şi slujba Izvorului 
Tămăduirii cel primitor de viaţă, alcătuită de către Nichifor Calist Xantopol. 


Ro 2 


După ce Sfânta Teofana a murit, neavând ea fii, împăratul Leon cel Înţelept şi-a 
luat altă femeie după lege, cu numele de Zoe. Nenăscând nici aceasta fii, au alergat 
amândoi la grabnicul ajutor al Apărătoarei tuturor, Născătoarea de Dumnezeu şi 
Pururea Fecioara Maria. Şi mai ales, ducându-se ei la Biserica Izvorului 
Tămăduirii, unde făcându-se Liturghie, s-au împărtăşit cu Preacuratele Taine, 
făcând multe daruri şi milostenii bisericii şi săracilor ce s-au aflat acolo şi bând din 
cinstita aghiasmă, s-au întors astfel la palatele împărăteşti. Şi au postit timp de 
patruzeci de zile, rugându-se Maicii Domnului să le dăruiască fiu şi urmaş la 
împărăție. 


lar Dumnezeu, Cel ce face voia celor ce se tem de EI, văzând credinţa şi smerenia 
lor şi plecându-se mijlocirii Preasfintei Sale Maici, a plinit cererea lor. Şi zămislind 
Zoe, a născut pe Constantin Porfirogenetul, cel ce a alcătuit apoi „Exapostilariile” 


Invierii, adică „Luminândele” ce se cântă la slujba Utreniei, înainte de Laude. 


El a împărăţit după moartea tatălui său, Leon cel Înţelept şi fiind binecinstitor şi 
evlavios, avea purtare de grijă de toate sfintele biserici şi mai cu seamă, de Biserica 
şi Izvorul primitor de viaţă, ca o moştenire şi pomenire strămoşească. 


În vremea împăratului acesta, Constantin Porfirogenetul, se făceau din ce în ce mai 
multe minuni la Izvorul tămăduitor al Maicii Domnului şi boli cumplite şi 
nevindecate ca idropica, cancerul, curgerea de sânge, cangrene, ulcer, buba neagră, 
lepra, pelagra şi altele asemenea şi mai rele decât acestea se vindecau. Şi se putea 
vedea acolo săvârşindu-se în fiecare zi praznic şi tot felul de oameni, împărați, 
boieri, arhierei, preoți, călugări şi tot omul ce era bolnav, alergând la Izvorul 
primitor de viaţă al Născătoarei de Dumnezeu şi bând cu credinţă din aghiasma lui, 
nu se întorcea mâhnit şi ruşinat, ci vindecat de neputinţa lui. 


Ro 2 


Un bogat oarecare din Tesalonic, foarte evlavios şi temător de Dumnezeu, fiind 
cuprins de o cumplită boală şi deznădăjduit de către doctori şi auzind de 
nenumăratele minuni ce se făceau la dumnezeiescul izvor cel curgător de viaţă, a 
dorit să meargă acolo, crezând că şi el va fi vindecat. Şi intrând deci în corabie, a 


plutit spre Constantinopol. Dar pe cale (să fi fost poate iconomia lui Dumnezeu 
spre încredințarea celor necredincioşi), boala i s-a agravat şi se apropia de moarte. 
Văzând bunul şi credinciosul creştin că va muri şi nu se va învrednici a se închina 
în Biserica Născătoarei de Dumnezeu şi nici să bea din aghiasma Izvorului 
tămăduitor, a chemat pe rudele sale şi pe stăpânul corabiei şi i-a jurat pe Dumnezeu 
şi pe Născătoarea de Dumnezeu că de va muri, să nu-l arunce în mare, ci să-l ţină 
în corabie şi aşa mort să-l ducă la izvor. 


Şi le zicea: „Întrucât eu nu sunt vrednic din pricina multelor mele păcate să beau, 
viu fiind, din acea apă tămăduitoare şi nici să mă închin Doamnei mele 
Născătoarea de Dumnezeu în biserica ei cea plină de har, cel puţin măcar mort să 
merg. Şi înainte de a mă îngropa acolo aproape de biserică, să luaţi trei ciuturi din 
acea aghiasmă curgătoare de viaţă şi s-o turnaţi peste trupul meu mort şi aşa să mă 
înmormântați.” 


Și s-au făgăduit să facă astfel. Şi murind el pe cale, l-au dus acolo şi au făcut 
precum le spusese şi — o, minune preaslăvită! — s-a sculat ca dintr-un somn, deși 
murise deja de patru zile. De o aşa minune s-au spăimântat toți cei aflaţi acolo, 
văzând că a înviat cel ce murise de patru zile. lar cel înviat, mulţumind Maicii 
Domnului, a împărțit săracilor toată averea sa şi s-a făcut monah, rămânând acolo 
să slujească la Biserica Născătoarei de Dumnezeu până la sfârşitul vieţii lui, căci a 
mai trăit apoi încă 20 de ani, ducând o viaţă plăcută lui Dumnezeu şi împodobit cu 
toate virtuțile. 
= e 2 

Ştefan, patriarhul  Constantinopolului, fiul lui Vasile Macedon, împăratul 
Bizanțului şi frate cu Leon cel Înţelept, îmbolnăvindu-se de tuberculoză şi 
neputând afla vindecare pentru boala ce-l măcina, a alergat la Binefăcătoarea 
tuturor, la Stăpâna Născătoarea de Dumnezeu şi ajungând în sfânta ei biserică şi 
rugându-se cu credinţă fierbinte şi cu multe lacrimi, a băut din aghiasma izvorului 
ŞI s-a vindecat. 


o 2 


Dar şi patriarhul Ierusalimului, ce se chema loan, îmbolnăvindu-se odată, şi-a 
pierdut auzul. Deci, bând cu credință şi urechile stropindu-şi cu acea apă 
tămăduitoare, îndată s-a vindecat. 


Ro 2 


Aşijderea şi patriciul Tarasie şi maica lui Maghistrisa, fiind peste măsură de 
nemilostivi şi iubitori de arginţi, pentru aceasta Dumnezeu a îngăduit de au căzut 
în cumplita boală a frigurilor. Deci mergând ei la Izvorul Tămăduirii şi diavoleasca 


iubire de arginți părăsind împreună cu tiranica nemilostivire, s-au făcut milostivi, 
împreună-pătimind cu cei aflaţi în nevoie şi bând ei din apa făcătoare de minuni, s- 
au aflat sănătoşi. 


SR 5 e 


Și un anume Stelian, fiul unui oarecare boier, pătimind de o boală de rinichi, n-a 
aflat nici o uşurare de la ajutorul doctorilor. Deci, nenădăjduind vreo scăpare de la 
oameni, a mers şi el la ajutorul fără de plată, la izvorul Maicii Domnului adică şi 
bând cu evlavie şi credinţă din aghiasma lui, s-a tămăduit. 


ste ste ae 
Oarecare femeie, Shizena cu numele, pătimind de dizenterie şi neaflând nici o 


vindecare de la oameni, la Născătoarea de Dumnezeu scăpând, a băut apă din 
izvorul ei cu credinţă şi s-a însănătoşit pe loc. 


Se aie 2 
lar împăratul Roman Lecapenul pătimind de o boală de stomac şi primejduindu-se 
de moarte, doctorii neputând face nimic, s-a îndreptat cu tot sufletul către Stăpâna 
a toată zidirea, adevărata Tămăduitoare şi bând din acea aghiasmă cu adevărat 
vindecătoare, pe dată s-a slobozit de patima lui. 


SR 5 e 


Asemenea şi mama împăratului Roman s-a vindecat prin harul aghiasmei de o 
boală de intestine. 


5 2 


Dar şi o femeie de neam boieresc ce era stăpânită de patima vorbirii de rău şi 
greşelile altora iscodea, iar ale ei le trecea cu vederea, din purtarea de grijă a 
Născătoarei de Dumnezeu, a celeia ce însetează de mântuirea păcătoşilor, a căzut 
într-o boală grea şi nici de la doctori, nici din altă parte nu afla o oarecare 
mângâiere, ci spre mai rău mergea. 


Și fiind odată cuprinsă de dureri cumplite, s-a rugat Maicii Domnului, care a 
înştiinţat-o că de va înceta a judeca şi vorbi de rău şi va merge la biserica ei, ca să 
bea apă din izvorul ei, se va vindeca. 


Și mărturisindu-se deci şi făgăduind să înceteze acea satanică şi rea obişnuinţă, a 
mers la cinstita biserică a Preasfintei Fecioare şi bând de acolo aghiasmă cu 
credinţă, s-a tămăduit de boala trupească şi dimpreună cu ea, şi de cea sufletească. 


Dar, precum am spus, dacă ar vrea cineva să numere toate minunile prea slăvite ce 
s-au făcut la Izvorul purtător de viaţă al Maicii Domnului, nu i-ar ajunge toată 
viaţa, chiar de ar trăi vârsta lui Matusalem. 


Și vrând să încheiem istorisirea minunilor negrăite săvârşite la Izvorul Tămăduirii, 
mai adăugăm încă câteva, nu pentru credincioşi, ci pentru cei necredincioşi, ca 
încredințare şi adeverire a credinţei noastre în Născătoarea de Dumnezeu şi pururea 
Fecioara Maria, pe care o lăudăm şi o slăvim de-a pururi. 


XR 


La mulți istorici este scris şi se spune că odată, această Biserică a Izvorului 
primitor de viaţă la un cutremur era gata să cadă. Atunci înăuntru se aflau foarte 
mulţi oameni. Și s-a arătat acolo 

care ţinea cu amândouă mâinile ei acoperişul bisericii, până 
ce toţi cei aflaţi înăuntru au ieşit afară. Și apoi a lăsat biserica să cadă, arătând 
astfel că, deşi ura faptele rele ce se făceau acolo, după cum am mai spus şi nu 
vroia ca biserica ei să fie locaş unde se lucrează răutatea, totuşi este iubitoare de 
oameni şi însetează de pocăinţa păcătoşilor, ca una ce este Maica iubitorului de 
oameni Dumnezeu, care nu vrea moartea păcătosului, ci întoarcerea tuturor 
aşteaptă. De aceea, a lăsat să cadă biserica, dar pe oameni i-a izbăvit de moarte 


prin minune prea slăvită, dându-le astfel timp de pocăință. 


Ro 2 


Și un oarecare monah ce se numea Pepirin şi ucenicul lui fiind biruiţi de lăcomia 
pântecelui şi la mâncăruri alese dedându-se, neavând ei nicicum vieţuire 
călugărească, a îngăduit Dumnezeu, Cel ce toate spre folosul nostru le face, de s-au 
îmbolnăvit amândoi cumplit. Deci, venindu-şi ei în simţire, s-au rugat Maicii 
Domnului, de la care au auzit că de se vor mărturisi şi îşi vor îndrepta viaţa, 
lepădând mâncărurile cele multe şi alese şi pofta gâtlejului, trăind ca adevărații 
călugări, doar cu pâine şi apă, nu numai că se vor slobozi de acea grea boală, ci şi 
moştenirii Împărăției Cerurilor se vor învrednici. 


lar ei, auzind acestea, au mers şi au băut din apa cea tămăduitoare, vindecându-se 
cu prea slăvită minune. Şi au trăit restul zilelor lor vieţuire plăcută lui Dumnezeu, 
potrivit rânduielii călugărești, hrănindu-se doar cu pâine şi apă. 

Și alți doi călugări, Matei şi Meletie, fraţi de-o mamă, lenevindu-se ei la pravila 
lor, au căzut în boală şi cunoscându-şi greşeala, au alergat la mila Născătoarei de 
Dumnezeu, făgăduindu-se să nu mai fie aşa cu nebăgare de seamă faţă de slujba 
lor. Deci bând ei din cinstita aghiasmă, s-au slobozit de neputinţa lor. 


De atunci, s-au înţelepţit, nelăsându-şi niciodată pravila şi canonul lor, căci aveau 
mereu înaintea ochilor certarea Domnului, ce fusese asupra lor. Şi astfel trăind ei 
viaţă cu fapte bune, s-au săvârşit având bune nădejdi. 

Un ipodiacon Ştefan, suferind de dureri de mijloc, cumplite şi prea grozave, a 
alergat la ceea ce este mereu gata a sta întru ajutorul nostru şi bând din aghiasma 
izvorului €i cu credință neclătită şi stropindu-se acolo unde îl durea, îndată l-au 
lăsat durerile. 
= ie 2 

Și un ostaş din ceata varangilor, pe nume loan, suferind de idropică, se apropia de- 
acum de moarte. Căutând el scăpare la mila prea milostivei Maici a lui Dumnezeu 
şi cu lacrimi rugându-se, bău cu credință din aghiasma ei, făcându-se cu totul 
sănătos. Şi întorcându-se într-ale sale, vestea la toți mila Maicii Domnului arătată 
către el. 

Dar şi un altul oarecare, fiind bolnav de cancer, iar un altul având cangrenă şi alţii 
răni nevindecate având pe tot trupul şi nenumărați alţi oameni, pătimind de fel de 
fel de boli, unele mai rele ca altele, s-au vindecat în diferite vremi, prin harul 
aghiasmei Stăpânei noastre Născătoarea de Dumnezeu. Şi nu numai atunci, ci şi 
până astăzi vedem minuni fără de număr făcându-se credincioşilor prin harul 
aghiasmei Izvorului Tămăduirii, cel primitor de viaţă, drept pentru care redăm mai 
jos una din multele minuni mai noi făcute de Izvorul Maicii Domnului: 


Mitropolitul de Nafpaktos şi Arta, Neofit, ce era de origine din insula Paros, 
pătimea de o boală cumplită şi nevindecată, din pricina căreia pătimi multe de la 
doctori, dar fără nici un folos. Deci deznădăjduindu-se ei în cele din urmă, au ajuns 
la concluzia că nu mai poate scăpa, ci negreşit va muri. lar el, în aşa nenorocită 
stare fiind, alergă la mila Născătoarei de Dumnezeu. Şi mai ales, căzând la 
rugăciune cu lacrimi, cerea ajutorul ei cel nebiruit. Şi cu multă nevoie s-a pornit — 
fiind purtat de alții — către prea cinstita biserică a Născătoarei de Dumnezeu, unde 
căzând înaintea sfintei sale icoane, s-a rugat Pururea Fecioarei, ocrotitoarea tuturor 
celor mâhniţi, cu suflet îndurerat. Apoi, luând cu credinţă din aghiasma izvorului 


ei, bău şi se stropi şi îndată — o, minunile tale cele negrăite şi mai presus de fire, 
Stăpână Preacurată! — s-a tămăduit, ne mai rămânând nici cel mai mic semn din 
acea nesuferită şi înfricoşătoare boală. Deci, mulţumind grabnicei sale ajutătoare, 
s-a întors la ale sale, vestind tuturor acea mare minune şi facere de bine arătată 


către el de Maica lui Dumnezeu. 
XX 


Această biserică istorică şi slăvită a Izvorului primitor de viaţă, care întâia oară a 
fost zidită de împăratul Leon cel Mare, numit şi Machelis şi apoi lărgită de 
împăratul Iustinian cel Mare şi a fost împodobită şi dăruită cu multe bogății de 
către împăratul Vasile Macedon şi fiul său Leon cel Înţelept şi de către alţi 
împărați, a dăinuit până în anul 1453 când Constantinopolul a fost cucerit de turci. 
Atunci împreună cu alte biserici măreţe, a fost distrusă şi această biserică a 
Izvorului. Dar apele lui cele tămăduitoare şi izvorâtoare de viaţă au continuat să 
curgă în linişte şi harul ce umbrea acel loc sfânt nu s-a depărtat niciodată de acolo. 


De aceea, mulțimile de credincioşi au continuat să vină cu credință şi evlavie 
acolo, iar tămăduirile celor ce veneau se dădeau cu îmbelşugare de către apele 
izvorului. Astfel s-a simţit nevoia reconstruirii bisericii pe acel loc sfânt. 


Întâi mitropolitul Nicodim al Derconului, după trecerea a trei veacuri de la 
distrugerea bisericii vechi, a zidit la anul 1727 o mică biserică a Izvorului 
Tămăduirii şi începu să se săvârşească sfintele slujbe (Liturghii, Vecernii, Utrenii). 
Asta a durat până în 1821, când iarăşi acea mică biserică a fost distrusă de către 
ienicerii fanatici, iar izvorul a fost acoperit în întregime. Cu toate acestea, în acel 
loc sfânt, credincioşii veneau în continuare şi tămăduirile nu încetau. 


În zilele sultanului Mahmud, când supuşii săi se bucurau de libertate religioasă, i s- 
a cerut de către cei de un neam cu el să dea voie să se reconstruiască iarăşi 
bisericuţa Izvorului. Acest sultan a desființat armata ienicerilor şi în timpul 
stăpânirii lui, Grecia şi-a dobândit independenţa în 1830, eliberându-se de sub 
stăpânirea turcească. De aceea şi exista o oarecare libertate religioasă şi 1 s-a cerut 
încuviințarea de a se rezidi biserica Izvorului. Şi lucrul s-a început pe 27 iulie 1833 
şi făcându-se săpăturile, au fost aflate temeliile vechii biserici. Şi s-a refăcut nu 
doar paraclisul aghiasmei mai strălucit decât primul, dar şi altă biserică mai mare, 
mai frumoasă şi mai măreaţă decât cea veche, pe a cărei fundaţie s-a şi reconstruit 
noua biserică. Şi piatra ei de temelie s-a pus pe 14 septembrie 1833, iar biserica a 
fost gata la 30 decembrie 1834, iar sfințirea s-a făcut pe 2 februarie 1835. 


lată ce scrie pururea-pomenitul scriitor din Constantinopol, Scarlat, despre 
construirea noii biserici: ,, Venind eu la Constantinopol în anul 1825, am mers să 
mă închin la acel loc sfânt, dar n-am aflat decât dărâmături, iar în mijlocul lor 
stând un preot sub cerul liber şi citind Paraclisul pentru credincioşii aflaţi de faţă. 
Însă apele cele tămăduitoare ale Izvorului continuau să curgă molcom, iar harul 
ce umbrea nevăzut acel loc sfânt niciodată nu s-a depărtat de acolo. De atunci 
trecură 24 de ani şi revenind iarăşi acolo în 1849 cu barba deja albită, am aflat 
aceeaşi pădure deasă şi umbroasă, iar izvorul curgând molcom şi liniştit. Dar în 
loc de ruine, văzui o biserică impunătoare, împodobită cu marmură şi coloane... şi 
n-am putut Să nu-mi stăpânesc lacrimile ce mă podidiseră. Dar aceste lacrimi erau 
lacrimi de bucurie şi străpungere. Şi luându-mi carneţelul cu însemnări, am scris 
la sfârşitul acestei istorisiri, «aceasta este schimbarea dreptei Celui Preainalt». ” 


Despre aghiasma ce făcea minuni de sub mormanul de pietre şi pământ, un preot 
sau un epitrop laic binecredincios ţinea însemnări spre aducerea-aminte veşnică a 
acestor minuni ale Născătoarei de Dumnezeu, scriindu-le cu multă evlavie pe o 
tăbliță de lemn, în special pe cele săvârşite între anii 1824-1826. Ele au fost 
publicate într-o broşură separată, într-o versiune prescurtată. Spre completarea 
minunilor din acea broşură şi a celor istorisite de Calist Xantopol, redăm mai jos o 
minune făcută de Izvorul Tămăduirii, publicată în 1886 de către preotul Evghenie, 


responsabilul bisericii Izvorului Tămăduirii, unde un oarecare Neofit Mavromati s- 
a vindecat. 


lată cum povesteşte el însuşi despre cele petrecute: „Pe /a vârsta de 19 ani mi-au 
apărut nişte răni cu puroi, foarte rele, numite îndeobşte fistule şi aproape că am 
rămas zăcând. Cheltuind multe la doctori încercaţi, care s-au străduit să facă ceva 
spre uşurarea suferinţei mele, am rămas fără nici o nădejde din partea lor, căci n- 
am putut face nimic. Am rămas deci plângând şi suferind şi tânguindu-mă la toţi 
cei ce mă cercetau, spunându-le de necazul meu. Într-una din zile, un preot 
Nicolae, ce slujea la biserica Patriarhiei şi care era de loc din insula Hios, mi-a 
zis: «Iubite prieten, vrei să vii cu mine la izvorul cel primitor de viaţă?» lar eu i- 
am răspuns că din pricina bolii şchiopătez şi nu pot merge, dar el m-a luat de braț 
şi sprijinindu-mă, am pornit încet cu paşi mărunți, până ce cu multă osteneală am 
ajuns la izvor. Dând el binecuvântarea, începurăm să cântăm Paraclisul Maicii 
Domnului şi slujba aghiasmei. Apoi luând în mână un vas, după sfârşitul slujbei, I- 
am umplut cu aghiasmă din izvor şi vărsându-o pe trupul meu, mi-am spălat de 
mai multe ori rănile, căci încă erau proaspete atunci tăieturile ce mi le făcuseră 
doctorii şi, o, minunile tale Stăpână!, m-am pomenit sănătos dintr-o dată, 
rămânând numai semnele unde fuseseră rănile şi tăieturile, spre adeverire că 
fusesem chinuit de acea cumplită boală. Astfel, fără de nădejde vindecându-mă de 


către Maica lui Dumnezeu, m-am întors cu totul sănătos, împreună cu preotul de 
la Patriarhie, propovăduind tuturor măririle lui Dumnezeu şi ale Preasfintei 
Născătoarei de Dumnezeu. ” 

Acesta este, fraților, istoricul Izvorului Tămăduirii, de la început, cum s-a construit 
prima oară biserica Născătoarei de Dumnezeu din Constantinopol, deasupra 
izvorului, apoi de către care împărați a fost refăcută şi lărgită. Acestea sunt 
minunile cele mai presus de fire, care covârşesc toată mintea, ale Maicii Domnului, 
săvârşite prin harul şi mijlocirea ei, la izvorul ei cel primitor de viaţă. 


Și aici au fost istorisite doar câteva ce s-au păstrat şi au ajuns până la noi, căci 
numărul minunilor ce s-au făcut la acel izvor tămăduitor, cine-l poate spune? Deci, 
mulţumind Preasfintei Născătoarei de Dumnezeu şi Pururea Fecioarei Maria, 
Maica Preacurată a lui Dumnezeu, pentru iubirea de oameni şi milostivirea ce a 
arătat-o neamului nostru, să slăvim pe Preasfânta Treime, Dumnezeul nostru, pe 
Tatăl, pe Fiul şi pe Duhul Sfânt, totdeauna şi în vecii nesfârşiți. Amin! 


“Bucură-te, tămăduirea trupului meu!” - Predica mitropolitului Neofit de 
Morfou despre Maica Domnului la Denia Acatistului Buneivestiri: “Iată cum 
Maica Domnului are grijă de oamenii ei” 


Predica mitropolitului Neofit de Morfou la Denia Acatistului Bunei Vestiri, 
care a avut loc în orașul Kyprianos, municipalitatea Menikou din mitropolia 
Morfou (12.04.2019). 


Fraţi şi surori, ne învredniceşte Maica Domnului, Stăpâna noastră şi a lumii, aici, 
în casa marilor martiri Ciprian şi lustina, să ne închinăm şi să-i cântăm Acatistul 
Bunei Vestiri în faţa icoanei sale făcătoare de minuni, „Panaghia copiilor”. Sunt 
episcopul vostru de 20 de ani prin harul Domnului. Este prima oară când văd ochii 
Maicii Domnului, Panaghia copiilor. Este o Împărăteasă cu ochi de copil - ceea ce 
ar trebui să fie un scop în viaţa noastră. Adică, cum să devenim împărați asupra 
patimilor noastre şi, încet-încet, să ne curăţăm inima şi să devină curat ochiul 
sufletului nostru - care este inima şi nu creierul, aşa cum învaţă azi psihologii şi 
psihiatrii din Europa Occidentală atee. 


Atunci când se curăţeşte mintea omului, atunci aceasta stă ca o împărăteasă în 
inima omului. Şi atunci omul ajunge să aibă aceşti ochi îngereşti, de copil, pe care 
îi are Panaghia - mama copiilor. Şi nu este întâmplător că pictorul popular a pictat 


astfel de ochi Maicii Domnului, căci ştim cum ea este maica tuturor copiilor. Să nu 
vă gândiţi că ea este maica copiilor noştri doar până când aceştia împlinesc 12 ani 
sau doar până la 30 de ani - aşa cum cred multe mame din Cipru, care îşi văd copiii 
ca fiind mici până la 30 de ani - şi astfel avem atâtea divorţuri, fiindcă aceştia nu 
ajung niciodată să se maturizeze. 


Aceşti ochi ai Maicii Domnului - Panaghia copiilor - sunt pentru noi toţi, sunt ceea 
ce vrea Hristos să ajungem cu toţii, şi o spune clar şi în Sfânta Evanghelie: „de nu 
veţi fii precum pruncii, nu veţi intra în Împărăţia lui Dumnezeu”. De aceea şi 
pictorul a zugrăvit-o pe Maica Domnului ca Împărăteasă, dar cu ochii de copil. Şi 
noi trebuie să avem aceste două ţinte în viaţă: să devenim stăpâni (împărați) peste 
patimile noastre, peste răutăţile noastre şi să devenim precum pruncii. 


Ieri dimineaţă eram aici, în vizită la şcoala generală din comunitatea dumnea- 
voastră, cu destul de mulţi copii. M-a surprins cum s-a desfăşurat convorbirea mea 
cu aceşti copii. Le-am vorbit despre Buna Vestire şi despre Sfântul Nichifor 
Leprosul. Am intenționat să vorbesc doar 10 minute despre Buna Vestire - să le 
spun cum un Înger Întâistătător din Ceruri a mers la o fecioară din Nazaret şi i-a 
spus: „Bucură-te, ceea ce eşti plină de har, Domnul este cu tine!” Şi cum, în 
Fecioara Maria S-a unit Dumnezeu-Duhul Sfânt cu omul şi, din această unire, S-a 
născut a doua Persoană a Sfintei Treimi ca Dumnezeu-Om, lisus Hristos, fiind atât 
Dumnezeu desăvârşit cât şi Om desăvârşit. 


ŞI am început să explic copiilor ce înseamnă că a doua Persoană a Sfintei Treimi a 
devenit Om şi Dumnezeu, şi nu doar atunci, ci la fiecare Sfântaă Liturghie, când ne 
împărtăşim cu Acest Dumnezeu, lisus Hristos, care îngăduie să devină atât de mic 
cât să încapă într-o linguriţă, ca să putem să ne împărtăşim cu El. Şi Acest 
Dumnezeu se micşorează şi se smereşte atât de mult, ca să devenim noi, ce? Să 
devenim părtaşi la Dumnezeire, adică să devenim sfinţi. Să devenim aşa cum s-a 
întâmplat cu Sfântul Ciprian şi Sfânta lustina acum 1700 de ani, şi cum a devenit 
Sfântul Nichifor în 1964. Deci, sfinţenia este scopul omului nu doar pentru 
perioada în care au trăit Sfinţii Ciprian şi lustina, ci şi pentru secolul XX, şi pentru 
secolul XXI. 


Acum se pregăteşte să se ridice la cer un foarte mare sfânt. Şi ştiţi de unde este 
acest mare sfânt? Din America. În America. Nu e nevoie să îi spun numele, mulţi 
înţeleg, cei care sunt aproape de Biserică [cuviosul Efrem Filotheitul - n.n.]. Este 
un mare ascet al secolului XX, care, când a trecut de 70 de ani, a plecat în America 
să se vindece de nişte boli, şi acolo lumea a înţeles sfințenia acestui smerit călugăr 
ieromonah şi l-au rugat să rămână cu ei. l-au spus că şi America are nevoie de 


experienţa lui ascetică şi la început s-a gândit să rămână un an. Şi în acel an a făcut 
o mănăstire. După aceea, şi-a zis: dar ce nevoie mare are poporul de aici de 
Ortodoxie! Şi în al doilea an a mai făcut o mănăstire, şi în al treilea an la fel, nu 
doar cu greci - cum credem noi că Dumnezeu este doar al grecilor - cu creştini 
americani, cu evrei care s-au botezat, chinezi, negrii care s-au încreştinat. 


ŞI a pus acest om al lui Dumnezeu o condiţie la mănăstirile pe care le-a ridicat: ca 
toate Liturghiile să se facă în greaca veche (...) Să nu se traducă. Al doilea lucru pe 
care l-a zis a fost ca toate ierurgiile să se facă după tipicul şi muzica bizantină 
deoarece aceasta este muzica îngerilor. (...) 


Vedeţi? Un om ca acest ieromonah despre care v-am povestit, când o iubeşte pe 
Maica Domnului, când îşi curăţă inima, când se aşează mintea ca o împărăteasă a 
inimii şi nu aleargă bezmetică de colo-colo la gânduri trupeşti, de slavă deşartă sau 
la bogăţiile acestei lumi care toate sunt trecătoare şi stricăcioase, aşadar, când 
mintea stăpâneşte peste inimă, se întâmplă minuni; şi când spun minuni nu mă 
gândesc că se vindecă picioarele mele neputincioase, ci minune este să se 
vindece mintea mea cea nebună şi să se curețe inima mea cea pătimaşă. 


Toate acestea sunt întrupate în rugăciunile Buneivestiri. De aceea, vă rog să nu 
ezitaţi, să nu vă ruşinaţi să vă mărturisiţi lui Dumnezeu. Dar ca să ajungeţi la 
Dumnezeul Treimic, va trebui mai întâi să ajungem la Hristos Cel Întrupat. Prin 
Hristos, Îl cunoaştem şi pe Tatăl şi pe Duhul Sfânt. Şi ca să ajungem la Domnul 
nostru, lisus Hristos, trebuie să ne conducă Maica Domnului (Panagia Odighitria - 
“Îndrumătoarea'*). Deci, pe scara pe care urcăm spre curățirea inimii şi a minţii, 
prima treaptă este iubirea către Maica Domnului. Şi rugăciunile Buneivestiri, dacă 
putem să le spunem în fiecare zi, sau când putem, sunt prima treaptă spre a ajunge 
la cunoaşterea Sfintei Treimi. 


Mai întâi, deci, o iubim pe Maica Domnului. Şi avem o relaţie cu ea în fiecare zi. 
Citirea Acatistului Buneivestiri este o bună cale de a ne apropia de ea. Şi astfel, 
Maica Domnului ne va conduce la Hristos, iar Hristos ne va arăta nouă pe Tatăl şi 
pe Duhul Sfânt. Aşa cum Îl veţi auzi în Joia mare că spune Hristos: „Cel ce M-a 
văzut pe Mine, a văzut pe Tatăl”. 


Mi-a spus ieri o profesoară: „Aceste lucruri sunt atât de greu de înţeles chiar şi 
pentru noi...cum le-am putea spune copiilor?“ 


I-am răspuns: „Doar copiii au mintea atât de curată ca să poată înţelege dogma 
Sfintei Treimi, chiar şi dogma Intrupării. Cum Dumnezeu a devenit Dumnezeu- 


Om”. De aceea şi spune Hristos în Evanghelie: „Lăsaţi copiii să vină la Mine şi nu- 
1 opriţi, căci a unora ca aceştia este Impărăţia lui Dumnezeu”. ȘI în altă parte zice: 
„Dacă nu veţi deveni asemenea pruncilor, nu veţi intra în Impărăția Cerurilor”. 


Sunt uimit să văd că, de câte ori teologhisesc copiilor din şcoala primară, aceştia 
înţeleg tot ce le zic, răspund la toate întrebările mele. Dacă merg la şcoala 
gimnazială încep să se complice lucrurile, începe mintea să umble de colo-colo. 
Dacă merg la liceu, acolo toate sunt... întunecate. Acolo ai nevoie de Lumină ca să 
poți ajunge la sufletul lor. Şi pe cât cresc oamenii azi, pe atât de mult se dege- 
nerează. Au aşteptări de la Dumnezeu. Nu sunt mulţi care să aibă dispoziţia să ÎL 
cunoască pe Dumnezeu azi. Noi, cei mai în vârstă, care am luptat în viaţa noastră, 
am avut ca scop să Îl cunoaştem pe Iisus Hristos cu ajutorul Maicii Domnului. Pe 
Cel ce S-a răstignit, şi S-a îngropat, a înviat şi S-a înălțat la Ceruri. 


Aceste zile ce vin sunt cele mai importante zile din calendarul Sărbătorilor Bise- 
ricii. Valorificaţi-le! Nu doar ca să vă emoţionaţi la o Denie. Acesta este un mod 
sentimentalist şi bolnav de a trăi sărbătorile. Ci ca să Îl cunoaşteţi mai bine pe 
Hristos, pe Maica Domnului. Şi această familiaritate, această cunoaştere care se 
face, repet, nu cu creierul, ci cu mintea (nous) ne va conduce la minuni mari. 


Să vă spun şi o întâmplare din viaţa unui om al lui Dumnezeu care mi-a exem- 
plificat acest verset din Acatistul Buneivestiri: „Bucură-te, tămăduirea trupului 
meu!” 


Știţi cu toții că am avut binecuvântarea de la Milostivul de a avea prietenie şi de a 
cunoaşte mulți dintre oamenii sfinţi ai epocii moderne; cea mai importantă legătura 
a fost cea cu Sfântul Iacov din Evia, căruia 1 se mai spunea şi Părintele „Mă 
iertaţi”. 

Ascultaţi acum cum Maica Domnului îi iubeşte pe oamenii ei în care are încredere 
şi cum le vindecă până şi trupul. Părintele Iacov Tsalikis din Evia, deja bătrân şi 
bolnav, suferind de o mulţime de boli, cu probleme la inimă, la glande, la picioare 
mai ales, care erau pline de inflamații şi răni. Şi, cu toate acestea, era mereu în 
picioare la slujbe sau îngenuncheat acolo unde trebuia, mai ales când nu liturghisea 
el. De multe ori cânta ca psalt, şi cânta îngenuncheat, el fiind un om care ar fi 
trebuit să aibă cel puţin un suport de care să se poată sprijini. Nici măcar aceasta nu 
îşi îngăduia în asceza pe care o practica. Şi era mereu îngenuncheat. Seara făcea cel 
puţin 1000 de metanii rugându-se pentru toți oamenii pe care îi cunoscuse, cu o 
lumânare aprinsă. Totuşi, flebita de care suferea, de multe ori se deschidea şi în 
chilia sa se întâmpla adesea să îi curgă sânge şi puroi din răni. 


ŞI într-o seară, s-a rugat către Maica Domnului cu acest verset din Acatist: 
„Bucură-te, tămăduirea trupului meu!” „Am nevoie de tine, Maica Domnului, aju- 
tă-mă şi alină suferința mea!” - nu a rugat-o să îl vindece, ci a cerut doar alinarea 
durerii. 


Și mi-a povestit: „Cum eram întins pe patul meu şi îmi curgea sângele, s-a deschis 
uşa chiliei după ce s-a auzit o voce îngerească care psalmodia. Şi primul care a 
intrat pe uşă a fost evanghelistul şi prietenul Domnului, loan Teologul, acela pe 
care îl vedem în icoana răstignirii mereu lângă Cruce.” Al doilea ştiţi cine a intrat? 
Ca să înţelegeţi cine sunt prietenii Maicii Domnului în Cer... Sfântul Serafim de 
Sarov. Şi după aceştia era Doamna lumii şi Împărăteasa Cerului cu un omofor 
[maforion n.n.] roşu pe cap şi cu cele 3 stele care sunt simbolul fecioriei sale. Şi 
cum au intrat, mai întâi Sfântul loan Teologul, apoi Sfântul Serafim şi mai apoi 
Născătoarea de Dumnezeu, Măicuţa s-a întors şi le-a spus celor doi însoțitori ai săi: 
"Acesta este Părintele Iacov, este un prieten adevărat al Fiului meu şi prieten 
adevărat al meu. Cele spre vindecare pe care le-am adus din Cer să le puneţi pe 
picioarele sale mult pătimitoare ca să se aline durerea sa.” 


„ȘI apostolul Ioan a atins unul din picioarele mele şi de celălalt s-a atins Sfântul 
Serafim de Sarov. După care i-am mulţumit Doamnei noastre, Născătoarea de 
Dumnezeu şi au dispărut cu toţii din faţa mea lăsând în chilia mea o mireasmă care 
nu poate fi descrisă.” 


&&& 
Și zic eu, iată cum Maica Domnului are grijă de oamenii ei şi cum îi numeşte! 
Adevărat prieten al Fiului meu şi al meu. 


Și mi-a spus un om sfânt al zilelor noastre care trăieşte neştiut de lume: dintre toți 
sfinții contemporani, cel mai sus dintre ei, este Părintele Iacov. Şi m-am minunat 
de aceasta, deoarece mai cunoscut este marele Sfânt Paisie şi celălalt mare dascăl, 
Porfirie. Şi totuşi, sus în Ceruri de o mai mare împărtăşire din Slava Sfintei Treimi 
se bucură acesta, smeritul Iacov, cel puţin cunoscător de carte, refugiatul din Asia 
Mică, părintele „Mă iertaţ”. 


Și am vrut să înţeleg de ce Dumnezeu i-a dat atâta slavă, ce a făcut lacov în mod 
deosebit. Şi i-a descoperit Duhul Sfânt acestui om sfânt că ceea ce a făcut special 
Părintele Iacov este că a iubit-o mai mult decât toți ceilalți sfinți contemporani pe 
Maica Domnului. De aceea şi Maica Domnului, când a văzut că se termină zilele 
lui lacov şi că s-a emis „paşaportul” ca să urce sfântul lui suflet la Cer şi sfinţitul 
său trup să coboare în pământ, L-a rugat pe Domnul lisus Hristos să îl aducă de 


sărbătoarea ei şi să îl pună pe cea mai înaltă treaptă. Şi aşa s-a întâmplat: Iacov a 
urcat la Domnul în ziua Adormirii Maicii Domnului. Acesta este un exemplu al 
unei mari iubiri faţă de Născătoarea de Dumnezeu. (...) 


De aceea, vreţi să puneţi un termometru să vedeţi unde se găseşte sufletul vostru? 
Vreţi să vedeţi care dintre oamenii pe care îi cunoaşteţi este mai aproape de 
sfinţenie? Încercaţi să vedeţi cât de apropiat este şi câtă evlavie are la Maica 
Domnului, cât o iubeşte pe Maica Domnului. Şi iubirea faţă de Maica Domnului 
este termometru, este măsură a sfinţeniei noastre şi a oamenilor din jurul nostru. 


Să vă binecuvânteze Maica Domnului! Paşte binecuvântat!” 


(traducere de E.P. exclusiv pentru “Cuvântul ortodox“) 


PS Visarion Răşinăreanu, episcop Tulcea — Cuvânt la Izvorul Tămăduirii 


În prima vineri din Săptămâna Luminată, Biserica Ortodoxă face prăznuirea Izvo- 
rului Tămăduirii. Este o sărbătoare închinată Maicii Domnului, amintind de 
minunea petrecută în sec. VII pe timpul împăratului Leon Machelie al 
Bizanțului, minune ce a fost săvârşită de către Sfânta Fecioară Maria. 


Sărbătoarea aceasta este deci de dată mai recentă dar cu toate acestea este adânc 


înrădăcinată în conştiinţa popoarelor ortodoxe din Balcani, de limbă greacă, sla- 
vonă sau latină. 


Grecii o numesc „Zoodohos Pighi” adică „Izvorul purtător de viaţă ” şi o 


cinstesc cu un fast deosebit. În Atena, hiar în centrul oraşului există o 
măreaţă biserică închinată Maicii Domnului şi care poartă numele acestui 
praznic, ba mai mult, un întreg cartier de la periferia Atenei poartă numele 
de Zoodohos Pighi. 

se află până astăzi izvorul unde s-a petrecut minunea 
aceasta, în Mănăstirea Balucli, unde se găsesc şi mormintele patriarhilor 
ecumenici. 
Și la slavi sărbătoarea este ţinută ca atare, ei împrumutându-o mai târziu 
prin filiera greacă. 
În Biserica noastră, deci la români, Izvorul Tămăduirii este prăznuit cu o 
solemnitate deosebită mai ales în Muntenia şi cu osebire în Ardeal. Zeci de 
mănăstiri de pe cuprinsul ţării şi mai ales din Transilvania au ca al doilea 
hram al lor Izvorul Tămăduirii. Zeci de mii de pelerini sosesc în această zi 
de praznic la marile mănăstiri de la Sâmbăta de Sus, Râmeţ, Rohia, Recea, 
Izbuc, Frăsinei, Maglavit, unde participă la Sfânta Liturghie precum şi la 
sfințirea apelor din izvoarele tămăduitoare de acolo şi prea măresc pe 


Maica Domnului, cea care a devenit în conştiinţa Ortodoxiei cu adevărat 
„Izvor de tămăduiri” prim minunile pe care le săvârşeşte asupra celor 
credincioşi. 


Date asupra acestei sărbători, asupra semnificației ei avem în Penticostar, unde, pe 
lângă sinaxarul ei, aflăm şi o slujbă a ei alcătuită de către Nichifor Calist Xantopol 
- demnitar de la curtea bizantină. 


Astfel, din sinaxarul zilei aflăm că împăratul Leon Machelie, înainte de a ajunge 
pe tronul imperial al Bizanțului, fiind într-una din zile la vânătoare, a găsit un 
orb rătăcit prin pădure şi pe care l-a luat să-l călăuzească. Orbul, fiind cuprins 
de sete, l-a rugat pe Leon să-i caute apă să bea, acesta negăsind prin apropiere, 
deşi căutase foarte mult, era cuprins de întristare. 


Deodată a auzit un glas care-i zicea: 


Şi făcând aşa, orbul s-a tămăduit de suferinţa sa prea mărind pe Dumnezeu. 
După ce a ajuns, potrivit proorociei Maicii Domnului, împărat, Leon a zidit 
lângă acel izvor o biserică închinată Maicii Domnului, cea care făcuse minunea 
vindecării orbului în acel loc. 


Multe minuni S-au petrecut apoi în decursul vremurilor la acea biserică prin 
puterea sfinţitoare a apei tămăduitoare din acest izvor. 


Astfel numeroşi oameni bolnavi şi-au redobândit sănătatea, atât trupească dar mai 
ales sufletească. 


Tradiţia spune că izvorul ar fi înviat şi un mort din Tesalia, după ce au fost turnate 
trei ciuturi de apă peste el. Mulţi împărați şi împărătese ale Bizanțului au fost 
vindecaţi de apa izvorului, la fel, mulţi dregători ai curții imperiale au dobândit 
tămăduire aici, numele lor fiind menţionate pe larg în sinaxarul sărbătorii. 


Refăcută de mai multe ori din cauza vremurilor şi a cutremurelor, biserica «Izvorul 
Tămăduirii» a rămas până în zilele noastre în Constantinopol, păstrându-se şi 
izvorul care şi astăzi săvârşeşte tămăduiri celor care cu credinţă aleargă la ocrotirea 
şi folosinţa Maicii Domnului. 


Lângă izvor există până astăzi, în mănăstirea Balucli din Constantinopol, o in- 
scripție din vremea bizantină ce are următorul conţinut: 


În această zi, în bisericile unde există hramul „Izvorul Tămăduirii”, dar şi în 
celelalte biserici şi mânăstiri, după Sfânta Liturghie se face sfinţirea cea mică a 
apei, după rânduiala specială din Săptămâna luminată, iar în unele părţi, tot în 
această zi, se fac rugăciuni pentru vreme de secetă şi neploaie, înconjurându-se 
biserica în procesiune la fel ca în Vinerea Sfintei Patimi. 


Credincioşii ortodocşi români cinstesc aşa cum se cuvine acest praznic al Maicii 
Domnului, luând parte în număr mare la sfintele slujbe săvârşite în mănăstiri şi 
biserici închinate Sfintei Fecioare Maria, Maica Domnului, Maica Bisericii şi 
Maica tuturor celor necăjiţi şi întristaţi. 


„Izvorul Tămăduirii” este o sărbătoare dragă creştinului ortodox, prin ea 
cinstindu-L pe Mântuitorul Hristos Cel ce S-a întrupat din pântecele preacurat 
al Sfintei Fecioare. 


Preot prof. Gheorghe-Radu Sălăgian - Predică la Sărbătoarea “Izvorul 
Tămăduirii” 


Hristos a înviat! lubiţi fraţi întru Hristos! 


În această Vineri din Săptămâna Luminată prăznuim pe Maica Domnului, izvorul 
nemuririi din care izvorăsc ape pururea vii şi din care se revarsă toată bunătatea şi 
mulţimea de tămăduiri peste cele patru laturi ale pământului şi anume, sărbătorim 
sfințirea bisericii “Izvorul Tămăduirii” a Prea Sfintei Stăpânei noastre Născătoare 
de Dumnezeu şi pururea Fecioara Maria. 


Această biserică şi-a luat începutul de la împăratul Leon cel Mare. Acesta, 
înainte de a deveni suveran, pe când încă trăia între oamenii obişnuiţi şi se 
chema Machelie, umblând prin nişte locuri pustii, a dat peste un orb rătăcit şi l-a 
luat de mână să-l călăuzească. Orbul a fost cuprins de o sete arzătoare şi l-a 
rugat pe Leon să-i dea apă ca să-şi astâmpere setea. 


Leon, pătrunzând într-un desiş din apropiere, căuta apa, dar negăsind se 
întoarce întristat, însă deodată îi răsună în urechi un glas: 


i —._.._. 


Leon a făcut cum i-a poruncit glasul şi îndată orbul a început să vadă. Glasul 
era al Fecioarei Maria. Ajungând Leon împărat potrivit proorociei Maicii 
Domnului a zidit lângă acel izvor o biserică ce se vede şi astăzi şi care se 
numeşte Biserica Izvorului Tămăduirii. 


Multe minuni S-au făcut în această biserică dintre care amintim: 
Iustinian împăratul s-a vindecat de o boală grea, 
un mort din Tesalia a înviat; 
împăratul Leon, înțeleptul s-a vindecat de piatră la rinichi, iar fratele lui 
Ștefan — patriarhul Constantinopolului s-a vindecat de oftică; 
Ioan, patriarhul Ierusalimului s-a vindecat de surzenie; 
dregătorul Tarasie a fost vindecat de friguri cumplite, iar fiul său Stelian de 
o boală de rinichi; 
Împăratul Roman Lecapenul a fost vindecat de boală de stomac, la fel şi 
soția lui. 


Mai multe decât picăturile de ploaie, decât mulțimea stelelor şi a frunzelor sunt 
minunile ce se fac acolo până astăzi, prin acel izvor, toate prin mila generoasă a 
Maicii Domnului. 


Drept slăvitorilor creştini, ori de câte ori sărbătorim pe Maica Domnului ne 
aducem aminte de cuvintele arhanghelului Gavriil: “Bucură-te, ceea ce eşti plină 
de har, Domnul este cu tine. Binecuvântată eşti tu între femei!” (Luca 1,28). 
Nici o femeie de pe pământ n-a primit de la îngeri un astfel de omagiu. 


Ori de câte ori o sărbătorim pe Regina îngerilor şi a oamenilor ne aducem aminte 
de cuvintele Elisabetei, care plină de Duhul Sfânt a grăit cu venerație zicând: 
“Binecuvântată eşti tu între femei şi binecuvântat este rodul pântecelui tău” 
(Luca 1,42). 


SI (202) scrie: “Precum femeia lui Adam, încă fecioară, s-a făcut 
neascultătoare şi a atras moartea peste ea şi peste întreg neamul omenesc, tot 
astfel Maria, logodită, dar Fecioară, prin ascultarea ei a adus pentru ea şi 
pentru întregul neam omenesc mântuirea”. 


Sărbătoarea Izvorului Tămăduirii este prin urmare o recunoaştere a Bisericii 
Universale cu privire la rostul pe care l-a avut şi pe care îl are Maica Domnului în 
lumea Bisericii şi al oamenilor binecredincioşi. Prin Naşterea lui Hristos ca Om din 
Sfânta Fecioară Maria şi în mod implicit, prin Patimile, Moartea şi Învierea 
Domnului, Stăpânul cerurilor a săvârşit lucruri minunate şi prea slăvite cu Maica 
Domnului. 


Prin calitatea ei de Născătoare de Dumnezeu, de pururea fecioară şi mai sfântă 
decât toţi sfinții, Pi oa IZvor: 


În sens duhovnicesc, dar şi concret, material, fizic, Maica Domnului este: 
Y vederea orbilor şi dumnezeiasca curăţire a celor leproşi; 
Y întărire a celor paralitici; 
Y tămăduire a celor canceroşi şi a tuturor celor la care, numai iscusinţa minţii 
omeneşti, nu le mai poate fi de nici un folos. 


Să nu uităm căci PreaSfânta Treime a încununat-o pe Sfânta Fecioară ca Regină a 
întregii creaţii aşa cum este reprezentată în iconografia Bisericii Ortodoxe. Trebuie 
să profităm de puterea ei şi să avem îndrăzneala firească de a i ne adresa ei ca unei 
mame adevărate; căci Maica Domnului e mama noastră din ceruri pe care fără 
îndoială o putem încununa cu mizeriile noastre purificate, neavând nici pietre 
preţioase şi nici virtuţi. 


Fie ca Fiul Inviat şi Biruitor al Maicii Preacurate, pentru rugăciunile celeia ce 
L-a născut să ne apere de ispitele şi de primejdiile ce ne înconjoară pe acest 
pământ bogat în capcane, să ne binecuvânteze şi să ne ierte păcatele, făcându-ne 
parte tuturor numai de bucurii, iar noi să-i aducem cântare, astfel: “Ceea ce 
reverşi ape pururea vii din izvor, Curată Fecioară, nu înceta a te ruga totdeauna 
pentru robii tăi”. Amin. 


A ! SFARSIT ! 
i SI LUI DUMNEZEU SLAVA! 


Pr. Constantin Necula - Predică la Izvorul Tămăduirii 


În numele Tatălui şi al Fiului şi al Sfântului Duh! Amin. 


Iubiţi credincioşi, Prea Cuvioase Maici, Hristos a înviat! 


După o slujbă atât de intensă în rugăciune, cu o Sfântă Liturghie şi cu toată 
minunata alcătuire a slujbei Aghiasmei, va fi greu să mai adăugăm ceva în cuvânt 
omenesc. Mai ales că prăznuirea de astăzi urmează unei săptămâni întregi de 
rodire în lumină a Bisericii, pe deplin meritat numită Săptămâna luminată. 


lată, aşadar, borna de lumină care ne face trecerea dinspre Săptămâna Luminată în 
anul aşteptării celuilalt Paşte, al celui care, o dată trecută Învierea din anul acesta, 
se pregăteşte deja. Asemeni bobului de grâu aşezat sub haina de lumină şi căldură a 
zăpezii pentru ca în anul ce vine să izbucnească în sute de alte boabe, mărgăritare 
de preţ prinse-n aurul prescurilor ce vor fi ridicate pe Altare. 


Desigur, aţi reținut că semnificaţia pe care dintâi o are sărbătoarea aceasta este 
legată de ridicarea unei biserici de către Leon cel Mare, împărat bizantin 
supranumit Machelie, care mai înainte de a urca pe tronul împărăției s-a întâlnit 
cu un orb care, în timp ce Leon îl conducea afară din pădure, cuprins de sete şi 
bând din apa unui izvor, îşi recapătă vederea. Izvorul, descoperit lui Leon de 
către Maica Domnului, a constituit miezul in jurul căruia S-a zidit, mai apoi 
rezidit de către Justinian, biserica, locaşul numit Izvor al Tămăduirii. 


Dar înţelesul prăznuirii este cu mult mai înalt. E drept că întotdeauna izvoarele au 
constituit locuri alese pentru înălțare mai ales de mănăstiri, cum oricărui sfânt îi e 
dat să fie ocrotitorul unei surse de apă, izvor sau pârâu, semn distinctiv al preţuirii 
lor minunate. Râmeţ sau Cozia, Curtea de Argeş sau Tismana (în fond, Sfântul 
Nicodim căuta un astfel de loc pe ape) şi câte alte mănăstiri au în temelia lor apa 
unui izvor! Cum Sfântul Ghelasie sau Sfântul Calinic, Sfântul Antonie de la 
Izvorul Vâlcii sau mulţi alţii dintre Sfinţii români, (Părintele Arsenie, de exemplu, 
la Sâmbăta) au un astfel de loc. Şi câte nu le-om şti! 


Dar aşa cum am spus, dacă acesta este motivul primar al prăznuirii, cei care aţi fost 
şi la Utrenie, aţi ascultat cu prisosinţă cântări adresate Maicii Domnului. lată, să 
vedem începutul cântării a 6-a: „Cuvintele cântării te laudă pe tine, curată, ca pe 
ceea ce eşti cu adevărat izvor; că ai născut mai presus de cuvânt pe Adâncul 
înțelepciunii, pe Cel Ce a spânzurat norii în văzduh şi pământul pe ape”. 


Iar condacul, cântarea care esenţializează praznicul, spune astfel: „Din izvorul tău 
cel nesecat, ceea ce eşti de Dumnezeu dăruită, îmi dăruieşti mie, izvorând 
pururea curgerile harului tău mai presus de cuvânt, Ca ceea ce ai născut mai 
presus de cuget pe Cuvântul, te rog să mă rourezi cu darul tău, ca să grăiesc ţie: 
Bucură-te, apă izbăvitoare!“ 


lată de unde adâncimea prăznuirii de astăzi! Din acest statut de Biserică-lzvor al 
Tămăduirii pe care-l împlineşte până-n veacul veacului cea care a născut pe 
Tămăduitorul. 


DI NORIINRORNIIE, cirând pe unii din Bătrânii Athonului, spune că 


Astăzi, prăznuind Biserica şi Maica, am căpătat, o dată în plus, bucuria sorbirii din 
Izvorul Tămăduirilor. Nu-i boală adusă la Hristos care să nu se întoarcă vindecată, 
anulată, omorâtă de puterea lui Hristos, Dătătorul Tămăduirilor. Neuitând nici o 
clipă că , 


p> 


În alergarea spre Dumnezeu, aşadar prăznuirea de astăzi, odihnă în Duhul Cel 
Sfânt!... 


Pr. Dorin Octavian Picioruş - Predică la Izvorul tămăduirii 


lubiţi frați şi surori întru Domnul, dacă Prea Curată Fecioară Maria nu este 
Născătoare de Dumnezeu atunci nu există nici înviere a Domnului, pentru că astfel 
nu L-a născut pe Dumnezeu întrupat ci pe un om oarecare. Însă credința noastră, 
credinţa ortodoxă o mărturiseşte pe Maica lui Dumnezeu ca pe Născătoarea de 
Dumnezeu şi ca pe Pururea Fecioară, ca pe Maică şi Mireasa Fiului ei. 


ŞI prin praznicul de astăzi, al Izvorului tămăduirii, auxiliat praznicului celui mare 
al învierii Sale din morţi, Biserica lui Dumnezeu mărturiseşte încă odată realitatea 
unirii ipostatice, adică a unirii dumnezeirii cu umanitatea în persoana Fiului lui 
Dumnezeu întrupat şi a realităţii tuturor actelor mântuitoare ale lui Hristos, 
Dumnezeul nostru. 


Adică mântuirea noastră nu e un mit ci o realitate divino-umană, pentru că s-a 
petrecut în persoana lui Hristos Dumnezeu, a Fiului lui Dumnezeu întrupat din 
Fecioara Maria, potrivit profeţiilor mesianice. 


Și praznicul de astăzi, ca şi cel al Botezului Domnului, vine după un praznic foarte 
mare şi vedem realitatea şi consecinţele iconomiei mântuirii lui Hristos 
concretizate în sfințirea apei. 


După praznicul Naşterii Domnului avem praznicul Botezul Domnului şi sfinţirea 
mare a apei de la 6 ianuarie. 


Acum, după praznicul Învierii Domnului şi în Săptămâna Luminată, în Vinerea 
Săptămânii Luminate, a săptămânii pline de lumina şi de bucuria Sa, avem 
sfințirea mică a apei, Maica lui Dumnezeu fiind cinstită astăzi ca cea din care ne 
izvorăsc „curgerile harului” ei cel „mai presus de cuvânt” |Penticostar, ed. BOR 
1999, p. 48]. 


Însă praznicul Izvorului tămăduirii nu o singularizează pe Maica lui Dumnezeu 
şi nici nu vorbeşte despre ea separat de Fiul ei, ci dimpotrivă ea ne umple cu 
harul ei tocmai pentru că e Născătoare de Dumnezeu, pentru că harul ei este 
harul Fiului ei. 


Numai că harul ei este harul pe care îl primim prin intermediul persoanei ei 
îndumnezeite prin efort personal şi de aceea harul ei poartă amprenta vieţii ei 
asumate pentru Dumnezeu. 


Dacă poemul Luceafărul poartă amprenta lui Mihail Eminescu, iar Coloana fără 
sfârşit poartă amprenta lui Constantin Brâncuşi cu atât mai mult mijlocirile şi 
minunile Maicii lui Dumnezeu, din iubire pentru noi, poartă amprenta ei, a curăției, 
a frumuseţii, a maternității ei pline de sensibilitate şi simplitate dumnezeiască. 


Avem în limba română culegeri cu minuni ale Maicii Domnului dar şi culegeri de 
minuni ale altor Sfinţi. Şi observăm cum Maica lui Dumnezeu şi Sfinții şi Sfinţii 
Ingeri a lucrat şi lucrează într-un anume fel la mântuirea oamenilor. 


Iar acest fel personal prin care Maica lui Dumnezeu şi Sfinţii lucrează în viaţa 
oamenilor ne vorbeşte despre unicitatea fiecărei persoane umane şi despre 
modul particular în care fiecare dintre noi acţionăm şi ne Sfinţim viaţa. 


De aceea unirea noastră cu harul lui Dumnezeu şi manifestarea acestei intimităţi cu 
EI în fapte, gesturi, cuvinte, scrieri are întotdeauna prospeţimea noutăţii personale, 
pentru că fiecare acționăm în felul nostru deşi ne bucurăm de aceeaşi intimitate cu 
EI, prin har, pe care o au toţi cei botezați întru El. 


Și astăzi, cu toţii, vom bea din apa Sfinţită de către noi aici, în Biserică. Și deşi 
toți vom bea din ea fiecare o vom resimţi într-un mod personal şi va lucra în noi 
urmări harice, Sfinţitoare în măsura în care noi tindem spre Dumnezeu şi spre 
anumite lucruri într-un anume mod personal. 


Insă praznicul de astăzi ne spune altceva şi mai profund: că actele Fiului lui 
Dumnezeu întrupat sunt unice dar cu noutate sfințitoare veşnică. 


EI S-a întrupat dintr-o singură Fecioară, care e Născătoare de Dumnezeu (pentru că 
Maica lui Dumnezeu L-a născut pe Fiul lui Dumnezeu şi nu o persoană umană), S- 
a născut, a trăit, a vorbit oamenilor, a murit, a fost îngropat, a înviat din morţi doar 
o singură dată. 


Tot ce a făcut Hristos pentru noi a făcut doar odată şi această singură dată are o 
putere mântuitoare continuă, neschimbată, nediminuată, prin care trans- 
figurează pe tot omul care vine în lume [In. 1, 9]. 


Și viaţa noastră pământească e tot una singură, pentru că nu există reîntrupări 
succesive şi de aceea viaţa noastră este extrem de valoroasă. 


Murind şi înviind cu Hristos Dumnezeu prin Botez, fiecare clipă a vieţii noastre 
are încărcătura duhovnicească şi măreţia mântuirii. 


De aici şi continua încordare pentru curățire, sfințire, adică pentru a lupta cu 
patimile din noi. 


Și rugăciunea de sfințire a apei mici ne vorbeşte despre rostul ei ascetic în viaţa 


şi trupeşti” |Molitfelnic, ed. BOR 2002, p. 196]. 


Pentru că, la fel ca 1a 6 ianuarie, prin apa sfințită primim harul lui Dumnezeu, se 


reafirmă faptul că materia poate fi umplută de har şi că fiinţa umană, implicit, 
nu numai că se poate umple de har ci că a fi plin de har înseamnă a fi om 


Iar noi Suntem chemaţi spre aceeaşi frumuseţe dumnezeiască, adică spre a 
deveni făclii pline de lumina Sa, locaşuri ale Stăpânului, fecioare înțelepte, sare 
a înţelepciunii dumnezeieşti, fii ai lui Dumnezeu după har, pentru că astfel 
arătăm că am înviat cu Hristos şi ne-am umplut de slava Sa. 


Nu mulţi au fost la Mormântul Domnului ca să vadă şi să se spele pe faţă şi mâini 
cu lumina această minunată, care coboară anual în Mormântul Său, în Sâmbăta 
Mare, ca semn al realităţii Invierii Sale din morţi. De aceea, pentru toţi, avem apa 


această sfinţită astăzi, care tămăduieşte sufletul şi trupul tot ca semn al realităţii 
Invierii Lui şi al statutului Fecioarei Maria de Născătoare de Dumnezeu. 


Şi cu aceeaşi evlavie, închinându-ne Celui înviat din morţi şi Prea Sfintei Maicii 
Sale, să luăm şi să gustăm acestă apă dumnezeiască, pentru ca să ne umplem de 
lumina Sa în mintea, în inima şi în trupul nostru, căci e plină de harul Lui. 


Amin! 


Măicuţa Domnului — Izvorul Tămăduirilor şi Casa inimilor noastre 


(icoana de loan Popa, Sihăstria Putnei) 


In vinerea din Săptămâna Luminată se sărbătoreşte Izvorul Tămăduirii, praznic 
închinat Maicii Domnului, menit să arate rolul Fecioarei Maria în lucrarea 
mântuirii. 


Izvorul Tămăduirii aminteşte o minune. Cu puţin timp înainte de a ajunge 
împărat, Leon cel mare (457-474) se plimba printr-o pădure din apropierea 
Constantinopolului. La un moment dat a întâlnit un orb rătăcit, care l-a rugat 
să-i dea apă şi să-l călăuzească pe drumul spre cetate. Leon a pătruns în desişul 
din apropiere după apă, dar nu a găsit. Pe când se întorcea, se precizează în 
Penticostar, a auzit-o pe Maica Domnului spunându-i: 


Leon a făcut întocmai şi îndată orbul a început să vadă. După ce 


d ajuns împărat, Leon a construit lângă acel izvor o biserică. La rândul său 
împăratul Justinian (527-565) care suferea de o boală grea, s-a vindecat după ce 
a băut apa din izvor, a construit o biserică şi mai mare. 


De-a lungul timpului, apa acestui izvor a vindecat multe boli şi a tămăduit diferite 
răni, molime şi alte suferinţe. La sărbătoarea de astăzi mergem cu gândul şi cu 
inima mai ales spre Maica Domnului, ea care s-a dovedit izvor al Dumnezeirii 
prin naşterea Mântuitorului. 


În toate bisericile şi mănăstirile, după Sfânta Liturghie, se săvârşeşte slujba de 
sfințire a apei (agheasma mică). 


“Mi-aduc aminte, a fost odată la noi la mânăstire o împrejurare mai grea şi mama a 
zis: „Apoi, dacă nu mai poţi sta aici, să vii acasă, că doar tu ai unde veni. E ceva 
atât de înduioşător... Vedeţi ce înseamnă inima de mamă? Nu te lasă niciodată. 
Te lasă alţii, nu te vor, te ocolesc, te resping, te marginalizează, te împing, te 
asupresc. Aşa ceva nu poate face mama! Pot face străinii, dar cine are inimă de 
mamă, nu poate. „Apoi tu, dacă nu mai poți sta aici, să vii acasă că doar tu ai 
unde veni...“. Dacă mama cea pământească poate face aşa ceva, gândiţi-vă la 
Maica Domnului! Maica Domnului să ne părăsească vreodată? Se poate cumva 


să ne părăsească Maica Domnului? Nu se poate! De ce nu se poate? Pentru că 
este mamă, pentru că are inimă de mamă. 


Noi zicem „Maica Domnului ” ca şi când am zice un titlu. Or, noi trebuie să ştim 
că Maica Domnului este mamă. Şi nu este mamă numai pentru Domnul Hristos, 
este mamă pentru toţi cei care vrem s-o avem de mamă. Maica Domnului ne 
cheamă la Domnul Hristos, ne cheamă să fim aproape de Domnul Hristos. Domnul 
Hristos ne este binevoitor, vrea să ne ocrotească aşa cum găina îşi întinde aripile 
peste puii ei. Aţi văzut cloştile, cum îşi adună, seara, puişorii în jurul lor, cum îi 
acoperă şi le dau căldură din trupurile lor? Aşa face mama cloşcă, aşa face mama 
mamă şi aşa face Maica Domnului: ne duce la Domnul Hristos şi ne recomandă şi 
pe noi, cum i-a recomandat pe cei de la Nunta din Cana Galileii, care nu mai aveau 
vin şi cărora Domnul Hristos le-a făcut vin din apă (cf. loan 2). De ce? Pentru că a 
mijlocit Maica Domnului. 


Sigur că ne ajută Dumnezeu în primul rând. Dar, de multe ori ne gândim că 
Suntem păcătoşi şi că nu Suntem vrednici să se ocupe Dumnezeu de noi. 
Dumnezeu nu ne lasă niciodată! Nu ne lasă niciodată, prin oricât de grele 
împrejurări am trece. Ori de-am fi bolnavi, ori de-am fi infirmi, ori de-am fi 
neputincioşi, Dumnezeu nu ne lasă. Nu ne lasă nici Maica Domnului. 


“Lumina  întunecatului meu suflet, nâdejdea, acoperâmântul,  scâparea, 
> £) 
mângâierea şi bucuria mea“. 


Aceasta este Maica Domnului pentru noi: ne duce la Domnul Hristos, Care a vrut 
şi vrea să ne ocrotească, să ne ajute şi să ne acopere cum acoperă gâina puii sâi. V- 
aş ruga, când mai vedeţi câte-o cloşcă întinzându-şi aripile peste puişorii săi, să vă 
gândiţi că Domnul Hristos a zis: „De câte ori am voit să adun pe fiii tâi, cum 
adună pasărea puii săi sub aripi” (Luca 13, 34). 


Știţi cine este părăsit? Acela care vrea să fie părăsit, acela care înjură, acela care 
minte, acela care fură, acela care face scandal, acela care bea, care se îmbată şi face 


rele-n casâ. Acela nu este cu darul lui Dumnezeu şi aceluia i-ar putea zice Domnul 
Hristos: „De câte ori voit-am să vă adun cum adună găina puii sâi sub aripi, dar 
n-aţi vrut. 


A 


lui Dumnezeu, gâ 


Să aveţi mai multă încredere în Dumnezeu, mai multă încredere în Maica 
Domnului, mai multă încredere în bunătatea lui Dumnezeu şi în bunătatea 
Maicii Domnului. 


„Pe Născătoarea de Dumnezeu şi Maica Luminii, întru cântări cinstind-o să o 
măârim-. 


Să o mărim cum a mărit-o Dumnezeu când a ales-o. 

Să o mărim cum a mărit-o Fiul sâu când S-a sălăşluit în pântecele ei cel 
pururea fecioresc. 

Să o mărim cum a mărit-o îngerul binevestitor care i-a zis: „Binecuvântată 
eşti tu între femei” (Luca 1, 28). 

Sâ o mârim cum a mărit-o Elisabeta, plină de Duhul Sfânt, care a zis: 
„„Binecuvântată eşti tu între femei şi binecuvântat este rodul pântecelui 
tău ” (Luca 1, 42). 

Să o mârim cum a mărit-o femeia care a ridicat glas din popor şi a zis câtre 
Domnul Hristos: „Fericit este pântecele care Te-a purtat şi fericiţi sunt 
sânii pe care i-ai supt” (Luca 11, 27). 

Să o mărim cum au mâărit-o îngerii şi toți sfinţii, cum a mărit-o Biserica în 
toată vremea şi să nu ne lăsăm încurcaţi în gândurile noastre şi în simţirile 
noastre de oameni care nu sunt cinstitori ai Maicii Domnului. Să-i lâsâm în 
pace, să ne rugâm pentru ei, să-i ocolim când ne spun că nu facem bine 
când o cinstim pe Maica Domnului. 


Sfârşesc aceste gânduri şi aceste cuvinte pe care vi le-am spus vouă şi mi le-am 
spus şi mie, din care m-am bucurat şi eu şi din care v-aţi bucurat şi voi şi vă mai 


aşa către noi. 


IPS Irineu Pop-Bistriţeanul - Predică la Izvorul Tămăduirii - Maica 
Domnului este Izvorul Apei vieţii 


Maica Domnului este Izvorul Apei vieții 


Dreptmăritori creştini, astăzi este sărbătoarea luminată numită „Izvorul Tămă- 
duirii”. Această sărbătoare dedicată Maicii Domnului este strâns legată de sărbă- 
toarea Învierii. Este foarte importantă, întrucât ne arată poziţia şi rolul Maicii 
Domnului în lucrarea mântuirii. 


Odată cu primul Paşte, Maica durerii devine Maica bucuriei sfinte, care răspân- 
deşte pretutindeni sămânţa vieţii şi a învierii. 


Sărbătoarea de astăzi ne aminteşte de o minune săvârşită prin apa unui izvor, prin 
mijlocirea Maicii lui Dumnezeu. Peste acel izvor, s-a construit o biserică numită 
„Izvorul Tămăduirii” şi multe minuni s-au săvârşit acolo spre bucuria celor bolnavi 
ŞI îndureraţi. 


Acest izvor material ne arată Izvorul cel viu al mântuirii noastre, pe Maica 
Domnului, la care găseşte speranţă, mângâiere şi încurajare tot sufletul întristat 
şi necăjit. 


lubiţi credincioşi, zadarnic au dorit drepţii Vechiului Testament să-L vadă pe 
Izbăvitorul Cel făgăduit, care să zdrobească pe şarpele cel cumplit. Zadarnic a curs 
sângele ţapilor şi viţeilor în curțile templului lui Solomon. Pământul se putea 
tângui pentru Dumnezeul pierdut: „L-am căutat, dar nu L-am aflat. L-am strigat, 
dar nu mi-a răspuns” (Cânt. 5, 6). 


Insă, aşteptarea şi nădejdea patriarhilor, drepţilor şi proorocilor se împlineşte, 
pentru că zorile mântuirii se arată prin prea curata Fecioară Maria din Nazaretul 
Galileei. De aceea, o numeşte Biserica „luceafăr de dimineaţă”, căci precum lucea- 


fărul vesteşte apropiata venire a soarelui, tot aşa naşterea Fecioarei a vestit apro- 
piata venire în lume a Soarelui dreptăţii, Hristos Domnul. 


La praznicul Naşterii prea curatei, creştinii cântă aşa: „Naşterea ta, de Dumnezeu 
Născătoare Fecioară, bucurie a vestit la toată lumea; că din tine a răsărit Soarele 
dreptăţii, Hristos Dumnezeul nostru; şi dezlegând blestemul, a dat binecuvântare; 
şi stricând moartea, ne-a dăruit nouă viaţă veşnică”. 


Maica Domnului este aceea care prin viaţa ei neprihănită a pregătit ospăţul împă- 
cării noastre cu Dumnezeu. Ea este Mireasa Duhului Sfânt, care L-a purtat în 
pântece pe Acela care ne-a deschis Raiul, pe Hristos care cu însuşi sângele Său ne- 
a curăţit ca să slujim Dumnezeului Celui viu (cf. Evr. 9, 12-14). 


Pentru că este Mama lui lisus, a putut deveni şi Mama noastră. Şi precum şi-a 
îndeplinit bine rolul de Mamă faţă de Fiul ei dumnezeiesc, tot aşa îşi îndeplineşte 
acum datoria de Mamă faţă de noi toţi, fiii ei. Aceasta o face în Biserică, unde 
Maica Domnului ocupă locul central, aşa cum s-a întâmplat în ziua de Rusalii, 
când, Duhul Sfânt pogorându-Se, ea se afla în mijlocul apostolilor. 


Dacă Biserica e Trupul lui Hristos, ea e inima lui Hristos, e centrul vieţii create, 


punctul de întâlnire a cerului cu pământul. Prezenţa Maicii Sfinte în Biserică ne 
conferă calitatea de prunci ai ei şi frați ai Domnului, „că dacă Domnul nu Se 
ruşinează să ne numească fraţi ai Săi, oare se va ruşina Maica Domnului să ne 
numească fiii ei?” - întreabă 


Icoana Sfintei Treimi o are în față pe Fecioara Maria, care rămâne de-a pururi 
nedespărțită de Fiul ei, Cel slăvit împreună cu Tatăl şi cu Duhul Sfânt, iar pe bolta 
bisericilor sunt reprezentate cele două mari scaune împărăteşti, al Fiului în cupola 
turlei, al Mariei în cupola Altarului, al Pantocratorului şi al Panaghiei. Căci Fe- 
cioara Maria este steaua ce vesteşte Soarele dreptăţii - Hristos. 


Atâta vreme cât El păstrează trupul luat din Fecioara Maria, această Mamă a Lui 
participă alături de Fiul ei la suferinţa omenirii, uşurându-o. Spre a ne convinge de 
puterea formidabilă pe care o are ea în faţa tronului Dumnezeirii, este suficient să-l 
ascultăm pe Sfântul loan Damaschin, care zice: „Tu, Preasfântă Fecioară, eşti 
mai de preţ decât întreaga creaţie, că doar din tine singură Creatorul a primit 
pârga firii noastre omeneşti. Trupul Său l-a făcut din trupul tău, sângele Său din 
sângele tău. Dumnezeu S-a hrănit cu laptele tău, iar buzele tale au fost atinse de 
buzele lui Dumnezeu”. 


De aceea, pe pământ pentru credincioşi, Maica Domnului este „haina celor goi de 
îndrăzneală”, fiind însă şi „podul care trece la cer pe cei de pe pământ”. 


Între cer şi pământ, între Dumnezeu şi om, Maica Domnului este „bunăvoirea lui 
Dumnezeu către noi cei muritori..., îndrăznirea celor muritori către Dumnezeu”. lar 
sus la tronul slavei dumnezeieşti, aceeaşi Maică Sfântă este „îmblânzirea Judecă- 
torului Celui drept, iertarea multor greşiţi şi adevărata picătură care risipeşte mânia 
lui Dumnezeu” faţă de cei păcătoşi. 


In ziua Judecăţii, Maica Domnului va sta în genunchi înaintea Fiului ei şi va zice: 
„Doamne, Dumnezeule şi Fiul meu, acest suflet necăţit, chiar de a greşit, dar 
pururea a cerut să mă rog Ție; deci iartă-l şi fă cu el milă!”. 


Dreptul Judecător o va asculta pentru că „mult poate rugăciunea Maicii spre 
îmblânzirea Stăpânului”. Părinţii Sinodului ecumenic din Efes (431) ne-au învăţat 
să ne adresăm prea curatei astfel: „Preasfântă Marie, Maica lui Dumnezeu, roagă-te 
pentru noi păcătoşii!” 


Încă din primele veacuri, Maica Domnului se bucură de o cinstire deosebită în 
lumea creştină, care o socoteşte cea dintâi rugătoare şi mijlocitoare înaintea Prea- 
sfintei Treimi. Pictorii se inspiră din cea mai ideală frumuseţe pentru ca s-o 
zugrăvească şi îngenunchează când îi pictează faţa. Poeţii îi dedică cele mai adânci 
şi mai sublime versuri. Oratorii şi scriitorii bisericeşti, precum şi Sfinţii Părinţi, în 
scrierile şi cuvântările lor, se întrec spre a-i împleti cele mai frumoase cununi de 
laudă. 


Naţiunile, ţările, oraşele, cetele călugăreşti, familiile creştine, credincioşii o aleg 
ocrotitoare a lor pe aceea care este „plină de har” şi „binecuvântată între femei”. Se 
cuvine să o iubim pe Maica Sfântă, conştienţi că, în taina plină de bucurie a mater- 
nităţii sale, noi, fiii ei, aflăm izvorul încrederii şi al speranţei noastre. 


Poporul român, care s-a născut creştin, aduce la picioarele Maicii Domnului cele 
mai sfinte sentimente de recunoştinţă pentru felul în care a lucrat ea în mijlocul 
acestui neam. Românii adevăraţi simt în prea curata Fecioară o adevărată Maică, la 
care pot să-şi plângă durerea şi să-şi spună toată nevoia şi necazul. 


In această privinţă, părintele Gala Galaction grăieşte astfel: „Aceasta este mana 


duhovnicească cu care s-a hrănit neamul nostru, în veacurile zbuciumatei sale 
epopei. 


Pe Născătoarea de Dumnezeu cu dumnezeiescul Prunc la sân au zugrăvit-o de-a 
pururi iconarii noştri, au învăluit-o în nori de tămâie şi de rugăciune preoții 
noştri, au privit-o în catapeteasmă părinţii noştri, au ţinut-o sub căpătâi mamele 
noaste, au iubit-o şi au sărutat-o copiii noştri, au implorat-o şi au prea cinstit-o 
neam de neamul nostru. 


Aşa ne-au dat-o apostolii străvechi, care ne-au venit de peste Dunăre şi din 
Bizanţ. Aşa ne-a învăţat Biserica dreptmăritoare a Răsăritului. Aşa s-a închegat 
psihologia noastră şi evlavia noastră”. 


În aceste vremuri tulburi, Preasfânta Fecioară este pentru noi creştinii Maica 
iubirii, iertării şi milei. Dacă omenirea este incapabilă să-şi găsească drumul de 
întoarcere la Dumnezeu, dacă în lume se acumulează forțele distrugătoare ale 
răului şi ale morţii, dacă nesiguranța şi frica marchează scurgerea zilelor noastre, să 
privim încrezători la Maica noastră din ceruri. 


Ea se apleacă astăzi asupra acestei generaţii bolnave, cu iubirea pe care o mamă o 
are faţă de fiii cei mai neajutoraţi şi expuşi pericolelor. Ea priveşte astăzi cu durere 
la mulțimea nesfârşită a celor păcătoşi, la tinerii amăgiţi şi trădaţi de societatea 
actuală, la adulţii deveniți sclavi ai egoismului şi ai urii, la fii Bisericii deveniți 
căldicei din cauza indiferenţei şi a necredinţei, şi tuturor le spune: „Eu sunt Mama 
speranţei voastre!” 


Cu mâinile sale neprihănite adună toate suferinţele şi imensa mizerie a omenirii şi 
le prezintă la Fiul ei dulce, ca Acesta să coboare asupra lumii fluviul iubirii Sale 
îndurătoare. 


Binecuvântată să fie Preasfânta Fecioară, care ni L-a adus pe Domnul în lume, al 
cărei pântece curat s-a făcut vas al infinității dumnezeieşti. Slăvit să fie Fiul ei 
biruitor, care a rânduit-o pe Născătoarea de Dumnezeu ca Mamă bună şi iubitoare 
a tuturor creştinilor. Să ne bucurăm că Domnul Înviat a luat-o lângă Sine pe Maica 
Sa, care este o adevărată Apărătoare în nevoi şi un adevărat Izvor de binefaceri. 


De aceea, Biserica îi cântă: „Apărătoare Doamnă, pentru biruinţă mulţumiri adu- 
cem noi robii tăi. Ca una ce ai stăpânire nebiruită, slobozeşte-ne din toate nevoile, 
ca să-ţi cântăm ție: Bucură-te, Mireasă, pururea Fecioară!” 


lar în această zi de sărbătoare, Biserica îi cântă: „Cu adevărat tu eşti izvor de apă 
vie, Stăpână! Că bolile cele cumplite ale sufletelor şi ale trupurilor le speli numai 
cu atingerea ta, ceea ce ai izvorât pe Hristos, apa de mântuire”. 


Iubiţii mei, să nu ne descurajeze uscăciunea care cuprinde astăzi lumea păcătoasă, 
că Maica Domnului răspândeşte pretutindeni roua iubirii sale materne. Dacă ura 
însângerează străzile noastre, dacă păcatul îngheaţă inimile multora, iar lumea se 
răzvrăteşte împotriva lui Dumnezeu, să privim spre Domnul Înviat şi spre Maica 
Invierii. 


Poetul loan Alexandru spune: „Maica şi Pruncul sunt de ajuns/Acest pământ în 
veci să fie uns”. Această ungere cerească am primit-o toţi care ne-am adunat astăzi 
în acest locaş de închinare, luând parte la sărbătoarea Izvorului Tămăduirii. Am 
adus la picioarele Preacuratei toate nevoile, durerile şi lacrimile noastre. Maica 
Domnului, care este bucuria celor necăjiţi, cu siguranță ne-a auzit şi va mijloci 
pentru noi înaintea Altarului ceresc. 


De aceea, îi mulțumim pentru ocrotirea ei şi-i zicem: „Bucură-te, Stăpână, ceea ce 
eşti Izvorul apei vieţii cel nesecat!” Amin. 


IPS Timotei prahoveanul, episcop-vicar al Arhiepiscopiei Bucureştilor - 
Maica Domnului, izvor al vindecărilor şi nestricăciunii 

După perioada de pocăință a Postului mare, care a pregătit sărbătoarea -Învierii 
prin cântările și rugăciunile rostite în smerenie, Biserica se bucură pentru că „acum 
toate s-au umplut de lumină, şi cerul, şi pământul, şi cele de sub pământ, deci să 
prăznuiască toată făptura Învierea lui Hristos întru care S-a preamărit”. 


Această negrăită stare aduce aminte de -cuvintele Domnului: „Bucuraţi-vă”! 
Bucuria -Invierii o simt toţi cei care cred în Mântuitorul Hristos şi înțeleg că dacă 
Domnul a înviat şi noi vom învia, întrucât EI a biruit moartea şi ne-a dăruit viaţă 
veşnică. 


Biserica este mărturisitoare a Invierii -Domnului, fiecare duminică fiind de fapt 
ziua ce ne aduce aminte de Inviere, când noi mărturisim acest adevăr esenţial, 
mântuitor. 


Toate cântările duminicilor sunt asemeni celor din perioada pascală şi preaslăvesc 
Invierea Lui cea de a treia zi. 


Sfântul loan Gură de Aur spune într-un cuvânt de învăţătură adresat cu prilejul 
acestei mari sărbători creştine: Acum să se bucure toți, şi cei care s-au nevoit din 
ceasul întâi şi cei din ceasul al treilea, dar şi cei din ceasul al nouălea sau chiar din 
ceasul din urmă, pentru că Domnul Cel înviat din morți tuturor răsplăteşte, unora 
răsplăteşte pentru îndelungata lor nevoință din vremea postului, iar altora 
dăruieşte... 


Praznicul Izvorului Tămăduirii este una -dintre numeroasele sărbători pe care 
Biserica le-a închinat Preacuratei Născătoare de Dumnezeu, numită de imnografi în 
cântările Bisericii, în rugăciuni, acatiste şi paraclise izvorul vieţii. 


Maica Domnului a rămas izvor al vieţii chiar și atunci când a fost așezată în 
mormânt, făcându-se scară către cer pentru noi şi revărsând noian de milostivire 
asupra fiilor Bisericii, care-i cer ocrotirea. 


Se cuvine a avea şi acum un popas duhovnicesc închinat Preacuratei şi Pururea 
Fecioarei, care s-a bucurat de Învierea Fiului ei, după ce prin suflet i-a trecut sabie 
şi L-a văzut pe Mântuitorul lisus Hristos batjocorit, răstignit pe cruce, mort și 
aşezat în mormânt. 


În primele veacuri, când au fost statornicite adevărurile de credință, Sfinţii Părinţi 
ai Bisericii au numit-o Născătoare de Dumnezeu (Sinoadele III - 431 şi IV - 451 
Ecumenice). Atunci, una dintre cele mai evlavioase împărătese ale antichității 
creştine, Sfânta Pulheria, care se ruga mult și a purtat doar haine cernite, 
mărturisea că singura bucurie este rugăciunea către Maica Domnului, prin care 
milostivirea lui -Dumnezeu se revărsa asupra familiei sale, dar şi a Imperiului. Ea a 
hotărât ca în anul 451 să convoace cel mai mare Sinod din întreaga istorie de 
început a Bisericii, unde s-au adunat peste 600 de episcopi şi au întărit ceea ce s-a 
hotărât cu 20 de ani înainte, în 431, numind-o pe Maica Domnului Născătoare de 
Dumnezeu, cu termenul consacrat Theotokos. 


Indată după acea perioadă cu multe controverse provocate mai ales de Nestorie și 
adepţii lui, Maica Domnului s-a arătat frecvent în biserici, mănăstiri, dar şi în 


locuri pustii, cum a fost în perioada de sfârșit a domniei generalului Marcian, în 
jurul anului 457, când un tânăr ostaş, cu numele Leon, se afla într-o pădure din 
apropierea Porții de Aur a Cetăţii Constantinopolului. A întâlnit acolo un orb, care 
avea nevoie de ajutor. Dorind să călătorească către cetate, Leon, mărinimos din fire 
fiind, l-a luat de mână cu dorinţa de a-l duce la Constantinopol. Întrucât orbului îi 
era sete, Leon a intrat în adâncul -codrului şi căuta un izvor ca să îi ostoiască setea. 
Un glas îi spunea că se află în apropiere o sursă de apă bună, de unde să îi dai să 
bea şi de asemenea să ungi cu apa izvorului ochii lui şi apoi va cunoaşte cine este 
milostiva binefăcătoare. 


Glasul care s-a adresat lui Leon în pădurea din preajma Cetăţii Constantinopolului 
era nepământean, o altă Partenofanie. După ce a împlinit cuvântul care i-a fost 
adresat, orbul a văzut, iar locul respectiv a devenit foarte căutat de către creştini, 
întrucât o astfel de minune nu putea rămâne ascunsă. Vreme îndelungată, mai 
precis până în anul 1453, la căderea Constantinopolului sub turci, biserica zidită în 
acest loc, cu hramul Izvorului Tămăduitor al Maicii Domnului, a fost de multe ori 
refăcută şi înfrumusețată prin bunăvoința împăraților, boierilor, episcopilor și 
călugărilor. Primul dintre ei a fost Leon, care la scurt timp avea să devină împărat 
în locul lui Marcian (457-474), apoi împăratul Justinian, vindecat de edem 
pulmonar la acelaşi izvor, și alți împărați, monahi şi credincioşi au alergat la 
izvorul binefăcător al Maicii Domnului. După anul 1453, biserica, devenită între 
timp mănăstire, a fost dărâmată, iar din pietrele ei s-a zidit o moschee, care se mai 
păstrează încă în orașul Sfântului Constantin și ne aduce aminte de istoria 
zbuciumată a slăvitei cetăţi de odinioară. 


În anul 1833, cu mari dificultăţi, Patriarhul Ecumenic Constantius 1 a reuşit să 
obțină aprobare în vederea rezidirii bisericii, cu funcționalitate de mănăstire până 
astăzi. În a doua jumătate a veacului al XX-lea, musulmanii au atacat-o şi au 
incendiat-o, fiind refăcută şi restaurată de câteva ori. Izvorul pe care l-a -descoperit 
Leon, devenit mai târziu împărat, aduce încă multă mângâiere oamenilor. 


Izvorul Tămăduirii este o sărbătoare așteptată în toată lumea creştină, deoarece 
fiecare dintre noi are nevoie de vindecare sufletească şi -trupească. 


Maica Domnului a dăruit în chip minunat din darurile primite de la Fiul ei tuturor 
celor care o cinstesc cu adevărat. Neamurile din locuri -diferite aleargă către ea, 
cerându-i ajutor şi mila cea bogată. Maica Domnului răspunde rugăciunilor 
adresate ei din adâncul inimii, cu evlavie și dragoste, iar acest lucru îl simte fiecare 
-credincios care îngenunchează în vremea încercărilor în faţa icoanei el. 


Arhimandritul Arsenie de la Techirghiol, -vorbind despre iubirea pe care 
Preasfânta -Născătoare de Dumnezeu o are față de neamul omenesc, spunea: 
„Maica Domnului este supărată pe o singură categorie de oameni: pe cei care nu îi 
cer nimic”. 


Mănăstirea Izvorului Tămăduirii de la Valukli este una dintre nenumăratele 
mărturii ale -purtării de grijă pe care Dumnezeu o arată față de noi prin mijlocirea, 
rugăciunea şi purtarea de grijă a Preacuratei Sale Maici. Biserica refăcută are la 
demisol izvorul din care au primit daruri bogate cei amintiţi de demult în istorie, 
dar şi cei din vremea noastră. 


În ultima perioadă, în istoria zbuciumată a Bisericii creştine, Mănăstirea Valukli a 
devenit loc de veșnică odihnă pentru patriarhii ecumenici, precum şi pentru mulți 
episcopi, preoți, monahi care au slujit Biserica Constantinopolului în această 
perioadă învolburată a istoriei ei. 


În urmă cu ceva timp, fiind pelerin la Mănăstirea Valukli, când vizitam biserica 
unde se află izvorul tămăduitor, am observat un preot care ducea la groapă un 
creştin. Nu erau decât cei care purtau coşciugul. După ce am participat la această 
tristă ceremonie de înmormântare, am vorbit cu preotul respectiv şi am întrebat 
cine era cel pe care tocmai îl îngropa? Era unul dintre puţinii creștini, membru al 
comunității ortodoxe din Constantinopol, care nu mai avea pe nimeni. Avea, însă, 
loc de îngropare şi ceruse, din vreme, Bisericii să nu fie dus la mormânt fără 
rânduiala creştinească şi rugăciunile de dezlegare. 


După modelul Mănăstirii Izvorului Tămăduirii, lângă marile catedrale, mănăstiri şi 
biserici din strălucitorul Imperiu Bizantin de altădată se păstrează încă multe 
fântâni sau vase speciale pentru agheasmă, așa cum sunt cele pe care le observăm 
în picturile cu icoana Izvorului -Tămăduirii (mai ales în Sfântul Munte, la vechile 
mănăstiri din Grecia, Cipru, Asia Mică etc.). 


S-a păstrat obiceiul ca, după Sfânta Liturghie, la hram şi la marile sărbători să fie 
săvârşită şi slujba Aghesmei, cerând întotdeauna, după cum arată şi rugăciunile de 
la această -rânduială, milostivirea lui Dumnezeu: Către Născătoarea de Dumnezeu 
acum cu osârdie să alergăm noi păcătoşii și smeriţii şi să cădem cu pocăință, 
strigând din adâncul sufletului: Stăpână, ajută-ne, milostivindu-te spre noi. 
Grăbeşte, că pierim sub mulţimea păcatelor, nu întoarce pe robii tăi deşerți, că pe 
tine singură nădejde te-am câștigat. 


Maica Domnului ne îndeamnă prin cântările acestei sărbători să venim şi noi la 
izvorul ei cel pururea curgător pentru a primi tămăduiri şi binecuvântări. 


Cuvintele din canonul slujbei Sfintelor Paști: „Veniţi să bem băutură nouă, nu din 
piatră stearpă făcută cu minuni, ci din Izvorul nestricăciunii, care a izvorat din 
mormântul lui -Hristos, întru care ne întărim”, mărturisesc această credinţă. 


Pr. Eugeniu Rogoti - Maica Domnului, izvor de apă vie 

În Vinerea Săptămânii luminate sau a Paştilor săvârşim pomenirea izvorului 
tămăduitor din preajma Constantinopolului, apărut în chip minunat şi ocrotit de 
Maica Domnului. Mântuitorul Hristos spune despre cel ce crede în EI că „râuri de 
apă vie vor curge din pântecele lui”. Acest izvor tămăduitor a apărut datorită 
Preasfintei Născătoare de Dumnezeu şi cei care-i cer mijlocirea au parte de ajutor 
şi binecuvântare de la Dumnezeu. Sfinţirea apei în această zi aminteşte tocmai de 
acest râu de apă vie datorat credinţei adevărate. 


Izvorul Tămăduirilor a fost descoperit de împăratul bizantin Leon în apropierea 
zidurilor Constantinopolului, pe la jumătatea veacului al 5-lea. Maica Domnului a 
binecuvântat acel izvor şi prin mijlocirea ei orbul întâlnit de împăratul Leon a fost 


vindecat, acestei minuni urmând de-a lungul timpului multe altele. Izvorul a fost 
ulterior amenajat şi deasupra lui a fost zidită o biserică unde credincioşii se puteau 
odihni, luau apă sfințită şi făceau rugăciuni în linişte. 


In veacul al 14-lea, Nichifor Xantopol, un cronicar bizantin, a descris istoria 
apariţiei izvorului şi minunile cele mai grăitoare săvârşite cu apa binecuvântată de 
Maica Domnului. 


După căderea Constantinopolului, biserica a ajuns să fie ruine, dar a fost rezidită în 
1833, pe când era patriarh Constantie, iar acum acolo este o mănăstire de maici. 


Chiar dacă împăratul Leon a găsit izvorul într-o zi de 4 aprilie, după cum spune 
cronicarul Nichifor, ziua hramului bisericii zidite pe acest izvor este în Vinerea 
luminată. Slujba Izvorului Tămăduirii a fost compusă, de asemenea, de cronicarul 
Nichifor. 


Sinaxarul din această zi spune aşa: „Vineri, în Săptămâna luminată, se prăznuieşte 
sfințirea Bisericii Preasfintei Stăpânei noastre şi Maicii lui Dumnezeu, a izvorului 
celui de viaţă purtător. ŞI se mai face pomenirea minunilor celor mai presus de fire 
care s-au săvârşit de către Maica lui Dumnezeu în acest sfânt locaş”. 


Aşadar, în această zi, noi sărbătorim cu toţii hramul Bisericii Maicii Domnului zi- 
dită deasupra izvorului descoperit de împăratul Leon şi ne amintim cu evlavie de 
minunile săvârşite în acel loc. 


Pe lângă menţionarea efectivă a minunilor de vindecări făcute de-a lungul vremii, 
Sinaxarul vorbeşte explicit despre bolile vindecate de apa izvorului: „ulcerul, 
cangrena, perforaţiile şi abcesele aducătoare de moarte, buba neagră, lepra şi 
pelagra, lăcrimarea ochilor, albeaţa şi scăderea vederii, idropică, pojar, astm, piatră 
la rinichi”. Rugăciunile celor care apelează la mijlocirea Maicii Domnului au 
chemat mila lui Dumnezeu peste apa izvorului, iar credincioşii s-au vindecat. 


Există mai multe tipuri de icoane ale Maicii Domnului, numite „Izvorul Tămă- 
duirii”. Cel mai cunoscut tip este acela care o prezintă pe Maica Domnului cu 
mâinile ridicate în rugăciune sau Oranta, având în față un potir în care stă 
Mântuitorul Hristos copil - Emanuel - binecuvântând cu mâna dreaptă. Cu timpul, 
pe lângă Maica Domnului au fost adăugaţi de pictori, conform evlaviei celor care 
comandau icoanele, şi alţi sfinţi, în funcție de zona în care se aflau aceştia. 


Una din cele mai vechi icoane ale Izvorului Tămăduirii o prezintă pe Maica 
Domnului alături de dumnezeieştii părinţi loachim şi Ana. Este vorba de o frescă 
în Biserica Maicii Domnului Odighitria a Mănăstirii Vrontohion din Mistra, în 
apropierea Spartei, Grecia. Biserica datează din 1322, aceeaşi perioadă cu scrierea 
cronicarului Nichifor Xantopol despre Izvorul Tămăduirii. 


AIBONOCIII1 MICTOMHIR 


Pe icoana de la Mănăstirea Sinai a Bunei Vestiri, datată în secolul al 12-lea, este un 
element reprezentând un râu cu păsări şi peşti, care e ilustrare simbolică a Izvorului 
Tămăduirii, după cum spun criticii de artă. 


Nichifor Xantopol descrie un mozaic din cripta izvorului care, cel mai probabil, a 
şi fost sursa tuturor icoanelor ulterioare. „Pe imaginea din centrul bolţii, unde este 
şi tavanul bisericii, iconarul a făcut cu mâinile sale desăvârşit izvorul de viaţă 


purtător care izvorăşte din sine pe Pruncul cel prea frumos şi veşnic sub forma apei 
limpezi şi potolitoare de sete, iar umbra care se reflectă în apă o arată, ca în 
oglindă, pe însăşi Născătoarea de Dumnezeu, care pluteşte pe apa vie, luminată de 
o lumină supranaturală. Oricine se putea minuna, întrebându-se dacă acest chip era 
scos din apă şi se înălța către soare, pecetluit pe bolta bisericii sau dimpotrivă, 
coborâse din cer în luciul apei, reflectându-se ca într-o oglindă.” 


Slujba Vecerniei, cât şi cea a Utreniei din Săptămâna luminată, se combină în 
această zi cu cântări care amintesc de Biserica Maicii Domnului, Izvorul Tămă- 
duirii, din Constantinopol. 


În această zi se săvârşeşte şi rânduiala Sfinţirii mici a apei sau Agheasma mică, de 
cele mai multe ori afară, la un izvor sau fântână, de unde apoi credincioşii iau apă 
şi beau cu credinţă în puterea vindecătoare a acesteia, datorită mijlocirii Preasfintei 
Născătoare de Dumnezeu. 


Rugăciune către Maica Domnului a celui copleşit de întristare şi bântuit de 
ispite: “Sufletul meu se simte sfârşit; totul îmi este greu, chiar şi 
rugăciunea...” 


“Toate rugăciunile Maicii Domnului sunt pentru sufletele întristate, pentru 
sufletele deznădăjduite, cele care nu pot purta povara greutăţii, care sunt rupte în 
două, sunt cu inimile frânte...” 


Rugăciune către PreaSfânta Născătoare de Dumnezeu la vreme de necaz şi 
întristare alcătuită de episcopul Nicolae Velimirovici 


Valuri de patimi mă împresoară; mare necaz şi strâmtorare îmi umplu sufletul o, 
Intru-tot Sfântă Maică, linişteşte sufletul meu cu pacea Fiului tău şi alungă 
deznădejdea şi întristarea sufletului meu cu harul Său. 


Potoleşte furtuna păcatelor mele care mă frig precum un vierme în foc şi stinge-i 
flăcările. 


Umple-mi inima de bucurie, Preacurată Maică, şi împrăştie ceața nelegiuirilor mele 
de la faţa mea, căci acestea mă împresoară şi mă tulbură. 


Luminează-mă cu lumina Fiului tău. Sufletul meu se simte sfârşit; totul îmi este 
greu, chiar şi rugăciunea. 


lată-mă, rece ca piatra. Buzele mele şoptesc o rugăciune, dar inima mea nu tresaltă. 
Necazurile m-au împresurat de pretutindenea. 


Topeşte gheaţa din jurul sufletului meu şi încălzeşte-mi inima cu dragostea ta. Nu- 
mi pun nici o încredere în apărarea venită de la oameni, ci îngenunchez dinaintea 
ta, o, Prea Sfânta Maică şi Fecioară. Nu mă alunga de la faţa ta, ci primeşte 
rugăciunea robului tău. 


Tristeţea m-a cuprins. Nu mai pot răbda năvălirile diavolilor. Nu am nici o apărare; 
nici nu aflu loc de refugiu, om nenorocit ce sunt. Sunt pururea biruit în lupta 
aceasta şi nu am altă mângâiere decât în tine, Preasfântă Maică. 


O, nădejdea şi apărarea tututror credincioşilor, nu trece cu vederea rugăciunea mea. 
Amin. 


Prea Sfântă Maică a lui Hristos, prea curată, prea binecuvântată Maică a lui 
Dumnezeu, vezi cum satana mă izbeşte precum valurile mării lovesc corăbiile! 


EI mă urmăreşte ziua şi mă tulbură noaptea. 


Nu am pace — sufletul meu se pleacă — duhul meu se cutremură. 
Grăbeşte, Prea slăvită Maică şi mă ajută! 


Roagă-L pe dulcele Domn lisus Hristos să aibă milă de mine şi să-mi ierte păcatele 
pe care le-am săvârşit. O, Preasfântă Maică a Domnului nostru lisus Hristos, 
bunătatea ta cea plină de iubire este nesfârşită şi este cel mai mare vrăjmaş al 
puterilor iadului. 


Chiar atunci când cel mai mare păcătos cade în străfundurile iadului, împins de 
forţe diabolice, dacă acesta strigă către tine, tu eşti gata să-l eliberezi din legăturile 
iadului. 


Slobozeşte-mă şi pe mine. Priveşte cum satana vrea să mă facă să mă împiedic şi 
să-mi zdrobească credinţa, dar eu îmi pun toată nădejdea în Domnul. 


Slavă ţie, ceea ce eşti mai cinstită decât Heruvimii şi mai mărită fără de asemănare 
decât Serafimii. Amin. 


Predica Părintelui Ciprian Negreanu (Biserica Studenţilor, Cluj) la Izvorul 
Tămăduirii (2012): 


[...] Gândiţi-vă că Maica lui Dumnezeu L-a cunoscut pe Hristos, Maica-Domnului 
nouă luni avându-L în pântece. Şi sângele lui Dumnezeu era şi sângele ei, şi gândul 
lui Dumnezeu era şi gândul ei, toată dumnezeirea era în pântecele ei şi într-un fel 
sau altul îl respira pe Dumnezeu. Şi, după aceea treizeci de ani, treizeci şi trei de 
ani, chiar dacă după aceea n-a mai ajuns să fie atât de apropiată trupeşte de EI, dar 
treizeci de ani a fost alături de EI ziua şi noaptea. Cum trebuie ea să-L fi cunoscut 
pe Dumnezeu, cum trebuie să-L fi înţeles, şi câtă încredere avea în mila lui 
Dumnezeu şi dragostea lui Dumnezeu, încât şi la nunta din Cana Galileii a zis: “să 
faceţi ceea ce vă va spune“. Nu era impresionată, nu o dureau, nu o tulburau 
cuvintele Mântuitorului: “ce este Mie şi ţie femeie. Vremea Mea n-a sosit încă“. Ea 
ştia dragostea Lui, îl cunoştea foarte bine, mai bine ca oricine. Nici n-a stat pe 
gânduri. Ea ştia ce va face, aşa că a zis: “faceţi ce vă va spune“. Adică îl cunoştea 
aşa de bine, mai bine ca orice om de pe pământ. 


Și cu atât mai mult un om care îl cunoaşte astfel pe Dumnezeu, cât de greu îi este 
să se desprindă de Dumnezeu, sau cât de greu îi este să-L vadă - este fiu, dar în 
acelaşi timp este Dumnezeu pe care îl cunoaşte atât de bine - cât de greu este să-L 
vadă răstignit, batjocorit, scuipat, hulit, ucis, pus în mormânt, pecetluit, puşi 
străjeri la uşa mormântului. Toate acestea au fost pentru ea mult mai grele, chiar 
decât pentru apostoli. 


Și de aceea zice şi Sfântul Siluan, şi bine zice, în consonanţă cu toată Tradiţia, că 
n-a mai fost durere asemenea nicicând, şi n-a mai fost inima prin care să treacă 
asemenea săbii nicicând. Şi de aceea Simeon încă de când a fost adus în Templu la 


patruzeci de zile i-a zis: “sabie va trece prin inima ta“. l-a amintit încă de la 
început, când era mare bucurie şi Hristos se născuse şi totuşi această bucurie avea 
parcă un linţoliu al morţii aşezat peste sufletul ei, cel puţin pentru că i-a amintit de 
atuncea Simeon: “sabie va trece peste inima ta“, adică i-a amintit de la naşterea 
Mântuitorului ce durere va trăi ea atunci. Şi nu e întâmplător că Duhul Sfânt i-a 
pus în inima lui Simeon, că nu de la el a zis aceste cuvinte, ci de la Duhul Sfânt a 
zis această durere pe care o va simţi Maica Domnului atunci când Mântuitorul va fi 
răstignit pe cruce. Şi sabie a trecut prin inima Maicii Domnului, sabie mai mare 
decât orice altă sabie, sau mai grea de purtat decât orice altă greutate. 


De aceea, adevăr zice Sfântul Siluan şi, de aceea, poate că în durerile şi în su- 
ferinţele noastre, şi în rupturile noastre, şi în despărţirile noastre, şi în lepădările de 
către oameni - că ne leapădă oamenii - când ne leapădă apropiații, când ne 
despărțim fără voie, când celălalt nu-ţi dăruieşte dragostea pe care tu ai vrea să ţi-o 
dăruiască, când tu nu îi dăruieşti dragostea pe care tu ar trebui să i-o dăruieşti şi nu 
poţi să i-o dăruieşti, cred că mai apropiat ca Maica Domnului, ca să ne audă 
rugăciunile nu poate fi. Ea este în primul rând un izvor al tămăduirilor aici, adică 
chemată în rugăciune aici, unde sufletul omului este întristat. 


Nu întâmplător Paraclisul Maicii Domnului se spune pentru sufletele întristate, 
care se află în întristare. Aşa este. Toate rugăciunile Maicii Domnului sunt pentru 
sufletele întristate, pentru sufletele deznădăjduite, cele care nu pot purta povara 
greutăţii, care sunt rupte în două, sunt cu inimile frânte. Acelea să se roage Maicii 
lui Dumnezeu că nu este om care să înţeleagă mai bine prin ce trăiţi şi prin ce 
treceţi voi. În afară de Dumnezeu nu este nimeni să înțeleagă mai bine. 


ŞI poate că cu asta să plecăm de la această sărbătoare a Izvorului Tămăduirii al 
Maicii Domnului, în întristările noastre, în durerile noastre, în despărțirile noastre, 
în aşteptările noastre pe care nu le putem împlini şi care ne dor, în dorurile noastre, 
să chemăm pe Maica lui Dumnezeu prin care, şi prin naşterea căreia s-a şters 
lacrima de pe faţa tuturor. Amin! 


Arhim. Nichifor Horia (laşi) - Predică la sărbătoarea Izvorului Tămăduirii 
(2013) 


“Ne-am adunat împreună, în jurul Sfântului Altar, în duh de rugăciune, după cum 
ne vesteşte cuvântul Evangheliei de astăzi: “Casa Tatălui Meu casă de rugăciune se 
va chema“ - pentru a lua putere de la Domnul să trăim cuvântul Lui în lume şi să 
trăim în duhul Învierii lui Hristos şi în duhul sfinţeniei. Hristos a înviat şi toate câte 
le-a făcut pe pământ le-a făcut ca să credem în puterea blândeţii, în puterea sme- 
reniei, a sfinţeniei cu care trebuie să trăim în lume. 


Tot timpul, şi astăzi, lumea a cunoscut şi cunoaşte mai ales alte legi. Câţi dintre 
tinerii din jurul nostru pe care-i cunoaştem au dragostea şi râvnă să trăiască 
fericirea Maicii Domnului de a-şi ţine cugetul neclintit la înţelesul cuvintelor 
Domnului, la slujirea poruncilor Lui, de a trăi în curăție desăvârşită. ȘI, iată, pe 
Maica Domnului o numim “cea pururea fericită şi prea nevinovată şi Maica 
Dumnezeului nostru” şi auzim şi ne bucurăm de minunile pe care dragostea ei le 
revarsă pe pământ. 


Toţi căutăm puţină dragoste şi încredere în aproapele nostru, dar, zdrobiţi de multe 
ori de prea multe griji, de viclenia celorlalți, de zbuciumul lumii acesteia, de 
faptele cele mai deşanţate şi mai netrebnice pe care le auzim propovăduindu-se în 
lume sau la televizor sau în altă parte, ne slăbănogim şi devenim noi înşine aspri 


sau curvari sau mincinoşi sau vicleni, căutând alte plăceri decât cele pe care ni le 
vesteşte Domnul ca fiind Viaţă şi Inviere. 


Precum Eva a crezut mai mult cuvântul amăgitorului, că dacă va gusta din acel 
măr, despărțită de Dumnezeu, fără Dumnezeu, va ajunge ca şi Dumnezeu, va 
cunoaşte plăceri, şi slavă, şi cunoştinţă mai mult decât dacă ar fi rămas în legătură 
de încredere şi de dragoste cu Dumnezeu. 


Dumnezeu a venit pe pământ să refacă această legătură de dragoste, pentru că ne-a 
văzut rătăcind şi orbecăind şi a văzut omul nefericit, atunci când se sfâşie în 
plăcerile şi în grijile acestei lumi... Şi adunându-ne în jurul Sfântului Altar, ne 
adunăm să luăm putere, pentru că noi înşine, plecând de la biserică, de multe ori ne 
vedem arțăgoşi, lipsiţi de blândeţe, lipsiţi de smerenie, şi nici nu putem fi altfel, 
când suntem zdrobiţi de viclenia şi de duhul acestei lumi. Dar dacă ne adunăm, 
într-adevăr, cu gând de rugăciune, nu ca la casa de negustorie, nu aducând forfota 
din lume în biserică, ci încercând să intrăm, într-adevăr, în rugăciune şi în slujirea 
adevăratului Dumnezeu, atunci vom putea şi noi, pe pământ, să trăim precum 
Maica Domnului, precum au trăit sfinţii, pentru a ne împărtăşi încă de aici de duhul 
adevărat al Învierii, de slujirea îngerilor la care ne cheamă Hristos. 


Învierea lui Hristos ne descoperă că moartea ce ne stă în faţă nu este ultimul cuvânt 
al vieţii noastre. Lumea aceasta nu este singura realitate a vieţii noastre. E prea 
puţin şi prea sărăcăcios faţă de ceea ce suntem chemaţi. Suntem chemaţi la Înviere, 
suntem chemaţi să trăim în această lume în încredere în Dumnezeu, în blândeţe şi 
în smerenie... Pentru că “cei blânzi vor moşteni pământul”. (...) Viaţa noastră este 
o pregătire ca să înţelegem cu adevărat Învierea lui Hristos şi dragostea lui Dumne- 
zeu pe pământ. Hristos ne-a propovăduit cele ale Învierii, puterea blândeţii şi a 
smereniei. 


Dar, iată, Domnul, pe pământ, S-a aplecat asupra suferințelor oamenilor, Domnul, 
care ne-a vestit că are grijă de fiecare fir de păr din capul celor care cred în EI şi a 
vădit încă de pe pământ cu câtă grijă caută spre cei ce nădăjduiesc în EI. Nu ne-a 
promis Domnul nici concediii desfătate la schi sau la mare sau în altă parte, nici 
concerte de slavă, nici să devenim vedete pe micul ecran, dar ne-a făgăduit că 
putem cunoaşte adevărata fericire şi că toate cele de trebuinţă le sunt împlinite 
celor ce-şi pun nădejdea în El. De aceea, vedem că încă din timpul vieții Sale, a 
vindecat pe cei bolnavi, a înviat morţi, pentru că, în toate acestea, Domnul voia să 
ne spună: “Îndrăzniţi să trăiţi în sfinţenie! Pentru că Eu cunosc adevăratele voastre 
nevoi şi nu Mă depărtez de ele!” 


Astăzi, în vinerea Săptămânii luminate, prăznuim o asemenea purtare de grijă a lui 
Dumnezeu, săvârşită prin Maica Domnului, cea atât de aproape de suferinţa nea- 
mului omenesc, cea atât de aproape de cei care îşi pun nădejdea în ea. 


„„.. Şi astăzi, cei ce săvârşim cu credință Aghiazma, în numele Maicii Domnului şi 
în numele lui Hristos şi toţi cei ce bem dintr-însa, aflăm nu doar vindecare de 
neputinţele şi slăbănogelile noastre trupeşti, ci mai ales, puterea de a ne duce 
credința mai departe, puterea de a mărturisi cuvântul lui Dumnezeu, şi nouă, şi 
celor ce n-au auzit încă de Dumnezeu, şi celor ce, deşi au auzit, trăiesc de parcă n- 
ar fi auzit... [...] 


ŞI înţelegem că puterea sfinţilor nu este doar blândeţea sau pacea pe care ni le-au 
dat în această viaţă, ci ele în veşnicie se revarsă asupra celor ce rămân în legătură 
cu ei şi vor ei înşişi să se sfinţească. Maica Domnului continuă să fie în legătură cu 
toţi ce o slăvim, o cinstim şi cu toți cei care, după pilda vieţii ei, spun şi ei lui 
Dumnezeu: “lată, roaba Domnului, fie mie după Cuvântul Tău”. Şi înţelegem că 
viaţa aceasta ne este dată nu ca să ne înmulțim desfătările, nu ca să ne căutăm o 
mărire a slavei de pe pământ, nu ca să devenim nişte oameni duri sau autoritari, ci 
ca să înţelegem chipul blândeţii şi al smereniei şi să putem devenim noi înşine 


izvor de bucurie celor din jurul nostru. 


Ne adunăm aşadar la slujbe, pentru că toate binecuvântările pe care le primim - 
“Pace tuturor! Harul Domnului nostru lisus Hristos dragostea lui Dumnezeu-Tatăl 


[| 


şi împărtăşirea Sfântului Duh să fie cu voi, cu toţi!” - să lucreze în sufletele noastre 
şi, plecând de aici, să trăim mai încredinţaţi de purtarea de grijă a lui Dumnezeu, 
mai puţin nervoşi, mai puţin arțăgoşi, mai slobozi de mândria care ne stăpâneşte! 


Să ne ajute bunul Dumnezeu şi Maica Domnului întru această zi, în care facem 
pomenirea acestei proslăvite minuni a Izvorului Tămăduirii, într-adevăr să păstrăm 
această pace şi bucuria Învierii lui Hristos să o purtăm în inimile noastre şi nimic 
din grijile şi fricile acestei lumi să nu ne poticnească în credinţa neclintită în 
Domnul nostru lisus Hristos! 


[...] Să ştim că o schimbare în bine nu vine printr-o politică mai înţeleaptă, nu vine 
nici de la Bruxelles, nici din vreo Uniune Europeană pusă pe fapte mari, dacă acest 
bine nu este lucrat cu Dumnezeu şi în stăruitoare rugăciune... 


Să vă dea Dumnezeu nădejde în toate zilele vieţii, să înmulțiţi binele în casele 
dumneavoastră, cu copiii, cu soţii, cu colegii şi vecinii dumneavoastră, şi atunci 
binele pe care-l aşteptăm de la Dumnezeu se va înmulţi în jurul nostru! Şi, mai 
ales, să nu uităm că binele desăvârşit şi lumina, şi fericirea nu le aşteptăm depline 
în lumea aceasta - după cum nici suferinţa nu este deplină în lumea aceasta - ci le 
aşteptăm în întâlnirea veşnică pe care o vom avea cu Domnul nostru lisus Hristos, 
cu prea curata Sa Maică şi cu toţi sfinţii. 


Dumnezeu să ne ajute să ne pregătim sufletele în fiecare zi de lumina sfintei 
Invieri, şi astfel să putem rosti cu inima curată şi dragoste nefăţarnică: Hristos a 
Înviat! 


Să ne slujim unii pe alţii! “Maica Domnului ne învaţă să fim în toată vremea 
în slujire... Hristos ne împrumută mâinile Sale milostive şi slujitoare ca noi 
înşine să fim milostivi şi slujitori, asemenea Lui”. Predica PS Macarie la 
Mănăstirea Sihăstria Putnei, de Izvorul Tămăduirii 


Cuvânt rostit de PS Părinte Macarie, episcopul Ortodox Român al Europei de 
nord la hramul Mănăstirii Sihăstria Putnei, vineri, 6 mai 2016: 


“Maica Domnului, ca icoană a desăvârşitei slujiri, ne îndeamnă să purtăm pe 
mâinile noastre Apa cea Vie şi să luminăm ochii şi să adăpăm setea tuturor celor 
aflaţi în întuneric şi însetaţi de adevăr. Numai în slujire putem să ne împărtăşim 
deplin din izvorul tămăduitor al prea curatei. 


Mântuitorul lisus Hristos a spus limpede: Nu am venit ca să fiu slujit, ci ca să slu- 
jesc şi să-Mi pun viaţa răscumpărare pentru mulţi. 


Maica Domnului, atât în vremea vieţii sale pământeşti, cât şi după Inălţarea sa la 
ceruri, a fost aceeaşi slujitoare neobosită; slujitoare a Fiului său şi Dumnezeului 
tuturor şi slujitoare a noastră, a tuturor. 


De aceea unul dintre Părinţii Bisericii, care s-a ridicat în extaz, asemenea Sfântul 
apostol Pavel, până la al treilea cer şi s-a împărtăşit de slava cea negrăită, căuta să 
o vadă pe Maica Domnului de-a dreapta Fiului său şi nu a văzut-o. ŞI a întrebat pe 
unul dintre slujitorii cereşti: <Unde este Maica Domnului?> Şi i s-a răspuns: 


<Maica Domnului este printre fiii ei, pe pământ. Le alină durerea, le şterge 
lacrimile, le culege rugăciunile şi apoi le înalță la Fiul ei>. Maica Domnului este 
între pământ şi cer, între Dumnezeu şi oameni. Ea este mijlocitoare şi, în mod 
deosebit, suntem cu Maica Domnului în Biserica slavei, deoarece însăşi Biserica 
este maică, aşa cum este Maică şi Preasfânta Fecioară, ea însăşi este icoană a 
Bisericii. 


O vedem în icoana prăznuirii de astăzi că este aşezată într-un potir din care revarsă 
Izvorul tămăduirii tuturor celor cuprinşi de boli sufleteşti şi trupeşti. Dar nu este în 
ipostază singulară, aşa cum rareori o întâlnim în ipostază singulară în iconografie 
sau imnografie. Ea este întotdeauna împreună cu Fiul ei şi, mai cu seamă, de În- 
viere, arătând că ne împărtăşim de Izvorul Vieţii prin Maica Domnului, din Izvorul 
Învierii, din Hristos, Cel pe care moartea nu L-a putut ţine, ci a înviat, dăruindu-ne 
tuturor viaţa. De aceea acum, de Înviere, ne bucurăm împreună cu Maica Dom- 
nului. Aşa cum s-a bucurat Maica Domnului de Înviere, ne bucurăm şi noi acum şi 
ne bucurăm în fiecare clipă atunci când înviem din moartea păcatului la o viaţă 
nouă. 


lar cea mai bucuroasă în acele clipe când ne ridicăm din moarte la viaţă şi de pe 
pământ la cer este Preasfânta Născătoare de Dumnezeu, care ne poartă în toată vre- 
mea de grijă. Ea se bucură cu cei care se bucură şi plânge cu cei care plâng, însă 
ea plânge adânc pentru toţi cei care nu răspund iubirii Preaiubitorului său Fiu. 
Ea nu se tulbură, ea nu se întristează [atât de mult] nici chiar atunci când este 
blasfemiată, însă se tulbură adânc atunci când nu îi este cerut ajutorul şi ocrotirea. 
Este atât de bucuroasă când este chemată în ajutor, iar noi înşine simţim atâta 
alinare şi bucurie în viforul scârbelor, al necazurilor, al încercărilor, atunci când ce- 
rem ajutorul ei. 


Astăzi, iată, în această Vineri Luminată, ne împărtăşim din Izvorul Tămăduirilor 
prea curatei Născătoare de Dumnezeu şi Maica Domnului ne învaţă să fim în toată 
vremea în slujire, aşa cum este ea slujitoare şi aşa cum este şi Fiul ei şi Mântuitorul 
nostru slujitor. 


Am călătorit la un moment dat şi am trecut, cum trec de fiecare dată, prin controlul 
de securitate la un aeroport scandinav, fiind înconjurat de mai mulți clerici. Purtam 
pe piept doar crucea de lemn, deoarece, din nefericire, în occidentul desacralizat 
icoana pe care o poartă întotdeauna episcopul la inima sa, icoana Maicii Domnului 
cu Pruncul, nu le spune nimic celor cu care convieţuim, mai cu seamă în înde- 
părtatele ținuturi scandinave, unde majoritatea nu mai cred nici în Dumnezeu, nici 
în Maica Domnului, iar cei care cred nu au o evlavie adâncă faţă de Maica 


Domnului. Au observat că eu sunt liderul grupului, şi-au dat seama, şi, după ce au 
fost controlaţi cu toţii, unul dintre gardieni mi-a spus: „You are the boss”, adică 
„Eşti şeful.” Şi i-am răspuns: „Nu sunt şeful! I am the servant - Sunt slujitorul. 
Sunt slujitorul tuturor.” „Cum sunteţi slujitor?! Că sunteţi mai mare!” „Da, dar 
Hristos ne spune că cel care vrea să fie mai mare între voi să fie slujitorul tuturor. 
Și EI n-a venit ca să 1 se slujească, ci să slujească şi să-Şi pună viaţa răscumpărare 
pentru cei mulţi.” „Şi ce faceți dumneavoastră ca slujitor?” „Eu, aşa cum a făcut 
Hristos, spăl picioarele celorlalți! Da, aievea!” Aceasta este adevărata slujire, să 
fim tuturor slujitori, să fim unii altora slujitori întru legătura păcii şi a dragostei. 


La aceasta ne îndeamnă Maica Domnului, aşa cum l-a îndemnat odinioară şi pe 
Leon împăratul să intre în adâncul slujirii și să poarte pe braţe Apa cea Vie, apa 
tămăduitoare pe care nu o poţi dobândi decât în slujire smerită, iubitoare şi 
jertfelnică. 


Ce înseamnă oare a ne sluji unii pe alţii? Înseamnă, mai întâi de toate, a ne ruga 
unii pentru alţii, cu toată dragostea pe care ne-o împărtăşeşte Dumnezeu. Înseamnă 
a ne încuraja unii pe alţii, mai ales în momentele grele de încercare, de deznădejde, 
de căutare a sinelui. 


În sensul acesta, în Episcopia Europei de Nord am pus bazele unui program 
misionar intitulat <Cu pace să ieşim!>. Vă sunt cunoscute cuvintele, nu? De la 
Liturghie, de la rugăciunea amvonului; la finalul Liturghiei spune preotul sau 
arhiereul Cu pace să ieşim! şi poporul răspunde Întru numele Domnului! Deci 
pacea şi bucuria pe care le dobândim aici, la altarul euharistic, în Biserică, întru 
numele Domnului trebuie să le împărtăşim pretutindeni, mai cu seamă celor însin- 
guraţi şi aflaţi în suferință şi în căutare de sine. Şi Hristos ne împrumută mâinile 
Sale milostive şi slujitoare ca noi înşine să fim milostivi şi slujitori, asemenea Lui. 


Câtă nevoie au cei de lângă noi! Nu întotdeauna au nevoie de bruma noastră de 
milostenie cât, mai cu seamă, de o povaţă, de un sfat bun, de un zâmbet, fiind în- 
credinţaţi că nu sunt singuri. Uneori cei apropiaţi lor i-au uitat, i-au abandonat, cei 
ai casei lor. Însă noi, cei ai casei Domnului, ai familiei mari, trebuie să le arătăm că 
nu i-am uitat, nu i-am exclus din centrul grijii și preocupării noastre, ci îi întărim, 
aşa cum ne întăreşte şi pe noi prea milostivul Dumnezeu, îi mângâiem, aşa cum ne 
mângâie pe noi Preamilostivul Dumnezeu, îi bucurăm aşa cum ne bucură şi pe noi 
Preamilostivul Dumnezeu, îi alinăm aşa cum ne alină şi pe noi Preamilostivul 
Dumnezeu. Aceasta înseamnă a fi lumină în sfeşnicul credinţei adevărate, de a 
răspândi lumina celor aflaţi în întuneric, nu de a o ţine sub obroc, ci de a o pune în 
sfeşnic şi de a lumina tuturor. 


Înainte de Praznicul Crăciunului am ajuns la un intelectual rafinat, însă foarte în- 
singurat. L-am spovedit, l-am cuminecat şi am stat pe îndelete de vorbă cu el şi, 
printre altele, m-a întrebat: „Proveniţi dintr-o zonă tradițională, din nordul Tran- 
silvaniei, la poalele munţilor Țibleş. Acolo, acum, se mai colindă?” „Se colindă, 
dom” profesor.” „Şi cum se colindă?” „Minunat!” „Mai ştiţi colinde din copilărie?” 
„Da!” Şi i-am colindat câteva colinde şi m-a ascultat cu ochii plini de lacrimi. Şi la 
final mi-a făcut cel mai frumos compliment pe care l-am primit până acum în viaţă: 
„Preasfinţite, vă mulţumesc pentru tot ceea ce mi-aţi împărtăşit şi mă bucur că nu 
v-aţi pierdut puritatea copilăriei.” Şi i-am spus: „Nici dumneavoastră nu v-aţi 
pierdut-o! Ochii umeziţi arată că nu v-aţi pierdut-o!” Să nu ne pierdem puritatea 
copilăriei, prea iubiții mei, aşa cum nu şi-a pierdut-o nici Preasfânta Născătoare 
de Dumnezeu. În toată vremea ea a rămas aceeaşi copilă a lui Dumnezeu, cu- 
rată, smerită, iubitoare şi întru toată vremea Slujitoare a lui Hristos și a tu-turor 
celor care au înconjurat-o şi au cunoscut-o. Maica Domnului este în această 
ipostază Slujitoare în toată vremea, aşa cum şi Maica Biserică, după chipul 
Maicii Domnului, este în aceeaşi ipostază Slujitoare - se bucură cu cei care se 
bucură, se bucură de împlinirile fiilor ei şi se întristează în necazuri, însă în 
toate este ocrotitoare. 


Dăm slavă Preamilostivului Dumnezeu pentru această prăznuire a hramului, mulţu- 
mesc părintelui arhiepiscop Pimen pentru binecuvântarea de a sluji astăzi la 
mănăstirea dragă inimii mele, la Sihăstria Putnei, îi mulțumesc pentru hirotoniile 
încredințate; pe de o parte l-am hirotonit întru ieromonah pe părintele Iosif din 
obştea acestei mănăstiri, iar, pe de alta, pe un tânăr care va fi diacon la mănăstirea 
ortodoxă română Sfinţii Cuvioşi Macarie Romanul şi loan Iacob de la Neamţ din 
Ikast, regatul Danemarcei. El este mirean, căsătorit, dar va fi sprijin în misiunea pe 
care o împlineşte această mănăstire românească în îndepărtatele ţinuturi scan- 
dinave. Nimic nu este întâmplător, totul este proniator. L-am găsit în Danemarca, 
fiind chiar din zona mea natală, din judeţul Bistriţa-Năsăud, şi l-am găsit vrednic 
de această slujire şi l-am chemat în mod deosebit să-l hirotonesc la altarul 
euharistic de la această mănăstire, ca să nu fie singur, să fie împreună cu el şi 
familia sa restrânsă, însă şi familia sa mare, mă refer la părinţii săi, la bunicii săi, la 
rudeniile sale, şi familia de familii, care sunteţi dumneavoastră. Ne însoţiţi la 
fiecare slujire euharistică atunci când această biserică de zid este însufleţită, devine 
vie prin credinţa, prin dragostea şi prin Jertfa dvs. 


În aceste zile din Săptămâna Luminată am avut şi întâlnirea cu foştii mei colegi din 
seminar, la împlinirea a 20 de ani de la absolvirea Seminarului Teologic Sfântul 
mitropolit Dosoftei din Suceava. Am săvârşit Liturghia Euharistică la altarul 
mănăstirii Sfântul loan cel nou de la Suceava, lângă racla cu moaştele martirului, 


care, din mila lui Dumnezeu, ocroteşte şi o biserică de zid din Regatul Danemarcei, 
unde am pus catapeteasma chiar de aici, de la Sihăstria Putnei, lucrată şi donată de 
obştea mănăstirii Sihăstria Putnei, întru cinstea Sfântului mare mucenic loan cel 
nou, care ocroteşte şi această biserică românească din Regatul Danemarcei. 


Le spuneam celor care au participat la sărbătoarea revederii după 20 de ani de la 
absolvirea seminarului că întâlnirile noastre sunt atât de minunate şi pomeneam de 
un dialog pe care doi intelectuali români de marcă l-au avut şi au stabilit o tipo- 
logie a întâlnirii. Şi pomeneau aceia că sunt întâlnirile orientative, care te orien- 
tează în viaţă - iar eu mă gândesc cu drag la părinții mei, la mulţii anonimi din 
satul meu natal şi oamenii care m-au povăţuit pe mine, insuflându-mi frica de 
Dumnezeu şi ruşinea de oameni. Frica de Dumnezeu nu terorizează, ci îndeamnă la 
responsabilitate, ca să nu trădăm iubirea. lar ruşinea de oameni înseamnă în primul 
rând, a nu necinsti numele bun primit peste generaţii. Sau a nu-ţi crăpa obrazul de 
ruşine când faci o faptă necinstită. Apoi, un alt tip de întâlniri ar fi întâlnirile 
formative. Acestea se datorează în mod deosebit dascălilor, duhovnicilor, dar, 
totodată, şi întâlnirilor care ne însoțesc sau prieteniilor care se datorează prietenilor 
sau vieţuitorilor din aceeaşi obşte, deoarece împreună împărtăşim aceleaşi valori, 
aceleaşi idealuri, însă una dintre cele mai frumoase întâlniri este întâlnirea care te 
modelează. 


lar una din marile întâlniri pentru mine, dar şi pentru colegii mei de generaţie de la 
Suceava a fost şi este părintele arhiepiscop Pimen, care nu ne-a apropiat doar de el 
însuşi, ci ne-a apropiat de Hristos prin cei săraci, prin cei nevoiaşi, prin copiii 
orfani şi prin cei neajutoraţi, Şi el ne-a insuflat această grijă faţă de toţi cei aflați în 
suferinţă şi în necaz şi strâmtorare. Eu însumi, în slujirea arhierească, atât cât pot, 
acolo, unde nu prea sunt săraci, organizăm mai multe programe filantropice pentru 
cei de acasă, pentru copiii orfani şi pentru cei săraci. Mă bucur că sunt mulți cei 
care s-au raliat actelor filantropice de acolo, și români și scandinavi, şi putem să 
dăm bruma de milostenie celor care au mai puţin decât noi şi care au atâta nevoie 
de dragostea şi ajutorul nostru. 


Mulţumesc părintelui stareţ Nectarie și obştii pentru cartea şi aleasa primire şi os- 
peţire în acest Mamvri duhovnicesc din Bucovina și vă mulţumesc și dumne- 
avoastră pentru rugăciune şi pentru dragoste. Vă cer în continuare rugăciunea 
frățiilor voastre - este atât de importantă şi rugăciunea pe care o înălțaţi pentru noi. 
Vă pomenim la inima Bisericii, la altarul euharistic. Vă pomenim cu toată credinţa 
şi cu toată dragostea şi mă mărturisesc că cea mai mare bucurie pe care o am atunci 
când îi slujesc pe credincioşi şi, mai cu seamă, când îi slujesc euharistic, este atunci 
când oamenii, după o vreme, vin şi spun: <Preasfinţite, v-am încredinţat po- 


melnicul şi acum este mai bine! este mult mai bine!> Cea mai mare bucurie pe care 
o primesc! 


Dăm slavă milostivului Dumnezeu, de la Care se revarsă toată dragostea şi tot 
darul desăvârşit. Cei bolnavi au dobândit chiar vindecarea sau au dobândit un sens 
în viaţă. Boala te ajută să descoperi care este sensul vieţii tale. 


De curând vă mărturisesc că am întâlnit două familii grav încercate, doi copilaşi 
bolnavi; o fetiță care s-a îmbolnăvit de cancer la frageda vârstă de 6 anişori şi, în 
cele din urmă, a fost chemată de Hristos în ceata îngerilor. Și părinții sunt mult ai 
întăriți în credință decât au fost până acum, însă mama este însărcinată. Aşteaptă 
un copilaş. Dumnezeu n-a lăsat-o neajutorată, i-a dăruit un copilaş. Şi am promis 
că voi veni la botez aici, în Bucovina. 


lar, pe de altă parte, chiar acolo, la noi, în ţinuturile îndepărtate, o familie tot de 
români, o familie foarte credincioasă, doi tineri curaţi pe care i-am spovedit înainte 
de cununie, şi m-am minunat, aşa cum mă minunez de puţinii tineri care-şi 
păstrează fecioria înainte de cununie, m-am minunat şi am încurajat, însă aş zice că 
aceşti tineri cu siguranţă că ar avea parte numai de bucurii, dar Dumnezeu i-a 
întărit în credinţă şi printr-o încercare: s-a născut copilaşul cu o bacterie pe care o 
purtăm cu toţii, însă a devenit activă, s-a îmbolnăvit de septicemie şi a fost supus la 
intervenţie chirurgicală foarte complicată, i s-au retezat picioruşele şi câteva 
degeţele la mânuţă. Şi aş putea spune: părinții sunt disperaţi. Nu! Sunt şi mai 
întăriţi în credinţă şi spun atât, că mulţumesc lui Dumnezeu că n-a ieşit copilul cu 
traume mai mari din această intervenţie. Şi caută recuperarea şi ajutorarea. 


Preaiubiţii mei, trebuie să avem credinţă şi nădejde şi iubire! Acestea sunt virtuțile 
capitale. Şi în orice împrejurare a vieţii noastre, în orice încercare, să dăm slavă lui 
Dumnezeu pentru toate şi să-l cerem ajutorul, fiindcă nu Dumnezeu e autorul 
suferinţei. EI doar îngăduie suferinţa, cu iubire, însă şi cu foarte multă durere. Dar 
nu ne părăseşte nici o clipă. Şi nu ne lasă pradă deznădejdii. Dacă din puţina 
noastră credinţă ne trăim propriul nostru iad şi nu putem să strigăm nici Doamne, 
scapă-mă!, aşa cum striga Petru odinioară, când se afunda în marea învolburată, să 
ne ridicăm cel puţin ochii spre cer şi să spunem doar atât: lisuse! Atât: Iisuse. Şi 
vom simţi alinarea şi ajutorul. 


În acest sens, chiar la final vreau să vă spun că în această Săptămână Luminată nu 
se îngenunchează, doar cu un pogorământ deosebit când e vorba de spovedanie, de 
hirotonii, cum a fost astăzi, şi de sfinţirea unei biserici. Am săvârşit sfinţirea unei 
biserici chiar în a doua zi de Paşti, acolo sunt două-trei rugăciuni mari în faţa 


tronului euharistic şi am îngenuncheat. In rest, în Săptămâna Luminată nu se 
îngenunchează. 


Nici eu nu eram dumirit şi aseară, la căsuţa înaltpreasfințitului, unde mă primeşte 
cu dragoste părintească de fiecare dată, înainte de a ne retrage pentru odihnă, l-am 
întrebat: „Preasfinţite, vă întreb acum aşa cum a fost întrebat bătrânul cu acea 
frânghie de nisip; spuneţi-ne: se îngenunchează sau nu se îngenunchează în 
Săptămâna Luminată?” Şi a zis: „Nu, în Săptămâna Luminată nu se îngenun- 
chează.” Și am priceput. Şi le-am spus şi părinților şi trebuie să ţinem, ar trebui 
până la vecernia plecării genunchilor, la Rusalii. Dar cel puţin în Săptămâna Lumi- 
nată - uneori e mai confortabil să stai în genunchi - să stăm drepți pentru bucuria 
Invierii. 


Şi chiar la final v-aş spune această istorioară, cu îngăduinţa dumneavoastră: Într-o 
țară, tinerii, găsind că bătrânii sunt incomozi, au hotărât să-i expulzeze afară. Şi 
această ţară a devenit ţara celor fără de bătrâni. Regele din vecinătate, întristat fiind 
de fapta tinerilor, a declanşat un război, cerându-le o frânghie de nisip pe care o 
făcuseră bătrânii pe care aceştia îi expulzaseră şi care i-a fost promisă şi pe care nu 
a recuperat-o. Şi i-a somat, spunându-le că, dacă nu vor restitui această frânghie, el 
va declanşa război. Regatul lui era mult mai mare, oastea mult mai mare, iar cei 
din ţara aceea n-ar fi avut nici o şansă să iasă învingători din această bătălie. 
Fierbere mare în ţară: unde sunt bătrânii?? Unde sunt bătrânii, să-i întrebăm de 
această frânghie?? Nu ne-au spus nimic! 


Însă un tânăr iubitor şi recunoscător față de bătrânul său părinte n-a avut inimă să-l 
îndepărteze din casa sa şi l-a ascuns undeva bine. Şi s-a dus la dânsul şi i-a spus: 
iată ce ne cere împăratul vrăjmaş, o frânghie de nisip! Şi bătrânul spuse: Mergeţi şi 
spuneţi-i împăratului, trimiteţi o solie şi cereţi-i să vă dea doar un fragment din 
această frânghie de nisip ca s-o aveţi ca model şi o veţi restitui apoi întreagă. 


lar împăratul vecin, când a auzit acest lucru, s-a luminat la faţă şi a zis: Nu i-aţi 
expulzat pe toţi bătrânii. În ţara voastră încă mai sunt bătrâni! Acest răspuns nu 
putea veni decât de la un bătrân în înţelepciunea şi experienţa sa! Și n-au mai 
declanşat război, iar tinerii, ruşinaţi, şi-au căutat pretutindeni bătrânii părinţi şi i-au 
rechemat. Fiindcă noi, cei tineri, nu izbutim niciodată fără înţelepciunea, expe- 
riența şi dragostea celor bătrâni. 


In această comuniune să ne ajute Maica Domnului să lucrăm spre slava Preasfintei 
Treimi şi spre mântuirea noastră. Amin!” 


Să nu secăm izvorul tămăduirilor Maicii Domnului! Cuvântul PS Macarie 
Drăgoi: “Nu putem pretinde mila şi ajutorul Maicii Domnului şi, totodată, să 
ne fie indiferent dacă trăim într-o ţară în care căsătoria e batjocorită şi viaţa e 
ucisă. Vă îndemn cu toată dragostea şi umilinţa să fim cât mai angajaţi în 
mărturisirea şi în protejarea vieţii şi familiei” 


(desen de Gabriela Mihaita David) 


Să nu secăm izvorul tămăduirilor Maicii Domnului 


Cât de binecuvântaţi sunt creştinul şi neamul acela care o au pe Maica Domnului 
drept izvor al tămăduirii, izvor al milei, al vieţii şi al blândeții! 


Iată, în orice biserică ortodoxă avem reprezentarea Maicii Domnului Platytera sau 
Rugătoarea, în Sfântul Altar, care o arată pe Maica Domnului cum ne îmbrăţişează 
pe toţi, adunându-ne cum îşi adună cloşca puişorii. Și nu ne simţim noi înfiați, 
mângâiaţi şi ocrotiţi, fie şi numai dacă privim la această minunată ipostază a Maicii 
Domnului? 


Iarăşi, în orice biserică ortodoxă regăsim reprezentarea Maicii Domnului în icoana 
Deisis. Maica lui Dumnezeu stă de-a dreapta Fiului său aşezat în Jilţul de Drept 
Judecător, avându-l la stânga Sa pe Sfântul loan Botezătorul. Și nu ne simţim noi, 
păcătoşii, îndemnați la nădejde, văzând că vom avea rugătoare la Dumnezeu- 
Judecătorul, pentru mântuirea noastră, pe însăşi Mama Acestuia? 


ȘI, mai cu seamă în Ortodoxia noastră românească, nu avem în orice biserică icoa- 
na Maicii Domnului aşezată înaintea catapetesmei, numită Axioniţa? Aceasta arată 
că o afăm pe Maica Domnului nu doar în Sfânta Sfintelor, adică în Sfântul Altar, şi 
nu doar înaintea Dreptului Judecător, ci o regăsim chiar în mijlocul poporului bine 
credincios, o regăsim printre noi, căutând la durerile, necazurile, rugămințile 
noastre. De aceea ne şi strângem în jurul ei atunci când intonăm cântarea Axion 
Estin sau Cuvine-se cu adevărat. 


Da, cuvine-se cu adevărat să o fericim pe Maica Domnului, dar mai mult se cuvine 
să fim conştienţi şi responsabili pentru aceste binecuvântări din biserica noastră. Să 
nu fim nepăsători sau nesimţitori față de acest izvor îmbelşugat de dragoste şi milă! 
Să nu fim reci şi nerecunoscători față de Maica noastră! 


Cum ne putem arăta recunoştinţa? Ascultând de îndemnurile sale. „Faceţi orice vă 


va spune” (loan 2, 5), ne îndeamnă Maica Domnului, arătând către Fiul său. 
Suntem cu adevărat evlavioşi față de Maica Domnului dacă suntem credincioşi 
Fiului său, dacă ascultăm toate poruncile Acestuia şi dacă cinstim ceea ce cinsteşte 
Dumnezeu. 


Aceste cuvinte ale Maicii Domnului au fost rostite, după cum ştiţi, la nunta din 
Cana Galileii, iar acest prilej ne ajută să înțelegem, printre altele, ce cinstesc, în 
mod deosebit, lisus şi mama Sa prin pilda arătată: viaţa, naşterea de prunci, 
căsătoria, familia. 


Se cuvine, aşadar, să cinstim şi noi viaţa, naşterea de prunci şi familia. Se cuvine să 
le cinstim prin mărturisirea lor în faptă şi în cuvânt. Mai ales în zilele noastre! 
Dacă alergăm la izvorul tămăduirilor dăruite nouă de Maica Domnului, trebuie să 
alergăm de fiecare dată când o viaţă e ameninţată, de fiecare dată când un prunc 
nenăscut se afă în primejdia avortului, de fiecare dată când familia, ca uniune 
binecuvântată de Dumnezeu între femeie şi bărbat prin căsătorie, este contestată. 


Dacă nu facem asta, cu durere vă spun că înseamnă că nu o cinstim cu adevărat pe 
Maica Domnului, ci înseamnă că ne lipsim de bunăvoie, din cauza nepăsării, de 
izvorul tămăduirii sale. Nu putem pretinde mila şi ajutorul Maicii Domnului şi, 


totodată, să ne fie indiferent dacă trăim într-o ţară în care căsătoria e batjocorită şi 
viaţa e ucisă. 


lubiţi credincioşi, vă îndemn cu toată dragostea şi umilința să fim cât mai con- 
ştienți şi mai angajați în mărturisirea şi în protejarea vieții şi familiei, ca să nu 
secăm izvorul tămăduirilor Maicii Domnului! 


(Din: Macarie, Drăgoi, episcopul Europei de Nord, Să topim ghețarii sufletului! 
10 ani cu Hristos în Scandinavia, Editura Sophia, 2018) 


Traian Dorz - Taină şi minune 


Taină şi minune e viaţa ta, 

Maică şi Fecioară, cine-o va cerca. 
Dac-o-ncerci cu lacrimi, o vezi imn divin, 
dac-o-ncerci cu cântec, e profund suspin. 


Taină şi Minune 
ce n-o ştie spune 
nimeni pe pământ, 
Maică şi Mireasă, 
tu lumini frumoasă 
Noul Legământ. 


Taina şi Minunea nu ţi-au dezlegat 

nici cei dinainte, nici cei ce-au urmat; 
şi-acei care-o caută şi-acei care-o ştiu 
mai mult tac şi-acopăr decât spun şi scriu. 


Taina şi Minunea toți ţi-o tac mereu, 
au lăsat s-o ştie numai Dumnezeu, 
magii ori păstorii, azi ca şi-n trecut, 


spun numai cu ochii, graiul lor e mut. 


Maică şi Fecioară, ce-ai fost şi ce nu, 
Roabă şi Regină nu eşti decât tu. 
Taină şi Minune eşti şi jos şi Sus. 
Plecăciune ţie, Maica lui lisus! 


“Pleacă, Mamă, zările, Tinde-ţi îndurările, Du-te, strânge-Mi cioburile. 
Cioburile, cioturile...” - Maica Domnului, izvorul tămăduirii sufletelor 


POECZI 


ZORICA 
LAŢCU 
)OSIA 


de Zorica Laţcu 


Sus, deasupra lumilor, 
În locul minunilor, 
Domnul lisus a stat 
Cu Măicuţa Lui la sfat: 


Mamă bună, orice-aş face, 
Mila, Mamă, nu-mi dă pace. 
Strigă-n ceruri cioburile, 
Cioburile, cioturile. 


Jos în zarea tulbure 
Printre pietre-n pulbere 


Dintre spini şi mătrăgună 
Du-te, Mamă şi le-adună. 


De sub roțile zimţate, 
Sufletele ies sfărmate, 
Și rămân doar cioburile, 
Cioburile, cioturile... 


Risipite-s de furtună. 
Du-Te, Mamă, şi le-adună. 
Cioburile te-or tăia, 
Mâinile ți-or sfâșia. 


Tu de dmulă plânge-le 
ȘI în poală strânge-le. 
Strânge-Mi, Mamă, cioburile, 
Cioburile, cioturile... 


Eu, atunci, cu sfântul har, 
Mamă, face-M-aş olar. 
Lutul vechi, topi-l-aş tot, 
Să lipesc iar ciot cu ciot. 


Lutul vechi, cu sfântul har, 
Mamă, face-l-aş cleștar 

Să păstrez în el mereu, 
Trupul Meu, Sângele Meu. 


Pleacă, Mamă, zările, 
Tinde-ţi îndurările, 

Du-te, strânge-Mi cioburile 
Cioburile, cioturile... 


Lasă lacrimile mele 


de Zorica Laţcu 


Lasă lacrimile mele, lasă-le să curgă, Doamnă, 
Pentru toți aceia care sfânt numele tău nu-l cheamă 
Lasă ochii mei să ardă, lasă mâna să se frângă 
Pentru toți aceia care nu te vor pe tine Mamă. 


Lasă-mi sufletul să fie stors de orișice mireasmă 
Veștejit să cadă, Maică, spre icoana ta cea sfântă, 
Pentru toţi aceia care risipesc prea mult din daruri 
ȘI izvorul tău de haruri, Doamnă, nu-l binecuvântă. 


Lasă rana să-nflorească în genunchii mei, Stăpână 
Să stropesc cu sânge proaspăt lespezile Casei tale 
Pentru toți aceia care nu se pleacă sfintei Slave 
Şi-ntorcându-şi faţa aspră, trec alăturea pe cale. 


Lasă-mă să-mi torn iubirea peste fața ta cea sfântă 
Să te-mpodobesc cu slavă şi cu rugă ne-ncetată, 
Pentru toţi aceia care pângăresc cu vorbe-amare 
ŞI lovesc cu şfichi de hulă peste chipul tău, Curată. 


Lasă-mă să ard în taină, ca o tainică făclie 

Și să mă topesc în focul rugăciunii către tine. 
Pentru toți aceia care te îneacă-n val de ură 
Şi de grijile vieții au uitat să se închine. 


Lasă-mă să-ți dau viaţa, să ţi-o pun în palme ție, 

Și să mi se scurgă, Doamnă, vlaga ceas de ceas din vine 
Pentru toți aceia care rătăciți de vraja vieții 

Nu mai cată, Preacurată, să se-ntoarcă către tine. 


Dacă viaţa mea săracă, încă nu s-ajunge Sfântă 
Lipsa lor, a multor inimi, cu iubirea s-o-mplinească 
Tu trimite-mi har din ceruri şi cu mila ta cea multă 
Fă ca biata mea iubire golul lor să-l covârşească. 


(din: Zorica Laţcu — Teodosia, Poezii, Editura Sophia, 2008) 


Adrian Cocoşilă - Izvorul Tămăduirii 


Izvorul Tămăduirii - praznic închinat Maicii Domnului 


În fiecare an, în prima vineri după Paşti, Biserica Ortodoxă sărbătoreşte Izvorul 
Tămăduirii. Este un praznic închinat Maicii Domnului, menit să arate rolul 
Fecioarei Maria în lucrarea mântuirii oamenilor. Numele de Izvorul Tămăduirii 
aminteşte de o serie de minuni săvârşite la un izvor aflat în apropierea 
Constantinopolului. 


Potrivit tradiției, Leon cel Mare, cu puţin timp înainte de a ajunge împărat, se 
plimba printr-o pădure din apropierea Constantinopolului. Întâlneşte un bătrân orb 
care îi cere să-i dea apă şi să-l ducă în cetate. Leon va căuta în apropiere un izvor, 
dar nu va găsi. 


La un moment dat, a auzit-o pe Maica Domnului spunându-i: "Nu este nevoie să te 
osteneşti, căci apa este aproape! Pătrunde, Leone, mai adânc în această pădure şi 
luând cu mâinile apa tulbure potoleşte setea orbului şi apoi unge cu ea ochii lui cei 
întunecaţi". Leon va face ascultare şi astfel, va găsi un izvor din care îi va da 
orbului să bea. Îi va spăla faţa cu această apă, iar orbul va începe să vadă. 


După ce a ajuns împărat, Leon a construit lângă acel izvor o biserică. 


Mai târziu, împăratul Justinian (527-565), care suferea de o boală grea, s-a 
vindecat după ce a băut apa din acest izvor. Ca semn de mulțumire a construit o 
biserică şi mai mare. Această biserică a fost distrusă de turci în anul 1453. 


De-a lungul timpului, apa acestui izvor a vindecat multe boli şi a tămăduit diferite 
răni şi suferinţe. 
Izvorul Tămăduirii 


Credincioşii care merg la Istanbul (numele nou al vechii cetăți a Constan- 
tinopolului), se pot închina în biserica Izvorului Tămăduirii. Actuala construcție 
este din secolul al XIX-lea, dar la subsolul acesteia se află un paraclis din secolul 
al V-lea unde există până astăzi izvorul cu apă tămăduitoare din trecut. 


De Izvorul Tămăduirii, se sfinţesc apele 


Creştinii ortodocşi vin în această zi la biserică pentru a lua parte la slujba de 
sfințire a apei, cunoscută şi sub numele de Aghiasma mică. 


In vorbirea populară, aghiasmei i se mai spune şi aiasmă. Cuvântul aiasmă vine de 
la iazmă. In DEX, cuvântul iazmă, iezme, cu sensul de "arătare urâtă şi rea, nălucă, 


vedenie", este indicat ca şi în DLR cu etimologie necunoscută. 


Se cere o explicaţie în legătură cu sensul cuvântului iasmă-iazmă, de "arătare urâtă 
şi rea, nălucă, vedenie", contrar sensului originar de "apă sfințită”. 


Explicaţia este următoarea. După ce preotul a sfințit apa, îi stropeşte pe credincioşi 
în timp ce se cântă troparul: "Mântuieşte, Doamne, poporul Tău şi binecuvântează 
moştenirea Ta, biruinţă binecredincioşilor creştini asupra celui potrivnic dăruieşte, 
şi cu crucea Ta păzeşte pe poporul Tău". Astfel, s-a reţinut în popor că scopul 
urmărit prin aiasmă este de a alunga "arătarea urâtă şi rea", adică duhul cel rău. 


Izvoare tămăduitoare la noi în ţară 


Mănăstirea Ghighiu este cunoscută nu doar prin icoana făcătoare de minuni a 
Maicii Domnului, adusă aici în anul 1958, ci şi prin izvorul ei tămăduitor. 


La Mănăstirea Dervent, pe locul unde Sfântul apostol Andrei a făcut o minune, 
există un alt izvor cu apă vindecătoare. 


Un alt loc în care putem găsi izvor cu apă vindecătoare este Mănăstirea 
Horaicioara. 


Nu trebuie uitate izvorul de la Mănăstirea Cetăţuia Negru Vodă, din judeţul Argeş 
şi cel de la Biserica greacă din Brăila, descoperit în anul 1863, în vremea efectuării 
unor lucrări de construcţie la sfântul lăcaş. 


Pelerini din toată ţara vin la cele trei mănăstiri să primească apă de la aceste 
izvoare minunate. 
Izvorul Tămăduirii în iconografie 


În icoana sărbătorii Izvorul Tămăduirii, Maica Domnului şi Hristos se află într-un 
bazin asemănător cu o cristelniţă, vasul în care primim Taina Botezului. Fecioara 
Maria este reprezentată cu mâinile înălțate, semn al rugăciunii, iar Mântuitorul 
binecuvântând cu ambele mâini, ca răspuns al rugăciunilor maicii Sale. Din bazin 
izvorăşte apa care are darul tămăduirii bolilor sufleteşti şi trupeşti. 


Aceasta icoană exprimă ideea că Fecioara L-a născut pe Hristos, Care este 
Dătătorul apei vii a Duhului. De altfel, însuşi Hristos i-a spus femeii samarinence: 
"De ai fi ştiut darul lui Dumnezeu şi cine este Cel ce zice ţie: dă-mi să beau, tu ai fi 
cerut de la Dânsul şi ţi-ar fi dat ție apă vie" (În. 4, 10; În.7, 38). 


Să ne întărească Dumnezeu să bem din Apa cea vie. 
Izvorul Tămăduirii - Tradiţii şi credinţe populare 


În această zi, în unele zone ale ţării, tinerii adolescenţi fac legământul juvenil. 
Acest legământ se făcea, cu sau fără martori, în casă, în grădini sau în jurul unui 
copac înflorit. Tinerii treceau prin mai multe momente rituale prin care făceau 
jurământul respectiv: pronunţarea cu voce tare a jurământului, schimbul colacului 
şi al altor obiecte cu valoare simbolică, de obicei o oală sau o strachină din lut, 
însoţite întotdeauna de o lumânare aprinsă, îmbrăţişarea frăţească, ospătarea cu 
alimente rituale şi dansul. 


Profesorul lon Ghinoiu menţionează că în unele zone etnografice, ceremonia se 
repeta anual, la aceeaşi dată, până la intrarea în joc a fetelor însurăţite şi băieţilor 
înfrătăţiți. Persoanele legate, veri, văruţe, surate, frați de cruce etc., se întâlneau 
anual sau după căsătorie, la Rusalii. După încheierea solemnă a legământului, copii 
şi apoi oameni maturi îşi spuneau până la moarte surată, vere, fratate, verişoară şi 
se comportau unul faţă de altul ca adevăraţi fraţi şi surori: se sfătuiau în cele mai 
intime şi grele probleme ivite în viaţă, îşi împărtăşeau tainele, nu se căsătoreau cu 
sora sau cu fratele suratei sau fratatului, se ajutau şi se apărau reciproc până la 
sacrificiul suprem. 


Izvorul Tămăduirii - O sărbătoare cu vechime 

Vineri, în Săptămâna Luminată, ortodoxia sărbătoreşte Izvorul Tămăduirii, un 
mare praznic ce datează din a doua jumătate a primului mileniu creştin. Izvorul 
Tămăduirii, această mare sărbătoare a creştinătăţii ortodoxe, are o istorie veche de 
1.500 de ani, avându-și originea în perioada domniei împăratului bizantin Leon cel 
Mare, evlavios şi binecredincios. 


Pe când încă nu era pe tronul Bizanțului, Leon a întâlnit un orb, pe care l-a luat 
de mână spre a-l călăuzi. Acest bătrân însă era un om luminat de Dumnezeu şi 
neîncetat predica creştinilor că, în pădurile imperiale, sunt izvoare şi lacuri ce 
sunt ocrotite de Maica Domnului, apărătoarea sihaştrilor din acele locuri. 


Tradiţia spune că cei doi, afundaţi în discuţiile lor teologice despre marele 
praznic al Învierii Domnului, s-au rătăcit în acele sălbatice împrejurimi 
împădurite. Bătrânul i-a cerut lui Leon apă de băut, dar negăsind, s-a întristat. 
Atunci, un glas de sus i-a spus: „Nu este nevoie să te osteneşti Leon, căci apa 
este aproape. Pătrunde, Leone împărate, mai adânc în pădurea acesta! Și luând 
cu mâinile apă tulbure potoleşte setea orbului şi apoi udă cu ea ochii cei 
nevăzători şi se va cunoaşte de îndată cine sunt Eu”. Minunea s-a petrecut în 
clipa în care tânărul a făcut întocmai cum i S-a relevat de sus şi a descoperit într- 
o poiană un izvor miraculos cu „apă dumnezeiască". 


„Maica Domnului, eşti aici! Te-am găsit!" 


După ce şi-au potolit setea, Leon i-a atins cu apă ochii orbului, care şi-a 
recăpătat lumina. 


» Maica Domnului, eşti aici! Te-am găsit! ”, a strigat bătrânul cu lacrimi în ochi. 


Copleşit de minune, Leon a căzut în genunchi şi a rostit: „Am văzut lumina cea 
adevărată, pe Maica Preacurată... Aici este Izvorul Tămăduirii... fântâna 
dătătoare de sănătate”. 


Bătrânul înţelept i-a prezis lui Leon că, nu după multă vreme, va ajunge 
împărat. 


Prima grijă a noului împărat a fost să ridice o biserică în cinstea Maicii Domnului, 
lângă izvorul dătător de tămăduiri, cu apă miraculoasă. 


Boboteaza mică 


Biserica ridicată de Leon se vede şi azi la Constantinopole, oraş cunoscut acum ca 
Istanbul. 


Puțin mai târziu, spune legenda, chiar împăratul Justinian (527-565), împăratul 
cel mare al Bizanțului, care suferea de o boală grea, a dobândit de la izvor 
vindecare. Mulţumind pentru aceasta Fecioarei Maria, el a ridicat o biserică şi 
mai mare. lar în vremea urmaşilor lui, izvorul şi-a continuat darul de minuni. 


lar după alți mulţi ani, la izvor s-a arătat un semn încă şi mai mare! Căci s-a stârnit 
atunci un cutremur crunt, iar biserica cea mare a început Să se surpe cu totul, pe 
mulțimea strânsă înăuntru. S-a arătat atunci chiar Fecioara Maria, care a ţinut 
cu mâinile Ei de aer biserica, până ce oamenii S-au salvat toți, spune cartea cu 
vieţile sfinţilor. 


În amintirea acelui izvor miraculos de la Constantinopole, izvor ce dăinuieşte şi azi 
şi mai săvârşeşte încă minuni, Vinerea Izvorului Tămăduirii a devenit o sărbătoare 
a Maicii Domnului - iubită ca un „izvor" binefăcător revărsat peste oameni. Maica 
revărsându-se peste noi, prin mijlocirea apei. 


Incă o minune 


De acest izvor făcător de minuni mai sunt legate şi alte povestiri. Se spune că 
izvorul a înviat şi un mort. Omul era din Tesalia şi plecând el cu corabia în 
pelerinaj la izvor, a murit pe drum. Dar înainte să-şi dea duhul, i-a rugat pe 
corăbieri să nu-l arunce în mare, ci să-l ducă să-l îngroape la biserica izvorului 
şi acolo să toarne pe el de trei ori din apa tămăduitoare. Corăbierii au făcut 
întocmai, iar mortul, stropit cu apă, a înviat. 


Tradiţie şi continuitate 


Secolele au trecut unul după altul şi în ciuda vitregiilor istoriei, Izvorul Tămăduirii 
de la Constantinopol nu a secat niciodată, aducând celor credincioşi bucurie şi 
vindecare sufletească şi trupească. După primul Război Mondial, statul turc, pe 
teritoriul căruia se află acest binecuvântat izvor, a reamenajat zona, transformând-o 
într-o adevărată oază de odihnă şi tratament, păstrându-i însă numele de Izvorul 
Tămăduirii. 


La noi în ţară, Eparhia Romanului are un astfel de loc presărat cu izvoare 
tămăduitoare, la Slănic Moldova, unde, în luna iulie 1801, a fost descoperit primul 
izvor mineral, iar de atunci pelerinii din întreaga lume poposesc temporar, pentru 
vindecarea unor afecţiuni. 


În Vinerea de după Paşte, la sărbătoarea Izvorul Tămăduirii, este un frumos obicei 
la creştini să se sfinţească apa, apoi cu aceasta se stropesc întâi casele, fântânile, 
troiţele, precum şi creştinii, în amintirea evenimentului petrecut în jurul anului 454 
la Constantinopol, când acel orb a primit, de la Maica Domnului, tămăduire prin 
intermediul apei sfințite. 


Și noi serbăm cu mare evlavie şi bucurie această zi, rugându-ne Maicii Domnului, 
cum zice o cântare bisericească. „Izvor eşti cu adevărat Stăpână, al apei celei vii, 
că Tu speli bolile cele cumplite, Cea ce ai izvorât pe Hristos, apa cea de 
mântuire...". 


Sărbătoare la mănăstirea „Sâmbătă de Sus" 


Mănăstirea „Sâmbătă de Sus" are hramul „Izvorul Tămăduirii", care este una dintre 
cele mai mari sărbători creştine ale Ardealului. Ca în fiecare an, la această 
sărbătoare se adună la mănăstire mii de credincioşi şi soboare mari, de câte 30 de 
preoţi. Mănăstirea este un crâmpei de pământ de o frumuseţe magică. Este un loc 
unde urmele lăsate de părintele Arsenie Boca, sfântul necanonizat al Ardealului, 


dăinuiesc peste tot, prin păduri şi în memoria oamenilor, impregnate în amintiri, cu 
sfinţenie, ca într-o cămaşă curată, de mir şi de lacrimi. 


Mănăstirea tămăduită 


Acolo unde astăzi se înalță Mănăstirea Sâmbăta a fost mai întâi izvorul. Cu mult 
mai vechi şi decât biserica şi decât mănăstirea. Izvorul găsit de oameni acum 500 
de ani într-o poiană: un paradis de verde şi vis, la poalele Făgăraşului. Şi izvorul 
era binecuvântat şi vindecător. Căci de cum l-au găsit, au început tămăduirile, 
multe miraculoase, pentru cei ce i-au băut apă. Şi 1 s-a spus Izvorul Tămăduirii. 
Abia 100 de ani mai târziu, uimit de puterile apei, Constantin Brîncoveanu a ridicat 
aici, în 1696, o splendidă bisericuţă în piatră şi o mănăstire, chiar lângă izvorul 
miraculos. lar vodă a mai adus de peste munţi călugări şi dascăli. Şi a făcut o 
şcoală de grămatici, alta de zugravi şi o tiparniţă. Aici, pe moşia lui din Făgăraş, 
unde Constantin Brîncoveanu îşi ridicase şi un palat în satul Sâmbăta de Sus. Pe 
moşia lui de peste munţi, unde îşi pregătise ultima redută, ba chiar obținuse de la 
împărat şi promisiunea unui titlu de nobleţe, dacă se retrăgea aici. Dar n-a mai 
apucat, căci a fost trădat şi tăiat la Constantinopole, în 1714, cu toţi cei patru fii ai 
săi. 


Martiriul bisericii 


Imediat după martiriul ctitorului, a început şi cel al bisericii. Căci tot atunci a căzut 
ca o furtună peste românii ortodocşi din Ardeal catolicizarea cu sila şi cu armele, 
impusă de imperiali. Curând, generalul Bukow avea să radă cu tunurile 150 de 
mănăstiri ortodoxe (12 numai în Făgăraş), lăsând Ardealul, pentru 200 de ani, golit 
de mănăstiri româneşti. Mănăstirea „Sâmbăta", ultima, a mai scăpat o vreme. Căci 
era mănăstire domnească. Abia în 1785, împăratul a mai trimis un general. Tot ca 
până atunci, chiliile şi biserica au fost spulberate cu tunurile sau făcute ruine. 
Pustiită şi prăbuşită, cu turla spartă, biserica lui Brâncoveanu a rămas descoperită 
în bătaia vânturilor, a ploilor şi zăpezii aproape 150 de ani. Şi doar credincioşii din 
satele vecine, cu preoţii lor în frunte, aveau să mai vină în continuare, cu 
încăpățânare, la ruinele ei, an de an, de Izvorul Tămăduirii, să se roage. 


Zidite pe ascuns 


De-abia după Marea Unire, în 1926, mitropolitul Nicolae Bălan avea să devină cel 
de-al doilea ctitor al mănăstirii. El, dar mai ales părintele Arsenie Boca, primul 
stareț al mănăstirii reînviate. Şi biserica refăcută a putut fi sfințită la 15 august 


1946, după război. lar al treilea ctitor a fost, în anii '80, mitropolitul Antonie 
Plămădeală. 


Zidirea actualei minuni de la Sâmbăta a fost şi ea, cu cântec. Știind că sub 
Ceauşescu o aprobare pentru ridicarea unei mănăstiri era de negândit, mitropolitul 
a ales un ocoliş. Cum în 1985 urma să se împlinească 200 de ani de la dărâmarea 
mănăstirii de către austriecii catolici, mitropolitul a pretextat construirea unui lăcaş 
care să adăpostească obiecte de patrimoniu din Țara Făgăraşului şi Braşov. Şi 
astfel, mănăstirea cea mare, dar mai ales biserica nouă au fost zidite pe ascuns, cu 
frescele pictate şi ascunse ca de un luda sub pânză de sac. Până s-a terminat urgia 
ţării şi a mănăstirii dalbe, odată cu ea. 


Obiceiuri din popor 


În această zi, la biserici se oficiază slujba de sfințire a apei sau Agheasma mică, pe 
care oamenii o beau dimineaţa, pentru întărire trupească şi sufletească. Mulţi 
creştini merg astăzi la mormintele celor dragi pentru a da de pomană, a îngriji 
locurile de veci şi a-şi aminti că ceea ce au fost cândva cei morţi vor ajunge şi ei 
atunci când lumânarea vieţii se va stinge. Astăzi se face sfințirea apei mici, în 
biserici sau în fântâni şi izvoare, iar în unele părţi, preoţii fac şi botezarea caselor 


credincioşilor cu apă sfinţită. 


Alexandru Valentin Crăciun - Icoana praznicului „Izvorul Tămăduirii” în 

viziunea Părintelui Arsenie Boca 


1. Părintele Arsenie Boca înainte de venirea sa în Bucureşti 


Anii petrecuţi de părintele Arsenie Boca în Bucureşti (1959-1968), sub 
supravegherea atentă a Securităţii, nu păreau a fi lăsat urme notabile. Contribuţia 
Părintelui la pictura Bisericii Sfântul Elefterie-Nou a trecut (preţ de aproape o 
jumătate de secol) aproape neobservată. În ce priveşte activitatea sfinţiei sale la 
atelierele Patriarhiei din incinta Bisericii Schitul Maicilor (demolate în 1982 cu 
ocazia lucrărilor de „sistematizare”), nu se ştia mai nimic. Deşi e cert că, în tot 
acest timp, Părintele Arsenie nu a stat degeaba! Dosarul întocmit de Securitate o 
atestă. Astfel, informatorii zeloşi raportau: „Boca Arsenie este responsabilul 
atelierului de pictură şi email de la Schitul Maicilor. Nu este numit şef de atelier 
oficial, dar el face toate proiectele şi desenele tuturor comenzilor cerute de 
instituție |[subl. mea]. Ca pregătire, Boca A[rsenie] este un desenator f[oarte] bun, 
pictor şi cunoscător al artei emailatului. Este un om priceput şi bun organizator al 
muncii în atelier şi de aceea este socotit ca un om de valoare în Patriarhie şi după 
câte am văzut patriarhul [Justinian] îl apreciază foarte mult datorită talentului pe 
care-l are” (notă informativă din 15 aprilie 1966). 


Din fericire, mărturiile lăsate de Părintele Arsenie în Bucureşti încep să iasă, una 
câte una, la iveală. Activitatea la Biserica Sfântul Elefterie-Nou e mai complexă 
decât s-a crezut, iar proiectul ce a stat la baza realizării frescei Maicii Domnului cu 


Pruncul (recuperat la Drăgănescu) îi aparține Părintelui Arsenie (deşi titlul de 
„pictor excepţional” avea să-i revină exclusiv lui Vasile Rudeanu!). Dacă luăm în 
calcul semnificația Pruncului lisus înveşmântat în zeghe — la acea dată Părintele 
Arsenie avea experienţa închisorii — trebuie să recunoaştem că titulaturile modeste 
sub care a activat („pictor secund”, respectiv „muncitor pictor”) nu redau 
dimensiunile reale ale personalităţii sale. În ce priveşte anii petrecuţi la atelierul de 
la Schitul Maicilor (1961-1968), putem presupune că icoana Sfânta Parascheva de 
la laşi (descoperită în 2007 la Biserica Sfântul Antonie-Curtea Veche din 
Bucureşti) a fost realizată în această perioadă. Dar surprizele nu se opresc aici! 

2. Biserica Schitul Maicilor după demolarea Atelierelor (1982) 


Biserica „Sfânta Treime” din cartierul bucureştean „Ghica Tei” (paroh: Pr. 
Alexandru Moţoc, slujitori: Pr. Oprea-Călin Paul-Eduard, Pr. Popescu Radu- 
Constantin) se poate lăuda cu o icoană realizată de Părintele Arsenie Boca şi 
dedicată praznicului „Izvorul Tămăduirii”. Poate nu greşim dacă îi estimăm datarea 
în anii '60. De altfel, în dosarul de urmărire informativă al Părintelui există referiri 
la icoanele pe care sfinţia sa le-a realizat la atelierele Patriarhiei. Una dintre acestea 
fusese comandată chiar de o persoană domiciliată în cartierul Tei: „O doamnă, 
anume lonescu, care locuieşte pe Aleea Circului, i-a comandat lui | Arsenie] Boca o 
icoană... Această persoană a stat prin mănăstire; probabil că a fost maică” (notă 
informativă din 27 noiembrie 1963). Nu se poate demonstra că ar fi vorba despre 
icoana în cauză, dar posibilitatea există... 

3. Biserica Sfânta Treime din cartierul Tei 


Praznicul „Izvorul Tămăduirii” reprezintă prima mare sărbătoare închinată Maicii 
Domnului din perioada pascală şi are la origine minunea petrecută cu Leon 1 (454), 
pe cînd acesta încă nu era pe tronul Bizanțului. Tradiția spune că Leon, în 
peregrinările sale prin pădurile imperiului, a întâlnit un orb, pe care l-a luat de 
mână spre a-l călăuzi. Bătrânul i-a cerut apă de băut, dar negăsind, s-a întristat. 
Atunci, ascultând un glas din cer, cei doi descoperă o poiană unde curgea un 
izvor. Leon i-a atins cu apa ochii orbului, care şi-a recăpătat vederea. Bătrânul i-a 
prezis lui Leon că, în scurtă vreme, va ajunge împărat. Profeţia s-a împlinit în 457, 
iar prima grijă a noului împărat a fost să ridice o biserică în cinstea Maicii 
Domnului, chiar lângă izvorul tămăduitor... 


4. Izvorul Tămăduirii în viziunea Părintelui Arsenie Boca 


Icoana de la Biserica Sfânta Treime pare să transpună „povestea” într-un cadru 
autohton. Singurul motiv preluat ca atare din tradiţie e profilul Maicii Domnului cu 
Pruncul, deasupra izvorului tămăduitor. În rest, personajele şi decorul sunt mai 
degrabă atipice: fântâna devine un potir euharistic, iar slujba de sfințire a apei 
(element inedit) este oficiată de un ierarh, un preot şi un diacon, toţi având aureole 
de sfinți. Jur-împrejur, popor mult (preoţi şi credincioşi), îmbrăcaţi după cuviinţă. 
În spate, se disting Munţii Făgăraşului („Fereastra Mare”), iar întreaga scenă e 
străjuită de o biserică maramureşeană (la stânga) şi de o biserică de zid (la 
dreapta). Chipul Maicii Domnului cu Pruncul poate fi regăsit întocmai pe 
catapetesmele de la Prislop şi Drăgănescu... 


Be 


5. Vineri 29 aprilie 2011: Icoana Părintelui Arsenie e scoasă spre închinare 


Desigur, interpretările pot să varieze. Ceea ce complică şi mai mult lucrurile e 
faptul că personajele sunt figurate fără a fi numite! Identificarea lor depinde 
exclusiv de asemănările cu alte picturi ale Părintelui: o icoană a Sfântului Iosif cel 
Nou de la Partoş (mitropolit al Timişoarei între 1650-1656), realizată de Părintele 
Arsenie — tot în anii '60 — pentru reşedinţa mitropolitană din Timişoara, respectiv 
Sfântul Arhidiacon Ștefan (pictat în proscomidiarul Bisericii Drăgănescu), 
reproduc fidel două din personajele aureolate ale icoanei „Izvorul Tămăduirii”. Pe 
de altă parte, e posibil ca Părintele Arsenie să fi intenţionat să evoce atmosfera 
slujbelor de la Sâmbăta de Sus, ştiut fiind că al doilea hram al mănăstirii e chiar 
Izvorul Tămăduirii. De altfel, Mănăstirea Sâmbăta de Sus a fost construită (1696) 
de domnitorul martir Constantin Brâncoveanu lângă un izvor tămăduitor care 
există şi azi. Dar multe elemente rămân încă neelucidate. Părintele Arsenie a mai 
creat o icoană prin care ne pune pe gânduri... 

6. Vineri 29 aprilie 2011: Icoana Părintelui Arsenie e scoasă spre închinare 


Privind la icoana „Izvorul Tămăduirii” de la Biserica Sfânta Treime, nu te poţi 
abține să nu te întrebi ce s-ar fi întâmplat dacă Părintele ar fi ucenicit pe lângă un 
maestru iconar de tradiţie bizantină iar nu pe lângă prof. Costin Petrescu, al cărui 
„perfecționism academic de sorginte miincheneză” (Sorin Dumitrescu) frizează nu 
o dată convenţionalul. În cazul unei ucenicii fericite, am fi avut (poate) astăzi 
înaintea ochilor icoane înrudite cu cele ale lui Sofronie Saharov sau Grigorie Krug, 
a căror tentă „vizionară” nu eclipsează rigorile bizantine. Iconografia Părintelui 
Arsenie reuşeşte totuşi să suplinească acest neajuns prin fineţea deosebită a liniilor, 
transparenţa cromatică şi o anumită transcendenţă a privirii... 


7. Vineri 29 aprilie 2011: Icoana Părintelui Arsenie e cinstită după cuviinţă 


La Biserica Sfânta Treime am ajuns în miercurea din Săptămâna Mare, la invitaţia 
unui prieten (Radu) care obişnuia să meargă acolo. După slujba de denie cu am 
plecat spre casă, Radu rămânând pentru spovedanie. În răstimpul acestei aşteptări 
aveau să-i cadă ochii peste o icoană, ascunsă în spatele unei mari cruci de lemn. 
Intrigat de acest fapt, a privit cu atenţie şi... a recunoscut stilul inconfundabil al 
Părintelui Arsenie Boca! Emoţiile au fost mari (de altfel, Radu îi datora Părintelui 
Arsenie revenirea lui la Ortodoxie), iar a doua zi ne prezentam la biserică pentru a 
afla mai multe. 


Părintele Paul Oprea ne-a liniştit: cu destul timp în urmă făcuse aceeaşi descoperire 
(pe lângă asemănările stilistice, icoana e semnată cu inițialele „A.B.”), primind 
apoi confirmarea unui absolvent de Arte Plastice că icoana nu poate fi decât a 
Părintelui Arsenie. Când l-a întrebat pe Părintele Paroh despre icoană, sfinția sa l-a 
încredinţat că ştia despre acest lucru, dar în lipsa avizului unui specialist a ezitat să 
o mute din locul în care o găsise atunci când a fost numit la această biserică. Din 
fericire, lumina nu poate rămâne multă vreme sub obroc: praznicul „Izvorul 
Tămăduirii” (vineri, 29 aprilie 2011) a constituit „sorocul” mult aşteptat pentru ca 


icoana să fie scoasă la închinare, spre bucuria credincioşilor, pentru care Părintele 
Arsenie Boca este un nume deja consacrat... 


Pr. Teodor Cenuşă - Izvorul Tămăduirii în iconografie 

În centrul icoanei, într-un vas baptismal cu revărsări de apă, stă Maica Domnului 
având mâinile întinse către cer. În faţa ei este reprezentat Hristos, ca Prunc, Cel ce 
a venit în lume să ne mântuiască și să ne vindece sufletele de rănile păcatului. Prin 
prisma acestui fapt, Maica Domnului, cea care L-a născut, este şi izvor de tămă- 
duire a bolilor sufleteşti. Din acel loc, Pruncul lisus binecuvântează pe cei care cu 
credinţă aleargă către Maica Sa. 


Potrivit Erminiei Bizantine, carte normativă în ceea ce priveşte iconografia 
bizantină, Hristos poate ţine în mâna stângă sau la piept o Evanghelie deschisă, în 
care scrie: „Eu sunt apa cea vie!”, făcând trimitere la relatarea Sfântului evan- 
ghelist loan (4, 4-12), cea în care Mântuitorul poartă o conversaţie cu femeia 
samarineancă: „Dacă ai fi ştiut darul Lui Dumnezeu şi Cine este Cel ce-ţi zice: Dă- 
Mi să beau, tu ai fi cerut de la EI, şi ţi-ar fi dat El apă vie”. În baza acestei 
afirmaţii, Imnul Acatist spune despre Maica Domnului că este „piatra care adapă 
pe cei însetaţi de viaţă” sau „izvor al râului celui cu ape multe”. 


Tot Erminia Picturii Bizantine ne pomeneşte de cei doi îngeri ce stau în văzduh, 
unul de-a dreapta şi altul de-a stânga Maicii Domnului, punându-i pe cap coroană 
şi încununând-o ca Împărăteasă a cerului. În cealaltă mână, îngerii ţin câte un sul 
de hârtie, în care sunt scrise cântări de laudă celei Preacurate: „Bucură-te, izvorul 
cel neîntinat şi purtător de viaţă!”, respectiv „Bucură-te, crin prea curat şi de 
Dumnezeu primitor!” 


In ceea ce priveşte vasul central, el poate fi reprezentat ca un potir uriaş din care 
curge apă într-un bazin de piatră. 


In unele variante ale icoanei, acest vas, sau chiar bazinul de piatră, are marginea de 
sus în forma Sfintei Cruci, amintindu-ne astfel de forma vaselor de botez din 
primele veacuri creştine. 


Coborându-ne privirea în partea de jos a icoanei, vedem de-o parte şi de alta a 
bazinului mulțime de oameni: arhierei, preoți, împărați şi împărătese, oameni de 
rând, bolnavi şi slăbănogi, spălându-se sau bând apa cea dătătoare de vindecare. 


După cum ştim, sărbătoarea Izvorului Tămăduirii și icoana reprezentativă îşi au 
sorgintea într-o minune pe care Maica Domnului o săvârşeşte în apropierea Con- 
stantinopolui, în secolul al V-lea, asupra unui orb. Se întâmpla cu puțin timp 
înainte ca Leon cel mare să devină împărat. Pe când acesta se plimba printr-o 
pădure, se întâlnește cu un bătrân orb care îi cere apă. Viitorul împărat, ghidat fund 
în chip minunat de Maica Domnului - care îi şi făgăduiește că în curând va ajunge 
să conducă Imperiul -, găseşte un izvor de apă din care bând orbul şi spălându-şi 
fața îşi recapătă vederea. Din acel moment şi până în ziua de astăzi, numeroşi 
credincioși s-au întors vindecaţi de la acel izvor minunat, prin rugăciunea şi 
mijlocirea Maicii Domnului. 


Pictorul creează un arc peste timp și încearcă astfel să surprindă într-o singură 
imagine întreaga istorie a Izvorului Tămăduitor. 


Icoana Izvorului Tămăduirii o găsim atât în reprezentările murale, pe cupola 
aghiasmatarelor, dar şi ca icoană propriu-zisă, cu precădere pictată pe iconostasele 
bisericilor care poartă acest hram. 


Constantine Kavarnos - Izvorul Tămăduirii în iconografie 

Icoana numită se întâlneşte şi în reprezentările murale şi în icoanele pe suport. Se 
aşază pe iconostasul şi pe tetrapodul bisericilor cu hramul "Izvorul tămăduirii”. 
Această icoană se mai întâlneşte şi în cupola aghiazmatarelor din mănăstiri. 


Aghiazmatarul este o fântână cu apă sfințită aflată lângă biserica mare (katholikon) 
a unei mănăstiri. El constă dintr-un bazin mare, cu o cupolă deasupra, susținută de 
coloane, unite între ele în partea superioară prin arce rotunde din cărămidă, iar în 
partea inferioară prin lespezi de marmură sculptate. Se foloseşte la pregătirea 
(hagiasmas) în prima zi a fiecărei luni. 


Această icoană exprimă ideea că L-a născut pe Hristos, Care este Dătătorul apei 
vii a Duhului. Pentru că Hristos 1-a spus femeii samarinence: "De ai fi ştiut darul 


lui Dumnezeu şi cine este Cel ce zice ţie: dă-mi să beau, tu ai fi cerut de la 
Dânsul şi ţi-ar fi dat ţie apă vie” (In. 4, 10; cf. In. 7, 38). 


In Imnul Acatist se spune despre Maica Domnului că este "izvor nesecat de apă 
vie”. *! ” este o expresie care apare în Canonul zămislirii Sfintei 
Fecioare de către Sfânta Ana şi în alte locuri. 


Înțelegerea Maicii Domnului ca Izvor al tămăduirii este exprimată în icoane 
într-un mod simplu, fie reprezentând-o pe Maica Domnului singură, fie 
înfăţişând-o cu Pruncul Hristos într-un vas baptismal cu revărsări de apă, 
împreună cu alte câteva figuri în preajmă. 


În alte icoane, ideea este exprimată elaborat. La Mănăstirea Chora (Kharieh Djami) 
din Constantinopol se află o icoană în mozaic din secolul al XIV-lea care o 
reprezintă pe Maica Domnului ca Izvor al tămăduirii singură, bust, cu mâinile 
ridicate în rugăciune. 


O altă reprezentare simplă şi frumoasă a temei Izvorul tămăduirii este o frescă din 
paraclisul Sfântul Gheorghe din Mănăstirea athonită Sfântul Pavel. Aici Maica 
Domnului este reprezentată aşezată într-un vas baptismal, cu Pruncul Hristos în 


braţe. In dreapta ei stă regele proroc Solomon cu un filacter în mână pe care se află 
scris: "Te văd pe tine Fecioară ca pe o grădină şi ca pe un izvor pecetluit”. 


Fresca datează din 1423. O repezentare similară celei precedente, datând din 
secolul al XIV-lea, se află încă în Biserica Sfinților Teodor din Mystra. Şi aici Prea 
Sfânta Fecioară şi Pruncul sunt zugrăviți într-un vas baptismal, încadrați de câte un 
înger. 


Aceste icoane trebuie să servească drept arhetipuri pentru pictorii iconari, mai 
degrabă decât cele prea elaborate, descrise de Dionisie din Furna şi de Kontoglou. 
Ei spun că printre elementele componente ale icoanei ar trebui incluse ziduri 
fortificate, împărați, patriarhi, alți episcopi, preoţi, diaconi, mulţimi de oameni 
bărbaţi, femei şi copii. 


Kalokyris arată că acest prototip a fost inspirat de un izvor din afara zidurilor 
fortificate ale Constantinopolului, a cărui apă era vestită pentru proprietățile ei 
tămăduitoare şi l-a făcut pe împăratul Leon, tracul (secolul al V-lea) să 
construiască acolo o biserică închinată Maicii Domnului. Mulţi se duceau la izvor 
pentru a fi vindecaţi. 


Prototipul descris de Dionisie şi de Kontoglou nu este potrivit din două motive. 
Primul este acela că se pune accent pe apa materială, fizică, mai mult decât pe apa 
vie a Duhului Sfânt pe care a adus-o Hristos. Al doilea motiv este acela că 
prototipul este nejustificat de complex, distrage atenţia de la esenţial. Comple- 
xitatea nejustificată este străină tradiției iconografice a spiritualităţii bizantine. 
Inscripţia icoanei este: "Maica Domnului, Izvorul tămăduirii”. În partea superioară 
a icoanei apare prima parte a inscripţiei; lângă braţele sau umerii Maicii Domnului, 
a doua parte. 


Icoana: Maicii Domnului “Izvorul Tămăduirii” 


În veacul al V-lea în Constantinopol, nu departe de pereţii de pământ din 
vecinătatea aşa numitelor „Porţi de Aur”, se află un loc împânzit de chiparoşi şi 
paltini sfințit încă din vechime de către Stăpâna, Născătoare de Dumnezeu. In 
mijlocul acestui petec de pământ se află Izvorul, prin care încă din vremurile vechi, 
prin bunăvoința lui Dumnezeu, s-au săvârşit numeroase minuni. Încetul cu încetul, 
acest loc s-a umplut de chiparoşi, apa s-a acoperit de tină şi numai după umezeală 
de pe alocuri se putea recunoaşte că acolo exista un izvor. 


A 


S-a întâmplat ca odată să treacă pe acolo un luptător pe nume Leon Marchell care 
a văzut un orb rătăcit din drum. Leon l-a adus pe orb pe cărare şi văzându-l 
neputincios şi răpus de oboseală, l-a aşezat pe acesta la umbra unui copac pentru 
a se odihni, iar el a plecat să caute apă pentru a-i potoli setea şi a-l înviora. 


Astfel, cercetând împrejurimile, deodată a auzit un glas care i-a spus: ,, Nu te mai 
osteni Leon să cauţi apă departe. Apa este aici aproape!” 


Minunându-se de glasul pe care îl auzea, Leon a privint cu atenţie în jurul său, 
însă negăsind apa s-a oprit mâhnit. 


Și din nou a auzit vocea care i-a spus: „Leon împărate, intră în această puzderie 
de copaci şi ia din apa pe care o vei găsi acolo şi dă-o însetatului, iar tina de la 
izvor, pune-o pe ochii lui. Căci Eu sunt locuitoarea de demult a acestui loc şi când 
tu vei ajunge împărat, cu ajutorul meu vei ridica aici o biserică în care se va primi 
împlinirea dorințelor de cerere pentru tămăduirea bolilor!” 


Leon s-a grăbit să ajungă la locul indicat unde mai întâi a luat tină de la izvor, pe 
care a pus-o pe ochii orbului, apoi i-a dat apă să bea. De îndată orbul a primit 
vederea şi neavând nevoie de călăuză, a plecat spre oraş, proslăvind minunile 
Maicii Domnului. Toate acestea s-au petrecut în vremea domniei lui Marcian 
(391-457). 


După venirea la tron şi înscăunarea sa, Leon Marchell (457-473) şi-a amintit de 
minunata apariţie a Maicii Domnului şi în ceasul acela a poruncit ca acel loc să fie 
curăţat de tina ce s-a adunat acolo. Cerea ca săpăturile să fie adânci, pentru a 
separa vâna de apa izvorului, pentru a nu se amesteca cu alte izvoare şi 
împrejmuind Izvorul cu ziduri înalte a clădit deasupra lui o biserică în cinstea 
Maicii Domnului. Leon a numit această apă „Izvorul Tămăduirii”, deoarece a fost 
sfinţită cu binecuvântarea Împărătesei Cereşti. 


Imperatorul Iustinian I (527-565), multă vreme a fost cuprins de boală (avea lichid 
în organism) şi neavând nădejde de vindecare, a început să-şi rânduiască cele 
necesare pentru plecarea sa din această lume. 


Odată, în miez de noapte el a auzit deodată o voce care 1-a spus: „nu vei putea să 
primeşti vindecare dacă nu vei bea din Izvorul meu!” 


Impăratul nu ştia unde anume se află acest Izvor, motiv pentru care s-a întristat 
nespus. 


In cele din urmă, însăşi Maica Domnului i s-a arătat ziua, spunându-i: ”ridică-te 
împărate şi grăbeşte-te la Izvorul meu, bea din el apă şi prin aceasta, te vei face 
sănătos!” 


Bolnavul s-a grăbit să împlinească porunca şi prin mijlocirea Maicii Domnului a 
găsit Izvorul, a băut din acea apă şi s-a însănătoşit în clipa aceea. 


Ca semn de recunoştinţă pentru vindecarea sa, el a înălţat în vecinătatea bisericii 
construită de Leon împăratul, o altă biserică prea frumoasă, iar în faţa acesteia o 
mănăstire mai mare. 


În veacul XV, când Grecia a fost cotropită de turci, biserica „Izvorul Tămăduirii a 
fost distrusă cu totul, iar materialele s-au întrebuințat pentru construirea moscheei 
sultanului Baiazid.Chiar locul ocupat de acesta a fost acoperit cu pământ, astfel 
încât nu se vedea fundaţia. 


Infloritorul „Izvor Tămăduitor” a fost transformat în cimitir musulman. Printre 
ruine a fost instalată straja turcească, ce interzicea creştinilor să se apropie de acel 
loc. 


Odată cu trecerea vremii această regulă a fost schimbată şi creştinilor li s-a permis 
construirea unei mici bisericuțe. 


În anul 1821 această bisericuţă a fost pustiită, iar apa sfântă astupată cu totul. 
Aceste evenimente înfricoşătoare au avut loc în anul 1821, când au început 
chinurile Patriarhului Grigore al V-lea. Se apropia sărbătoarea Sfintelor Paşte, din 
anul 1821. În timpul Săptămânii Patimilor, turcii deja înarmaţi se plimbau pe 
ulițele oraşului şi ucideau orice grec pe care îl întâlneau în cale. Dimineaţa, în ziua 
Învierii Domnului (10 aprilie) Patriarhul, după obicei, a oficiat Sfânta Liturghie, 
însoţit de întregul Sinod. La slujbă au participat câteva sute de creştini de prin 
împrejurimi Şi s-au adunat câteva mii de greci pentru a auzi din buzele întâiului 
lerarh duhovnicesc, vestea de bucurie despre Învierea lui Hristos Mântuitorul. 
Totodată s-a răspândit vestea că turcii au hotărât să-i nimicească pe greci în timpul 
slujbei pascale. În timpul slujbei, în altar a intrat delegatul turc, transmițând 
Patriarhului să se prezinte grabnic în Port. Patriarhul a adresat rugămintea de a fi 
lăsat să termine în linişte Sfânta slujbă. 


Împărtăşindu-se cu Sfintele Taine şi finalizând Sfânta Liturghie, Patriarhul Grigore 
al V-lea însoțit fiind de Sinod şi înalte feţe bisericeşti a părăsit biserica în linişte 
deplină, împărțind cu mâna sa ouă roşii. Şi-a luat iertare de la cei prezenţi şi cu o 
credinţă de mucenic l-a urmat pe delegatul turc. 


După îndelungi străduinţe şi chinuri la care a fost supus, Patriarhului i s-a propus 
lepădarea de credinţa creştină. 


„Degeba mă chinuiţi!”, le răspundea sfântul mucenic. “Patriarhul creştinilor, moare 
creştineşte!” 


Din locul unde se afla, Patriarhul Grigore al V-lea a fost dus cu barca la Patriarhie. 
Aici, în tăcere, îşi lua rămas bun de la turma lui rămasă orfană. Oarecum se temea 
să-şi lase ultima privire de păstor către acei creştini care erau martorii morții lui, 
pentru a nu da imboldul turmei împrăştiate să declanşeze masacrul. 


Cât mai concis, a solicitat păzitorilor săi să aştepte câteva minute pentru a se 
însemna cu semnul Sfintei Cruci, apoi, aşezându-se în genunchi şi îndreptându-şi 
privirea spre biserica Patriarhiei, şi-a făcut ultima rugăciune pământească. După 
câteva minute, gâdele a sărit ca o fiară peste porţile curţii Patriarhiei, a aruncat 
funia asupra Patriarhului, apoi a împins trupul lui, care a rămas atârnat în văzduh. 


În Constantinopol au început distrugerile. Mai întâi s-a dărâmat biserica „Izvorul 
Tămăduirii”. Creștinii au curăţat ruinele şi deschizând-se Izvorul, veneau aici să ia 
apă, deoarece Maica Domnului şi în biserica dărâmată nu a încetat să-şi arate 
minunile. 


Printre dărâmături, într-una din ferestre s-a găsit un sul de hârtie aproape putrezită 
datorită umezelii şi ploilor, pe care erau consemnate zece noi minuni ale Izvorului 
Tămăduirii ce s-au petrecut în perioada 1824-1829. 


In ultimii ani de domnie ai sultanului Mahomed, când grecii au beneficiat de o 
mare libertate pentru îndreptarea slujbelor dumnezeieşti li s-a permis reconstruirea 
bisericii „Izvorul Tămăduirii”. 


În ziua de 2 februarie anul 1835, această biserică a fost sfiinţită de către Patriarhul 
Constantin împreună cu douăzeci de arhierei, în prezenţa a numeroşi închinători. 
Această biserică dăinuie până astăzi. În faţa bisericii se află un spital. De jur 
împrejur sunt amenajate locuri speciale, unde bolnavii sunt stropiți cu apă sfințită. 


Mahomedanii o cinstesc cu evlavie pe Maica Domnului care arată mila sa 
binecuvântată la Izvorul Tămăduirii şi afirmă: „Mare este între femei Sfânta 
Maria!” Şi apa sfântă o numesc „Sfânta Maria.” 


lată câteva dintre minunile care s-au săvârşit la Izvorul Tămăduirii: 

1.Un tânăr şi-a dorit tare mult să ajungă la Izvorul Tămăduiri, însă din diverse 
pricini el nu şi-a putut îndeplini dorinţa. În cele din urmă şi-a făcut timp să se 
îndrepte într-acolo. Însă traversând marea spre Constantinopol, tânărul s-a 


îmbolnăvit şi a murit. Inaintea morţii, el a cerut călătorilor să nu-l îngroape de 
îndată, ci să-l ducă mai întâi la Izvorul Tămăduirii şi acolo să-l stropească de trei 
ori cu apă sfințită, apoi să-l predea pământului. 


Ajunşi la Constantinopol, călătorii i-au împlinit dorinţa, udându-i trupul cu apa 
sfântă. Şi o! Minune! Fiind mort, tânărul a înviat! 


Acest bineplăcut lui Dumnezeu a intrat in cinul monahal, unde şi-a petrecut restul 
zilelor, iar după moarte a fost îngropat în pridvorul bisericii. 


Pe mormânt s-a scris despre minunea săvârşită asupra sa. 


2. Pe cupola bisericii „Izvorul Tămăduirii”, se aflau două icoane în mozaic: una a 
Maicii Domnului, iar cealaltă icoană îl reprezenta pe Arhistrategul Mihail.O parte a 
bisericii s-a surpat în vremea unui cutremur şi cele două icoane au căzut. 


Cu binecuvântarea stareţului bisericii, icoanele au fost luate de cucernica Elena, 
soţia magistratului din Artabaz şi aşezate într-un loc liniştit din casa ei. Înaintea 
icoanelor Elena a aprins candele şi tămâie. Dar într-o noapte, femeia a văzut-o în 
vis pe Maica Domnului care a îndemnat-o să ducă icoanele în biserica „Izvorul 
Tămăduirii”. 


Pentru că Elena nu a acordat importanţă acestui vis, în noaptea următoare Maica 
Domnului i s-a arătat din nou şi i-a spus cu hotărâre: „Dacă nu vei duce icoanele 
mele în biserică, vei suferi!”. Nici de această dată, Elena nu a împlinit porunca. 


Atunci a urmat o nouă şi mai puternică pricepere: deodată ea a văzut o flacără în 
locul unde se aflau icoanele, iar focul a cuprins toată camera, aflându-se astfel în 
pericol toată casa. Cu frică şi cutremur, Elena a chemat-o în ajutor pe Maica 
Domnului promiţându-i că îndată va duce icoanele în biserică şi în clipa aceea 
focul s-a domolit şi în cele din urmă s-a stins. 


In urma celor petrecute, Elena a dus icoanele la Izvorul Tămăduirii şi a construit un 
paraclis lângă biserică, apoi cu grijă a aşezat icoanele înăuntru. In fiecare an se 
prăznuia săvârşirea acestei minuni. 


3.În vremea consolidării bisericii, Izvorul Tămăduirii se garnisea cu plăci de 
marmură şi una dintre plăci a căzut şi a strivit picioarele unui muncitor, care 
datorită loviturii şi-a pierdut simţurile şi aflându-se cuprins într-o stare de leşin, 
zăcea întins pe pământ, aproape mort. Oamenii din jur l-au stropit cu apă sfântă, 


dar multă vreme n-au putut urni placa de marmură pentru a-i elibera picioarele şi 
toţi credeau deja că picioarele îi sunt sfărmate în mii de bucățele. Şi când într-un 
târziu piatra a fost ridicată, lumea a privit cu uimire cum picioarele muncitorului se 
aflau întregi. 


4.Un pietrar se afla la înălțime deasupra pridvorului bisericii şi lucra la instalarea 
Sfintei Cruci. La un moment dat omul s-a dezechilibrat şi a căzut de la înălțime pe 
o scară de piatră însă a rămas întreg şi nevătămat. 


ŞI numeroase alte minuni s-au săvârşit la Izvorul Tămăduirii asupra regilor, 
patriarhilor şi asupra oamenilor cu diferite titluri. Şi până în zilele noastre, puterea 
binecuvântată a Izvorului Tămăduirii nu se împuţinează. Ea nu se revarsă numai 
asupra creştinilor ortodocşi, ci şi asupra catolicilor, armenilor şi turcilor. 


In fiecare an în ziua de vineri din Săptămâna Luminată, biserica prăznuieşte înoirea 
bisericii din Constantinopol „Izvorul Tămăduirii” în amintirea numeroaselor 
minuni proslăvite ce s-au petrecut în această biserică. 


Slujba Izvorului Tămăduirii s-a hotărât în veacul XIV de către istoricul bisericesc 
Nichifor Kallist care a consemnat şi descris apariția Izvorului Tămăduirii şi 


primele minuni săvârşite. 


Pe icoanele ce poartă denumirea „Izvorul Tămăduirii” este înfăţişată Maica 
Domnului cu Preaveşnicul Prunc ce se află într-o cupă mare, asemenea celor în 
care se botează pruncii. Precum este denumirea „Maica Domnului, Izvor de viaţă 
sau Izvor primitor de viaţă” aşa este şi înfăţişarea ei în vas, destinată pentru apă, 
care exprimă simbolic că ea este Izvor care izvorăşte Viaţa şi Mântuirea lumii şi 
deasemenea ea, prin nemărginita milă, nici până astăzi nu încetează să izvorască 
ajutorul Său minunat, credincioşilor. 


Prăznuirea icoanei Maicii Domnului „Izvorul Tămăduirii” are loc în ziua de vineri 
din Săptămâna Luminată. 


Icoana: Maicii Domnului “Izvorul Tămăduirii” (pe piatră) 


NAPTaagaa ukonăa Boxe Aa'repn 
«X ugonociiiă HcTrowtnkP 
(ma kamne, r. Oaecca) 


Biserica din Kazan, după cum este numită de către oamenii simpli, această 
minunată biserică, reprezintă un loc deosebit de prețuit din anul 1999, timp în care 
ea a dobândit minunata sfinţenie, icoana făcătoare de minuni a Maicii Domnului 
„Izvorul Tămăduirii” (pe piatră). 


Biserica aceasta se numără în rândul celor mai vechi biserici ale oraşului Odessa. 
In anul 2008, ea va împlini 162 de ani. Aici a dăinuit una dintre cele mai bune şcoli 
bisericeşti din oraşul Odessa. 


Biserica a fost sfințită în anul 1846 în ziua prăznuirii „Intrarea Maicii Domnului în 
Biserică”, apoi s-a extins şi finalizat în totalitate în anul 1895. 


În anii grei, anii 30 ai veacului XX, biserica a fost închisă. În vremea ocupaţiei 
romano-germane (1941-1944) se redeschide şi astfel este vizitată de întregul 
Peresip şi larmarocinaia. 


In anii 1960, biserica este închisă din nou şi transformată apoi în magazin de 
mobilă. 


Abia la începutul anilor 1990, la solicitarea sutelor de locuitori ai Odessei, această 
minunată biserică s-a redeschis. 


În anul 1999, cu binecuvântarea Înaltpreasfinţitului Agatanghel, mitropolitul 
Odessei şi Izmailului, după moartea monahiei Pantelimona (+1998), în biserică 
este adus mult preţuitul chip al Maicii Domnului „Izvorul Tămpduirii” (pe piatră). 


Multă vreme icoana s-a aflat la cucernica stareță, monahia Pantelimona. Mii de 
locuitori din Odessa şi împrejurimi, veneau pentru a se ruga la icoana făcătoare de 
minuni (pe strada Bogătaşului 15), unde locuia monahia Pantelimona, în vârstă de 
90 ani. 


Deocamdată istoria acestei icoane nu este cunoscută în întregime, iar unii dintre 
mireni se ocupă cu adunarea evenimentelor despre icoana făcătoare de minuni. 


A fost găsită la începutul veacului XX. Până în revoluţie, un oarecare mirean 
cucernic, a hotărât să-şi curețe grajdul de gunoi şi a lovit într-o oarecare cremene. 
Pe piatră a apărut chipul din două părți. Icoana a fost adusă cu mare evlavie în 
casă. În vremurile tulburi ale războiului civil, stăpânii au hotărât să fugă din 
Odessa, uitând de icoană. 


In ziua plecării a răsunat vocea: „Voi cui mă lăsaţi?”. Aceste cuvinte s-au făcute 
auzite de întreaga familie şi chiar şi de cei din curte. 


Speriat, stăpânul a luat icoana şi a dus-o în mănăstirea de maici „Arhanfhelul 
) 
Mihail” şi în acest loc s-a păstrat până în anii 60 ai veacului XX. 


În vremea prigoanei lui Hruşciov, cu binecuvântarea duhovnicească, icoana Maicii 

Domnului a fost adusă în casa monahiei Pantelimona (în lume Agafea). Adesea, în 
timpul molebenului de noapte şi citirea acatistului Maicii Domnului, stareţa auzea 
cântare îngerească iar camera era inundată de lumină. Aici se adunau prin anii 80 - 
90 mulţi nevoitori pentru ajutorul şi ocrotirea Mijlocitoarei miloase. 


Cu binecuvântarea Înalt Preasfinţitului Mitropolit Agatanghel, în ultimii ani, în 
fiecare zi de vineri de la ora 21 până la 6 dimineaţa icoana era purtată în procesiune 
prin Odessa, în toate mănăstirile de maici şi călugări, unde se săvârşea moleben, 
cântări şi citirea acatistului. 


Icoana „Izvorul Tămăduirii” (pe piatră) a revărsat multe minuni. De câteva ori a 
curs mir din icoană iar copiile acesteia au revărsat de asemenea un puternic miros 
de mir. 


La începutul veacului XX, icoana s-a bucurat de o nespusă preţuire din partea 
credincioşilor. 


Din constatările specialiştilor reiese că o particularitate aparte a icoanei o constituie 
partea litografică (sec.XVIII-XIX). Pe latura din spate a icoanei se află o altă 
reprezentare în miniatură a „Izvorului Tămăduirii”. 


După mutarea icoanei Maicii Domnului în biserica din Kazan s-a trecut la 
desfăşurarea Procesiunilor de noapte cu participarea acestor icoane făcătoare de 
minuni din Rusia şi Ucraina. 


In mod deosebit îşi aduc aminte locuitorii Odessei de procesiunea ce s-a făcut cu 
icoana Mântuitorului izvorâtoare de sânge şi icoana făcătoare de minuni a Maicii 
Domnului „Izvorul Tămăduirii” (pe piatră). 


Sub supravegherea protoiereului Grigore Kainna în biserica din Kazan, s-au 
executat lucrări de restaurare. De asemenea, în sfântul altar s-au introdus de către 
Nicolae Potiji, înscrieri de aducere aminte a veacului XIX. În multe locuri zidurile 
bisericii s-au deteriorat, iar în vremuri precare, o parte din înscrieri au pierit. În 
zilele noastre, înscrisurile s-au restaurat de către Vladimir Budakov, Igor Stoianov 
şi Nicolae Potuji. 


Printre izvoarele preţuite ale eparhiei din Odessa-lzmail, o mare cinstire o atribuie 
Izvorului şi Paraclisului înălțat în cinstea icoanei Maicii Domnului „Izvorul 
Tămăduirii”, aflată pe teritoriul mănăstirii de călugări „Adormirea Maicii 
Domnului”. 


In ziua de vineri din Săptămâna Luminată, pe teritoriul mănăstirii se desfăşoară 
Procesiune şi are loc sfințirea apei mici. La acest praznic se adună pelerini de prin 
alte oraşe şi locuitori ai Odessei. 


La Procesiunea care se desfăşoară în această zi în mănăstire, participă şi icoana 
făcătoare de minuni a Maicii Domnului din Kasperov (Kasperovskaia). 


Printre alte icoane făcătoare de minuni din Rusia şi Ucraina se numără şi icoana 


Maicii Domnului „Izvorul Tămăduirii” din mănăstirea de maici „Alexie Akatov”, 
din oraşul Voronej. Prin denumirea sa, mănăstirea este strâns legată de sfântul 
Alexie, mitropolitul Moscovei (1300-1378), (pomenirea 12-15 februarie). În ziua 
prăznuirii lui, în anul 1620, au fost izgoniți lituanieinii şi cerchezii. Egumenul Kiril 
a întemeiat „Pustia sfântului Alexie”. Sfinţită în anul 1674, biserica sfântului 
Alexie din Vladimir, a devenit prima construcție din piatră din Voronej. Clopotnița 
acestei biserici este cea mai veche din oraş. În sfântul locaş, se găsesc următoarele 
icoane ce se bucură de înaltă cinstire: icoana Maicii Domnului „Izvorul 
Tămăduirii”, (chipul din Athos) care a izvorât mir, icoana sfântului mucenic 
„Pantelimon”, icoana Maicii Domnului din Kasperov şi icoana Maicii Domnului 
„Liniştirea în necazuri şi suferinţe”. 


Icoana "Izvorul Tămăduirii” din mănăstirea sfântului Alexie a fost dăruită 
Catedralei „Acoperământul Maicii Domnului”. Seara, pe data de 7 septembrie anul 
1992, icoana a izvorât mir şi de atunci, această minune s-a repetat în câteva 
rânduri. Mirul se scurge din mâna şi sceptrul Stăpânei şi din sulul de hârtie care este 
ținut de Pruncul-Dumnezeu. 


În eparhia din Voronej se află cîteva izvoare Tămăduitoare. Un alt Izvor se găseşte 
pe teritoriul mănăstirii de maici „Schimbarea la faţă”, a Sfântului Tihon. Izvorul a 


fost săpat chiar de Sfântul Tihon. Mai există şi alte Izvoare sfinte în cinstea icoanei 
Maicii Domnului „Izvorul Tămăduirii”. Până în revoluţie se numărau 20 Izvoare. 


Prăznuirea icoanei Maicii Domnului „Izvorul Tămăduirii” are loc în ziua de vineri 
din Săpămâna Luminată. 


Sorin Preda - Izvorul tămăduitor de la Mănăstirea Ghighiu 


Crucea apelor 


În curtea Mănăstirii Ghighiu nu ai loc nici să arunci un ac. Cu sticle şi bidonaşe în 
mână, mii de oameni veniţi din toate colțurile ţării aşteaptă a doua sfințire a apelor, 
nădăjduind fiecare la ajutorul lui Dumnezeu. Există o zi anume din an, când se 
deschide crucea apelor şi unele izvoare capătă puteri miraculoase. E Vinerea 
Tămăduirii - prima vineri de după Paşti, când credincioşii se adună la şipot, 
aşteptând precum ologul din Videzda Evangheliei să-şi găsească vindecarea. E ziua 


"tulburării apelor”, ziua în care legenda spune că împăratul Leon cel mare, 
plimbându-se prin pădurea din preajma cetăţii Constantinopole, a dat peste un 

orb căzut la pământ. Mai mult mort decât viu, omul cerea cu glas abia şoptit ca 
cineva să-l ajute şi să-i răcorească buzele cu puţină apă. Milos din fire, Leon a 


început Să caute un izvor, dar nu l-a găsit. De trei ori a încercat şi când deja îşi 
ierduse orice nădejde, a auzit din cer glasul Maicii Domnului: 


Într-adevăr, nu departe, chiar la rădăcina unui stejar, clipocea un 
izvor rece şi curat, din care împăratul a luat cum a putut câteva picături şi 
umezind ochii nevăzătorului, acesta a început de îndată să vadă şi să dea slavă 
lui Dumnezeu. 


Aşa a ridicat Leon cel mare o falnică mănăstire ce dăinuie până în zilele noastre şi, 
tot aşa, bucuria lui s-a transformat într-o mare sărbătoare creştină, pe care maicile 
de la Ghighiu o păstrează cu sfinţenie: "Izvorul Tămăduirii”. 


Apa e Sfântă prin ea însăşi, e toată un miracol şi nu întâmplător, ţăranii o 
respectă ca pe o icoană aparte, fără chip. 


> Huţulii din nordul Bucovinei o sărbătoresc într-un fel anume, aruncând într- 
o apă curgătoare cojile de ouă inchistrite (incondeiate) de la Paşti, în timp 
ce bătrânul cel mai bătrân (patriarhul satului) se adresează ritualic celor 
morți, spunându-le că toate rubedeniile au mai trăit o dată bucuria Învierii, 
că toți sătenii sunt sănătoşi şi s-au veselit în noaptea pascală, dar nu i-au 
uitat nici o clipă pe cei ce au murit şi acum se odihnesc intru Domnul. 

Unii consideră că apa desparte şi uneşte deopotrivă două lumi (cea văzută 
şi nevăzută), ridicând izvoare şi fântâni în amintirea părinţilor, aşa cum se 
întâmplă şi astăzi în Gorj. 

» Alții aruncă apa primei scăldări a pruncului la rădăcina unui păr, pentru 
sporul întregii gospodării sau îşi clătesc faţa a doua zi de Paşti cu apă în 
care se află aşezate, în chip mistic şi solemn, un ou roşu şi un bănuț de 
argint. 


Prin apă, primim viaţă şi curățirea de păcate, botezul şi binecuvântarea 
(sfeştania) casei. Apa este începutul şi sfârşitul a toate câte sunt, e chiar Hristos 


- izvorul nesecat din care cine bea nu mai însetează niciodată. 


Icoana făcătoare de minuni a Maicii Domnului 


O dată în an, de ziua Tămăduirii, Ghighiu se găteşte în straie albe şi curate de 
sărbătoare. Curtea mănăstirii e ca o stupină. Fără excepție, toate măicuţele 
trebăluiesc la Agheasmatar sau în jurul bisericii, sădind fiecare în dreptul chiliei 
sale brâuri multicolore de irişi, păscăluţe, butonaşi, pansele, violete sau mărgăritar. 
În spatele zidurilor înalte ale mănăstirii, turlele fumegoase şi zgomotul asurzitor al 
Ploieştiului dispar miraculos. 


Biserica dintre flori 


Marea lavră Ghighiu pare aşezată sub un clopot de linişte, deşi porțile mari, de 
stejar, nu ajung în veci să se odihnească, din pricina numărului mare de credincioşi 
care trec într-una prin ele. Oamenii se abat din drumul lor obişnuit, cer 
binecuvântare maicii Lavrentia şi aceasta, zorită de pregătirile hramului, îşi 
zăvorăşte buzele, îndemnându-i poruncitor să intre în biserică şi să se închine la 


Retrasă într-un colț de strană, maica Maria priveşte mulțimea credincioşilor 
adunaţi în jurul icoanei şi zâmbeşte uşor, purtată parcă de un gând doar de ea ştiut. 
E puternică Siriaca, într-adevăr, dar puţini ştiu că cel mai mare miracol al icoanei 
este izvorul din spatele mănăstirii. Ca două suflete perechi, icoana şi izvorul 
întregesc aceeași lucrare. Într-un caiet cu scoarțe îngălbenite de vreme, Maica 
Lavrentia a păstrat multe din minunile împlinite la Ghighiu, apoi caietul a dispărut. 


Nimeni nu l-a mai găsit vreodată. Parcă ar fi intrat în pământ. Din toate, a mai 
rămas doar amintirea unor întâmplări miraculoase, despre care maica Maria 
vorbeşte cumva cu teamă și fereală. 


Siriaca e o icoană smerită, căreia nu-i place fala deşartă - acoperământ cu pietre 
prețioase sau cuvinte exagerate de laudă. De cele mai multe ori, refuză să fie 
fotografiată, aşa cum refuză să fie mutată de la locul ei, îngreunându-se peste 
fire, dacă cel ce se apropie de ea nu se află în post curat şi rugăciune. Fără nici o 
explicaţie şi fără legătură cu momentul zilei, uneori se înnegurează la chip, încât 
nu-i mai zăreşti nici o trăsătură; alteori, faţa i se luminează dumnezeieşte, 
dezvăluind o piele catifelată şi curată, de femeie tânără şi fără prihană. Vindecă 
demonizaţi şi paralitici, dezleagă zămislirea de prunci şi aduce pace în casă, dar 
îşi ia darul înapoi, dacă cei însănătoşiţi uită să mulțumească şi să facă la rândul 
lor milostenie. 


Maica Lavrenţia 


“Icoana are viaţa ei”, zice maica. "Are ochi şi voinţă. Vede cugetul omului 
aşezat în faţa ei, se întristează Sau surâde, după credinţa şi pocăinţa fiecăruia. 


Prin viu grai, am pomenit de la maicile cele bătrâne să nu vorbim prea mult despre 
minuni. Chiar săvârşite sub privirea noastră, să le uităm pe dată, dacă se poate. 
Multe din ele s-au pierdut, dar asta nu înseamnă că nu au fost. 


Cea mai minunată dintre ele s-a petrecut chiar la aducerea ei din Siria, în 25 
februarie 1958. Deja, alaiul arhiereilor, în frunte cu patriarhul Iustinian, intrase 
în biserică, când brusc şi fără vreun motiv anume, oaspetele sirian, episcopul 
Samaha, a început să plângă în hohote. Cu lacrimile şiroind pe obraz, a căzut în 


faţa icoanei şi a început să-şi ceară iertare Maicii Domnului că a luat-o de la 
locul ei din Asia, că necredinţa oamenilor a alungat-o din Siria, din biserica ei. 
Cei de faţă au amuţit, ştiind că lacrimile nu sunt numai roua sufletului, ci şi un 
Semn, 0 prevestire. Și într-adevăr, a doua zi măicuţele aveau să descopere 
minunea - izvorul lui Agapie, acoperit de comunişti cu o dală imensă de beton, 
începuse să picure strop cu strop, ca lacrimile episcopului sirian - semn că 
puterea lui Dumnezeu era de neoprit, că ura şi vrăjmăşia celor fără de credinţă 
nu puteau în veci să dăinuie.” 


Izvorul întemnițat 


Maica Maria oftează, dar nu se tulbură. Ea este cea care ingijeşte izvorul, îl curăță 
şi-i aşterne jur împrejur delicate veşminte florale. Acolo îşi face pravila şi se roagă. 
Acolo plânge când e necăjită şi tot acolo îşi găseşte liniştea. Ca nimeni altcineva, 
maica Maria cunoaşte puterea acestei ape. Ştie prea bine că izvorul pustnicului 
Agapie e unic şi miraculos, că adeseori, se poartă de parcă ar avea voinţă proprie - 
fie se prelinge în picături leneşe, fie se înalţă într-o coloană acvatică, de până la 10 
metri înălțime. Nu e o apă obişnuită. 30 de ani a stat ferecată într-o temniţă de 
beton, aşteptând mâna salvatoare a altui întemnițat, părintele Pantelimon - care a 
suferit în beciurile comuniste bătăi şi chinuri de neimaginat. Vârât în sac şi cu gura 
acoperită de cârpe ca să nu se mai audă țipetele lui, părintele a fost de mai multe 
ori la un pas de moarte. 


Parintele Pantelimon prisacarul 


Ultima oară a fost dus fără suflare la spital şi medicii nici nu au vrut să se apropie 
de el, spunând: "Nu are nici unu la sută şanse să trăiască”. Abia licărind ca lumina 
firavă a unei candele, viaţa părintelui a fost salvată de o asistentă miloasă şi cu 
frică de Dumnezeu, care l-a îngrijit zi şi noapte, zicând în sinea ei că "unu la sută e 
mai mult şi mai bogat decât nimicul morţii". Prin nădejde şi speranţă, părintele mai 
trăieşte şi astăzi aceeaşi nădejde care l-a făcut ca la 80 de ani să dezgroape singur şi 
să curețe, de multe ori doar cu mâinile goale, izvorul tămăduitor al lui Agapie. 


Duhovnicul albinelor 


Când vorbeşte despre părintele Pantelimon, ochii maicii Maria se umezesc de 
lacrimi. Nu poate să înţeleagă cum după atâtea schingiuiri şi suferinţe, părintele 
mai poate avea atâta râvnă. Posteşte ca nimeni altul, mâncând o dată în zi. 
Spovedeşte neîntrerupt, zeci şi zeci de oameni. Ține cu sfinţenie slujbele în 
biserică şi adeseori, se culcă mult după miezul nopţii. Dimineaţa la trei e din nou în 
picioare, citind din Filocalie şi făcându-şi pravila călugărească. Destinul său a fost 
neodihna. 


Ucenic al marelui duhovnic Arsenie Boca şi întemnițat odată cu el, a învăţat să 
îndure, cu gândul veşnic la Dumnezeu. Toată viaţa lui a fost o jertfă, dar niciodată 


nu a cârtit. Când comuniştii l-au alungat din mănăstire, a devenit albinar, ridicând 
multe mănăstiri şi turle, cu mierea lui vândută în piaţă. 


"Şi acum se ocupă de stupi", zice maica Maria. "La 80 de ani, grijeşte de râme şi 
matcă, dar ca un copil zvăpăiat, la fel de bine îl poţi vedea urcând în copac, după 
un roi scăpat din stupină... La 80 de ani, nu stă o clipă locului. Sapă la grădină, 
curăţă livada şi coseşte vârtos, ca un flăcău. Nici părintele Iftimie, mult mai tânăr şi 
în putere, nu poate ce poate duhovnicul nostru Pantelimon... Aşa e părintele. Tace 
mereu, afundat în rugăciune, ascultă necazul fiecăruia şi zâmbeşte oricui cu 
bunătate. Suferințele lui au rămas undeva, departe - parcă ar fi fost trăite de 
altcineva. A uitat tot răul şi a iertat pe toată lumea." 


IZVORUL, 


Izvorul tămăduitor de la Ghighiu 


O dată în an, mănăstirea Ghighiu se găteşte în straie albe şi curate de sărbătoare. 
Ziua Tămăduirii e aproape şi maica Maria se grăbeşte, cu mâinile ei ostenite de 
muncă, să întregească rândul de flori ce duce spre izvor. Cu o privire uşor 
adumbrită de tristeţe, priveşte straturile de albăstrele, salvie şi petunii, ştiind că a 
doua zi, de hramul mănăstirii, oamenii vor călca totul în picioare, grăbindu-se să ia 
apă şi să se închine la icoană. Maica nu se supără, caută să ierte. De fiecare dată se 
întâmplă acelaşi lucru: puhoiul mulţimii distruge iarba şi florile, iar a doua zi 
începe o ploaie binecuvântată ce reface întreaga frumuseţe a naturii. Cu sticle şi 
bidoane în mână, oamenii se roagă şi aşteaptă o minune. Aşteaptă, fiecare după 
credinţa lui, fără să bănuiască măcar că minunea se află chiar în faţa lor - 
izvorul cuviosului Agapie şi dragostea Maicii Domnului Siriaca. 


Apa şi iubirea reprezintă începutul şi sfârşitul a toate câte sunt; îl reprezintă 
chiar pe Hristos - izvorul nesecat din care cine bea nu mai însetează niciodată. 


Comoara de la Ghighiu. Maica Domnului .„Siriaca“ 


A VU 7720700023279 


La câţiva paşi de Ploieşti, Mănăstirea Ghighiu ascunde o mare comoară spirituală: 
icoana Maicii Domnului "Siriaca”, icoană grabnic ajutătoare, ce nu încetează 
nici astăzi a face minuni de vindecare şi de întoarcere la credinţă. Povestea 
acestui mare dar făcut de fraţii noştri ortodocşi din Siria se întretaie mistic şi 
lucrător cu o altă bogăţie tainică a mănăstirii: Izvorul Tămăduirii, izvor ce a 
străpuns învelişul de beton, turnat din ordinul comuniştilor, chiar în clipa 
aducerii icoanei în mănăstire, iar astăzi picură Sau izbucneşte în coloane înalte 
de câţiva metri, după credinţa fiecărui om în parte. 


În orice moment al zilei, Mănăstirea Ghighiu e închisă sub un clopot transparent de 
linişte. Măicuţele sunt la chilie, făcându-şi pravila de peste zi. Când şi când, în 
dreptul porţilor de stejar masiv, opreşte câte o maşină. Oamenii se abat din drum şi 
intră curioşi în biserică, atraşi de faima fără egal a icoanei Maicii Domnului 
"Siriaca". E o icoană aparte, tulburătoare şi plină de forţă. Din orice colţ ai privi- 
0, Măicuţa Domnului pare că te urmăreşte cu ochii ei plânşi, îngreunaţi de 
durere şi brusc, fără să înţelegi prea bine ce se întâmplă, nu te mai Simţi Singur. 
Ai cu cine vorbi. Ai cui cere Sfat şi ajutor. 


Icoana pe lemn din santal 


Icoana făcătoare de minuni de la Ghighiu este aparte. E una din puținele 
reprezentări în care Măicuţa suferă, pare întristată amarnic de suferinţele Fiului 
şi păcatele oamenilor. Jos, la baza gâtului (după o străveche modă athonită), se 
înşiruie puzderie de lănţişoare şi inele de aur, ca semn de mulțumire şi 
recunoştinţă pentru toate minunile săvârşite prin mila şi rugăciunile Sfintei 
Fecioare. 


Alături, în strana din dreapta, discretă ca o umbră, o maică îşi face canonul de 
rugăciune. Veche în mănăstire cum este, la cei 80 de ani ai săi, maica a văzut cu 
ochii ei nu numai vindecări şi împliniri minunate, dar peste toate, a apucat să 
trăiască, în toată intensitatea clipei, momentul intrării Sfintei Icoane în biserica 
Ghighiului. 


Totul s-a întâmplat în 1958. Adusă din Siria şi dăruită mănăstirii de episcopul 
Vasilios Samaha, icoana zugrăvită pe lemn de santal săvârşise deja prima 
minune, cerând în vis să fie adusă în România, chiar la Ghighiu, nu în altă 
parte. Povestind şi amintindu-și toate câte au fost în acea perioadă, maica cea 
bătrână cade pe gânduri. E limpede că nimic, dar absolut nimic nu e întâmplător. 


mai este şi astăzi, dar parcă pe măsura credinţei noastre, a mai sleit, abia picură, 
cam cât s-ar umple o sticlă într-o oră. 


Da, orice ar fi şi orice s-ar întâmpla, maica nu poate să uite. Pe 25 februarie 1958, 
când alaiul arhiereilor, în frunte cu patriarhul Justinian, a intrat în biserică, 
monahiile au încremenit de uimire. Nu numai că procesiunea era de o mare 
trăire emoţională, dar la un moment dat, fără nici o explicaţie, oaspetele sirian, 
episcopul Samaha, a izbucnit în plâns. Cu lacrimile şiroind amarnic pe obraji, a 
căzut în faţa icoanei şi a început să-şi ceară iertare Maicii Domnului că a luat-o 
de la locul ei, că necredinţa oamenilor a alungat-o din Siria, din biserica ei. Cei 
de faţă au amuţit. 


Din toate minunile, cea mai grea şi mai răscolitoare este pocăinţa şi darul 
lacrimilor, roua sufletului şi rugăciunea cea adevărată a inimii. De fapt, numai 
prin lacrimi putem discuta cu Dumnezeu. Țâşnite din străfundurile necazurilor 
sau ale bucuriei, lacrimile vorbesc singure. Se urcă slobode direct la cer. 


Cum i-a fost salvat de la moarte copilul lui Ninel Toma din Ploieşti 


Aşa l-am cunoscut, îngenuncheat şi cu ochii în lacrimi. Încă tânăr, abia trecut de 40 
de ani, Ninel Toma stătea ghemuit în faţa icoanei şi plângea cu suspine. Într-un 
târziu, când s-a ridicat, un zâmbet îi strălucea discret pe buze. Din durerea lui de 
altă dată nu-i mai rămăsese decât o cută adâncă pe mijlocul frunții şi părul albit 
într-o singură noapte. La început, când l-am întrebat ce i se întâmplase, de ce 
plângea, a refuzat să vorbească. Apoi, privind din nou la icoană, s-a răzgândit, 
grăbindu-se să adauge că toată mărturia lui e dată doar spre mărirea Maicii 
Domnului şi spre întărirea celor aflaţi în disperare şi nevoi. 


Tulburătoarea lui poveste începe cu ani în urmă, pe timpul comuniştilor, când, 
în ciuda vremurilor grele, Ninel Toma era deja un om aranjat. Avea casă la 
curte, maşină, o familie minunată şi ca fotograf profesionist, câştiga destui bani 
ca să trăiască liniştit şi fără probleme. Peste toate, socrul său, marinar de cursă 
lungă, îi răsfăţa familia cu toate bunătăţile pământului, ajutându-l financiar ori 
de câte ori era nevoie. 


"Trăiam fără nici o grijă, îşi aminteşte Ninel Toma. Nimic, dar absolut nimic nu 
anunţa ce urma să se întâmple. În ziua aceea, stăteam cuminte cu soţia în 
grădină, când deodată, am auzit o bufnitură cumplită, care m-a scrijelit parcă pe 
creier. Când m-am dus să văd ce se întâmplase, am înlemnit. Adormit într-un 
hamac, Dănuţ, copilul meu de 6 ani, căzuse izbindu-se cu capul de ciment. A fost 
ceva cumplit, era plin de sânge, capul îi crăpase ca un pepene şi chiar dacă mai 
respira încă, Dănuţ îşi pierduse cunoştinţa, era inert, era o legumă, nu mai avea 
memorie, nu mai recunoştea pe nimeni. Când l-am dus la Urgenţe, doctorul a 
ridicat din umeri şi arătându-mi radiografiile în care se vedea o fisură prelungă 
de un centimetru, mi-a zis fără nici un ocol: "Numai Dumnezeu ţi-l poate salva! 
Oricum, chiar dacă trăieşte, va fi un handicapat toată viaţa”. 


Pe vremea aceea nu ştiam prea multe despre biserică, nici despre Hristos. Împins 
de disperare, m-am Suit în maşină, am demarat şi fără să ştiu unde merg, m-am 
trezit în fața Mănăstirii Ghighiu. Atunci mi-am adus aminte că mai fusesem o 
dată la mănăstire, ocazie cu care mi S-a întâmplat ceva ciudat. Pentru că 
intrasem în biserică să fotografiez o nuntă, maica Lavrentia (ghidul mănăstirii) 
m-a rugat să pozez şi Icoana Preasfintei Fecioare. Chiar dacă maica m-a 
avertizat: "Ai grijă, cei necredincioşi nu o pot fotografia”, eu mi-am văzut de 
meserie cum ştiam mai bine. Spre surprinderea mea, la developare, nunta a ieşit 
perfect, dar chipul Maicii Domnului nu era nicăieri. Am mai încercat o dată. Am 
consumat două filme (72 de imagini) din toate unghiurile posibile, dar rezultatul 
a fost acelaşi. Abia a treia oară, când maica mi-a zis: "Fă ce fac eu” şi a început 
să meargă în genunchi din pridvorul bisericii până la icoană, abia atunci am 


reuşit să-i redau chipul Maicii Domnului pe peliculă. Cu tulburarea acestei 
amintiri, am intrat în biserică şi ajuns în dreptul icoanei, am simţit că în sufletul 
meu se produce un vârtej teribil. Am început să plâng. Boceam fără ruşine. Din 
ochi ţâşneau lacrimile, iar din piept răbufneau toate strigătele mele de disperare, 
încât până şi părintele a întrerupt Slujba şi ieşind din altar, a întrebat speriat: 
"Ce-i aici ? Cine a murit?"'. 


Impresionate cu totul, măicuţele au făcut cerc în jurul meu şi aşezându-se în 
genunchi, potopite şi ele de lacrimi, au început să se roage într-un singur glas, 
cerând milostivirea Maicii Domnului şi vindecarea copilului, care se zbătea între 
viață şi moarte la spital, urlând de durere la cea mai mică atingere. Vă 
mărturisesc că în acea clipă, în faţa icoanei, am Simţit că minunea începe Să 
lucreze. Brusc, nişte palme uriaşe s-au aşezat asupra mea, iar din toate părțile 
mă învăluia o căldură ca de forjă, de ziceam că mi se vor lichefia şi părul şi 
hainele. Apoi, la fel de inexplicabil, mâinile s-au ridicat şi am simţit pe cap o 
mângâiere pe care nu o voi uita toată viaţa, mângâiere însoţită de o voce caldă, 
învăluitoare: "Du-te acasă, omule... Copilul tău se va face bine”. 


M-am ridicat şi am privit în jur. Nu era nimeni, doar maicile care se rugau la 
câțiva metri distanţă în genunchi, cu mâinile împreunate. Glasul şi rostirea erau 
doar pentru mine, învăluindu-mă într-o linişte de necuprins. Senin şi luminat la 
faţă, ca şi cum nimic nu i S-ar fi întâmplat copilului, mi-am luat soția de mână şi 
am mers direct la spital, spunându-i: Aurelia, Dănuţ al nostru va fi bine - fără să 
ştiu că minunea se săvârşise deja, că Dănuţ al nostru ne aştepta însănătoşit să-l 
luăm acasă. Se dăduse jos din pat, alerga prin salon, cerea de mâncare, se juca 
vesel cu asistentele. 


Nimeni nu ştia ce anume se petrecuse - nici medicii de salon, nici specialiştii în 
neurologie, care l-au consultat imediat cu mare uimire. Dănuţ se vindecase de la 
sine, fără medicaţie, fără nici o intervenţie chirurgicală. Când l-am dus pe copil 
la Bucureşti, pentru un consult mai aprofundat, la tomografie rezultatul a ieşit 
perfect. Fisura prelungă din craniu dispăruse, ca şi cum n-ar fi fost vreodată. 
Aşa, m-am întors acasă cu copilul sănătos, bucurându-mă şi strângându-l în 
braţe ca un nebun. În acelaşi timp, am căzut uşor pe gânduri şi mi-am amintit 
că, atunci când am dus băiatul la spital, în salon mai era o femeie uşor lovită la 
cap, ce se internase pentru nişte analize simple, de rutină. Câteva zile mai târziu, 
în timp ce completam hârtiile de externare a copilului, rudele femeii tocmai îi 
țineau lumânarea. Cu o leziune minoră la cap, femeia murise, în timp ce copilul 
meu, considerat de doctori irecuperabil şi fără şansă, trăia.” 


Izvorul întemnițat de comunişti 


Mănăstirea e frumoasă mereu, dar, o dată în an, de Ziua Tămăduirii, Ghighiu se 
găteşte aparte, în straie albe şi curate de sărbătoare. Curtea mănăstirii e ca o 
stupină. Fără excepție, toată măicuţele trebăluiesc la agheazmatar sau în jurul 
bisericii, sădind fiecare în dreptul chiliei sale brâuri multicolore de irişi, păscăluțe, 
butonaşi, pansele, violete sau mărgăritar. Nimic nu mai răzbate din chipul 
posomorât al oraşului, care pândeşte undeva, în zare. 


În spatele zidurilor înalte ale mănăstirii, turlele fumegoase şi zgomotul asurzitor al 
Ploieştiului dispar miraculos. Marea lavră Ghighiu e apărată din două părți - 
icoana făcătoare de minuni şi izvorul tămăduirii ce susură în spatele grădinii. 
Ca două suflete-pereche, icoana şi izvorul întregesc aceeaşi lucrare. Într-un caiet 
cu scoarțe îngălbenite de vreme, s-au păstrat multe din minunile împlinite la 
Ghighiu, apoi caietul a dispărut. Nimeni nu l-a mai găsit vreodată. Parcă ar fi intrat 
în pământ. Din toate, a mai rămas doar amintirea unor întâmplări miraculoase, 
despre care maica Maria, îngrijitoarea grădinii, vorbeşte cumva cu teamă şi fereală. 
"Siriaca” e o icoană Smerită, căreia nu-i place fala deşartă - acoperământ cu 
pietre preţioase sau cuvinte exagerate de laudă. De cele mai multe ori, refuză să 
fie pozată în albume, aşa cum refuză să fie mutată de la locul ei, îngreunându-se 
peste fire, dacă cel ce se apropie de ea nu se află în post curat şi rugăciune. 


Fără nici o explicaţie şi fără legătură cu momentul zilei, uneori Măicuţa se 
înnegurează la chip, încât nu-i mai Zăreşti nici o trăsătură; alteori, faţa i se 
luminează dumnezeieşte, dezvăluind o piele catifelată şi curată de femeie tânără 
şi fără prihană. Vindecă demonizaţi şi paralitici, dezleagă zămislirea de prunci şi 
aduce pace în casă, dar îşi ia darul înapoi dacă cei însănătoşiţi uită să mulțumească 
şi să facă la rândul lor milostenie. "Icoana are ochi şi voinţă - zice maica. Icoana 
vede cugetul omului aşezat în faţa ei şi se întristează sau surâde, după credinţa şi 
pocăința fiecăruia. Prin viu grai, am pomenit de maicile cele bătrâne să nu vorbim 
prea mult despre minuni. Chiar săvârşite sub privirea noastră, să le uităm pe dată, 
dacă se poate". 


Multe din întâmplările trecute s-au pierdut, dar asta nu înseamnă că nu au fost. Cea 
mai minunată dintre ele s-a petrecut chiar la aducerea icoanei din Siria, când 
episcopul Samaha a lăcrimat, aşa cum a doua zi avea să lăcrimeze, strop cu Stop, 
din izvorul acoperit de comunişti cu o dală imensă de beton - semn că puterea lui 
Dumnezeu era de neoprit, că ura şi vrăjmăşia celor fără de credinţă nu puteau în 
veci Să dăinuie. 


Maica Maria oftează, dar nu se tulbură. Ea este cea care îngrijeşte izvorul, îl curăţă 
şi-i aşterne jur-împrejur delicate veşminte florale. Acolo îşi face pravila şi se roagă. 
Acolo plânge când e necăjită şi tot acolo îşi găseşte liniştea. Ca nimeni altcineva, 
maica Maria cunoaşte puterea acestei ape. Ştie prea bine că izvorul pustnicului 
Agapie e unic şi miraculos, că adeseori, se poartă de parcă ar avea voinţă proprie - 
fie se prelinge în picături leneşe, fie se înalţă într-o coloană acvatică, de până la 10 
metri înălțime. 


O dată în an, maica Maria se grăbeşte cu mâinile ei ostenite de muncă 
întregească rândul de flori ce duce spre izvor. Cu o privire uşor adumbrită 
tristețe, priveşte straturile de albăstrele, salvă şi petunii, ştiind că a doua zi, 
hramul mănăstirii, oamenii vor călca totul în picioare, grăbindu-se să ia apă şi să se 
închine la icoană. Maica nu se supără, caută să ierte. De fiecare dată se întâmplă 
acelaşi lucru - puhoiul mulțimii distruge florile, iar a doua zi începe o ploaie 
binecuvântată ce reface întreaga frumuseţe a naturii. Cu sticle şi bidoane în mână, 
oamenii se roagă şi aşteaptă o minune. Aşteaptă, fiecare după credinţa lui, fără să 
bănuiască măcar că minunea se află chiar în faţa lor - izvorul cuviosului Agapie şi 
dragostea Maicii Domnului "Siriaca”. 


Icoanele sunt vii, ne mângâie în întristări 


La Ghighiu, Maica Domnului "Siriaca” veghează necontenit. Departe de zarva 


publicitară sau de spectacolul strident al vreunui posedat, icoana lucrează după 
credinţa şi râvna fiecăruia. Când şi când, îngăduie câte o mărturie spre luare- 
aminte, spre întărirea celor slabi. La Ghighiu nu se vorbeşte de icoana făcătoare de 
minuni. 


Pe peretele din pridvor nu găseşti decât un scurt istoric: "Mănăstire ridicată pe 
terenul donat de Uţa Râfoveanca prin sârguinţa călugărului Agapie, cu cheltuiala 
ctitoriei şi din agoniseala cuvioşilor călugări părinți, în timpul lui loan Caragea 
Voievod". 


Nicăieri nu se face vreo referire la icoana adusă cu atâta zbucium din îndepărtata 
Sirie. La Ghighiu, istoria cea adevărată a locului se scrie în memoria măicuţelor. 
Sunt fapte şi întâmplări pe care nu le poate şterge nimeni şi nimic. Fiecare a văzut 
şi a trăit ceva peste fire: o lacrimă curgând din ochiul Preasfintei Fecioare, un 
tămăduit de cancer sau de epilepsie. 


Maica Lavrentia, de pildă, îşi aminteşte cum, în timpul lui Ceauşescu, un bolnav de 
rinichi plângea la icoană că nu i se dădea paşaport să plece în Germania pentru un 
transplant. Mult a plâns omul acela, de dimineaţă până după Vecernie, când a ajuns 
acasă, cineva de la Securitate l-a sunat, spunându-i cu reproş: "Pe unde umbli, 
tovarăşe? Te-am căutat toată ziua. Vino să-ţi iei paşaportul!". Omul a ajuns în 
Germania, şi-a făcut transplantul şi trăieşte şi acum. 


Altă maică, Arsenia, e convinsă că icoanele sunt vii. Discuţi cu ele, îţi spui necazul 
şi ele îţi dau răspuns. Te mângâie, te întăresc, te scot din disperare. Maica Arsenia 
ar putea vorbi despre cum s-a vindecat o demonizată doar atingând rama icoanei 
sau despre cum o femeie şi-a recăpătat banii furați chiar în biserică. 


Pentru ea, minune adevărată e altceva, e chiar vieţuirea ei la Ghighiu, alături de 
familia ei, de surorile ei după trup (Evlampia şi Atanasia) şi mama lor, mutată la 
cele veşnice, Macrina. Alungate din Basarabia încă din 1940, alungate şi din 
mănăstire de comunişti, cele trei surori au revenit în mănăstire şi continuă să 
trăiască la Ghighiu, în casa lor, în casa Domnului şi a Maicii Domnului "Siriaca", 
cea întunecată la chip de suferinţele întrevăzute ale Mântuitorului, de suferinţele 
spre izbăvire la care suntem cu toții supuşi. 


Mănăstirea Izvorul Tămăduirii din Munţii Măcinului 


Indicatorul ne arată că mai avem puţin până la Mănăstirea Izvorul Tămăduirii. 


Frumoasa mănăstire Izvorul Tămăduirii are un singur călugăr. 


Mănăstirea avea o icoană extraordinar de frumoasă cu Maica Domnului şi pruncul. 


Acesta este un detaliu interesant cu un porumbel sculptat în lemn de un meşter 
dibaci. 


De asemena Mănăstirea poate să se mândrească cu faptul că deţine o icoană 
făcătoare de minuni cu Maica Domnului Gherontissa care înseamnă “Stareţa” şi 
care este simbolul Mănăstirea athonite Pantocrator. 


Pe o măsuţă sub icoana Maicii Domnului Gherontissa era o cutiuţă cu moaştele 
Sfântului Teodosie, începătorul vieţii de obşte, un fragment din veşmântul Sfântu- 
lui loan Rusu, un fragment din stejarul din Mamvri şi o copie fidelă a inelului 
Sfintei Ecaterina. 

Sursa: 
https://elenushu.wordpress.com/2010/10/03/prin-muntii-macinului/ 

Biserica Izvorul Tămăduirii, din Constantinopol, cunoscută sub denumirea de 
"Mănăstirea Izvorului Maicii Domnului" este una dintre vechile biserici ortodoxe 
din cetatea împăratului Contantin cel Mare. 


Biserica Izvorul Tămăduirii se află în cartierul Zeitinburnu, în apropiere de Balikli, 
Istanbul, la numai câteva sute de metri în afara zidurilor vechi ale oraşului. Poarta 
numită Silivri se află la o distanţă de cinci sute de metri de Biserica Izvorul 
Tămăduirii. Ansamblul monahal actual, înconjurat de un zid înalt, se află aşezat 
între cimitirul ortodox şi cel armean. 


Biserica Izvorul Tămăduirii - Constantinopol 


Potrivit unei vechi legende, biserica a fost construită de împăratul Leon I, tracul 
(457-474), datorită unei minuni de care s-a împărtăşit acesta pe când era încă 
soldat. 


Se spune că în ziua de 4 aprilie 450, mai înainte de a intra în cetate, Leon 
Marcelus a întâlnit un om orb care l-a rugat să-i dea apă de băut şi să-l îndrume 
spre cetate. Atunci, un glas de femeie i-a poruncit să caute în apropiere, unde se 
afla un izvor, şi să ude ochii orbului cu apă curată. Făcând astfel, orbul a 
deschis ochii şi a început să-L slăvească pe Dumnezeu. Apoi, acelaşi glas i-ar fi 
zis lui Leon că va moşteni tronul împărătesc. Îndată după ce a fost uns împărat, 
Leon a construit o biserică măreaţă, închinată Maicii Domnului, pe locul acelui 
izvor cu apă tămăduitoare. 


Potrivit istoricilor Procopie şi Cedrenus, biserica originală a fost reconstruită de 
către împăratul Iustinian, spre sfârşitul domniei sale (559-560). 


Izvorul cu apă sfințită şi tămăduitoare se află în afara zidurilor construite de 
împăratul Teodosie al II-lea. 


În timpul unei partide de vânătoare, împăratul Iustinian ar fi văzut mai multe 
femei adunate în jurul unei vechi capele. Aflând că lumea venea în acest loc 
pentru a se ruga şi a lua apă sfinţită, spre a se vindeca de boli, împăratul a 


poruncit ca în acel loc să fie construită o măreaţă biserică din piatră. S-au folosit 
materialele rămase de la construirea Bisericii Sfânta Sofia. 


De-a lungul secolelor, biserica a fost reparată de mai multe ori, mai ales din cauza 
cutremurelor. Cele mai mari lucrări au fost efectuate în anul 790, în timpul 
împărătesei Irina şi în anul 869, în timpul împăratului Vasile 1 (867-886). 


În data de 7 septembrie 924, ţarul Simeon I al Bulgariei a incendiat biserica. Trei 
ani mai târziu, când Petru, fiul ţarului Simeon, s-a căsătorit cu Maria, nepoata 
împăratului Roman 1 (920-944), biserica a fost renovată de cel din urmă. 


Din pricina aşezării ei în afara zidurilor cetăţii Constantinopol, această biserică a 
fost adesea folosită pentru exilarea anumitor persoane de seamă. 


În anul 1078, Gheorghe Monomahul a fost exilat în acest loc. În anul 1084, pentru 
teoriile lui neoplatonice, filosoful loan Italus a fost exilat tot în această mănăstire, 
de către împăratul Alexie | Comneanul. 


După invazia latinilor, în anul 1204, această biserică a fost ocupată de clerul latin 
şi potrivit surselor bizantine, apa sfințită nu a mai săvârşit minunile cu care erau 
obişnuiţi deja cei credincioşi. 


În anul 1328, împăratul Andronic al III-lea, paleologul a folosit Mănăstirea Izvorul 
Tămăduirii drept bază, în lupta sa pentru cucerirea Constantinopolului. Doi ani mai 


târziu, pe când se afla pe patul de moarte, în oraşul Didimoteico, împăratul a băut 
apa din acest izvor şi s-a însănătoşit îndată. 


În anul 1422, în timpul asediului otoman asupra cetăţii, sultanul Murad al II-lea s-a 
cazat în această biserică. Nu se ştie dacă bizantinii au mai renovat biserica până în 
anul 1453, când cetatea a fost cucerită de otomani. 


Biserica originală a fost demolată de otomani, în prima jumătate a secolului al XV- 
lea. 


Pelerinii ruşi din secolului al XV-lea nu menţionează nimic despre mănăstire sau 
biserică, ci doar despre un izvor cercetat de creştini. In anul 1547, francezul Pierre 
Gilles notează că biserica nu mai există, dar bolnavii încă mai vin la acest izvor. 


În anul 1727, episcopul Nicodim, mitropolit de Dercos şi Neochorion, a construit 
deasupra izvorului o micuță capelă. O veche icoană, descoperită sub dărâmăturile 
bisericii originale, a fost aşezată în capelă, spre închinare. Armenii au incercat în 
repetate rânduri să ia această capelă, dar mai multe firmane otomane au întărit 
stăpânirea grecilor asupra acestui loc sfânt. 


Locul era păzit de soldaţi turci, care strângeau de la pelerini o taxă oarecare, pe 
care o foloseau mai apoi pentru întreţinerea închisorilor. În cele din urmă, locul a 
ajuns în posesia Patriarhatului. Până în anul 1821 când ienicerii au dărâmat însă 
capela şi au otrăvit izvorul. 


Izvorul Tămăduirii din Constantinopol 
In epoca bizantină, acest locaş se număra printre cele mai importante ale cetăţii. 


Fiicare viitoare împărăteasă care venea în Constantinopol se întâlnea cu viitorul 
împărat bizantin în Biserica Izvorul Tămăduirii. 


În ziua de Înălțarea Domnului, împăratul poposea cu barca, în portul de la Poarta 
de Aur şi de aici, pe Jos, până la biserică. EI era întâmpinat de preoţi cu o Sfântă 
Cruce. După ce se îmbrăca în veşmintele împărăteşti, el era însoțit de patriarh spre 
biserică, unde avea loc slujba Sfintei Liturghii. La sfârşit, împăratul îl poftea pe 
patriarh la masă. 


REP 


Biserica Izvorul Tămăduirii îşi prăznuia hramul în ziua de 9 iulie, dar cunoştea 
ceremonii deosebite şi în următoarele zile: Vineri, în Săptămâna Luminată; 
Înălţarea Domnului; Nunta din Cana (8 ianuarie); Minunea din vremea împăratului 
Leon (4/17 aprilie). 


Între timp tot mai multe biserici au fost închinate Izvorului Tămăduirii. Cele mai 
multe au început să fie zidite după căderea imperiului bizantin. 


În anul 1833, un firman a permis patriarhului Constantius 1 să reconstruiască 
biserica. Biserica a fost terminată de zidit în data de 30 decembrie 1834, iar 
patriarhul ecumenic Constantiul al II-lea a sfințit-o în ziua de 2 februarie 1835. 


Biserica a fost incendiată în data de 6 septembrie 1955, în timpul pogramului din 
Istanbul. Starețul a fost martirizat, împreună cu arhimandritul Hrisant Mantas, în 
vârstă de 90 de ani. 


Intre timp, biserica a fost reparată. Mănăstirea Izvorul Tămăduirii este condusă 
astăzi de un episcop. Este unul dintre cele mai populare locuri de închinare din 
zonă. 


O serie de 25 de trepte din piatră coboară până la izvorul cel tămăduitor. Mai ales 
în ziua de Vineri, în Săptămâna Luminată, când este prăznuit Izvorul Tămăduirii şi 
în ziua de 14 septembrie, mănăstirea este vizitată de un număr însemnat de 
pelerini. 

Istanbul - Intrarea în Biserica Izvorul Tămăduirii 

Istanbul - Biserica Izvorul Tămăduirii - icoana deasupra izvorului 

Istanbul - Biserica Izvorul Ti ămăduirii - altarul 

Gheorghe-Cristian Popa - Izvorul Maicii Domnului din Constantinopol - 
Locul unde s-a descoperit Izvorul Tămăduirii 

In Constantinopol, Istanbulul de astăzi, dincolo de zidurile vechii cetăţi a Sfântului 
Constantin, în apropierea Porții Silivri, se ascunde cu smerenie sub pământ, în 
tainiţa unui paraclis din veacul al cincilea, o apă binecuvântată de Maica Domnului 


care a dat Ortodoxiei una dintre cele mai strălucitoare şi mai iubite sărbători: 
Izvorul Tămăduirii. 


Infăptuirea binelui naşte recunoştinţă, iar recunoştinţa îmbracă, în căutarea ei 
firească de a se exprima nu doar în planul sufletesc, ci şi în cel material, felurite 
forme. 


Recunoştinţa împăratului Leon cel mare (457-474) faţă de minunea pe care Maica 
Domnului a făcut-o în viaţa lui a îmbrăcat forma unei frumoase biserici care avea 
să ocrotească peste veacuri Izvorul Tămăduirii. 


Tradiţia Bisericii ne spune că, înainte de a ajunge împărat al Bizanțului, pe când 
era încă soldat, Leon obişnuia să se plimbe în pădurile din afara zidurilor 
Constantinopolului. Într-o zi a întâlnit în pădurea de dincolo de poarta Silivri un 
orb rătăcit. Făcându-i-se milă de el, Leon a hotărât să-l ia de mână şi să-l 
călăuzească spre cetate. La un moment dat, orbului i se făcuse foarte sete şi l-a 
rugat pe viitorul împărat să-i dea puţină apă. Atunci Leon a intrat în desişul din 
apropierea locului în care s-au oprit în speranţa că va găsi apă, dar fiind greu de 
pătruns printre arbuştii foarte deşi, s-a întors întristat. 


Atunci a auzit un glas dulce care i-a zis: „Nu e nevoie să te osteneşti, Leone, căci 
apa este aproape. Pătrunde mai adânc în pădurea aceasta şi luând cu mâinile apă 
tulbure, potoleşte setea orbului şi apoi unge cu ea ochii lui întunecaţi şi vei 
cunoaşte de îndată cine sunt eu, care sălăşluiesc aici de multă vreme “. 


Leon a făcut aşa cum îi spusese glasul şi îndată orbul a început să vadă. Adânc 
pătruns în Suflet de cele întâmplate, el a hotărât să ridice aici o biserică în 
amintirea minunii făcute de Maica Domnului, lucru pe care l-a şi înfăptuit după ce 
a ajuns împărat. 


Peste câţiva ani, împăratul Justinian (527-565) s-a vindecat de o boală grea după 
ce a băut apă din izvor, motiv pentru care a reconstruit biserica, făcând-o şi mai 
mare. Din păcate, biserica avea să fie distrusă de turci în 1453, anul căderii 
Constantinopolului. 


De-a lungul timpului, şi-au primit vindecare de la acest izvor numeroşi creştini, 
amintiţi în Sinaxar: împăratul Leon, înțeleptul şi soția sa, Teofana, patriarhul 
Ştefan, fratele împăratului, patriarhul loan al Ierusalimului, împăratul Roman 
Lecapenul şi mulţi alţii. Datorită acestor vindecări miraculoase, în acest loc s-a 


născut sărbătoarea Izvorului Tămăduirii, care s-a răspândit în scurt timp în toată 
lumea ortodoxă. 


Astăzi, deşi aflat în inima islamului, izvorul este adăpostit între zidurile înalte ale 
unui ansamblu monahal, îngrijit de Patriarhia Ecumenică. Mănăstirea poartă pe 
chipu-i alb urmele suferinței lăsate de pustiirea otomană. Curtea aşezământului este 
pavată cu dale mari de marmură, pietre funerare de pe mormintele grecilor din 
oraş, profanate şi distruse de turcii otomani. Toate se aştern ca un covor de jertfă 
sub picioarele ostenite ale pelerinilor către intrarea în paraclisul subteran ce 
tăinuieşte izvorul vindecător. Cu fiecare pas pe treptele abrupte şi măcinate de timp 
ce duc spre izvor, pelerinul coboară în istoria veacului al cincilea, când împăratul 
Leon cel mare a construit paraclisul. 


Izvorul este împrejmuit de un edificiu realizat în marmură albă, străjuit de o icoană 
în care este reprezentată Maica Domnului cu Pruncul în braţe, înconjurată de 
îngeri, stând deasupra unei fântâni. De asemenea, sunt reprezentaţi împăratul cu 
garda sa şi patriarhul însoţit de alți episcopi, soldatul Leon şi orbul în fundal, iar la 
baza fântânii, un paralitic ce îşi primeşte vindecarea. 


In bazinet înoată câţiva peşti aurii despre care se spune că sunt acolo de sute ani, 


fiind întotdeauna aceiaşi la număr şi de aceeaşi mărime. Nimeni nu ştie să explice 
cum rezistă în aceste condiţii sau cu ce se hrănesc. 


O veche legendă spune că, la 1453, în momentul cuceririi Constantinopolului de 
către turci, un călugăr prăjea câțiva peşti în tigaie în apropierea izvorului. Când 
un alt părinte a venit să-l anunţe de căderea oraşului sub stăpânire otomană, 
călugărul a răspuns că va crede acest fapt doar dacă peştii revin la viaţă, moment 
în care peştii au sărit din tigaie în izvor şi au început să înoate. După această 
legendă şi-a luat numele şi cartierul Balikli, în care se află astăzi Mănăstirea 


Li 


„Izvorul Tămăduirii, „„balikli““ însemnând în limba turcă „locul unde înoată 
peştii“. 


Tot în paraclisul subteran se află minunata icoană a praznicului Izvorul Tămăduirii, 
a cărei vechime atinge perioada de aur a Bizanțului şi despre care se spune că „se 
curăţă singură“. Orice intervenţie asupra ei în vederea restaurării este „respinsă“ de 
icoană. În ciuda umezelii din biserică şi a vechimii ei, şi-a păstrat nealterate 
calitățile, iar analizele făcute asupra ei au dovedit calități de refacere inexplicabile 
ştiinţific. 


Ansamblul monahal mai cuprinde o biserică impunătoare construită în secolul al 
XIX-lea şi cimitirul în care sunt înmormântați peste 20 dintre patriarhii ortodocşi ai 
Constantinopolului, între ei aflându-se şi patriarhii ecumenici care au susținut 
demersul Bisericii Ortodoxe Române pentru obţinerea autocefaliei în anul 1885 şi 
pentru ridicarea la rangul de Patriarhie în anul 1925. 

Biserica mare a mănăstirii, construită al XIX-lea 


Intrarea către paraclisul subteran care adăposteşte Izvorul Tămăduirii 


Urme sfinte la Istanbul - Minunile Maicii Domnului 

În Turcia, dincolo de zidurile vechiului Constantinopol, se află două biserici 
ortodoxe în care se întâmplă minuni: Vlaherne şi Izvorul Tămăduirii. Construite în 
vremea împăratului bizantin Leon, de origine tracă, ele sunt vizitate de mii de 
oameni, în căutare de ajutor divin. 


Călătoria mea către izvor 


Lumina venea din apă. Coborâsem trepte albe din marmură şi ajuns într-o 
bisericuţă săpată în pământ, am privit Izvorul. O apă cumva altfel, aurie, datorită 
stâncilor din care izvora şi în care am privit, o vreme, cum înotau câţiva peşti, 
deopotrivă aurii. Apoi m-am rugat în faţa altarului acoperit de icoane, simplu, în 
tăcere. Eu nu ştiu rugăciuni şi nu aveam o cărticică anume. Acum am şi învăţat: 
"Izvorăşte-mi mie, Născătoare de Dumnezeu Fecioară, darurile cuvântului, ca să 
laud izvorul tău, care izvorăşte viaţă şi dar credincioşilor, că tu pe Cuvântul Cel 
într-un Ipostas L-ai izvorât nouă şi izvor de tămăduire, de obşte, te-ai arătat tuturor 
celor ce-l cântă...". Atunci m-am rugat însă după cum m-am priceput, să mă ajute 
Maica să înving boala pentru care mersesem acolo, patimile şi păcatul trufiei mele. 


Se mai aflau în biserică încă trei femei îngenuncheate; tăcerea nu era tulburată de 
nimic. Aerul încremenise şi simţeam doar o uşoară vibraţie, parcă cea a apei 


izvorând. S-a deschis în cele din urmă o uşă. Un bărbat încă tânăr ne-a întins 
tuturor câte două sticluţe cu apă din acel izvor. A mai deschis un robinet în formă 
de cruce.Ne-am închinat icoanei Maicii Domnului, înfăţişată deasupra acelui Izvor, 
sărutând-o şi apoi am băut. Am simţit un tremur foarte puternic pe dinăuntru. 


Seara, am adormit greu. Foarte greu. Noaptea m-am trezit. Visasem că mă aflam 
într-o pădure pe marginea unei prăpăstii, alături cu o potecă prea strâmtă, peste 
care mi-era frică să trec. Am rău de înălțime. Acolo, în pădure, era şi o sală de 
clasă, cu treizeci de bănci şi în fiecare bancă era câte un copil: unul a spus "o să 
săpăm şi o să cărăm pământul, fiecare pe cât este banca lui de mare şi vom trece”. 
Atunci m-am simţit uşurat şi am trecut poteca. Am adormit la loc, căzând într-un 
somn greu. Dimineaţa, perna şi plapuma erau murdare de sânge amestecat cu 
puroi. Maica Domnului mă izbăvise de boală. Asta s-a întâmplat, de atunci 
încoace, pentru ultima oară. Şi tot de atunci încoace, văd lumea printr-o altă 
lumină. Aceea din apă. Aceasta este mărturia mea. 


Biserica din pădurea de pini 


Locul în care am fost, Mănăstirea Maicii Domnului la Izvor, cunoscută mai simplu 
drept Izvorul Tămăduirii, se află în Turcia, în districtul Zeytinburnu, în cartierul 
Balikli - un cartier modern de blocuri, în afara zidurilor vechiului Constantinopole. 
Am ajuns acolo ieşind pe Poarta Silivri a vechiului oraş şi după două ore de 
rătăcire prin acel cartier, am ajuns la marginea sa, lângă un cimitir musulman, la 
intrarea căruia câţiva pietrari turci ciopleau plăci funerare în soarele crud al 
dimineţii. Am întrebat de "Meryem Ana Rum Manastiri”, numele dat de localnici 
Izvorului şi la îndemnul lor, am apucat înainte, pe un drum de la marginea acelui 
cimitir. Am ajuns într-o pădure rară, de pini printre care erau risipite mormintele 
unui vechi cimitir armenesc şi dintr-o dată, am zărit locul. 


Strada in Fanar 


Mănăstirea este înconjurată de ziduri înalte de piatră, deasupra cărora se înşiră 
suluri de sârmă ghimpată, ca de altfel la toate lăcaşurile de cult bizantin care nu au 
fost transformate de sultani, de-a lungul timpului, în moschei şi în care se slujeşte, 
încă, necontenit din vremea vechilor împărați ai Bizanțului. 


La Istanbul, creştinii nu au parte de linişte. Aici, credinţa trece lesne pragul spre 
politică, oricând se poate întâmpla ceva, în orice moment un partid extremist poate 
îndemna la distrugeri, un grup de fanatici poate ataca bisericile şi mănăstirile. Am 
trecut pragul cu puţină sfială şi mai multă curiozitate, ajungând într-o curte 
interioară pavată cu dale dreptunghiulare foarte mari, din marmură albă, cu 
inscripţii şi însemne greceşti din secolul XIX. Toate sunt pietre funerare şi pe 
fiecare există o incizie care indică meseria celui îngropat acolo: o foarfecă, un 
cântar, un ciocan şi un cleşte sau o mistrie. S-au îngropat acolo, între zidurile 
mănăstirii, în vremuri în care cimitirele ortodoxe erau sistematic profanate de turci. 


În mijlocul curţii este o biserică joasă, nu foarte mare, lângă care se afla un mic 
paraclis, înălţat şi el, abia vreo doi metri deasupra pământului. La uşa acestui 
paraclis, un preot între două vârste mi-a făcut murmurând o cruce pe frunte şi mi-a 
întins mâna, pe care i-am sărutat-o, apoi tot cu acea mână mi-a arătat o uşă 
deschisă. Am coborât treptele. Îmi simţeam dintr-o dată picioarele tremurând. 
Curiozitatea dispăruse, rămânând numai sfială. Restul îl ştiţi deja. 


Leon şi orbul 


Izvorul 


Drumurile, s-ar spune, au un rost comun, fie că e o cărare în munte sau o 
autostradă, ele înlesnesc o călătorie. Dar un drum spre o mănăstire sau o biserică e 
altfel; el este o cale pe care căutarea dispare, ca şi graba de a ajunge. La capăt, se 
află întotdeauna un Izvor. Întotdeauna Acolo. Numai acolo. Am învăţat asta abia 
acum. Calea pe care eu am străbătut-o în zorii unei zile de februarie are şi ea, o 
poveste a el. 


Se spune că un anume Flavius Valerius Leon, supranumit, după originea sa, Leon 
Tracul, un mare nobil al Bizanțului, om trecut de cincizeci de ani, ieşise cândva 
după jumătatea veacului al V-lea pe aceeaşi Poartă Silivri, într-o plimbare în afara 


zidurilor oraşului. Intr-o pădure de pini, aidoma aceleia prin care am trecut, a 
întâlnit în cale un orb, care i-a cerut apă şi l-a rugat să-i fie călăuză spre cetate. 


Căutând un izvor, căci nu avea apă asupra sa, a fost pe cale să renunţe la a-i alina 
setea acelui orb, gândind poate, că va găsi apa în cetate; dar a auzit în sine vocea 
Maicii Domnului, spunându-i: "Nu este nevoie să te osteneşti, căci apa este 
aproape! Pătrunde, Leon, mai adânc în această pădure şi luând cu mâinile apa 
tulbure, potoleşte setea orbului şi apoi unge cu ea ochii lui cei întunecaţi”. 


Leon va asculta şi curând, găseşte un izvor, din care a luat apă şi i-a dat orbului să 
bea, spălându-i apoi şi faţa, cu milă. Ca prin minune, orbul începu să vadă. 


Povestea este cuprinsă în al zecelea condac din Acatistul Izvorul Tămăduirii: 
"Vrând să vădeşti minunile cele de la izvorul tău, ai poruncit, Stăpână, lui Leon să 
ducă orbul în partea cea mai dinlăuntru a pădurii şi să-i stingă setea cea 
trupească cu apă; iar cu tină să-i ungă ochii lui cei întunecaţi, pentru ca să 
cunoască puterea ta şi să nu fie tăinuit izvorul vindecărilor, care îl dai în dar 
tuturor celor ce au nevoie". 


Puțin după aceea, la începutul lunii februarie a anului 457, a fost uns împărat, sub 


numele de Leon cel mare. Intre primele sale fapte a fost aceea de a clădi în 
apropierea acelui izvor, unde a dat de băut orbului, o biserică şi un paraclis în jurul 
izvorului. 


Leon a fost unul dintre cei mai longevivi împărați bizantini, murind la 73 de ani. Se 
mai spune că mai târziu, împăratul Justinian (527-565), care suferea de o boală 
grea, s-a vindecat şi el, după ce a băut apa din izvor. Ca semn de mulţumire, a 
construit o biserică şi mai mare, în locul celei zidite de Leon, care avea să fie 
distrusă de turci în 1453, anul căderii Constantinopolului. 


Știam toate acestea când am coborât treptele micului paraclis clădit de împăratul 
Leon. leşit în aerul zilei, schimbată între timp în amiază, sub cerul dintr-o dată 
foarte adânc, pe care nori subțiri şi albi se rânduiau asemenea unui drum, mai 
aflasem încă ceva, cu totul netrăit de mine până atunci. Îmi aflasem liniştea. 
Gândeam şi mă rugam, cumva amestecat, dar în acelaşi chip pe care aveam să-l 
găsesc mai apoi în cuvintele rânduite într-un alt condac al Acatistului Izvorul 
Tămăduirii: "Dumnezeiesc Izvor al raiului, Fecioară şi Maică Cerească, pe tine te 
numim după vrednicie, căci curgerea şi darul Izvorului tău au străbătut în cele 
patru părți ale pământului, care se acoperă pururea cu străine minuni, din apa ce 
se dă spre băutură tuturor celor ce cer... Puterile tale cele mari şi pline de minuni 


nedeşertate şi mai presus de fire, pe care tuturor le reverşi, cine le va putea spune, 
0, izvorule dătător de daruri, că nu numai că goneşti bolile cele cumplite de la cei 
ce aleargă la tine cu dragoste, ci şi patimile cele sufleteşti le speli. Pe toate apele 
le covârşeşte, Fecioară Curată, apa izvorului tău..." 


Curăţit în asemenea chip, am pornit, la amiaza acelei zile, pe calea către un nou 
Izvor. 
Maica Domnului din Vlaherne 


Maica Domnului din Vlaherne 


A doua călătorie 


Îndreptându-mă spre Poarta Silivri, nu am mai intrat în oraş; am luat calea de-a 
lungul zidurilor, către vechiul (şi de tristă faimă pentru români) cartier al 
Fanarului. Tot de-a lungul acestui zid, am văzut nu departe de locul unde am ieşit 
din pădurea de pini, turnurile rotunde, din piatră de calcar fasonată, ale închisorii 
Edikule, unde şi-a aflat durerosul sfârşit, văzându-şi înainte propriii copii 
decapitaţi, vodă Constantin Brâncoveanu. 


Între mare şi zidurile vechii cetăţi, o şosea largă face mai uşoară calea spre Palatul 
Vlahernelor, reşedinţa din afara zidurilor, a împăraţilor bizantini. Străzile 
Fanarului, cale de trei ceasuri bune de mers pe jos din pădurea de pini, sunt 


strâmte, înghesuite: băcânii, mici ateliere auto, case de lemn părăsite de vechi ce 
sunt, iar în locurile unde strada se lărgeşte, sunt blocuri placate cu mozaic, precum 
în oraşele muncitoreşti ale României. 


Singura excepţie o reprezintă ruinele impunătoare ale Palatului Vlahernelor, cu 
multe din turnuri încă în picioare, cu încăperi întunecoase, în care nu se poate intra 
din pricina gunoaielor aruncate acolo. Deasupra ruinelor flutura însă un steag 
imens, cu semilună, care aduce în mine spaimă, durerea, ura, gemetele 
muribunzilor şi uralele învingătorilor, cățăraţi pe aceste ziduri, cu şase sute de ani 
în urmă. 


Trec mai departe şi îndrumat de un bătrân turc ştirb şi binevoitor, care însă vorbea 
o germană fluentă, ajung în Bostan Sokaki, la numărul 47, unde dincolo de o 
poartă masivă de fier şi ziduri înalte, cu şiruri de sârmă ghimpată deasupra, aidoma 
celor de la Izvorul Tămăduirii, se află capătul acestui al doilea drum al meu către 
un nou Izvor: Aya Vlahera Ayazmas ve Panayia Rum, adică Biserica 
Acoperământului Maicii Domnului din Vlaherne, zidită în apropierea unui alt izvor 
făcător de minuni. 


Aici s-a aflat o icoană care o înfăţişează pe Maica Domnului în întregime, stând în 
picioare, cu mâinile ridicate spre rugăciune şi mijlocire. Chipul lui Hristos, 
binecuvântând, este pictat într-un medalion, pe pieptul Fecioarei. Despre Icoana 
Maicii Domnului din Vlaherne se spune că în anul 626, când oraşul a fost asediat 
de către avari şi împăratul cu trupele sale erau plecaţi la lupta cu perşii în Asia 
Mică, a fost scoasă în procesiune pe câmpul de luptă, de către fiul împăratului şi de 
către Patriarh, iar avarii au încetat asediul; mulțimile oraşului s-au adunat la 
Biserica din Vlaherne, unde au făcut priveghere în toată acea noapte de vineri, 
cântând Imnul Acatist al Maicii Domnului. Poarta bisericii este însă acum închisă 
şi de dincolo de ea nu străbate nici un sunet. Doar vechi imnuri de slavă, într-o 
limbă neînţeleasă, îmi răsună în minte, din acel trecut ascuns între ziduri. 


Istorii şi minuni 


Ca mijloc de prevedere, de la patru şi jumătate după amiază, la Istanbul, 
mănăstirile şi bisericile ortodoxe ale Bizanțului îşi închid porţile. Inclusiv 
Patriarhia ecumenică. Privesc soarele apunând peste turnuri şi aud din nou, aievea, 
din mijlocul ruinelor Palatului Vlahernelor, sunetele asediului. Un altul, nu cel în 
urma căruia cetatea a căzut, ci acela în vremea căruia s-a petrecut minunea. 


Era în anul 911, tot într-o zi de vineri, la 1 octombrie; oraşul era împresurat, iar cei 
din afara zidurilor, strânşi în Biserica Vlaherne, la câteva sute de metri de palatul 
imperial, cereau ajutor Maicii Domnului, în rugi şi lacrimi necontenite. Biserica 
era împodobită pentru slujba de vineri, zi în care de obicei se închina aici însuşi 
Bazileul, împăratul Bizanțului. 


Altarul bisericii din Vlaherne 


Se spune că în mijlocul vaietelor şi rugăciunilor, cam la patru ceasuri după miezul 
nopţii, Maica Domnului însăşi a intrat prin uşile bisericii, însoţită de către Sfântul 
loan Botezătorul şi Sfântul loan Teologul, împreună cu cetele îngereşti. Maica 
Domnului s-a oprit sub policandrul care cobora din turla mare a bisericii, a 
îngenuncheat şi a început a se ruga cu lacrimi. Apoi, în liniştea lăsată, a intrat în 
Sfântul Altar şi s-a rugat din nou. Şi-a scos năframa cu care îşi acoperea capul, 
devenită dintr-o dată mare cât cuprinsul bisericii şi a întins-o peste toţi credincioşii 
aflaţi acolo, în sfântul lăcaş din Vlaherne, în vreme ce se înălța de la ei, spre cer. 


Istoria este înfăţişată astfel în Acatistul Sfântului Acoperământ al Maicii 
Domnului: "Împărătesei celei alese mai înainte de veci, Împărătesei celei mai 
înalte decât toată făptura cerului şi a pământului, care a venit oarecând la 
rugăciune în Biserica din Vlaherne şi se ruga pentru cei din întuneric... Minunate 
a arătat Domnul faptele Sale întru tine, Preacurată Maica Sa, când s-a arătat prea 


minunatul Acoperământ în mâinile tale, luminând mai mult decât razele soarelui, 
acoperind pe poporul ce era în Biserica din Vlaherne. 


Deci, văzând ei acest semn al milostivei tale apărări, cuprinşi de spaimă şi de 
bucurie, toţi au cântat ție: "Bucură-te, Acoperământ nefăcut de mână, care ca 
norul te-ai întins peste toată lumea..." 


In Biserica Vlahernelor, numită a Sfântului Acoperământ, căutasem în amiaza zilei 
de februarie adăpost şi eu. 


Sub Acoperământ 


A doua zi dimineaţă, poarta este deschisă, dar nu larg. Doar uşor crăpată. Dincolo 
de ea, la capătul unei grădini de smochini sălbatici, am văzut o biserică aidoma 
celei de la Izvorul Tămăduirii, tot de pe la începutul secolului XIX; căci din vechea 
biserică a Vlahernelor, după cucerirea Bizanțului la 1453, nu au mai rămas decât 
mormane de piatră şi cel de-al doilea Izvor al călătoriei mele. Locul a intrat şi a 
rămas în posesia turcilor până în anul 1867, când a fost cedat grecilor, care au 
construit peste izvor o micuță biserică - hagiasmă. 


Ca şi la Mănăstirea Izvorului Tămăduirii, din măreţia bisericii de odinioară, doar 
izvorul a rămas urma vie a bisericii din Vlaherne, unde slujeau în fiecare vineri, în 
faţa împăraţilor Bizanțului, veniţi aici de la Palat, pe o scară şi o poartă făcute 
anume pentru această împrejurare, doisprezece preoţi şi optsprezece diaconi. Mulţi 
împărați purtau după ei, în luptă, o replică a icoanei Maicii Domnului din 
Vlaherne, iar apa izvorului tămăduitor de aici o beau în toată vremea. 


In grădina în care acum înmuguresc smochinii, începuse zidirea unei biserici pe la 
anul 450, în vremea împărătesei Augusta Pulcheria, în apropierea unui izvor cu apa 


sfințită. l-a fost dat tot împăratului Leon, cel ce vindecase orbul la Izvorul 
Tămăduirii, să termine şi prima biserică a acestui izvor. 


Un tânăr mătură aleea care duce spre bisericuţa care îl adăposteşte, mai mare decât 
aceea din pădurea de pini, dar nu cu mult mai mare decât o biserică de ţară de pe la 
noi. Intru. Cu o sfială mai mare, după o noapte grea, sub Acoperământul unei noi şi 
luminoase zile. Într-un nou Izvor. 


"Preasfântă Împărăteasă, cu îngerii stai împreună şi te rogi zicând: "Împărate 
ceresc, primeşte pe tot omul ce se roagă Ţie şi cheamă numele meu în ajutor, ca să 
nu plece nimeni de la fața mea neajutat şi neascultat..." lar tu, ca aceea ce ai 
putere nebiruită, izbăveşte-ne pe noi din toate nevoile, ca să strigăm ţie : "Bucură- 
te bucuria noastră, acoperă-ne pe noi de tot răul cu cinstitul tău Acoperământ... 

cemetery of Patriarchs 


Church of St. Mary of the Spring / Bahkh Meryem Ana Rum Manastiri, 
Zeytinburnu, Istanbul 

(Foto) Locul în care s-a descoperit Izvorul Tămăduirii - Constantinopol, 
Turcia 

Din izvorul tău cel nesecat, ceea ce eşti de Dumnezeu 
dăruită, îmi dăruieşti mie, izvorând pururea, curgerile 
harului tău mai presus de cuvânt. Căci ca ceea ce ai născut 
mai presus de cuget pe Cuvântul, te rog să mă rourezi cu 
darul tău, ca să grăiesc ţie: Bucură-te, apă izbăvitoare! 

